
Phyllis Dorothy James 


(g. 1920) — pasaulyje žinoma kaip P. D. James — 
anglų detektyvų karalienė. Gimė Oksforde, augo ir 
mokėsi Kembridže. Pirmoji knyga pasirodė 

1962 m. Po karo likusi našlė su dviem dukteri- 
mis, dirbo Ligoninių valdyboje, ėjo atsakingas 
pareigas Policijos ir Kriminaliniame departamen- 
tuose. Gal todėl jos romanai stebina dalyko išma- 
nymu, detalių tikroviškumu. Nuo 1979 m. atsidėjo 
tik kūrybai. 

Detektyviniai P. D. James romanai su tuo pačiu 
sekliu, Adamu Dalglišu iš Skotland Jardo, atnešė 
autorei naujosios detektyvų karalienės šlovę ir 
Deimantinio durklo premiją. Už nuopelnus 
literatūrai 1991] m. D. Britanijos karalienė suteikė 
jai kilmingą baronienės James of Holland Park 


titulą. 

Skiriu 
EDVARDUI GORDONUI DŽEIMSUI 


X UTORĖS PASTABA 


Londone labai nedaug ambulatorinių 
psichiatrijos klinikų ir akivaizdu, jog 
jose, kaip 17 visose įstaigose, turinčiose 
tą bačią specializaciją 17 veikiančiose 
vieningoje Nacionalinės sveikatos 
priežiūros sistemoje, privalu taikyti kai 
kuriuos bendrus gydymo metodus 17 
laikytis bendros administravimo 
tvarkos. Tai būdinga 17 Stino klinikai. 
Todel svarbu aiškiai pareikšti, kad 
Stinas yra išgalvota klinika išgalvotoje 
Londono aikštėje, kad ne vienas iš jos 
pacientų 17 gydytojų ar kitų darbuotojų 
neatitinka realių žmonių 17 kad jos 
pusrūsyje atsitikusius apbgailetinus 
įvykius bagimde vien tik keistas 
psichologinis reiškinys — detektyvų 
vašytojos vaizduote. 

P D. J. 


I skyrius 


D taras Polis Steineris, Sti- 
no klinikos konsultantas, sėdėjo pirmo aukšto fasadiniame 
priimamajame ir klausėsi labai racionalių paciento aiškini- 
mų apie jo trečių vedybų nesėkmę. Ponas Berdžas patogiai 
gulėjo ant kušetės tam, kad kuo geriau atskleistų savo psi- 
chikos užkaborius. Daktaras Steineris sėdėjo galvūgalyje ant 
kėdės, atitinkančios tiksliai aprašytą ir Ligoninių valdybos 
potvarkiu patvirtintą konsultanto kėdės pavyzdį. Kėdė bu- 
vo patogi ir gana nebjauri, tačiau be atramos galvai. Aštrus 
dieglys kartkartėmis nudiegdavo kaklo raumenis ir sugrą- 
žindavo daktarą Steinerį iš trumpalaikio užsimiršimo į psi- 
chiatrijos klinikos penktadienio vakaro realybę. Ši spalio mė- 
nesio diena pasitaikė labai šilta. Po dvi savaites trukusio 
atšalimo, kai klinikos personalas drebėdamas siaustėsi ple- 
'dais, oficialioji centrinio šildymo sezono pradžia sutapo su 
viena iš tų puikių rudens dienų, kai miesto aikštė iš tolo 
atrodo sklidina geltonos šviesos, o vėlyvieji jurginai už so- 
do tvoros, ryškūs lyg dažai dailininko paletėje, švyti tartum 
paties vidurvasario grožybės. Buvo jau beveik septinta va- 
landa vakaro. Lauke dienos šiluma palengva virto rūku ir 
sutemų vėsa, bet čia, klinikoje, vidudienio karštis negalėjo 
išsisklaidyti, o oras buvo toks tvankus ir nejudrus, lyg būtų 
visas sukvėpuotas tiek daug kalbant. 

Ponas Berdžas irzliu falcetu išsamiai įrodinėjo savo žmo- 
nų nebrandumą, šaltumą ir nejautrumą. Daktaro Steinerio 
profesinė nuovoka, ne be išankstinio nusistatymo, kilusio 
dėl gausių pietų ir neprotingo susižavėjimo riebiomis spur- 
gomis prie pavakarių arbatėlės, sakyte sakė, kad dar ne lai- 
kas atkreipti paciento dėmesį į tai, jog tik keista sveiko pro- 
to stoka pasirenkant vyrą buvo visoms trims ponioms Berdž 
būdinga yda. Ponas Berdžas dar nebuvo pasiruošęs sužinoti 
karčios tiesos apie savo paties netinkamumą. 

Daktaras Steineris nesipiktino paciento elgesiu. Iš tiesų 
būtų buvę didžiai neetiška, jeigu toks nederamas jausmas 
būtų aptemdęs jam protą. Nedaug dalykų gyvenime dakta- 
rui Steineriui keldavo pasipiktinimą, ir didžiuma jų drums- 
davo jo asmeninę ramybę. Tiesą pasakius, beveik visi jie 
buvo susiję su Stino klinika ir jos vadovybe. Jis ypač nepa- 
lankiai žiūrėjo į klinikos vedėją panelę Bolam ir jos rūpini- 
mąsi jo pacientų skaičiumi, o reiklumą jo kelionių išlaidų 
ataskaitoms jis laikė nuoseklia persekiojimo kampanija. Er- 
zino ir tai, kad jo darbo laikas klinikoje penktadienio vakarą 
sutapo su daktaro Džeimso Begjulėjaus elektros šoko tera- 
pijos seansu, tad jo intelektualūs pacientai, jaučiantys savo 
pranašumą, kad yra priimami jo, turėjo sėdėti tame pačia- 
me laukiamajame kartu su marga minia depresijos kamuo- 
jamų provincialių namų šeimininkių ir bemokslių psichopa- 
tų, kuriuos Begjulėjus, matyt, kolekcionavo savo malonumui. 
Daktaras Steineris atsisakė naudotis vienu iš priimamųjų ket- 
virtame aukšte. Jie buvo įrengti pertvėrus sienelėmis erd- 
vius ir prašmatnius karaliaus Jurgio epochos kambarius, ta- 
čiau jis nekentė tų neproporcingų ir nejaukių vienučių, 
neatitinkančių nei jo rango, nei darbo svarbos. Taipgi jam 
neatrodė priimtina keisti savo seanso laiką. Begjulėjui de- 
rėtų pakeisti savąjį. Tačiau daktaras Begjulėjus nenusilei- 
do, ir daktarui Steineriui atrodė, jog čia taip pat neapsieita 

be panelės Bolam įsikišimo. Jo prašymą įrengti pirmo aukš- 
to priimamuosiuose garso izoliaciją Ligoninių valdyba at- 
metė taupumo sumetimais. Užtat nepasikuklinta parūpinti 
Begjulėjui naują itin brangią išmonę iškratyti iš pacientų 
menkam proteliui, kurio jiems dar buvo likę. Šį reikalą, be 
abejo, apsvarstė klinikos gydytojų taryba, bet juk ne paslap- 
tis, kam simpatizuoja panelė Bolam. Koneveikdamas vedė- 
ją, daktaras Steineris stengėsi neprisiminti, jog gydytojų ta- 
rybai ji neturi jokios įtakos. 

Susierzinimo dėl EŠT seanso buvo tiesiog neįmanoma 
įveikti. Klinika statyta dar tada, kai buvo statoma ilgam, ta- 
čiau net tvirtos ąžuolinės priimamojo durys negalėjo nuslo- 
pinti penktadienio vakaro triukšmo. Nuo to laiko, kai maž- 
daug prieš penkerius metus viena pacientė įėjo nepastebėta 
ir pasislėpė pusrūsio laboratorijoje pasirinkusi šią nesveiką 
vietą savižudybei, lauko duris rakindavo šeštą valandą vaka- 
ro ir vėlyvieji klinikos pacientai būdavo įleidžiami ir išlei- 
džiami. Daktaro Steinerio psichoterapijos seansus pertrauk- 
davo durų skambutis, ateinančių ir išeinančių pacientų trep- 
sėjimas, energingi balsai, kuriais giminės ir palydovai 
ragindavo pacientus ar linkėdavo viso labo seseriai Embrouz. 
Daktaras Steineris stebėjosi, kodėl giminės laikė būtina šū- 
kauti pacientams, lyg šie būtų ne tik psichiniai ligoniai, bet 
dar 1r kurti. Nors, galimas daiktas, po seanso su Begjulėjumi 
1r jo šėtoniška mašina jie tokie ir išeidavo. Visų blogiausia 
buvo ponia Šorthauz, klinikos valytoja. Galima įsivaizduoti, 
kad Emė Šorthauz patalpas turėtų valyti anksti rytais, kai 
paprastai atliekama visa ruoša. Taip būtų mažiausiai trukdo- 
ma klinikos darbuotojams. Tačiau ponia Šorthauz tvirtino ne- 
galinti susidoroti su savo darbu be papildomų dviejų vakaro 
valandų, o panelė Bolam tam pritarė. Kurgi ne... Daktarui 
Steineriui atrodė, jog penktadienio vakare ypač mažai tvar- 
koma. Ponia Šorthauz jautė silpnybę EŠT pacientams - beje, 

daktaras Begjulėjus kartą gydė jos vyrą, - tad seanso metu ji 
paprastai dykinėdavo vestibiulyje ir centrinėje raštinėje pir- 
mam aukšte. Apie tai daktaras Steineris ne kartą užsiminė 
gydytojų taryboje, bet visiškas kolegų nesidomėjimas šia pro- 
blema jį dar labiau suerzino. Poniai Šorthauz turėtų būti liep- 
ta nelįsti į akis ir dirbti savo darbą bei uždrausta stoviniuoti 
plepant su pacientais. Tačiau panelė Bolam, perdėtai griežta 
kitiems darbuotojams, ponios Šorthauz nebuvo linkusi su- 
drausti. Kiekvienam suprantama, jog nelengva rasti gerų va- 
lytojų, bet išmananti savo darbą vedėja kaip nors susitvarky- 
tų. Neryžtingumu nieko nepadarysi. Tačiau Begjulėjus nesi- 
davė įkalbamas apskųsti ponią Šorthauz, o Bolam niekad 
neprieštaraus Begjulėjui. Vargšelė tikriausiai jį įsimylėjusi. 
Begjulėjus turėtų elgtis ryžtingai, užuot bastęsis po kliniką 
su tuo juokingai ilgu baltu chalatu, kuris jį darė panašų į vi- 
dutinį dantistą. Tikrai šis Žmogus nieko neišmano apie oru- 
mą, prideramą klinikos konsultantui. 

Šlept šlept nušlepsėjo koridoriumi kažkieno batai. Tik- 
riausiai senis Tipetas, chroniška šizofrenija sergantis Beg- 
julėjaus pacientas, kuris pastaruosius devynerius metus 
kiekvieno penktadienio vakarą praleisdavo meno terapijos 
skyriuje drožinėdamas iš medžio. Mintis apie Tipetą dar la- 
biau suerzino daktarą Steinerį. Stino klinikai šis Žmogus 
absoliučiai netiko. Jeigu jo nebūtina uždaryti ligoninėje, kuo 
daktaras Steineris labai abejojo, tai jis privalo lankyti die- 
nos stacionarą arba vieną iš grafystės tarybos įsteigtų lab- 
daringų dirbtuvių. Tokie pacientai kaip Tipetas gadina kli- 
nikos reputaciją ir kenkia jos tikrajam, psichinės sveikatos 
centro įvaizdžiui. Daktarui Steineriui būdavo labai nepato- 
gu, kai kuris nors iš rūpestingai atrinktų jo pacientų staiga 
susidurdavo su Tipetu, penktadienio vakarą šliaužinėjančiu 
po kliniką. Tipetas nebuvo toks nepavojingas, kad galėtų 
būti paliktas be priežiūros. Vieną dieną kas nors atsitiks ir 
Begjulėjus turės nemalonumų. 

Malonius daktaro Steinerio apmąstymus apie bendradar- 
bio laukiančius nemalonumus nutraukė durų skambutis. Iš 
tiesų nepakenčiama! Matyt, ligoninės automobilio vairuo- 
tojas atvažiavo paimti paciento. Ponia Šorthauz nuėjo prie 
durų jų paskubinti. Šaižus jos balsas nuaidėjo per visą ves- 
tibiulį: 

— Likit sveiki, balandėliai! Iki pasimatymo kitą savaitę. 
Būkit geri, važiuokit atsargiau. 

Daktaras Steineris krūptelėjo ir užsimerkė. Tačiau jo pa- 
cientas, palaimingai įsitraukęs į savo mėgstamiausią užsiė- 
mimą — pasakoti apie save, atrodo, nieko negirdėjo. Pono 
Berdžo verkšlenimas nenutrūko jau dvidešimt minučių. 

— Aš sutinku, kad mano charakteris ne iš lengvųjų. Anaip- 
tol, esu velniškai komplikuota būtybė. Turiu kažką tokio, 
ko Teda ir Silvija niekada nesuprato. To šaknys, žinoma, slypi 
labai giliai. Ar pamenate mūsų seansą birželio mėnesį? Ma- 
nau, tada iškilo paviršiun esminių dalykų. 

Jo psichoterapeutas neprisiminė to seanso, tačiau nesvar- 
bu. Pono Berdžo esminiai dalykai glūdėjo labai negiliai ir 
visada buvo galima tikėtis juos iškilsiant į paviršių. Stojo 
keista tyla. Daktaras Steineris kažką pakeverzojo užrašų 
bloknote, susidomėjęs ir sunerimęs įsistebeilijo į tą kever- 
zonę, dar kartą ją apžiūrėjo apvertęs aukštyn kojomis ir 
trumpam susimąstė ne tiek apie paciento, kiek apie savąją 
pasąmonę. Staiga jį pasiekė kitas garsas už durų - iš pra- 
džių silpnas, bet tolydžio stiprėjantis. Kažkur klykė mote- 
ris. Tai buvo šiurpus, plonas, pratisas, tiesiog gyvuliškas 
riksmas. Jo poveikis daktarui Steineriui buvo itin nemalo- 
nus. Jis iš prigimties buvo baikštus 1r nervingas. Nors dar- 
be kartais pasitaikydavo kritinių situacijų, bet jis buvo la- 
biau įgudęs jų išvengti negu jas įveikti. Susierzinimas virto 
baime, ir jis pašoko nuo kėdės šaukdamas: 

— Ne! Iš tikrųjų jau per daug! Ką veikia panelė Bolam? 
Ar kas nors atsako už tvarką? 

— Kas čia? — sukluso ponas Berdžas, staiga atsisėsdamas 
lyg spyruoklinis žmogeliukas ir puse oktavos pažeminda- 
mas balsą ligi normalaus tono. 

— Nieko. Nieko. Kokią nors moterį ištiko isterija, 1r tiek. 
Pasėdėkite, aš tuoj grįšiu, - liepė daktaras Steineris. 

Ponas Berdžas vėl atvirto aukštielninkas, bet jau nenu- 
leisdamas akių nuo durų ir baikščiai įsiklausydamas. Dak- 
taras Steineris atsidūrė vestibiulyje. 

Grupelė žmonių tuoj pasisuko ir sužiuro į jį. Jaunutė ma- 
šininkė Dženiferė Pridi laikėsi įsikibusi į Piterį Neglį, vie- 
ną iš durininkų, kuris užjausdamas nevikriai glostė jai petį 
ir atrodė sumišęs. Su jais buvo ir ponia Šorthauz. Merginos 
klyksmas virto kūkčiojimu, tačiau ji drebėjo visu kūnu ir 
buvo mirtinai išblyškusi. 

— Kas atsitiko? — griežtai paklausė daktaras Steineris. — 
Kas jai? 

Niekam nespėjus atsakyti, atsivėrė EŠT kabineto durys 
ir išėjo daktaras Begjulėjus, lydimas sesers Embrouz ir sa- 
vo anesteziologės, daktarės Merės Ingrem. Vestibiulis stai- 
ga tarsi prisipildė žmonių. 

— Nurimkit, būkit gerutė, - švelniai tarė daktaras Begju- 
lėjus. - Mes juk dirbame. - Jis pasigręžė į Piterį Neglį ir 
tyliai paklausė: — Kas vis dėlto atsitiko? 

Neglis jau bandė kažką sakyti, kai panelė Pridi staiga su- 
sitvardė. Paleidus: Neglį, ji atsisuko į daktarą ir visiškai aiš- 
kiai prabilo: | 

— Tai panelė Bolam. Ji mirė. Kažkas ją nužudė. Ji pusrū- 
syje, archyve, nužudyta. Aš radau ją. Enidė nužudyta. 

Ji įsitvėrė Neglio ir vėl pravirko, bet tyliau. Baisus dre- 
bulys liovėsi. Begjulėjus paprašė durininką: 

— Veskite ją į mano kabinetą. Paguldykite. Dar geriau — 
duokite ko nors išgerti. Štai raktas. Aš greit grįšiu. 

Jis pasuko pusrūsio laiptų link, o likusieji, palikę mergi- 

ną Neglio globai, glaudžiu būreliu nusekė paskui jį. Stino 
pusrūsis buvo gerai apšviestas; visi jo kambariai buvo kam 
nors naudojami, nes klinikai, kaip 1r daugeliui psichiatrijos 
įstaigų, nuolat stigo patalpų. Čia, laiptų apačioje, be boileri- 
nės, telefono aparatinės ir patalpos durininkams, dar buvo 
meno terapijos skyrius, ligos istorijų archyvas, o pastato fa- 
sadinėje pusėje — terapijos kabinetas pacientams, gydo- 
miems LSD preparatais. Vos tik būrelis pasiekė laiptų apa- 
čią, prasivėrė šio kabineto durys ir jose išdygo seselė Bo- 
lam, panelės Bolam pusseserė, - niūri šmėkla baltu drabužiu 
tamsaus kabineto fone. Koridoriuje nuaidėjo švelnus sune- 
rimęs jos balsas: 

— Ar kas atsitiko? Rodos, prieš keletą minučių girdėjau 
riksmą. 

Sesuo Embrouz šiurkštokai paliepė: 

— Nieko neatsitiko, sesele. Grįžkite pas pacientą. 

Baltoji figūra pranyko, durys užsivėrė. Poniai Šorthauz 
sesuo irgi pasakė: 

— Ir jums čia nėra ko veikti, ponia Šorthauz. Prašau lipti 
į viršų. Panelė Pridi galbūt norės puodelio arbatos. 

Ponia Šorthauz dar bandė maištingai murmėti, tačiau te- 
ko nenoromis atsitraukti. Trys daktarai ir sesuo nudrožė ko- 
ridoriumi. 

Archyvas buvo dešinėje pusėje tarp durininkų poilsio 
kambario ir meno terapijos skyriaus. Jo durys buvo pravi- 
ros, degė šviesa. 

Daktaras Steineris, kurio pastabumas kiekvienai smul- 
kmenai nepaprastai padidėjo, pastebėjo spynoje raktą. Ap- 
linkui nieko nebuvo. Aukštos, ligi pat lubų, plieninės lenty- 
nos, kietai prikimštos eilėmis sustatytų kartoninių aplan- 
kų, stovėjo galais į duris, siaurus tarpus apšvietė dienos 
šviesos lempos. Keturi aukšti langai be užuolaidų, atskirti 
lentynomis; kambarėlis ankštas, tvankus, retai lankomas ir 

dar rečiau valomas. Būrelis prasispraudė artimiausiu tarpu 
ir pasuko kairėn, kur buvo nedidelė belangė lentynomis ne- 
užstatyta niša su staliuku ir kėde tam, kad neišsinešus ap- 
lankų būtų galima rūšiuoti ir tvarkyti ligos istorijas ar dary- 
ti išrašus. Čia viešpatavo chaosas. Kėdė gulėjo apversta. Ant 
grindų mėtėsi aplankai. Kai kurių viršeliai nuplėšti, o lapai 
išbarstyti, kiti riogsojo suversti į krūvą slystančiais sluoks- 
niais, o spragos lentynose atrodė per siauros sutalpinti to- 
kiai gausybei popierių. Šios netvarkos centre, tarsi popie- 
riaus srauto nešama apkūni absurdiška Ofelija, tysojo Eni- 
dės Bolam kūnas. Ant jos krūtinės gulėjo keista gremėzdiška 
medžio statula, o rankos buvo suspaudusios drožinį taip, jog 
ji atrodė tartum pasibaisėtina motinos, pagarbiai laikančios 
kūdikį prie krūties, parodija. 

Negalėjo būti jokios abejonės, jog ji mirusi. Net baimės 
ir pasibjaurėjimo apimtas daktaras Steineris negalėjo suklys- 
ti dėl šios galutinės diagnozės. Įsižiūrėjęs į medinę figūrė- 
lę, jis sušuko: 

— Tipetas! Tai jo amuletas! Drožinys, kuriuo jis taip di- 
džiuojasi. Kur jis? Begjulėjau, jis - jūsų pacientas! Aiškin- 
kitės! 

Jis išgąstingai apsidairė, lyg tikėdamasis staiga pasiro- 
dysiant Tipetą, užsimojusį smūgiui, tartum paties įtūžio įsi- 
kūnijimą. 

Daktaras Begjulėjus klūpėjo prie lavono. Jis ramiai tarė: 

— Šį vakarą Tipeto čia nėra. 

— Bet penktadieniais jis visada būna! Juk tai jo amuletas! 
Nužudymo įrankis! — sukliko daktaras Steineris, pasipikti- 
nęs tokiu bukumu. 

Daktaras Begjulėjus nykščiu atsargiai kilstelėjo kairį pa- 
nelės Bolam voką. Žvelgdamas žemyn jis pasakė: 

— Šįryt mums skambino iš Šventojo Luko ligoninės. Ti- 
petui pripažintas plaučių uždegimas. Rodos, nuo praėjusio 
pirmadienio. Šiaip ar taip, šį vakarą jo čia nebuvo. 

Staiga jis šūktelėjo. Abi moterys palinko prie lavono. Dak- 
taras Steineris, negalėjęs prisiversti tokiai apžiūrai, išgirdo 
jį sakant: 

— Ji nudurta. Iš visko sprendžiant, tiesiai į širdį — šiuo 
kaltu juodu kotu. Ar čia ne Neglio kaltas, sesute? 

Po trumpos pauzės daktaras Steineris išgirdo sesers balsą: 

— Labai panašu, daktare. Visi jo įrankiai juodais kotais. 
Jis laiko juos durininkų poilsio kambaryje. Niekas negalė- 
davo prie jų prieiti, - pateisinamai pridūrė ji. 

— Matyt, kažkas galėjo, - atsistodamas pasakė daktaras 
Begjulėjus. Vis dar neatitraukdamas žvilgsnio nuo lavono, 
jis tarė: - Paskambinkite Kaliui prie durų, gerai, sesute? 
Negąsdinkite jo, tik liepkite nieko neįleisti ir nieko neiš- 
leisti. Taip pat ir pacientų. Po to suraskite daktarą Itridžą ir 
paprašykite jį nulipti žemyn. Jis, manau, bus savo kabinete. 

— Ar nereikėtų paskambinti policijai? — bailiai paklausė 
daktarė Ingrem; jos rausvas veidas, taip juokingai panašus į 
angorinio triušio snukutį, dar labiau išraudo. Daktarės Ingrem 
dalyvavimas paprastai būdavo nepastebimas ne tik dramatiš- 
kais momentais, tad daktaras Begjulėjus abejingai pažvelgė į 
ją, lyg būtų trumpam pamiršęs apie jos egzistavimą. 

— Palauksime vyriausiojo gydytojo, - tarė jis. 

Sesuo Embrouz dingo šlamėdama krakmolytais apdarais. 
Artimiausias telefonas buvo kaip tik už archyvo durų, ta- 
čiau daktaras Steineris, popierių eilėmis užstotas nuo bet 
kokio išorės triukšmo, bergždžiai stengėsi išgirsti barkšte- 
lint telefono ragelį ar murmant seserį. Jis prisivertė dar kartą 
pažvelgti į panelės Bolam lavoną. Gyvenime ją pažinojo ne- 
gražią ir nepatrauklią, mirtis taip pat nesuteikė jai orumo. 
Ji gulėjo aukštielninka, sulenktais ir praskėstais keliais, ir 
buvo aiškiai matyti rausvų vilnonių kelnaičių kraštelis, at- 
rodantis kur kas nepadoriau negu nuoguma. Apskritas stam- 
bus veidas buvo visiškai ramus. Dvi storos kasos, kurias ji 
nešiojo vainiku virš aukštos kaktos, išliko tvarkingos. Kita 

vertus, archajiška panelės Bolam šukuosena visada atrodė 
nesuardoma. Daktaras prisiminė, kaip jis slapčia fantazuo- 
davo, jog tos storos negyvos kasos išskiria kažkokį paslap- 
tingą skystį, kuris amžiams nejudamai jas sustandina virš 
tos ramios kaktos. Žiūrėdamas į ją, bejėgišką ir mirties pa- 
žemintą, daktaras jautė baimę, bet bandė pajusti ir gailestį. 
Tačiau suvokė vien tik pasibjaurėjimą. Buvo tiesiog neįma- 
noma jausti ko nors švelnaus tam reginiui, tokiam absur- 
diškam, tokiam skandalingam, tokiam begėdiškam. Šis žo- 
dis savaime išniro iš sąmonės gelmių. Begėdiška! Jis jautė 
keistą norą patraukti žemyn jai sijoną, pridengti tą putlų 
graudų veidą, pataisyti nuslydusius nuo nosies ir kreivai pa- 
kibusius ant kairės ausies akinius. Jos akys buvo primerk- 
tos, 0 maža sučiaupta burna tartum reiškė nepritarimą dėl 
tokio negarbingo ir neužtarnauto galo. Daktarui Steineriui 
ši veido išraiška nebuvo nepažįstama - jis dažnai ją maty- 
davo jai gyvai esant. „Ji atrodo taip, lyg būtų ką tik priekaiš- 
tavusi man dėl kelionės išlaidų ataskaitos“, - pagalvojo jis. 

Staiga jam užėjo neįveikiamas noras juoktis. Juokas ne- 
sulaikomai veržėsi lauk. Jis suvokė, jog šis klaikus magėji- 
mas yra nervinio sukrėtimo ir susijaudinimo išdava, tačiau 
ir suvokdamas negalėjo susitvardyti. Bejėgiškai nusisukęs 
nuo bendradarbių, stengėsi nusiraminti įsitverdamas len- 
tynos briaunos ir stipriai prispausdamas kaktą prie šalto 
metalo, ą gerklę ir šnerves gniaužė suplėkęs senų doku- 
mentų kvapas. 

Nepajutęs sesers Embrouz sugrįžimo, staiga išgirdo ją 
sakant: 

— Daktaras Itridžas jau ateina. Kalis prie durų, aš jam 
liepiau nieko neišleisti. Jūsų pacientas, daktare Steineri, ge- 
rokai nerimauja. 

— Gal geriau grįšiu pas jį. - Priverstas ką nors nuspręs- 
ti, daktaras Steineris atgavo savitvardą. Nujautė, jog kaž- 

kaip svarbu pasilikti su visais kitais 17 būti čia, kai ateis 
vyriausiasis gydytojas; taipgi jam būtų tikslinga dalyvauti 
visur, kur bus kas nors svarbaus sakoma ar daroma. Antra 
vertus, labai nesinorėjo pasilikti su lavonu. Tvankioje 
klaustrofobiją keliančioje archyvo patalpoje, lyg operacinė 
ryškiai apšviestoje, jautėsi: tarsi į spąstus pakliuvęs žvė- 
relis. Sunkios kietai prigrūstos lentynos, rodės, tuoj už- 
grius jį, akys nuolat krypo prie tos figūros, išsikėtojusios 
ant popierių katafalko. 

— Liksiu čia, —- nusprendė jis. - Ponas Berdžas tepalau- 
kia kaip ir kiti. 

Jie stovėjo visi tylėdami. Daktaras Steineris matė, kaip 
išblyškusi, bet be jokių kitų susijaudinimo požymių, sesuo 
Embrouz stovėjo įprastai rami, sunėrusi rankas ant prijuos- 
tės. Per beveik keturiasdešimt tarnybos metų taip ji bus 
stovėjusi nesuskaičiuojamą daugybę kartų, prie ligonio 10- 
vos tyliai ir pagarbiai laukdama gydytojo nurodymų. Dakta- 
ras Begjulėjus išsitraukė cigaretes, žvilgtelėjo į pakelį taip, 
tartum būtų nustebęs matydamas jį savo rankoje, ir vėl įsi- 
kišo į kišenę. Daktarė Ingrem, rodos, tyliai verkė. Daktaras 
Steineris sykį tarėsi išgirdęs ją šnabždant: „Vargšė mote- 
ris. Vargšė moteris!“ 

Netrukus jie išgirdo žingsnius ir pasirodė vyriausiasis 
gydytojas, lydimas vyresniosios psichologės Fredrikos Sek- 
son. Daktaras Itridžas atsiklaupė prie gulinčio kūno. Jis ne- 
lietė jo, bet pasilenkė prie panelės Bolam veido tarsi norė- 
damas pabučiuoti. Skvarbios daktaro Steinerio akutės ne- 
praleido žvilgsnio, kurį panelė Sekson metė į daktarą 
Begjulėjų, nevalingo jųdviejų žengtelėjimo vienas prie kito 
1r staigaus atsitraukimo. 

— Kas atsitiko? — sušnibždėjo ji. —- Ar mirusi? 

— Taip. Aiškiai nužudyta. - Begjulėjaus tonas buvo kate- 
goriškas. 

Panelė Sekson staiga kilstelėjo ranką. Akimirką dakta- 
rui Steineriui pasirodė, kad ji norėjo persižegnoti. 

— Kas tai padarė? Nejaugi vargšas senukas Tipetas? Juk 
tai jo amuletas. 

— Taip, bet jo čia nėra. Jis Šventojo Luko ligoninėje dėl 
plaučių uždegimo. 

— O Dieve mano! Tada kas? 

Šįkart ji pasislinko prie daktaro Begjulėjaus, ir jie liko 
stovėti greta. Daktaras Itridžas sunkiai atsistojo. 

— Be abejo, jūs teisus. Ji mirusi. Iš pradžių, matyt, pri- 
trenkta, po to nudurta į širdį. Aš užlipsiu aukštyn paskam- 
binti policijai ir perspėti klinikos personalo. Mes turėtume 
surinkti žmones į vieną vietą. Po to mums trims reikėtų 
apieškoti pastatą. Žinoma, nieko negalima liesti. 

Daktaras Steineris nedrįso susitikti daktaro Begjulėjaus 
žvilgsnio. Ramaus valdingo administratoriaus vaidmenyje 
daktaras Itridžas jam visada atrodė truputį juokingas. Jis įta- 
rė Begjulėjų jaučiant tą patį. 

Staiga pasigirdo Žingsniai ir tarp lentynų išdygo vyres- 
nioji socialinės psichiatrijos specialistė panele Ruta Ketl, 
stengdamasi įžiūrėti juos trumparegiu žvilgsniu. 

— 0, jūs čia, direktoriau, - virpančiu, uždususiu balsu su- 
šneko panelė Ketl. Daktaras Steineris pamanė, jog vienas 
Dievas žino, kodėl ji, vienintelė iš viso personalo, kreipiasi 
į daktarą.Itridžą tuo absurdišku titulu, lyg čia būtų kokia 
sanatorija. - Kalis pasakė, kad jūs apačioje. Gal nelabai už- 
1mtas? Esu taip susijaudinusi, nenorėčiau jūsų trukdyti, bet 
iš tiesų to jau per daug! Panelė Bolam užrašė man naują 
pacientą pirmadienio dešimtai valandai. Aš ką tik pastebė- 
jau šį paskyrimą įrašytą į mano kalendorių. Žinoma, nepasi- 
tarus su manimi. Ji juk žino, kad tuo laiku aš visada priimu 
Vorikerius. Manau, ji tyčia taip padarė. Žinote, direktoriau, 
kažkam tikrai reikėtų ką nors daryti su ta panele Bolam. 

Daktaras Begjulėjus pasitraukė į šalį ir niūriai tarė: 
— Kažkam reikėtų. 


Kitapus aikštės Kriminalinio skyriaus inspektorius Ada- 
mas Dalglišas dalyvavo savo leidėjų suruoštame tradicinia- 
me rudens priėmime, kuris sutapo su trečiu jo pirmos eilė- 
raščių knygos leidimu. Nei savo talento, nei knygos pasise- 
kimo jis nebuvo linkęs pervertinti. Tiesiog tais eilėraščiais, 
atspindinčiais jo savitą, ironišką ir perdėm nerimastingą dva- 
sią, pavyko įtikti publikos skoniui. Vargu ar atsirastų dau- 
giau kaip keletas Žmonių, suprantančių jo jausmus. Tuo tar- 
pu jis jautėsi nežinomos jūros bangų nešamas į seklumas, 
kur literatūrinių agentų, honorarų ir recenzijų pavidalu ty- 
ko malonūs pavojai. O dabar dar šis priėmimas. Be jokio 
entuziazmo tikėjosi jį iškęsti kaip kokią prievolę, tačiau va- 
karas pasirodė nelauktai malonus. Ponai Hernas ir Ilingvor- 
tas neleisdavo prastų kūrinių ir nevaišindavo prastu chere- 
su; Dalglišo apytikriu apskaičiavimu visas leidėjų pelnas, 
gautas išleidus jo knygą, buvo pragertas per dešimt minu- 
čių. Tuo metu trumpai pasirodė senasis seras Hubertas Iing- 
vortas, liūdnai paspaudė Dalglišui ranką 1r vėl iškrypavo 
bambėdamas sau po nosimi, tarsi apgailestaudamas, jog dar 
vienas iš firmos autorių sąrašo kartu su savo leidėju pasi- 
davė abejotinoms sėkmės vilionėms. Visi rašytojai jam bu- 
vo tik suaugę vaikai: juos reikia toleruoti ir padrąsinti, bet 
negalima jų per daug jaudinti, kad neverktų prieš miegą. 

Būta ir ne tokių malonių kaip trumpas sero Huberto pa- 
sirodymas akimirkų. Nedaugelis svečių težinojo, kad Dal- 
glišas — detektyvas, ir ne visi iš jo tikėjosi pasakojimo apie 
savo profesiją. Tačiau neišvengiamai buvo tokių, kuriems 
atrodė, jog Žmogui, gaudančiam žudikus, netinka dar ir ei- 
les rašyti. Daugiau ar mažiau taktiškai jie ir pareiškė šią 
nuomonę. Tikriausiai jiems norėjosi, kad žudikai būtų su- 

gaunami, nors ir kaip ginčytųsi dėl to, ką reiktų su jais da- 
ryti po to, tačiau jie neslėpė savo tipiškai dvilypio požiūrio į 
tuos, kurie žudikus gaudo. Dalglišas prie to buvo įpratęs 1r 
manė, kad toks požiūris mažiau užgaulus negu gana plačiai 
paplitusi prielaida, jog dirbti žmogžudysčių tyrimo skyriuje 
yra savaip romantiška. Tačiau nors būta tam tikros slepia- 
mo smalsumo ir paikumo dozės, būdingos tokiems pobū- 
viams, pasitaikė ir mielų žmonių, kalbančių mielus dalykus. 
Joks poetas, kad ir koks kritiškas savo talentui, neatsispirs 
subtilioms, pabrėžtinai nešališkoms pagyroms, ir Dalglišas 
pajuto, jog jam čia smagu, tiesa, nuolat vijo šalin įtarimą, 
kad retas iš tų, kurie taip žavėjosi jo knyga, iš tikrųjų buvo 
ją skaitęs, o dar retesnis - ją nusipirkęs. 

Pirmoji vakarėlio valanda praėjo labai gyvai, tačiau po 
septintos vakaro jis pasijuto stovįs vienas pats su taure ran- 
koje prie prašmatnios Džeimso Vajeto lipdybos židinio at- 
brailos. Malkos degė blausia liepsna, skleisdamos kamba- 
ryje kaimišką dūmų kvapą. Užėjo viena iš tų sunkiai paaiš- 
kinamų akimirkų, kai žmogus minioje netikėtai pasijunta 
visiškai vienas, kai šurmulys tarsi nuslopsta, o būreliais su- 
sigrūdę žmonės atrodo tolimi ir paslaptingi it aktoriai kaž- 
kokioje nutolusioje scenoje. Dalglišas atsirėmė pakaušiu į 
židinį, mėgaudamasis šia vienumos akimirka ir gėrėdama- 
sis kambario skoningumu. Staiga jis pastebėjo Deborą Ris- 
ko. Matyt, bus įėjusi labai tyliai. Kažin, ar ji jau seniai čia? 
Miglotas ramybės ir palaimos pojūtis iškart virto troškimu, 
aštrių ir kankinančiu lyg pirmąkart įsimylėjusio jaunuolio. 
Jinai irgi pamatė jį ir palengva žengė per kambarį artyn su 
stiklu rankoje. 

Jos pasirodymas buvo visiškai netikėtas, ir jis nebandė 
savęs apgaudinėti, jog ji atėjo dėl jo. Po paskutinio jųdviejų 
susidūrimo tai būtų mažai tikėtina. Jis prabilo: 

— Labai malonu jus čia matyti. 

— Šiaip ar taip, būčiau atėjusi, - tarė ji. - Matot, aš čia 
dirbu. Feliksas Hernas priėmė į darbą po mamytės mirties. 
Esu gana naudinga. Universali pastumdėlė. Dar stenogra- 
fuoju ir spausdinu. Aš baigiau kursus. 

— Kalbate kaip apie gydymo kursą, - šyptelėjo jis. 

— Na, iš dalies taip ir buvo. 

Jis nebandė apsimesti nesupratęs. Abu patylėjo. Dalgli- 
šas suvokė esąs liguistai opus bet kokiai užuominai apie 
aną bylą, kuri prieš trejus metus tapo jų pažinties priežasti- 
mi. Tą žaizdą skaudėjo net nuo menkiausio prisilietimo. 
Maždaug prieš šešis mėnesius jis pamatė laikraštyje prane- 
šimą apie jos Motinos mirtį, tačiau tada atrodė neįmanoma 
ir akiplėšiška pasakyti ar parašyti jai keletą įprastinių užuo- 
jautos žodžių. Juk jis buvo dalinai kaltas dėl jos mirties. Da- 
bar dėl to nebuvo nė kiek lengviau. Todėl jie kalbėjosi apie 
jo poeziją ir apie jos darbą. Palaikydamas šį nerūpestingą, 
bereikšmį ir atsainų pokalbį, jis mąstė apie tai, kaip ji pa- 
žiūrėtų į kvietimą kartu pavakarieniauti. Jei kategoriškai ne- 
atsisakytų — 0 ji tikriausiai atsisakys, — tai galėtų jam būti 
romano pradžia. Jis nemelavo sau, jog nori vien tik skaniai 
pavalgyti kartu su moterimi, kurią jis laiko gražia. Jis neži- 
nojo, ką ji mano apie jį, bet visada nuo paskutinio jųdviejų 
pasimatymo suprato stovįs ant meilės bedugnės krašto. Jei- 
gu ji sutiktų — šį ar kurį kitą vakarą, - jo atsiskyrėliškam 
gyvenimui iškiltų grėsmė. Jis suvokė tai visiškai aiškiai, ir 
tas suvokimas jį baugino. Nuo tada, kai gimdydama mirė 
žmona, visąlaik stropiai vengė visko, kas galėtų įskaudinti: 
seksas nedaug kuo tesiskyrė nuo mankštos; meilės nuoty- 
kis tapdavo tik grakščiu jausmų šokiu — formaliu, taisyklin- 
gu, niekuo neįpareigojančiu. Bet, aišku, ji nesutiks. Jis ne- 
turėjo nė mažiausio pagrindo įsivaizduoti, jog ji juo domisi. 
Tik šis įsitikinimas ir teikė ryžto puoselėti savo ketinimus. 
Jam rūpėjo išbandyti laimę. Kalbantis jis mintyse repetavo 

kvietimo žodžius, ironiškai atpažindamas savyje per tiek me- 
tų primirštą jaunystės nedrąsumą. 

Jis krūptelėjo, kai kažkas palietė petį. Direktoriaus sek- 
retorė priėjo kviesti prie telefono. | 

— Iš Jardo, pone Dalglišai, - pasakė ji pabrėžtinai santū- 
riai, tartum Herno ir Ilingvorto leidyklos autoriams skam- 
bučiai iš Jardo buvo įprastas dalykas. 

Jis atsiprašomai šyptelėjo Deborai Risko, ši atlaidžiai 
gūžtelėjo. 

— Aš tik minutėlei, - tarė jis, nors skverbdamasis per 
triukšmingą plepių minią jau numanė, jog grįžti neteks. 

Jis pakėlė ragelį mažame kabinetuke greta posėdžių kam- 
bario, prasibrovęs prie telefono per kėdes, nukrautas ran- 
kraščiais, atspaudų skilčių ritinėliais 1r apdulkėjusiais seg- 
tuvais. Hernas ir Ilingvortas palaikė senamadiško aplaidu- 
mo ir visuotinio chaoso įspūdį, už kurio slypėjo - kartais 
suglumindamas autorius —- nepaprastas darbingumas ir ati- 
dumas smulkmenoms. 

Į ausį sugriaudėjo gerai pažįstamas balsas. 

— Čia tu, Adamai? Kaip vakarėlis? Gerai. Gaila pertrauk- 
ti jį, bet būčiau dėkingas, jei užsuktum šiton pusėn aikštės. 
Stino klinika, 31 numeris. Žinai kur. Aptarnauja tik turtin- 
gus neurotikus. Rodos, jų sekretorę ar vedėją, ar dar ką ra- 
do nužudytą. Pusrūsyje trinktelėjo per galvą, po to taikliai 
nudūrė į širdį. Vaikinai jau išvyko. Savaime aišku, pasiun- 
čiau Martiną. Jis turės tavo daiktus. 

— Ačiū, pone. Kada pranešė? 

— Prieš tris minutes. Skambino vyriausiasis gydytojas. 
Jis man trumpai išdėstė praktiškai visų darbuotojų alibi spė- 
jamu mirties laiku ir paaiškino, kodėl to negalėjęs padaryti 
kuris nors iš pacientų. Jį papildė daktaras, pavarde Steine- 
ris. Šis prisiminė, kad maždaug prieš penkerius metus mes 
kartu vakarieniavome pas jo velionį svainį. Daktaras Stei- 

neris pasiaiškino, kodėl to negalėjęs padaryti jis, 1r suteikė 
man malonumo nupasakodamas psichologinį žudiko portre- 
tą. Jie ten prisiskaitę geriausių detektyvinių romanų. Lavo- 
no niekas nelietęs, jie nieko neišleidę iš pastato ir neįsilei- 
dę vidun, visi susirinkę viename kambaryje ir nenuleidžia 
akių vienas nuo kito. Verčiau paskubėk, Adamai, kitaip jie 
išaiškins nusikaltimą be tavęs. 

— Kas vyriausiasis gydytojas? — paklausė Dalglišas. 

— Daktaras Henris Itridžas. Tikriausiai matei per televi- 
ziją. Jis - įžymus psichiatras, pasiryžęs išaukštinti savo pro- 
fesiją. Išvaizdus, konservatyvus ir rimtas. 

— Esu matęs teisme, - tarė Dalglišas. 

— Žinoma. Pameni jį Rutledžo byloje? Jis vos nepravirk- 
dė manęs, nors pažinau Rutledžą kaip nuluptą. Itridžas - ide- 
alus liudytojas bet kokiam advokatui, jei tik tas galėtų jį pri- 
sikviesti. Juk žinai jų dainelę. Duokit psichiatrą, kuris soli- 
džiai atrodo ir gražiai kalba angliškai, kuris neerzina 
prisiekusiųjų ir nenuteikia prieš save teisėjo. Prašom - It- 
ridžas. Na, gerai, sėkmės tau! 

Komisaras buvo tikras optimistas, jei manė, kad jo žinia 
gali sutrukdyti vakarėliui. Jau buvo pasiekta tokia stadija, 
kai vieno svečio išvykimas niekam neberūpėjo. Dalglišas 
padėkojo vakaro šeimininkui, atsisveikindamas nerūpestin- 
gai pamojo keletui žmonių, su kuriais susidūrė žvilgsniu, ir 
išėjo beveik niekieno nepastebėtas. Deboros Risko šįkart 
nebematė. Ir nebandė ieškoti. Jo mintys jau sukosi apie bū- 
simą darbą, jautėsi išgelbėtas: geriausiu atveju nuo paže- 
minimo, blogiausiu — nuo kvailystės. Tai buvo tik trumpas, 
neįtikimas, neįgyvendinamą viltį žadinantis ir iš vėžių iš- 
mušantis susitikimas, bet jau nuėjęs praeitin. 

Žingsniuodamas per aikštę į Stino kliniką, įsikūrusią 
aukštame karaliaus Jurgio laikų pastate, Dalglišas atgaivino 
atmintyje keletą šykščių faktų 1š informacijos apie įstaigą, 

kurioje teks lankytis. Mieste buvo juokaujama, jog gydy- 
masis Stine prieinamas tik proto galiūnams. Klinika iš tikro 
turėjo reputaciją - Dalglišo manymu, greičiausiai nepelny- 
tą - įstaigos, pasirenkančios pacientus ne tiek pagal jų psi- 
chikos būklę, kiek pagal intelektą ir socialinę padėtį, be to, 
skiriančios jiems tokius tyrimus, kurie neatbaido tik atkak- 
liausiųjų: jie įrašomi į eilę ir turi laukti savo pirmojo psi- 
choterapijos seanso tiek, kad kuo efektyviausiai pasireikš- 
tų gydomosios laiko savybės. Dalglišas prisiminė, jog Sti- 
nas turi Modiljanio paveikslą. Nei labai įžymų, nei geriausiai 
atskleidžiantį dailininko talentą, bet vis dėlto Modiljanį. Tai 
buvo dėkingo buvusio paciento dovana, ji kabėjo antro aukšto 
raštinėje ir simbolizavo beveik viską, ką klinika reiškė vi- 
suomenei. Kitų Nacionalinės sveikatos tarybos klinikų sie- 
nas puošė paveikslų reprodukcijos iš Raudonojo Kryžiaus 
dailės bibliotekos. Stino darbuotojai neslėpė, jog jiems net 
17 antrarūšis originalas vertingesnis už puikiausią reproduk- 
ciją. O antrarūšį originalą jie turi. 

Pats pastatas buvo tipiškas sublokuotas Jurgio epochos na- 
mas. Jis stovėjo pietiniame aikštės pakraštyje, jaukus, pa- 
prastas ir labai patrauklus. Siauras skersgatvis už namo išėjo 
į Linkoln Mjuzo aikštę. Pusrūsis buvo aptvertas; namo prie- 
kyje geležinė tvora iš abiejų pusių juosė plačius laiptus, ve- 
dančius prie durų ir užsibaigiančius dviem metaliniais žibin- 
tų stovais. Kukli bronzinė lentelė durų dešinėje skelbė įstai- 
gą valdančios Ligoninių valdybos pavadinimą, o kiek žemiau 
buvo užrašas „Stino klinika“. Jokios kitos informacijos. Sti- 
nas nereklamavo savo paskirties prasčiokiškam pasauliui, ne- 
norėdamas prisišaukti vietinių psichopatų, trokštančių pasi- 
gydyti ar nusiraminti. Prie namo stovėjo keturi automobiliai, 
bet policijos dar nematyti. Namą gaubė tyla. Durys uždary- 
tos, tačiau pro dailų vėduoklės formos švieslangį virš durų 1r 
pro plyšius tarp užtrauktų užuolaidų skverbėsi šviesa. 

Durys atsidarė vos spėjus atitraukti pirštą nuo skambu- 
čio Mygtuko. Jie jau laukė jo. Kresnas jaunuolis durininko 
uniforma atidarė duris ir tylomis įleido vidun. Vestibiulyje 
plieskė šviesa ir po rudens vakaro vėsos atrodė labai šilta. Į 
kairę nuo durų buvo įstiklinta budėtojo būdelė su telefono 
pultu. Prie jo susirietęs lyg iš didelio skausmo sėdėjo ant- 
ras, daug vyresnis durininkas. Jis apsidairė, dirstelėjo aša- 
rotomis akimis į Dalglišą ir vėl įbedė nosį į pultą, tartum 
inspektoriaus atvykimas būtų buvęs paskutinis šapelis jo 
nepakeliamai naštai, kurią gal dar įmanu nusimesti, jei pa- 
sistengsi jos nepastebėti. Nuo sutikimo komisijos vestibiu- 
lyje atsiskyrė vyriausiasis gydytojas ir padavė ranką lyg svei- 
kindamas svečią. 

— Inspektorius Dalglišas? Džiugu jus matyti. Ar galėčiau 
pristatyti savo kolegą daktarą Džeimsą Begjulėjų ir Ligoni- 
nių valdybos sekretorių poną Loderį? 

— Atvykote labai skubiai, pone, - tarė Dalglišas Loderiui. 

Sekretorius paaiškino: 

— Apie žmogžudystę sužinojau tik prieš dešimt minučių — 
kai atvykau čia. Šiandien per pietus panelė Bolam skambi- 
no man ir sakė norinti skubiai pasimatyti. Klinikoje kažkas 
ne taip Ir jai reikėję mano patarimo. Atvykau, kai tik galė- 
jau, bet radau ją nužudytą. Tokiomis aplinkybėmis turėjau 
bent keletą priežasčių pasilikti. Atrodo, jai reikėjo patarimo 
labiau, negu ji manė. 

— Šiaip ar taip, bijau, kad atvykote per vėlai, - pridūrė 
daktaras Itridžas. 

Dalglišas pastebėjo jį esant gerokai žemesnio ūgio, nei 
atrodė per televiziją. Stambi aukštakaktė galva, apgaubta 
baltų švelnių it kūdikio ir purių plaukų aureolės, atrodė per 
sunki ją laikančiam silpnam kūnui, tarsi atskirai pasenu- 
siam, - dėl to jis atrodė lyg sudurtas iš skirtingų dalių. Nu- 
statyti jo amžių buvo sunkoka, bet, Dalglišo spėjimu, jis bu- 

vo veikiau septyniasdešimties negu šešiasdešimt penkerių 
metų, kaip konsultantas — normalaus pensinio amžiaus. Jo 
veidas ryškiai raudonais, tartum išdažytais skruostais ir virš 
veriančio žydrumo akių pakilusiais antakiais priminė nesens- 
tančią pasakų nykštuko fizionomiją. Dalglišas juto, jog tos 
akys ir tas švelnus, įtaigus balsas nėra mažiausi profesiniai 
vyriausiojo gydytojo privalumai. 

Jo priešingybė, daktaras Džeimsas Begjulėjus, buvo še- 
šių pėdų, beveik Dalglišo ūgio, ir iš pirmo žvilgsnio atrodė 
visiškai nusikamavęs. Jis vilkėjo ilgu baltu chalatu, duksliai 
karančiu nuo gunktelėjusių pečių. Nors buvo kur kas jau- 
nesnis, neturėjo nė lašelio vyriausiojo gydytojo gyvybingu- 
mo. Plieno pilkumo plaukai lygūs. Jis kartkartėmis nubrauk- 
davo juos ilgais, nuo rūkymo parudavusiais pirštais. Dėl 
pilkšvos skruostų spalvos ir blausaus žvilgsnio jo gražus 
liesokas veidas atrodė išvargęs. 

Vyriausiasis gydytojas tarė: 

— Aišku, jūs norėsite nedelsiant apžiūrėti lavoną. Jei ne- 
prieštaraujate, paprašysiu Piterį Neglį, mūsų antrąjį duri- 
ninką, nulipti žemyn su mumis. Tai jo kaltas tapo vienu iš 
žmogžudystės įrankių - vargšas vaikinas čia nieko dėtas, — 
1r, be abejo, norėsite jį apklausti. 

— Kai reikės, aš norėsiu apklausti kiekvieną iš čia esan- 
čių, - atšovė Dalglišas. 

Buvo-aišku, jog viskam vadovauja vyriausiasis gydyto- 
jas. Daktaras Begjulėjus, dar neprataręs nė žodžio, atrodė 
tuo patenkintas. Loderis akivaizdžiai nusprendė pabūti ste- 
betoju. Jiems einant per vestibiulį pusrūsio laiptų link, jo ir 
Dalglišo žvilgsniai susidūrė. Sunku analizuoti žaibišką 
žvilgsnį, tačiau Dalglišas tarėsi jame įžvelgęs juoko kibirkš- 
tėlę ir kažkokį pašaipų atsainumą. 

Visi stovėjo tylėdami, Dalglišas atsiklaupė prie lavono. 
Jis nieko nelietė, tik praskyrė neužsagstytą megztuką ir pa- 

laidinukę ir atidengė kaltą. Buvo įsmeigtas iki pat koto. Au- 
diniai aplink beveik nepažeisti, jokio kraujo. Apatinukas už- 
raitytas virš krūtų norint apnuoginti kūną tam žiauriam ap- 
skaičiuotam dūriui. Toks apdairumas rodė, kad žudikas 1š- 
mano anatomiją. Yra paprastesnių nužudymo būdų, negu 
vienu dūriu persmeigti širdį. Tačiau turintiems išmanymo 
1r jėgos jis patikimiausias. 

Dalglišas atsitiesė ir pasisuko į Piterį Neglį. 

— Ar čia jūsų kaltas? 

— Turbūt. Atrodo toks pat, o manojo nėra dėžėje. - Ne- 
paisant praleisto įprastinio kreipinio „pone“, atsakyta man- 
dagiai, be jokio įžūlumo ar pasipiktinimo. 

— Ar nenumanote, kaip jis čia pateko? - paklausė Dal- 
glišas. 

— Nė truputėlio. Tačiau vargu ar pasakyčiau, jei 1r numa- 
nyčiau, tiesa? 

Vyriausiasis gydytojas piktokai dėbtelėjo į Neglį nepri- 
tardamas ar perspėdamas ir palietė durininkui petį. Neatsi- 
klausęs Dalglišo, ramiai pasakė: 

— Šiam kartui gal užteks, Negli. Dabar palauk už durų, 
gerai? 

Dalglišui neprieštaraujant, durininkas tyliai pasitraukė 
1r išėjo netardamas nė žodžio. 

— Vargšas berniukas! Tai, kad panaudotas jo kaltas, jį 
tiesiog pribloškė. Nemalonu, bet panašu į bandymą jį įpai- 
nioti. Tačiau jūs įsitikinsite, inspektoriau, kad Neglis - vie- 
nas iš mūsų darbuotojų, turinčių visišką alibi spėjamu mir- 
ties laiku. 

Dalglišas nutylėjo, jog vien tai gerokai įtartina. 

— Ar nustatėte apytikrį mirties laiką? —- pasiteiravo jis. 

Daktaras Itridžas atsakė: 

— Manau, tai turėjo įvykti visai neseniai. Daktaras Beg- 
julėjus irgi tos pačios nuomonės. Šiandien klinikoje labai 

šilta - ką tik įjungtas centrinis šildymas, - tad kūnas turėtų 
atvėsti labai lėtai. Sustingimo netikrinau. Tiesą pasakius, 
tuos reikalus menkai teišmanau. Vėliau sužinojau, kad ji tik- 
riausiai mirė per pastarąją valandą. Laukdami jūsų mes, sa- 
vaime suprantama, kalbėjomės, ir paaiškėjo, jog sesuo Emb- 
rouz paskutinė matė panelę Bolam gyvą. Tai buvo dvide- 
šimt minučių po šeštos. Mūsų vyresnysis durininkas Kalis 
pranešė, kad maždaug šešios penkiolika panelė Bolam jam 
skambinusi vietiniu telefonu: pasakiusi einanti į pusrūsį, o 
jei atvyktų ponas Loderis, jį reiktų palydėti į jos kabinetą. 
Po kelių minučių, kaip kad jai atrodė, sesuo išėjo iš EŠT 
kabineto pirmame aukšte ir nuėjo į laukiamąjį pranešti pa- 
cientės vyrui, kad žmoną gali vežtis namo. Sesuo matė pa- 
nelę Bolam einančią per vestibiulį prie pusrūsio laiptų. Po 
to jos gyvos niekas nebematė. 

— Išskyrus žudiką, - patikslino Dalglišas. 

Daktaras Itridžas sumišo. 

— O taip, jūs teisus, žinoma. Norėjau pasakyti, jog niekas 
iš mūsų jos gyvos nebematė. Aš klausiau seserį Embrouz 
apie laiką, ji visiškai tikra... 

— Aš pats norėsiu pasikalbėti su seserimi Embrouz ir tuo 
kitu durininku. | 

— Savaime suprantama. Aišku, norėsite su visais pasi- 
kalbėti. Mes to tikėjomės. Laukdami jūsų paskambinome 
namiškiams ir pranešėme, kad šįvakar užtruksime, tačiau 
nieko neaiškinome. Apieškojome beveik visą pastatą ir nu- 
statėme, kad ir pusrūsio, ir pirmo aukšto užpakalinės durys 
buvo užsklęstos. Savaime aišku, čia niekas nepaliesta. Aš 
nurodžiau visam personalui susirinkti fasadinės pusės pri- 
1mamajame, išskyrus seserį Embrouz ir seselę Bolam, jos 
sėdi su laukiamajame pasilikusiais pacientais. Niekas, be 
pono Loderio ir jūsų, nebuvo įleistas į vidų. 


Noras žudyti 29 


— Atrodo, viską numatėte, daktare, - pagyrė jį Dalglišas. 
Jis atsistojo tebežvelgdamas į lavoną ir paklausė: - Kas ją 
rado? 

— Viena iš mūsų tarnautojų, Dženiferė Pridi. Vyresnysis 
durininkas Kalis beveik visą dieną skundėsi skrandžio skaus- 
mais, tad panelė Pridi ėjo ieškoti panelės Bolam, ketino pa- 
prašyti, kad ji anksčiau išleistų jį namo. Panelė Pridi labai 
susijaudinusi, bet ji įstengė man pasakyti... 

— Manau, bus geriau, jei aš išgirsiu tai iš jos pačios. Ar 
šitos durys rakinamos? 

Jis paklausė itin mandagiai, tačiau pajuto jų nustebimą. 
Vyriausiasis gydytojas atsakė vis taip pat ramiai: 

— Paprastai rakinamos. Raktas kabinamas kartu su kitais 
klinikos raktais ant skydo čia, pusrūsyje, durininkų poilsio 
kambaryje. Ten pat buvo laikomas ir kaltas. 

— O šis amuletas? 

— Paimtas iš meno terapijos kabineto pusrūsyje. Jį išdro- 
žė vienas mūsų pacientų. 

Į klausimus atsakinėjo tik vyriausiasis gydytojas. Dakta- 
ras Begjulėjus iki šiol nebuvo ištaręs nė žodžio. Staiga jis 
prašneko: 

— Kažkas arba labai gerai nusimanantis, arba velnioniš- 
kai taiklus pritrenkė ją amuletu, po to perdūrė širdį. Aki- 
vaizdu. Neaišku štai kas - kam prireikė taip sujaukti ligos 
istorijas? Ji guli ant jų — vadinasi, tai turėjo įvykti dar prieš 
nužudymą. 

— Galbūt jos išmėtytos per grumtynes, - pasiūlė versiją 
daktaras Itridžas. 

— Nepanašu. Jos ištrauktos 1š lentynų ir tyčia ištaškytos 
aplinkui. Tam turėjo būti kažkokia priežastis. Ši žmogžu- 
dystė neturi nieko impulsyvaus. 

Tuo metu į kambarį įėjo Piteris Neglis, matyt, stovėjęs 
Čia pat už durų. 

— Lauke skambina, pone. Gal ten kiti policininkai? 

Dalglišas įsidėmėjo, kad archyvas gana gerai izoliuotas 
nuo triukšmo. Šaižaus lauko durų skambučio jis negirdėjo. 

— Puiku, - tarė. — Mes jau lipam į viršų. 

Einant visiems kartu prie laiptų, daktaras Itridžas prisi- 
minė: 

— Gal, inspektoriau, pirmiausia galėtumėt pasikalbėti su 
pacientais? Jų turime tik dvejetą - vyriškį, psichoterapeuto 
daktaro Steinerio pacientą, ir moterį, gydomą LSD čia, apa- 
čioje, pusrūsio fasadiniame kabinete. Daktaras Begjulėjus 
galės jums papasakoti apie šį gydymo būdą - ji yra jo pa- 
cientė, — bet užtikrinu jus, jog ji tik prieš dvidešimt minu- 
čių pajėgė atsikelti iš lovos ir apie žmogžudystę nieko neži- 
no. Tokie pacientai gydomojo seanso metu praranda bet ko- 
kią nuovoką. Seselė Bolam visą vakarą buvo su ja. 

— Seselė Bolam? Ar ji ne giminaitė mirusiajai? 

— Pusseserė, - trumpai atsakė daktaras Begjulėjus. 

— O jūsų nesąmoningoji pacientė, daktare? Ar ji galėjo 
suvokti, jeigu seselė Bolam seanso metu paliko ją vieną? 

Daktaras Begjulėjus atrėžė: 

— Seselė Bolam jos nebūtų palikusi. 

Jie kartu užlipo į vestibiulį, kur juos pasitiko balsų kle- 
gesys. 


Su tuo skambučiu prie lauko durų į Stino kliniką įsiver- 
žė visiškai kitokios technikos ir įgūdžių pasaulis. Smurti- 
nės „mirties tyrimo specialistai ramiai ir dalykiškai ėmėsi 
savo darbo. Dalglišas kartu su policijos seržantu ir fotogra- 
fu užsidarė archyve. Pirštų atspaudų ekspertas smulkiomis 
1r gležnomis rankomis, nedidukas ir plačiaskruostis it žiur- 
kėnas, įniko tyrinėti durų rankenas, užraktus, įrankių dėžę 
17 Tipeto amuletą. Neuniformuoti detektyvai, nejaukiai pa- 
našūs į seklius vaidinančius televizijos aktorius, nuosekliai 

ėmė apžiūrinėti visus klinikos kambarius ir visas spintas, 
norėdami įsitikinti, ar patalpose tikrai nebūta pašalinių as- 
menų ir ar užpakalinės pirmo aukšto bei pusrūsio durys ge- 
rai užsklęstos iš vidaus. Klinikos darbuotojai, nušalinti nuo 
tos veiklos ir susispietę fasadiniame pirmo aukšto kabine- 
te, į kurį iš laukiamojo paskųybomis prinešė lengvų kėdžių, 
jautė, jog atėjūnai sugriovė įprastinį gyvenimą, juos pačius 
sugriebė negailestinga teisingumo mašina, o ateitis grasina 
Dievas žino kokiais akibrokštais ir nemalonumais. Vien tik 
Valdybos sekretorius atrodė nepraradęs šaltakraujiškumo. 
Jis įsitaisė vestibiulyje it sarginis šuo ir vienišas sėdėjo kan- 
triai laukdamas savo eilės būti apklaustas. 

Darbui Dalglišas pasirinko panelės Bolam kabinetą. Tai 
buvo nedidelis kambarėlis pirmame aukšte tarp raštinės 
fasadinėje pusėje ir atsipalaidavimo bei EŠT kabinetų už- 
pakalinėje pusėje. Priešais buvo patalpa iš dviejų priima- 
mųjų ir vieno laukiamojo. Bolam kabinetas buvo keistos 
formos - aukštas ir nejaukiai siauras, nes jį įrengė atitvė- 
rus kambario galą. Baldų nedaug, ir tik didelė vaza su chri- 
zantemomis ant vienos iš dokumentų spintų rodė kabine- 
to šeimininkės skonį. Viename pasienyje stovėjo senoviš- 
kas seifas, kitame - į eilę sustatytos žalios metalinės 
dokumentų spintos. Ant kuklaus stalo gulėjo stalinis ka- 
lendorius, bloknotas ir nedidelė krūvelė aplankų. Dalgli- 
šas pavartė juos ir tarė: 

— Keista. Čia darbuotojų asmens bylos, tačiau tik mo- 
terų. Beje, jos pačios tarp jų nėra. Įdomu, kam ji jas 1šsi- 
traukė. 

— Galbūt sudarinėjo darbuotojų kasmetinių atostogų 
grafiką ar ką nors panašaus, - pabandė spėti seržantas 
Martinas. 

— Galimas daiktas. Tačiau kodėl tiktai moterų? Na, kol 
kas nesvarbu. Žvilgtelėkime į užrašų knygelę. 

Panelė Bolam neabejotinai buvo viena iš tų vedėjų, ku- 
rios nėra linkusios pasitikėti atmintimi. Pirmasis bloknoto 
lapas su viršuje pažymėta data buvo visas prirašytas pasvi- 
ra, šiek tiek vaikiška rašysena. 

„Gydytojų taryba — pakalbėti su v. g. dėl siūlomo Jauni- 
mo sk.“ 

„Pasakyti Negliui - panelės Kalinski kabinete nutrūko 
lango virvelė“. 

„Ponia Šorthauz - ? atostogos“. 

Šių užrašų prasmė buvo pakankamai aiški, tačiau pasta- 
bos žemiau, parašytos, matyt, šiek tiek skubant, buvo ne 
tokios suprantamos. 

„Moteris. Čia aštuoneri metai. Atvyks pirmą pirma- 
dienį“. 

Dalglišas pareiškė: 

— Panašu į užrašą pagal pranešimą telefonu. Žinoma, ga- 
lėjo būti skambinama asmenišku reikalu, su klinika netu- 
rinčiu nieko bendro. Galėjo skambinti gydytojas, teirautis 
apie pacientę, arba atvirkščiai. Kažkas, matyt, yra laukia- 
mas atvykstant pirmą pirmadienį arba pirmadienio pirmą 
valandą. Gali būti kaži kiek aiškinimo variantų, bet nė vie- 
nas 1š jų nesietinas su žmogžudyste. Vis dėlto kažkas ne- 
seniai kalbėjo telefonu apie moterį, o panelė Bolam, aki- 
vaizdu, vartė visų personalo moterų asmens bylas, išsky- 
rus savąją. Kodėl? Patikrinti, kas iš jų dirbo čia prieš 
aštuonerius metus? Abejotina versija. Kuriam laikui ati- 
dėkime spėlionių malonumus ir pasikalbėkime su tais žmo- 
nėmis. Norėčiau pradėti nuo mašininkės. Merginos, kuri 
aptiko lavoną. Itridžas sakė, jog ji labai susijaudinusi. Ti- 
kėkimės, kad jau nusiramino, priešingu atveju sugaišime 
čia iki pusiaunakčio. 

Laimei, Dženiferė Pridi atėjo visiškai nusiraminusi. Ji 
aiškiai buvo išgėrusi, ir jos širdgėlą pakeitė vos tramdo- 

mas jaudulys. Vis dar pabrinkusį nuo verkimo veidą išmu- 
šė dėmės, o akys nenatūraliai blizgėjo. Tačiau ji nebuvo 
apsvaigusi ir viską pasakojo sklandžiai. Dirbusi pirmo aukš- 
to raštinėje kone visą vakarą ir paskutinį kartą mačiusi pa- 
nelę Bolam maždaug penktą valandą keturiasdešimt pen- 
kios minutės, kai užėjo į vedėjos kabinetą pasiteirauti apie 
paciento priėmimą. Panelė Bolam atrodžiusi įprastai. Ji grį- 
žusi atgal į raštinę, o maždaug šeštą penkiolika pas ją at- 
ėjęs Piteris Neglis. Buvęs su apsiaustu ir užėjęs paimti 
išsiunčiamos korespondencijos. Panelė Pridi užregistravusi 
žurnale keletą paskutinių laiškų ir įdavusi jam. Maždaug 
penkiolika ar dvidešimt minučių po šeštos atėjusi ponia 
Šorthauz. Ši užsiminusi apie tai, jog ką tik buvusi panelės 
Bolam kabinete pakalbėti dėl eilinių atostogų. Piteris Ne- 
glis išėjęs išsiųsti laiškų, o jiedvi su ponia Šorthauz pasili- 
kusios iki jam sugrįžtant po dešimties minučių. Po to Ne- 
glis nulipęs žemyn į durininkų kambarį pusrūsyje pasika- 
binti apsiausto ir pamaitinti Tigerio, įstaigos katino, o ji 
beveik tuoj pat nusekusi paskui jį. Juodu kartu pašėrę Ti- 
gerį ir grįžę į raštinę. Apie septintą vyresnysis durininkas 
vėl nusiskundęs skrandžio skausmais, kurie jį kankinę vi- 
są dieną. Dėl tų skausmų panelė Pridi, ponia Bostok, kita 
klinikos tarnautoja, ir Piteris Neglis turėję kartkartėmis 
pavaduoti Kalį prie komutatoriaus pulto, tačiau važiuoti na- 
mo jis atsisakęs. Kai pagaliau ryžęsis išvykti, panelė Pridi 
nuėjusi pas vedėją paprašyti leidimo jam išeiti anksčiau. 
Kabinete panelės Bolam nebuvę, tad ji užsukusi į budin- 
čiosios seselės kambarį pirmame aukšte. Sesuo Embrouz 
pasakiusi, kad prieš pusvalandį ar anksčiau mačiusi vedėją 
einant per vestibiulį pusrūsio laiptų link, tad panelė Pridi 
nulipusi tenai. Archyvas paprastai būdavęs užrakintas, ta- 
čiau dabar raktas barkšojęs spynoje, o durys buvusios pra- 
viros, tad ji pažvelgusi vidun. Ten degė šviesa. Ji radusi 

kūną - panelės Pridi balsas suvirpėjo - ir puolusi aukštyn 
laiptais pagalbos. Ne, ji nieko nelietusi. Nežinanti, kodėl 
ligos istorijos buvo išmėtytos aplinkui. Ji negalinti pasa- 
kyti, iš ko supratusi, kad panelė Bolam negyva. Papras- 
čiausiai ji taip atrodžiusi. Nežinanti, kodėl buvusi tokia tik- 
ra, jog tai žmogžudystė. Galbūt todėl, kad pamačiusi mėly- 
nę panelės Bolam veide. Be to, dar tas Tipeto amuletas, 
gulintis ant lavono. Ji bijojusi, kad Tipetas galėjęs pasi- 
slėpti tarp lentynų ir šokti ant jos. Visi sakė, jog jis esąs 
nepavojingas —- beveik visi, išskyrus daktarą Steinerį, - ta- 
čiau juk Tipetas iš psichiatrinės ligoninės, pagaliau jo ne- 
pavojingumo niekas negali garantuoti, tiesa? Ne, ji neži- 
nojusi, kad Tipeto nėra klinikoje. Pranešimą telefonu iš 
ligoninės priėmęs Piteris Neglis ir perdavęs panelei Bo- 
lam, o jai nieko nesakęs. Ji nemačiusi kalto panelės Bolam 
krūtinėje, bet daktaras Itridžas visiems darbuotojams, su- 
šauktiems fasadinės pusės priimamajame laukti policijos, 
pasakęs apie nudūrimą. Ji mananti, jog dauguma darbuoto- 
jų žinoję, kur Piteris Neglis laiko savo įrankius ir kuriuo 
raktu atrakinamos archyvo durys. Raktas kabėdavęs ant 
dvyliktu numeriu pažymėto kabliuko ir nuo kitų skyręsis 
blizgesiu, tačiau nebuvęs pažymėtas jokiu numeriuku. Dal- 
glišas tarė: | 

— Noriu, kad labai susikauptumėte ir gerai pagalvotu- 
mėte. Kai nulipote laiptais kartu su Negliu šerti katino, ar 
archyvo durys buvo praviros ir ar ten degė šviesa kaip ta- 
da, kai vėliau dar kartą nulipote žemyn ir radote panelę 
Bolam? 

Mergina nubraukė nuo kaktos padrėkusius šviesius plau- 
kus 1r atsakė nelauktai nuvargusiu balsu: 

— Aš... aš negaliu prisiminti. Matote, nėjau pro tas duris. 
Nuėjau tiesiai į durininkų kambarį laiptų apačioje. Piteris 
ten valė Tigerio dubenėlį. Šis nebuvo visko išedęs, tad mes 

išgrandėme maisto likučius ir išplovėme dubenėlį kriauk- 
lėje. Mes nėjome pro archyvą. 

— Tačiau lipdama laiptais žemyn galėjote matyti tas du- 
ris. Tikriausiai būtumėte pastebėjusi, jei durys būrų buvu- 
sios praviros. Juk tas kambarys nedažnai lankomas, ar ne? 

— Taip, tačiau bet kas galėdavo ten įeiti, jeigu kam reikė- 
davo ligos istorijos. Manau, jei durys būtų buvusios pravi- 
ros, aš nebūčiau ėjusi pasižiūrėti, kas ten yra, ar panašiai. 
Man atrodo, būčiau pastebėjusi plačiai atlapotas duris, tad 
tikriausiai to nebuvo, tačiau negaliu prisiminti, garbės žo- 
dis, negaliu. 

Pabaigai Dalglišas paklausinėjo ją apie panelę Bolam. Pa- 
sirodo, panelė Pridi pažinojusi ją ne tik klinikoje, Pridi šei- 
ma ir panelė Bolam lankiusios tą pačią bažnyčią, panelė Bo- 
lam ir paskatinusi ją eiti dirbti į kliniką. 

— Nebūčiau gavusi šio darbo, jei ne Enidė. Žinoma, klini- 
koje aš jos taip niekada nevadindavau. Jai nebūtų patikę. 

Regis, panelė Pridi ir už klinikos ribų nelabai mėgo va- 
dinti ją vardu. Ji pasakojo toliau: 

— Nereiškia, jog ji viena priėmė mane į darbą. Su manimi 
kalbėjosi ir ponas Loderis, ir daktaras Itridžas, tačiau ži- 
nau, kad ji mane užtarė. Aš dar nelabai mokėjau stenogra- 
fuoti ir spausdinti mašinėle —- tai buvo beveik prieš porą me- 
tų, — bet man pasisekė čia įsitaisyti. Klinikoje mudvi reto- 
kai matydavomės, tačiau ji man visada buvo gera ir rūpinosi 
mano ateitimi. Norėjo, kad aš gaučiau Medicinos įstaigų val- 
dymo instituto diplomą, nelikčiau tik mašininkė ir stenog- 
rafuotoja. 

Šis rūpestis panelės Pridi karjera Dalglišui pasirodė keis- 
tokas. Mergužėlė nedarė ambicingos asmenybės įspūdžio, 
ji tikriausiai nesnaus ir greitai ištekės. Jai išvaduoti nuo ma- 
šininkės ir stenografuotojos likimo vargu ar reikalingas ko- 
kio nors instituto diplomas. Jam truputį pagailo panelės Bo- 

lam, pasirinkusios tokią neperspektyvią globotinę. Ji gra- 
žutė, dora ir naivi, tačiau, matyt, neypatingo proto. Jam vis 
reikėjo priminti sau, jog toji sakėsi esanti ne septyniolikos, 
o dvidešimt dvejų metų. Jos kūnas dailus ir keistai subren- 
dęs, bet ilgais lygiais plaukais įrėmintas smulkutis veidas 
vaikiškas. 

Ji nedaug ką galėjo papasakoti apie vedėją. Pastaruoju 
metu jokių panelės Bolam elgsenos pokyčių nepastebėjusi. 
Ji nežinojo, kad vedėja kreipėsi į poną Loderį, i1r nenumanė, 
kas klinikoje galėjo sukelti panelei Bolam nerimą. Viskas 
kaip visada. Kiek žinanti, panelė Bolam neturėjusi priešų, 
ypač tokių, kurie būtų norėję ją nužudyti. 

- Ar ji čia buvo patenkinta, kiek ją pažįstate? Galbūt pra- 
šėsi perkeliama? Psichiatrinė klinika nėra įstaiga, kurioje 
lengviausia dirbti administratore. 

— O, ne! Nežinau, kaip Enidė kartais jausdavosi. Tačiau 
aš įsitikinusi, jog ji niekada nesiprašytų perkeliama. Kas nors 
bus jus suklaidinęs. Ji buvo ne iš tokių, kurios pasiduoda. 
Jeigu jai būtų atrodę, kad kam nors rūpi ją nušalinti, ji dar 
stipriau būtų kabinusis. Darbas klinikoje jai rodėsi garbės 
reikalas. 

Tai turbūt buvo svarbiausias dalykas iš to, ką ji pasakė 
apie panelę Bolam. Padėkojęs ir paprašęs kartu su kitais 
darbuotojais palaukti pirminės apklausos pabaigos, Dalgli- 
šas susimąstė apie tai, jog vedėja, kuri savo darbą laikė gar- 
bės reikalu, mūšio lauku, iš kurio niekada savanoriškai ne- 
sitrauktų, daug kam galėjo smarkiai įkyrėti. Toliau jis pa- 
kvietė Piterį Neglį. 

Jeigu jaunesnysis durininkas ir nerimavo, kad jo kaltas 
tapo nužudymo įrankiu, jis neišsidavė. Į Dalglišo klausimus 
atsakinėjo ramiai ir mandagiai, bet taip šaltakraujiškai, tar- 
tum juodu aptarinėtų kokią klinikos darbo tvarkos smulkme- 
ną, vargu ar turinčią su juo ką nors bendro. Jis pasisakė esąs 


Noras žudyti 3] 


dvidešimt septynerių metų, gyvenąs Pimlike ir patvirtino 
atėjęs dirbti į kliniką vos prieš porą su trupučiu metų, lig 
tol provincijoje lankęs meno mokyklą. Kalbėjo ramiai, kul- 
tūringa tartimi, jo didelės tamsiai rudos akys žvelgė beveik 
be jokios išraiškos. Dalglišas atkreipė dėmesį į neįprastai 
ilgas, laisvai nukarusias išilgai kresno tvirto liemens ran- 
kas, kurios atrodė stiprios it beždžionės. Juodi plaukai susi- 
viję tankiomis garbanomis. Veidas įdomus: uždaras, bet pro- 
tingas. Vargu ar būtų buvę galima rasti didesnę priešingybę 
vargšui senajam Kaliui, seniai pasiųstam gydytis skrandžio 
skausmo ir guostis dėl priverstinio vėlavimo namo. 

Neglis patvirtino panelės Pridi pasakojimą. Neparodyda- 
mas jokių emocijų, išskyrus pasibjaurėjimo grimasą, jis dar 
kartą atpažino savo kaltą ir pasisakė matęs jį šį rytą aštuntą 
valandą, kai atvyko į darbą ir patikrino — be jokios aiškios 
priežasties - savo įrankių dėžę. Tada viskas buvę vietoje. 
Dalglišas pasiteiravo, ar daug kas žinojo, kur dėžė laikoma. 
Neglis atšovė: 

— Būčiau kvailys, jei pasakyčiau, kad ne, tiesa? 

— Būtumėte kvailys, jei dabar arba vėliau sakytumėte ne- 
tiesą. 

— Manau, dauguma darbuotojų žinojo. O tie, kurie neži- 
nojo, galėjo pakankamai lengvai ją rasti. Durininkų kamba- 
rio mes nerakindavome. 

— Juk tai gana neprotinga, ar ne? O kaipgi pacientai? 

— Jie patys nevaikšto į pusrūsį. LSD pacientai visada at- 
vedami, o meno terapijos skyriaus žmonės paprastai irgi kie- 
no nors prižiūrimi. Skyrius čia įrengtas neseniai. Jis nėra 
labai tinkamas, mažoka šviesos. Tai laikinos patalpos. 

— O kur nuolatinė vieta? 

— Ketvirtame aukšte. Tačiau Gydytojų taryba nuspren- 
dė, jog jiems ten reikalingas didelis kambarys SPA, santuo- 
kos problemų aptarimo grupėms, tad ponia Bomgarden, me- 

no terapijos specialistė, neteko kambario. Bandė jį susigrą- 
žinti, tačiau SPA pacientai pareiškė, jog susirinkimai pus- 
rūsyje psichologiškai juos trikdytų. 

— Kas organizuoja SPA? 

— Daktaras Steineris ir panelė Kalinski, viena iš sociali- 
nės psichiatrijos specialisčių. Tai klubas, kuriame išsiskyrę 
17 viengungiai pasakoja pacientams, kaip būti laimingiems 
susituokus. Aš nematau, kokiu būdu tai gali turėti ką nors 
bendra su žmogžudyste. 

— Aš irgi. Tiesiog paklausiau iš smalsumo, kodėl meno 
terapijos skyrius įrengtas tokioje netinkamoje vietoje. Tarp 
kitko, kada sužinojote, jog Tipetas šiandien neateis? 

— Šįryt apie devintą valandą. Senukas Šventojo Luko li- 
goninėje visiems įgriso prašydamas paskambinti ir pranešti 
mums, kas atsitiko. Jie taip ir padarė. Aš pasakiau panelei 
Bolam ir seseriai. 

— Daugiau niekam? 

— Ko gero, užsiminiau Kaliui, kai grįžo prie pulto. Be- 
veik visą dieną jam skaudėjo skrandį. 

— Girdėjau. Kas jam yra? 

— Kaliui? Panelė Bolam privertė jį ligoninėje išsitirti, bet 
nieko nerasta. Skrandžio skausmai jam sukyla, kai jį kas 
nors sujaudina. Sako, tai psichosomatiniai skausmai. 

— Kas gi jį sujaudino šį rytą? 

— Aš. Šį rytą jis atėjo čionai anksčiau už mane ir ėmė 
skirstyti paštą. Tai mano pareigos. Aš pasiūliau jam geriau 
1mtis savojo darbo. 

Dalglišas kantriai išklausinėjo jį apie šio vakaro įvykius. 
Jo pasakojimas sutapo su panelės Pridi, bet, kaip ir ji, jis 
negalėjo pasakyti, ar buvo praviros archyvo durys pusrūsy- 
je, kai grįžo išsiuntęs laiškus. Jis prisipažino, kad praėjo pro 
tas duris susiruošęs paklausti seselę Bolam, ar jau išrūšiuoti 
skalbiniai. Durys paprastai būdavusios uždarytos, nes ar- 

chyvas retai lankomas, ir jam atrodė, kad jeigu jos būtų bu- 
vusios atidarytos, jis būtų pastebėjęs. Negalėjimas tiksliai 
išsiaiškinti šio esminio dalyko vedė iš kantrybės ir siutino, 
tačiau Neglis nepasidavė. Jis nepastebėjęs. Negalįs pasaky- 
ti. Taipgi neįsidėmėjęs, ar kabėjo archyvo raktas durininkų 
poilsio kambaryje. Tai dar buvo galima suprasti. Ant lentos 
dvidešimt du kabliukai ir trūko daug paimtų raktų. Dalgli- 
šas nerimo: 

— Jūs suprantate, kad tada, kai kartu su panele Pridi da- 
vėte katinui ėsti, panelės Bolam lavonas beveik neabejoti- 
nai jau gulėjo archyve. Turbūr įsivaizduojate, kaip svarbu 
prisiminti, ar durys buvo atviros ar uždaros? 

— Jos buvo praviros, kai Dženė Pridi vėliau nulipo že- 
myn. Taip ir yra, kaip ji sako, 0 ji ne melagė. Jeigu jos buvo 
uždarytos, kai aš grįžau išsiuntęs laiškus, kažkas turėjo jas 
atidaryti tarp šeštos valandos dvidešimt penkių minučių ir 
septintos. Nesuprantu, kas taip neįmanomo. Man būtų ge- 
riau, jei galėčiau prisiminti apie duris, bet negaliu. Pasika- 
binau apsiaustą į savo spintą, nuėjau tiesiai pas seselę Bo- 
lam pasiklausti apie švarius skalbinius, po to grįžau į po1l- 
sio kambarį. Dženę sutikau laiptų apačioje. 

Jis kalbėjo be įkarščio, beveik be jokio jausmo, lyg būtų 
sakęs: „Taip viskas ir buvo. Patinka jums ar nepatinka, bet 
buvo taip“. Jis atrodė per daug protingas, kad nepastebė- 
tų, jog jam gresia tam tikras pavojus. Galimas dalykas, bu- 
vo taip pat pakankamai protingas suprasti, jog nekaltam 
žmogui, sakančiam tiesą aukštai pakelta galva, tas pavojus 
yra minimalus. 
tų ką nors naujo, ir paleido jį. 

Kita pašnekovė buvo sesuo Embrouz. Ji įplaukė į kabi- 
netą šarvuotu balto lino apdaru, lyg mūšiui pasirengęs kari- 
nis laivas. Medicinos sesers ženkleliai, prisegti ant kietai it 

lenta krakmolyto prijuostės antkrūtinio, išlinkusio ties grės- 
mingai atsikišusiu biustu, atrodė tartum karo medaliai. Iš 
po kepuraitės, žemai užsmauktos ant kaktos, abipus bevil- 
tiškai negražaus veido driekėsi žilų plaukų sruogos. Ji buvo 
raudona kaip burokas; Dalglišas pamanė, jog jai sunku įveikti 
pasipiktinimą ir įtarumą. Elgėsi su ja maloniai, tačiau į klau- 
simus susilaukė atsakymų šaltu smerkiamu tonu. Ji santū- 
riai patvirtino maždaug dvidešimt minučių po šeštos ma- 
čiusi panelę Bolam einant per vestibiulį pusrūsio laiptų link. 
Jiedvi nesikalbėjusios, o vedėja atrodžiusi įprastai. Sesuo 
Embrouz grįžusi į EŠT kabinetą prieš panelei Bolam nuli- 
pant laiptais ir buvusi ten su daktare Ingrem iki tol, kol bu- 
vo rastas lavonas. Į Dalglišo klausimą, ar daktaras Begjulė- 
jus irgi buvęs su jomis visą tą laiką, sesuo Embrouz pasiūlė 
to paklausti patį daktarą. Dalglišas romiai patikino ją tai ir 
ketinąs padaryti. Jis numanė, jog sesuo, jei tik panorėtų, 
galėtų suteikti jam galybę naudingos informacijos apie kli- 
niką, tačiau, neskaitant keleto nedavusių jokios naudos klau- 
simų apie panelės Bolam asmeninius santykius, jis neban- 
dė jos remti prie sienos. Suvokė, jog ji labiau negu kas nors 
kitas yra sukrėsta žmogžudystės, šaltai suplanuoto žiauru- 
mo. Kaip kad kartais atsitinka uždariems nelakios vaizduo- 
tės žmonėms, patirtas sukrėtimas jai virto irzlumu. Ji buvo 
labai įpykusi — ant Dalglišo, kam jo pareigos duoda teisę už- 
davinėti nederamus ir gluminančius klausimus, ant savęs 
pačios, kam nesugeba nuslėpti jausmų, net ant aukos, kam 
ši užtraukė klinikai tuos klaikius nemalonumus. Tokią re- 
akciją Dalglišas buvo matęs, pastangos išgauti parodymų iš 
šitokio liudininko esti bevaisės. Vėliau seserį Embrouz bus 
galima palenkti laisvesniam pokalbiui, tačiau dabar bandy- 
mas išpešti ką nors daugiau negu faktus, kuriuos ji nusitei- 
kusi pranešti, būtų tuščias laiko gaišimas. Bent vienas fak- 
tas pasirodė tikrai esminis. Panelė Bolam buvo gyva ir ėjo 

pusrūsio laiptų link maždaug dvidešimt minučių po šeštos. 
Jos kūnas aptiktas septintą valandą. Tos keturiasdešimt mi- 
nučių buvo lemtingos, tad bet kuris darbuotojas, galintis įro- 
dyti savo alibi šiuo laikotarpiu, galėjo būti išbrauktas iš įta- 
riamųjų. Šiuo atžvilgiu nusikaltimas neatrodė keblus. Dal- 
glišas netikėjo, jog pašaliečiui pavyko kaip nors prasiskverbti 
į kliniką ir patykoti panelę Bolam. Žudikas beveik neabejo- 
tinai vis dar pastate. Dabar svarbu rūpestingai apklausti, 
stropiai patikrinti alibi ir surasti motyvus. Dalglišas nuspren- 
dė pasikalbėti su žmogumi, kurio alibi atrodė nenuginčija- 
mas ir kuris turėtų objektyvų pašalinio žmogaus požiūrį į 
kliniką 1r jos margą kolektyvą. Jis padėkojo seseriai Emb- 
rouz už vertingą pagalbą —- po akiniais žybtelėjusios akys 
parodė, jog ji pajuto šių žodžių ironiją, —- ir paprašė konsteb- 
lį už durų pakvieti poną Loderį. 


2 skyrius 

2. apklausa Dalglišui buvo pir- 
moji proga iš arti stebėti Valdybos sekretorių. Jis matė kres- 
ną, putnių veido bruožų, romaus žvilgsnio žmogų masyviais 
kvadratiniais akinių rėmeliais ir gerai pasiūtu tvido kostiu- 
mu, panašesnį į kaimo gydytoją arba miestelio advokatą ne- 
gu į valdininką. Jo elgsena buvo visiškai laisva kaip žmo- 
gaus, pasitikinčio savo jėgomis, nelinkusio į skubotumą ir 
visada pasiliekančio ką nors atsargai, įskaitant, Dalglišo 
manymu, ir aštresnį protą, negu būtų galima spręsti pagal 
išvaizdą. 

Jis atsisėdo priešais Dalglišą, patogiau pasistūmėjo su 
kėde į priekį ir, neatsiprašęs, nei paprašęs leidimo, iš vie- 
nos kišenės išsiėmė pypkę, o kiton siekė tabako kapšelio. 
Linktelėjęs į Martino ir jo atversto bloknoto pusę, prabilo 
neskubėdamas, su vos juntamu šiaurietišku akcentu. 

— Redžinaldas Aivenas Loderis. Gimęs tūkstantis devy- 
ni šimtai penktais metais, balandžio dvidešimt pirmą. Adre- 
sas - Meikpiso alėja keturiasdešimt du, Čigvelas, Eseksas. 
Užsiėmimas —- Rytų centrinės ligoninių valdybos sekreto- 
rius. O dabar, inspektoriau, ką jūs norite sužinoti? 

— Manyčiau, gana daug, - atsakė Dalglišas. - Pirmiausia 
ar nujaučiate, kas galėjo nužudyti panelę Bolam? 

Valdybos sekretorius prisidegė pypkę ir, užsirėmęs al- 
kūnėmis ant rašomojo stalo, su pasitenkinimu užsižiūrėjo į 
jos rūkstančią galvutę. 

— Norėčiau nujausti. Būkite ramus, iškart būčiau prisis- 
tatęs jums pranešti. Deja, ne. Niekuo negaliu padėti. 

— Gal žinojote, ar panelė Bolam turėjo priešų? 

— Priešų? Na, inspektoriau, per stipriai pasakyta! Buvo 
žmonių, kurie nelabai ją mėgo, kaip yra ir manęs nemėgs- 
tančių. Ir jūs tą patį galite pasakyti apie save. Tačiau mes 
nesibaiminame nužudymo. Ne, aš nepasakyčiau, jog ji turė- 
jo priešų. Atminkite, aš nieko nežinau apie jos asmeninį gy- 
venimą. Tai ne mano reikalas. 

— Gal papasakotumėte ką nors apie Stiną ir velionės pa- 
dėtį klinikoje? Aišku, aš šį tą Žinau apie klinikos reputaciją, 
tačiau būtų naudinga, jei galėčiau susidaryti aiškų vaizdą, 
kas čia vyksta. 

— Aiškų vaizdą, kas čia vyksta? 

Galėjo pasivaidenti, tačiau Dalglišas tarėsi pastebėjęs, 
kaip Valdybos sekretoriui virptelėjo lūpos. 

— Na, už mane daugiau jums galėtų papasakoti vyriausia- 
sis gydytojas, ypač apie medicininę pusę. Tačiau aš jums 
pasakysiu esmę. Įstaiga buvo įkurta tarpukario laikotarpiu 
pono Haimano Šteino šeimos rūpesčiu. Šnekama, kad žmo- 
gelis kentė nuo impotencijos, pabandė psichoterapijos ir vė- 
liau tapo penkių vaikų tėvu. Jo jie nenustekeno, visi pratur- 
tėjo, o kai tėtis mirė, jam atminti suteikė klinikai solidžią 
finansinę paramą. Vis dėlto įstaigai jautėsi šiek tiek skolin- 
gi. Visi sūnūs pakeitė savo pavardę į Stino — manau, dėl su- 
prantamų priežasčių, — ir klinika gavo anglišką vardą. Daž- 
nai pagalvoju, ką apie tai pamanytų senis Haimanas. 

— Ar ji gerai finansuojama? 

— Anksčiau taip. Valstybė, žinoma, skyrė lėšų Atkūrimo 
dieną pagal keturiasdešimt šeštų metų įstatymą. Po truputį 

skiriama ir iki šiol, bet nedaug. Žmonės nelabai linkę duoti 
pinigų vyriausybės remiamoms įstaigoms. Tačiau iki ketu- 
riasdešimt aštuntų metų klinika buvo gana pasiturinti, kaip 
1r kitos panašios įstaigos. Gerokai prakuto įsigydama įren- 
gimų ir aparatūros. Ligoninių valdyba turi nemaža rūpesčio 
tuo atžvilgiu aprūpindama juos, kaip jie įpratę. 

— Ar sunkus klinikos vedėjos darbas? Įsivaizduoju, kiek 
čia gali kilti asmeninių keblumų. 

— Ne sunkesnis kaip bet kokioje kitoje mažoje įstaigoje. 
Asmeninių keblumų pasitaiko visur. Šiaip ar taip, labiau no- 
rėčiau bendrauti su nesugyvenamu psichiatru negu su sun- 
kaus charakterio chirurgu. Tie tai tikri primadonos. 

- Ar panelė Bolam, jūsų nuomone, buvo gera vedėja? 

— Na... ji dirbo efektyviai. Tikrai neturėjau jokių prie- 
kaištų. Manau, buvo truputį per daug reikli. Juk ministeri- 
jos aplinkraščiai neturi įstatymų galios, tad nėra prasmės 
laikytis jų taip, lyg jie būtų padiktuoti paties Aukščiausiojo. 
Abejoju, ar panelė Bolam būtų ko nors daugiau pasiekusi 
gyvenime. Patikėkite, ji išmanė savo darbą, buvo stropi ir 
labai sąžininga tarnautoja. Nemanau, kad kada nors būtų 1š- 
siuntusi netikslią ataskaitą. 

„Vargšė!“ — pagalvojo Dalglišas, sugraudintas šios per- 
dėm valdiškos, beasmenės epitafijos. | 

— Ar ją čia mėgo? Pavyzdžiui, medicinos personalas? 

— Na, šito reikėtų juos pačius paklausti, inspektoriau. 
Nematau jokios priežasties, dėl kurios ji galėjo būti ne- 
mėgstama. 

— Ar Gydytojų taryba jūsų nespyrė jos atleisti iš kli- 
nikos? 

Romios pilkos akys ūmiai apsiblausė. Po trumpos pau- 
zės Valdybos sekretorius maloniai atsakė: 

— Šiuo klausimu nesu gavęs jokio oficialaus prašymo. 

— O neoficialaus? 

— Manau, kartkartėmis būta nuomonės, jog darbo pa- 
keitimas panelei Bolam išeitų į naudą. Ne tokia jau bloga 
mintis, inspektoriau! Bet kuriam mažos įstaigos, ypač psi- 
chiatrinės klinikos, tarnautojui nepakenktų pakeisti užsi- 
ėmimą. Tačiau aš neperkėlinėju savo darbuotojų pagal gy- 
dytojų tarybų užgaidas. Dievaži, ne! Be to, kaip jau sakiau, 
nebuvo jokio oficialaus prašymo. Jeigu panelė Bolam pati 
būtų pasiprašiusi perkeliama, tada kitas reikalas. Nors ir 
tokiu atveju nebūtų buvę lengva tai padaryti. Ji buvo ben- 
drojo administravimo tarnautoja, o mes tokių darbo vietų 
neturime daug. 

Po to Dalglišas dar kartą paklausė jį apie panelės Bolam 
telefono skambutį, ir Loderis patvirtino kalbėjęsis su ja maž- 
daug be dešimt pirmą. Jis įsiminęs tą laiką, nes jau ruošęsis 
eiti pietų. Panelė Bolam prašiusi pasikalbėti asmeniškai ir 
sekretorė juos sujungusi. Ji klaususi, ar negalėtų skubiai 
susitikti. 

— Ar tiksliai prisimenate pokalbį? 

— Daugiau ar mažiau. Ji pasakė: „Ar galėčiau su jumis 
susitikti kiek galima greičiau? Manau, čia galbūt vyksta kai 
kas, ką jums reiktų žinoti. Norėčiau jūsų patarimo. Tas da- 
lykas prasidėjęs gerokai prieš man ateinant čia dirbti“. Aš 
atsakiau, kad šią popietę negalėsiu susitikti, nes nuo pusės 
trijų turiu būti Finansų ir bendrųjų reikalų valdyboje, 0 tuoj 
po to - dalyvauti Jungtinio konsultacinio komiteto posėdy- 
je. Paklausiau, ar negalėtų pasakyti, koks reikalas, ir ar tai 
negalėtų palaukti iki pirmadienio. Ji dvejojo, tad prieš jai 
apsisprendžiant pasakiau, jog užsuksiu šį vakarą pakeliui į 
namus. Žinojau, kad penktadieniais čia dirbama iki vėlaus 
vakaro. Ji pasakė pasistengsianti būti savo kabinete viena 
nuo pusės septynių, padėkojo ir padėjo ragelį. Posėdis užsi- 
tęsė ilgiau, negu aš tikėjausi, - tame komitete visada taip 
būna, - ir atvykau čionai tik prieš pusę aštuonių. Tai jūs jau 

žinote. Kai jie aptiko lavoną, aš dar buvau komitete, tai sa- 
vo ruožtu jūs, be abejo, patikrinsite. 

— Ar į panelės Bolam pranešimą pažiūrėjote rimtai? Ar 
pageidavimas susitikti turėjo reikšti kažką rimto ir negero, 
o gal ji buvo iš tų moterų, kurios lenda dėl niekų? 

Valdybos sekretorius trumpai susimąstė. 

— Man tai pasirodė rimta. Todėl ir atvykau šįvakar. 

— O jūs nė kiek nenumanote, kas tai galėtų būti? 

— Deja, nieko. Tai turėjo būti kažkas, ką ji sužinojo po 
trečiadienio. Tos dienos pavakare mačiau panelę Bolam Ūkio 
komiteto posėdyje, po to ji man sakė, jog dabar čia visiškai 
ramu. Tai buvo paskutinis kartas, kai ją atsitiktinai susiti- 
kau. Mano manymu, ji atrodė gana gerai. Geriau negu prieš 
kurį laiką. 

Dalglišas pasiteiravo, ar Valdybos sekretorius ką nors ži- 
nąs apie asmeninį panelės Bolam gyvenimą. 

— Labai mažai. Man atrodo, ji neturėjo artimų giminių ir 
gyveno vieniša savo bute Kensingtone. Seselė Bolam galė- 
tų daugiau papasakoti. Jos pusseserės, o seselė Bolam tur- 
būt artimiausia iš gyvų giminių. Manyčiau, ji turėjo santau- 
pų. Visa oficiali informacija apie jos karjerą turėtų būti as- 
mens byloje. Kiek pažinojau panelę Bolam, manau, kad jos 
byla tvarkoma taip pat skrupulingai kaip ir kitų darbuotojų. 
Be abejo, ji bus čia. 

Nepasikeldamas nuo kėdės, jis pasilenkė į šalį, ištraukė 
viršutinį dokumentų spintos stalčių ir įkišo savo putnią ranką 
tarp aplankų. 

— Na, štai. Bolam, Enidė Konstancija. Matau, ji įsidarbi- 
no pas mus mašininke ir stenografuotoja keturiasdešimt de- 
vintų spalį. Aštuoniolika mėnesių dirbo Centrinėje valdy- 
boje, penkiasdešimt pirmų balandžio devynioliktą perkelta 
į vieną iš mūsų ftiziatrijos klinikų kaip B kategorijos tar- 
nautoja, o į laisvą vedėjos vietą šioje klinikoje paskirta pen- 

kiasdešimt septintų gegužės keturioliktą. Tos pareigos jau 
priklausė D kategorijai, ir jai pasisekė, kad jas gavo. Pame- 
nu, mums trūko žmonių. Visos administracinės ir raštvedy- 
bos pareigybės penkiasdešimt aštuntais buvo peratestuo- 
tos Noelio Holo teikimu ir, kiek pasiginčiję Regiono kolegi- 
joje, priskyrėme šias pareigas bendrojo administravimo 
kategorijai. Čia viskas parašyta. Gimimo data - dvidešimt 
antrų gruodžio dvylikta. Adresas - Balantain Menšenzas 37a, 
SV8. Toliau smulkmenos - mokesčių mokėtojo kodas, vals- 
tybinio draudimo numeris, paaukštinimo data. Būdama čia 
ji yra sirgusi tik vieną savaitę, gripu, tai buvo penkiasde- 
šimt devintais. Daugiau nieko nėra. Pareiškimo originalas 
1r paskyrimo įsakymai bus jos pagrindinėje asmens byloje 
Centrinėje valdyboje. 

Jis padavė bylą Dalglišui, šis pavartė ją ir tarė: 

— Čia nurodyta, jog jos ankstesnė darbovietė buvo Botlio 
tyrimų institutas. Ar tai ne sero Marko Itridžo valdos? Jie 
domisi aeronautikos tyrinėjimais. Jis juk daktaro Itridžo bro- 
lis, tiesa? 

— Atrodo, panelė Bolam, paskirta į šias pareigas, užsimi- 
nė, jog šiek tiek pažinojusi daktaro Itridžo brolį. Dar kartą 
pabrėžiu —- negalėjo būti nieko daugiau. Botlyje ji buvo tik 
mašininkė stenografuotoja. Taip, šioks toks sutapimas, ta- 
čiau juk ji turėjo iš kažkur ateiti. Rodos, kai kreipėsi į mus 
dėl darbo, prisimenu, seras Markas parašė jai rekomenda- 
ciją. Savaime aišku, ji turėtų būti jos pagrindinėje asmens 
byloje. 

— Gal galėčiau sužinoti, pone Loderi, ką čia ketinate da- 
ryti dabar, kai ji mirė? 

Valdybos sekretorius įkišo aplanką atgal į spintą. 

— Nematau reikalo slėpti. Aišku, pasitarsiu Valdyboje, nes 
aplinkybės neįprastos, tačiau rekomenduosiu, kad laikinai 
šias pareigas eitų ponia Bostok, klinikos vyresnioji stenog- 

rafuotoja. Jei sugebės tvarkytis - o ji, manau, sugebės, - bus 
rimta kandidatė į šią laisvą vietą, tačiau, kaip įprasta, skelb- 
sime konkursą. 

Dalglišas nieko nesakė, bet jam pasidarė įdomu. Toks 
skubus sprendimas dėl panelės Bolam įpėdinės tik rodo, kad 
Loderis galvojo apie tai. Personalo nuomonių, kad ir neoti- 
cialių, poveikis tikriausiai gerokai didesnis, negu Valdybos 
sekretoriui norisi pripažinti. Dalglišas vėl grįžo prie telefo- 
no skambučio, atvedusio Loderį į kliniką. 

— Man vis neduoda ramybės panelės Bolam žodžiai. Ji 
pasakė, jog čia galbūt vyksta kai kas rimto, ką jums derėtų 
žinoti, ir jog tai prasidėję, kai ji čia dar nedirbo. Atrodo, pir- 
ma, kad ji tik įtarinėjo, antra, kad jai kėlė nerimą ne atski- 
ras įvykis, bet kažkoks nuolatinis reiškinys. Pavyzdžiui, ne 
vienkartinė vagystė, o nesiliaujantis grobstymas. 

— Keista, inspektoriau, keista, kad paminėjote vagystę. 
Mus neseniai apvogė, bet tai buvo pavienė vagystė, pirmoji 
per tiek metų, ir aš nematau, ką ji galėtų turėti bendro su 
nužudymu. Tai atsitiko daugiau kaip prieš savaitę, praėjusį 
trečiadienį, jei gerai prisimenu. Kalis ir Neglis, kaip visada, 
išėjo iš klinikos paskutiniai, ir Kalis pakvietė Neglį išgerti į 
„Karalienės galvą“. Galbūt žinote. Tai alinė ant Bifsteiko 
gatvės kampo. Šioje istorijoje esama keleto keistų dalykų, o 
keisčiausia, kad Kalis pakvietė Neglį išgerti. Man niekad 
neateitų į galvą, jog jie bičiuliai. Šiaip ar taip, Neglis sutiko 
1r apie septintą valandą juodu jau buvo „Karalienės galvo- 
je“. Maždaug po pusvalandžio į alinę įėjo Kalio draugužis ir 
nusistebėjo išvydęs Kalį, nes jis ką tik ėjęs pro kliniką ir 
viename lange pamatęs neryškią šviesą, lyg kas vaikštinė- 
tų pasišviesdamas žibintuvėliu. Neglis su Kaliu nuėję pa- 
tikrinti ir radę vieną užpakalinių pusrūsio langų išdaužtą, 
tikriau sakant, išpjautą. Darbuotasi gana sumaniai. Kalis ne- 
buvo linkęs toliau tyrinėti be pastiprinimo, ir aš jo už tai 

nenorėčiau kaltinti. Prisiminkite, jam jau šešiasdešimt pen- 
keri ir jis menko sudėjimo. Jie pasišnibždėjo, ir Neglis pa- 
reiškė eisiąs vidun, o Kalis geriau tegu paskambina polici- 
jai iš kiosko už kampo. Jūsų Žmonės atvyko labai greitai, 
tačiau įsibrovėlio neberado. Viduje jis paspruko nuo Neglio, 
o paskambinęs telefonu Kalis grįždamas tik spėjo pamatyti 
vyruką sprunkant skersgatvėliu už namo. 

— Aš pasiaiškinsiu, ką mūsiškiai nuveikė tirdami įvykį, — 
tarė Dalglišas, - tačiau sutinku, jog nepanašu, kad abu nu- 
sikaltimai susiję. Ar daug pavogta? 

— Penkiolika svarų iš stalčiaus socialinės psichiatrijos ka- 
binete. Durys buvo užrakintos, bet jis išlaužė. Pinigai gauti 
prieš savaitę voke, žaliu rašalu adresuotame klinikos vedė- 
jai. Nebuvo jokio laiško, tik raštelis, kad pinigai nuo dėkin- 
go paciento. Stalčiuje viskas suversta ir suplėšyta, bet nie- 
ko daugiau nepavogta. Buvo išplėšti panelės Bolam rašo- 
mojo stalo stalčiai ir bandyta laužti dokumentų spintų 
spynas, tačiau nieko nepaimta. 

Dalglišas pasidomėjo, ar tie penkiolika svarų neturėjo bū- 
ti padėti į sieninį seifą. 

— Na, žinoma, jūs teisus, inspektoriau. Dar ir kaip turė- 
jo. Tačiau būta šiokios tokios painiavos dėl pinigų panau- 
dojimo. Apie jų gavimą panelė Bolam man pranešė telefo- 
nu pareikšdama, kad, jos manymu, juos reiktų tuoj pat įmo- 
kėti į klinikos laisvųjų lėšų sąskaitą ir prireikus naudoti 
Ūkio komiteto nuožiūra. Tai buvo protingiausias siūlymas, 
aš taip jai ir pasakiau. Netrukus man paskambino vyriau- 
siasis gydytojas ir paprašė leidimo nupirkti už tuos pini- 
gus keletą naujų vazų gėlėms laukiamajame. Vazų tikrai 
reikėjo, ir toks būdas panaudoti laisvoms lėšoms atrodė 
labai tinkamas, tad aš paskambinau Ūkio komiteto pirmi- 
ninkui ir gavau jo pritarimą. Daktaras Itridžas, matyt, pa- 
vedė panelei Ketl išrinkti vazas, o panelę Bolam paprašė 

perduoti jai pinigus. Ji taip ir padarė įspėdama, kad vazos 
turi būti nupirktos tuoj pat. Kažkas sutrukdė panelei Ketl 
ir, užuot grąžinusi pinigus vedėjai, kad padėtų į seifą, ji 
užrakino juos savo stalčiuje. 

— Ar daug darbuotojų žinojo apie tai? 

— To klausė ir policija. Manau, dauguma žinojo, kad va- 
zos liko nenupirktos, antraip panelė Ketl būtų jas visiems 
parodžiusi. Jie turbūt spėjo, jog gavusi pinigus ji tikriausiai 
negrąžins jų net ir laikinai saugoti. Nežinau. Tų penkiolikos 
svarų atsiradimas buvo paslaptingas. Jie pridarė vien tik rū- 
pesčių, 0 jų dingimas buvo toks pat paslaptingas. Tačiau, 
inspektoriau, niekas iš mūsiškių jų nevogė. Vien tik Kalis 
spėjo pamatyti vagį, tačiau jis įsitikinęs, jog to žmogaus ne- 
pažįsta. Nors sakėsi manąs, kad vyrukas atrodęs panašus į 
džentelmeną. Neklauskite manęs, kaip jis tai nustatė ir ko- 
kiais kriterijais vadovavosi. Tačiau taip sakė. 

Dalglišas pamanė, jog visas šis atsitikimas gana keistas 
1r jį reiktų giliau patyrinėti, tačiau bent kiek glaudesnio ry- 
šio tarp abiejų nusikaltimų neįžiūrėjo. Dar ne visai aišku, ar 
panelės Bolam skambutis Valdybos sekretoriui kuo nors su- 
sijęs su jos mirtimi, tačiau ši prielaida kur kas pagrįstesnė. 
Todėl nepaprastai svarbu išsiaiškinti, jeigu įmanoma, ką ji 
įtarinėjo. Jis dar kartą paklausė poną Loderį, ar šis galėtų 
kuo nors padėti. 

— Jau sakiau, inspektoriau, jog neturiu supratimo, ką ji 
turėjo omeny. Jei būčiau įtaręs ką nors bloga, nebūčiau lau- 
kęs jos skambučio. Mes, vadovaujančiųjų įstaigų darbuoto- 
jai, nesame taip nutolę nuo savo padalinių, kaip kai kuriems 
žmonėms atrodo, ir aš paprastai sužinau viską, ką man pri- 
valu žinoti. Jeigu Žmogžudystė turi ką nors bendro su tuo 
telefono pranešimu, vadinasi, čia turi vykti labai rimti daly- 
kai. Juk nežudysite tik tam, kad Valdybos sekretorius nesu- 
žinotų, jog truputį pasukčiavote ruošdamas komandiruotės 

paraišką ar pavėlavote grįžti iš atostogų. Kiek žinau, nieko 
tokio nebuvo. 

— Taigi, - tarstelėjo Dalglišas. Jis labai atidžiai stebėjo 
sekretoriaus veidą ir ramiai pridūrė: - Peršasi mintis apie 
kažką, kas galėtų sugriauti profesinę reputaciją. Galbūt ly- 
tiniai santykiai su paciente ar pacientu - ne mažiau. 

Pono Loderio išraiška nepasikeitė. 

— Manau, kiekvienas gydytojas, ypač psichiatras, suvo- 
kia, kaip tai rimta. Jie turi būti itin atsargūs su kai kuriomis 
neurotikėmis, kurias gydo. Sakau atvirai, aš tuo netikiu. Čia 
visi gydytojai įžymūs, kai kurie pasaulinio garso. Neįgysite 
tokios reputacijos būdamas kvailys, o tokio rango žmonės 
nežudo. 

— Kaip kiti darbuotojai? Jie galbūt ne tokie įžymūs, ta- 
čiau jūs, matyt, juos taip pat laikote dorais? 

Valdybos sekretorius nesutrikęs atsakė: 

— Sesuo Embrouz dirba čia beveik dvidešimt metų, o se- 
selė Bolam penkerius. Aš jomis abiem absoliučiai pasitikiu. 
Visi raštinės tarnautojai atėjo pas mus su puikiomis reko- 
mendacijomis, abu durininkai, Kalis ir Neglis, - taip pat. — 
Jis kandžiai pridūrė: - Žinoma, negarantuoju, jog jie nėra 
ko nužudę, tačiau nė vienas man neatrodo esąs maniakas. 
Apgailėtinas senas kvailys Kalis po truputį išgėrinėja, jam 
teliko ketvertas mėnesių iki pensijos. Abejoju, ar jis mokėtų 
nudobti pelę ko nors nepripainiojęs. Neglis išprusimu yra 
visa galva aukštesnis už paprastą ligoninės durininką. Kiek 
suprantu, studijuoja dailę ir dirba čia dėl kišenpinigių. Jis 
pas mus tik porą metų, taigi atėjo jau esant panelei Bolam. 
Net jeigu būtų suvedžiojęs visą moteriškąją personalo dalį, 
nors mažai tikėtina, blogiausia, kas jam galėtų atsitikti, bū- 
tų atleidimas iš darbo, o dėl tokio dalyko jis tikrai nesigrauž- 
tų. Visiems žinoma, jog nužudyta jo kaltu, tačiau jį bet kas 
galėjo paimti. 

— Žinote, bijau, kad tai saviškių darbas, — ramiai tarė Dal- 
glišas. — Žudikas žinojo, kur laikomi Tipeto amuletas ir Ne- 
glio kaltas, žinojo, kuriuo raktu atrakinamos archyvo durys, 
žinojo, ant kurio kabliuko kabo raktas durininkų poilsio kam- 
baryje, tikriausiai buvo su gumine prijuoste iš meno terapi- 
jos kabineto, neabejotinai išmanė mediciną. Visų pirma aiš- 
ku, kad žudikas negalėjo išeiti iš klinikos. Pusrūsio durys ir 
pirmojo aukšto užpakalinės durys buvo užsklęstos. Kalis 
stovėjo prie fasadinių durų. 

— Kaliui skaudėjo skrandį. Jis galėjo ką nors pražiopsoti. 

— Nejaugi iš tiesų tikite, kad taip galėjo būti? — paklausė 
Dalglišas. 

Valdybos sekretorius neatsakė. 


Merjoną Bolam galima buvo palaikyti gražia. Ji turėjo ne- 
sutepto klasikinio grožio, kuris, dar paryškintas medicinos 
sesers uniforma, kėlė tyro žavumo įspūdį. Šviesius plau- 
kus, virš aukštos kaktos perskirtus per vidurį ir susuktus 
ant pakaušio į sunkų vainiką, dengė paprasta balta kepurai- 
tė. Tik atidžiau pažvelgus iliuzija blėso, o grožis virto šiaip 
dailumu. Atskirai patyrinėti veido bruožai buvo niekuo ne- 
ypatingi: nosis kiek per ilga, lūpos kiek per plonos. Apsi- 
rengusi įprastais drabužiais, galbūt skubėdama namo iš darbo 
niekuo neišsiskirtų iš kitų. Užtat standintos uniforminės 
drobės, skaistaus veido ir geltonų plaukų derinys verte vė- 
rė akį. Tik iš aukštos kaktos ir smailokos nosies Dalglišas 
atpažino šiokį tokį panašumą su velione pussesere. Tačiau 
didelių pilkų akių, kai jųdviejų žvilgsniai trumpai susidūrė, 
jis niekaip nebūtų pavadinęs kasdieniškomis; po to ji nulei- 
do galvą ir įsistebeilijo į sunertas ant kelių rankas. 

— Kiek suprantu, esat artimiausia panelės Bolam gimi- 
naitė. Jums turbūt baisus smūgis. 

— Taip. O, taip, baisu! Enidė buvo mano pusseserė. 

— Jūsų ta pati pavardė. Ar judviejų tėvai buvo broliai? 

— Taip, broliai. O mūsų mamos buvo seserys. Du broliai 
vedė seseris, tad mudvi buvom dvigubos giminaitės. 

— Ar ji neturėjo kitų gyvų giminių? 

— Tik mamytę ir mane. 

— Turėsiu pasimatyti su panelės Bolam advokatu, - tarė 
Dalglišas, —- tačiau būtų naudinga, jei papasakotumėte vis- 
ką, ką Žinote apie jos reikalus. Apgailestauju, kad turiu klau- 
sinėti tokių asmeniškų dalykų. Paprastai jie neturi nieko ben- 
dro su nusikaltimu, bet man privalu kiek galima daugiau su- 
žinoti apie visus kuo nors susijusius žmones. Ar, be 
atlyginimo, jūsų pusseserė turėjo kokių nors pajamų? 

— O, taip. Enidė buvo gana turtinga. Dėdė Sidnis paliko 
jos motinai apie dvidešimt penkis tūkstančius svarų ir jie 
visi atiteko Enidei. Nežinau, kiek dar ten jų liko, tačiau ma- 
nau, jog, be atlyginimo, ji kasmet gaudavo maždaug po tūks- 
tantį svarų palūkanų. Išlaikė tetos butą Balantain Menšen- 
zo rajone ir... 1r visada buvo mums labai gera. 

— Kokiu būdu, panele Bolam? Ar ji skyrė jums rentą? 

— O, ne! Enidė to nebūtų dariusi. Ji mums dovanodavo 
pinigų. Trisdešimt svarų per Kalėdas ir penkiasdešimt lie- 
pos mėnesį vasaros atostogoms. Mamytė serga daugine skle- 
roze, ir mes negalime vykti į paprastą viešbutį. | 

— O kas dabar bus su panelės Bolam pinigais? 

Pilkosios akys pažvelgė į jį nė kiek nesumišusios. Ji pa- 
prastai atsakė: 

— Atiteks mudviem su mamyte. Juk daugiau nėra kam jų 
paveldėti, ar ne? Enidė visada sakydavo, jog jie liks mums, 
jeigu ji numirtų pirmoji. Tačiau, žinoma, niekad neatrodė, 
kad ji mirtų pirmoji; bent kol mamytė gyva. 

Iš tiesų neatrodė, kad įprastinėmis aplinkybėmis ponia 
Bolam kada nors būtų galėjusi pasinaudoti tais dvidešimt 
tūkstančių svarų ar kiek jų likę, pamanė Dalglišas. Štai ir 


54 PD James 


akivaizdus motyvas, toks suprantamas, toks visuotinis, toks 
mielas bet kokiam prokurorui. Kiekvienam prisiekusiajam 
suprantama pinigų pagunda. Nejaugi seselė Bolam iš tikrų- 
jų nenujaučia, kokia svarbi ši informacija, kurią suteikė jam 
taip ramiai ir atviraširdiškai? Ar gali nekaltybė būti tokia 
naivi arba kaltė tokia įžūli? Staiga jis paklausė: 

— Ar jūsų pusseserę žmonės mėgo, panele Bolam? 

— Ji neturėjo daug draugių. Nemanau, kad būtų laikiusi 
save mėgstama. Ji šito ir nebūtų norėjusi. Jai pakako bažny- 
čios ir skaučių. Iš tikro buvo labai uždara. 

— Tačiau nežinote, priešų neturėjo? 

— O, ne! Nė vieno. Enidė buvo labai gerbiama. 

Formalus senamadiškas epitetas nuskambėjo beveik ne- 
girdimai. 

Dalglišas kalbėjo toliau: 

— Tada galima manyti, kad nusikaltimas neplanuotas ir 
įvykdytas be jokios priežasties. Taigi natūrali prielaida, jog 
tai galėjo padaryti vienas iš pacientų. Tačiau vargu ar įma- 
noma, be to, visi atkakliai tvirtinate, jog to negalėjo būti. 

— Oi, ne! Tik ne pacientas! Žinau, kad nė vienas iš mūsų 
pacientų nepadarytų tokio dalyko. Jie nėra linkę į smurtą. 

— Net ir ponas Tipetas? 

— Bet juk Tipetas negalėjo. Jis ligoninėje. 

— Taip, girdėjau. Kiek žmonių žinojo, jog ponas Tipetas 
šį penktadienį neatvyks į kliniką? 

— Nežinau. Aišku, Neglis, nes jis priėmė žinutę ir pasakė 
Enidei ir seseriai. Sesuo pasakė man. Matote, paprastai 
penktadieniais aš prižiūriu Tipetą dirbdama su LSD pacien- 
tais. Be abejo, negaliu nė minutei palikti ligonio, bet ret- 
karčiais iššoku pažiūrėti, ar Tipetui viskas gerai. Šį vakarą 
to nereikėjo. Vargšas Tipetas, jis taip mėgsta savo drožinė- 
jimą! Ponia Bomgarden išvykusi šešiems mėnesiams pasi- 
gydyti, tačiau mes nesiryžome nutraukti Tipeto apsilanky- 

mų. Jis ir musės nenuskriaustų. Nedora manyti, jog Tipetas 
kuo nors dėtas. Nedora! - užbaigė ji su netikėtu įkarščiu. 
Dalglišas pabandė ją nuraminti: 

— Niekas ir nemano. Jeigu Tipetas tikrai ligoninėje - o 
aš nė trupučio neabejoju, jog ten jį rasime, - jo čia ir nega- 
lėjo būti. 

— Tačiau kažkas padėjo jo amuletą ant lavono, ar ne tie- 
sa? Jei Tipetas būtų čia lankęsis, iškart jį įtartumėte, o tas 
jį taip sujaudintų ir prislėgtų. Nedora taip daryti. Iš tiesų 
nedora! 

Balsas užlūžo, ji buvo bepravirkstanti. Dalglišas žiūrėjo, 
kaip ant kelių ji gniaužo plonus pirštus. Maloniai tarė: 

— Manau, mums nėra ko nerimauti dėl Tipeto. Dabar no- 
rėčiau, kad gerai pagalvotumėte ir papasakotumėte viską, 
ką žinote vykus klinikoje nuo to momento, kai šį vakarą 
atvykote budėti. Nesvarbu kiti žmonės, aš tik noriu žinoti, 
ką pati veikėte. 

Seselė Bolam prisiminė labai aiškiai viską, ką veikė, ir 
kiek padvejojusi išdėstė tikslią ir logišką ataskaitą. Jos pa- 
reiga penktadienio vakarais — prižiūrėti kurį nors pacientą, 
gydomą LSD, arba lizergino rūgštimi. Ji paaiškino, jog šiuo 
metodu atpalaiduojamas psichikos slopinimas ir pacientas 
gali prisiminti bei atpasakoti įvykius, kurie, užgniaužti pa- 
sąmonėje, ir sukėlė ligą. Pasakodama apie gydymą, seselė 
Bolam nustojo jaudintis 1r, atrodė, pamiršo, jog kalbasi su 
nespecialistu. Tačiau Dalglišas jos nepertraukė. 

— Nepaprastas preparatas. Daktaras Begjulėjus juo daž- 
nai gydo. LSD atrastas, rodos, Vokietijoje keturiasdešimt 
antrais metais. Mes jo duodame gerti, paprastai dvidešimt 
penkias šimtąsias miligramo. Būna ampulėmis po vieną mi- 
ligramą, atskiedžiamas distiliuotu vandeniu - nuo penkioli- 
kos iki trisdešimties mililitrų. Pacientai turi būti tą dieną 
nieko nevalgę. Pradeda veikti po pusvalandžio, o audringiau- 

si subjektyvūs pojūčiai išgėrus preparato atsiranda maždaug 
po pusantros valandos. Tada daktaras Begjulėjus ir nulipa 
žemyn pabūti su pacientu. Poveikio trukmė iki keturių va- 
landų, pacientai esti labai neramūs, visiškai nesuvokia rea- 
lybės. Suprantama, jų niekada nepaliekame vienų, o kam- 
barį pusrūsyje naudojame todėl, kad jis tylus ir nuošalus, 
triukšmas negąsdina kitų pacientų. Paprastai LSD seansai 
vyksta penktadienio pavakare ir vakare, tuo metu aš visada 
prižiūriu pacientą. 

— Turbūt penktadieniais išgirdę pusrūsyje kokį nors 
triukšmą, sakykim, riksmą, dauguma darbuotojų pamanytų, 
jog rėkė LSD pacientas? 

“ Seselė Bolam kiek padvejojo. 

— Ko gero, taip. Iš tiesų šie pacientai labai triukšmingi. 
Šiandien maniškė buvo kaip niekad nerami, todėl nuo jos 
nesitraukiau. Bet kai pats blogumas praeina, šiek tiek laiko 
praleidžiu rūšiuodama švarius skalbinius baltinių sandėlyje 
už sienos. Žinoma, duris palieku praviras, kad galėčiau pro- 
tarpiais žvilgtelėt. 

Dalglišas paprašė tiksliai papasakoti, kas įvyko vakare. 

— Taigi terapijos seansas prasidėjo tuoj po pusės keturių, 
o daktaras Begjulėjus po ketvirtos valandos užsuko pasi- 
žiūrėti, ar viskas gerai. Aš buvau su paciente iki pusės pen- 
kių, kai užėjo ponia Šorthauz pranešti, kad arbata jau pa- 
ruošta. Sesuo nulipo žemyn, 0 aš užlipau į viršų ir išgėriau 
arbatos seselių tarnybiniame kambaryje. Be penkiolikos 
penkios grįžau atgal, o penktą valandą paskambinau dakta- 
rui Begjulėjui. Jis pabuvo su paciente apie tris ketvirčius 
valandos. Po to grįžo į savo EŠT kabinetą. Aš pasilikau su 
paciente, nes ši buvo tokia nerami. Skalbinių tvarkymą nu- 
tariau atidėti vėlesniam laikui. Maždaug be dvidešimt sep- 
tynios pasibeldė Neglis ir paklausė apie skalbinius. Atsa- 
kiau, kad jie dar nesurūšiuoti, jis lyg 17 nustebo, tačiau nie- 

ko nesakė. Po kiek laiko lyg ir išgirdau klyksmą. Iš pradžių 
nieko nepagalvojau, atrodė, kad suriko tolokai, sakau, gal 
šūkauja vaikai, žaisdami aikštėje. Paskui man parūpo įsiti- 
kinti ir aš nuėjau prie durų. Pamačiau, kaip daktarai Begju- 
lėjus ir Steineris lipa į pusrūsį kartu su seseria ir daktare 
Ingrem. Sesuo pasakė, jog nieko blogo neatsitiko, ir liepė 
grįžti pas pacientę, aš taip ir padariau. 

— Ar.buvote nors kiek išėjusi iš kabineto po to, kai maž- 
daug be ketvirčio šeštą daktaras Begjulėjus jus paliko? 

— Oi, ne! Nebuvo jokio reikalo. Jei būtų reikėję į rūbinę 
ar kur nors panašiai, - raustelėjo seselė Bolam, - būčiau pa- 
skambinusi seseriai, kad ateitų manęs pavaduoti. 

— Ar šį vakarą kam nors skambinote iš terapijos ka- 
bineto? 

— Tik kartą, penktą valandą, - iškviečiau daktarą Begju- 
lėjų iš EŠT kabineto. 

— Tikrai neskambinote panelei Bolam? 

— Enidei? Oi, ne! Nebuvo jokios priežasties skambinti 
Enidei:. Ji... tai yra klinikoje mes retai matydavomės. Aš pa- 
valdi seseriai Embrouz, Enidė nesikišdavo į seselių darbą. 

— Tačiau judvi gana dažnai matydavotės ne klinikoje? 

— Oi, ne! Ne tai norėjau pasakyti. Buvau jos bute vieną 
ar du kartus: pasiimti Kalėdų čekio 1r vasarą, mat nelengva 
mamytę palikti vieną. Be to, Enidė gyveno savo gyvenimą. 
Pagaliau ji buvo daug vyresnė už mane. Iš tikrųjų nelabai ją 
1r pažinojau. 

Jos balsas sudrebėjo, ir ji pravirko. Apgraibomis ieško- 
dama po prijuoste kišenės uniforminėje suknelėje, ji su- 
kūkčiojo: 

— Kaip baisu! Vargšė Enidė! Padėjo tą amuletą ant jos 
kaip pasityčiodamas, kad atrodytų, lyg žindanti kūdikį! 

Dalglišas manė, jog lavono ji nebuvo mačiusi, taip ir pa- 
sakė. 

— O, aš 1r nemačiau! Daktaras Itridžas ir sesuo neleido 
man prieiti prie jos. Tačiau mums visiems papasakojo, kas 
buvo. 

Panelė Bolam iš tiesų atrodė lyg žindanti kūdikį. Tačiau jį 
stebino, kad šitaip pasakė lavono nematęs žmogus. Vyriau- 
siasis gydytojas turėjo labai vaizdingai nupasakoti tą sceną... 

Seselė Bolam pagaliau susirado nosinaitę. Netyčia ištrau- 
kė 1r plonas chirurgines pirštines. Jos nukrito Dalglišui po 
kojomis. Jas pakėlęs jis nusistebėjo: 

— Nemaniau, kad jums čia reikia chirurginių pirštinių. 

Seselė Bolam nesutriko. Tramdydama raudą, ji atsakė su 
nuostabia savitvarda: 

— Labai retai prireikia, bet turime keletą porų. Dabar vi- 
sos ligoninės vartoja vienkartines, bet pasitaiko ir tokių. 
Praverčia valant. 

— Ačiū, - padėkojo Dalglišas. - Jeigu galima, paimsiu šią 
porą. Kol kas nematau reikalo ilgiau jums trukdyti. 

Sušnabždėjusi lyg ir „dėkui“, seselė Bolam beveik ata- 
tupsta išėjo iš kabineto. 


Klinikos personalui, laukiančiam apklausos fasadiniame 
priimamajame, minutės slinko labai lėtai. Fredrika Sekson 
iš savo kabineto ketvirtame aukšte atsinešė kažkokius po- 
pierius ir dabar tikrino intelekto testo rezultatus. Dėl to, ar 
jai galima vienai lipti į viršų, kilo šioks toks ginčas, tačiau 
panelė Sekson ryžtingai pareiškė, kad ji neketinanti sėdėti 
čia kramtydama sau nagus ir tuščiai gaišdama laiką tol, kol 
policija panorės ją pamatyti; ji viršuje neslepianti žmogžu- 
džio ir neketinanti naikinti įkalčių, be to, neprieštaraujanti, 
jei bet kas iš bendradarbių ją palydėtų ir tuo įsitikintų. Šis 
nemalonus atvirumas sukėlė protesto murmesį ir patikini- 
mus, jog niekas nemano nieko blogo, tačiau ponia Bostok 
staiga pareiškė, kad ji norėtų atsinešti knygą iš medicinos 

bibliotekos, tad abi moterys išėjo iš kambario ir kartu grįžo 
atgal. Dar anksčiau buvo apžiūrėtas Kalis ir, nustačius jo 
teisę būti priskirtam prie pacientų, jis buvo paleistas namo 
malšinti skrandžio skausmų. Vienintelė likusi pacientė po- 
nia King buvo apklausta ir išleista su vyru. Ponas Berdžas 
irgi iškeliavo garsiai protestuodamas dėl nutraukto seanso 
1r jo psichiką ištikusios traumos. 

— Žinokit, jam smagu, aiškiai matyti, - atskleidė paslaptį 
ponia Šorthauz. - Galiu pasakyti, inspektorius turėjo var- 
go, kol juo atsikratė. 

Ponia Šorthauz atrodė turinti daug ką papasakoti. Jai bu- 
vo leista išvirti kavos ir padaryti sumuštinių mažoje virtu- 
vėlėje užpakalinės pastato pusės pirmame aukšte, tad ji ga- 
vo dingstį kursuoti vestibiuliu. Sumuštinius ji nešė vos ne 
po vieną. Puodelius nešiojo plauti irgi atskirai. Taip vaikš- 
čiodama galėjo pranešinėti apie paskutinius įvykius darbuo- 
tojams, su prastai slepiamu nekantrumu ir nerimu laukian- 
tiems kiekvienos žinelės. Ponia Šorthauz netikėtai pasiro- 
dė nusimananti apie policijos procedūras, nors ji ir nebuvo 
tas pasiuntinys, kurį jie būtų pasirinkę, tačiau bet kokios 
naujienos, kad ir kaip sužinotos ir bet kieno atneštos, leng- 
vino nežinomybės naštą. 

— Dabar keletas apieško pastatą, o prie durų jie pastatė 
savo vyruką. Žinoma, nieko nerado. Na, suprantama! Mes 
juk žinom, kad jis negalėjo išeiti. Arba įeiti. Aš 1r pasakiau 
seržantui: „Šią kliniką šiandien visą iškuopiau, pasakykit 
savo vyrukams, kad žiūrėtų, kur stato kojas...“ 

— Policijos gydytojas apžiūrėjo lavoną. Pirštų atspaudų 
specialistas vis dar apačioje, ima atspaudus. Mačiau foto- 
grafą. Jis per vestibiulį nešėsi trikojį ir didelę dėžę baltu 
dangčiu ir juodu dugnu... 

— Dabar dar keisčiau. Ieško pusrūsio lifte. Be to, jį ma- 
tuoja. 

Fredrika Sekson pakėlė galvą, norėjo kažką sakyti, bet 
vėl įniko į savo užsiėmimą. Keturių pėdų ilgio ir pločio, suk- 
tuvu pakeliamas už lyno, liftas keldavo valgius iš pusrūsio 
virtuvės į antro aukšto valgomąjį, kai čia buvo privatus na- 
mas. Retkarčiais iš archyvo į antro ir trečio aukšto kabine- 
tus juo keliaudavo ligos istorijos, tačiau kitiems reikalams 
jis beveik nebuvo naudojamas. Niekas nesiryžo aiškinti prie- 
žasties, dėl kurios policija ten galėjo ieškoti pėdsakų. 

Ponia Šorthauz iškeliavo išskalauti poros puodelių. Ne- 
prabėgus nė penkioms minutėms grįžo. 

— Ponas Loderis raštinėje skambina pirmininkui. Turbūt 
pasakoja apie žmogžudystę. Tai bus šurmulio visoje Ligoni- 
nių valdyboje! Sesuo su vienu policininku skaičiuoja balti- 
nius. Rodos, pasigedo guminės prijuostės iš meno terapijos 
kabineto. Oi, dar ne viskas. Išjungė boilerį. Turbūt nori ir jį 
išnaršyti. Tai bent dovanėlė, turiu pasakyti. Pirmadienį bus 
velniškai šalta... 

— Atvažiavo lavoninės furgonas. Taip jie jį vadina. Lavo- 
ninės furgonas. Matot, jei žmogus negyvas, nekviečia grei- 
tosios pagalbos. Turbūt girdėjot atvažiuojant. Va, jeigu tru- 
putį atitrauktumėt užuolaidas, galėtumėt pamatyti, kaip ją 
įkiš į vidų. 

Tačiau niekas nepanoro atitraukti užuolaidų, o kai sani- 
tarai tyliai ir atsargiai prašiureno kojomis už durų, niekas 
nepratarė nė žodžio. Tik kai užsidarė lauko durys, visi su 
palengvėjimu atsiduso. Kurį laiką buvo tylu, po to furgonas 
nuvažiavo. Vėl sušneko ponia Šorthauz. 

— Tik pamanykit, galėjau galvą dėti, jog kai šitaip, jai čia 
beliko dirbti koks šešetas mėnesių, bet niekad nepamaniau, 
kad ją išneš kojomis į priekį. 

Dženiferė Pridi sėdėjo ant kušetės krašto nuošaly nuo 
kitų bendradarbių. Pokalbis su inspektoriumi pasirodė ne- 
lauktai paprastas. Ji gerai neįsivaizdavo, ką tikėjosi išvysti, 

tačiau tikrai ne tą ramų, mandagų, žemo balso vyrą. Jis ne- 
lindo su užuojauta dėl sukrėtimo, kurį ji patyrė radusi lavo- 
ną. Jis nesišypsojo. Nesistengė dėtis tėviškas ir suprantan- 
tis jos jausmus. Atrodė, jam tik rūpi greičiau rasti tiesą ir iš 
visų kitų jis tikisi to paties. Pamanė, jog būtų sunku jam 
pameluoti, todėl ir nebandė. Buvo labai lengva viską prisi- 
minti, visiškai nieko neslėpti. Inspektorius ypač atidžiai 
klausinėjo apie tas dešimt ar kiek minučių, kurias ji pralei- 
do pusrūsyje su Piteriu. To ir reikėjo tikėtis. Savaime su- 
prantama, jį domino, ar galėjo Piteris nužudyti panelę Bo- 
lam, kai grįžo išsiunteęs laiškus, bet prieš ateinant jai. Na, 
juk tai neįmanoma. Ji beveik iškart nusekė paskui jį laiptais 
žemyn, ponia Šorthauz galėjo patvirtinti. Turbūt nužudyti 
Enidę ilgai neužtruko, —ji stengėsi negalvoti apie tą staigų, 
žiaurų, apgalvotą smurtą, - tačiau kad ir kaip greitai tas bu- 
vo padaryta, Piteris nebūtų spėjęs. 

Ji mąstė apie Piterį. Mintys apie jį užpildydavo kone vi- 
sas negausias vienatvės valandas. Tačiau šį vakarą į jos in- 
tymias šiltas svajas skverbėsi nerimas. Ar jis nesupyko dėl 
jos elgesio? Susigėdo prisiminusi savo išgąsčio klyksmą ap- 
tikus lavoną ir tai, kaip ji puole Piteriui į glėbį. Jis buvo 
malonus ir atidus, tačiau, antra vertus, visada, kol neužim- 
tas, būdavo jai atidus, jei tik jos nepamiršdavo. Ji žinojo, 
kad jis nekenčia perdėto dėmesio ir kad bet koks palanku- 
mo rodymas jį erzina. Ji susitaikė su tuo, kad jų meilei (oji 
nedrįso daugiau abejoti, jog tai meilė) jis diktuos sąlygas. 
Nuo tos minutės, kai aptikus panelę Bolam jie trumpai pa- 
buvo kartu seserų kambaryje, jai beveik neteko su juo pasi- 
kalbėti. Negalėjo atspėti, ką jis jaučia. Žinojo tik viena. Šį 
vakarą jam pozuoti greičiausiai negalės. Tai neturėjo nieko 
bendro su gėda ar kalte; jis jau seniai buvo išvadavęs ją nuo 
tos dvigubos naštos. Jis lauks jos ateinant į studiją, kaip su- 
tarta. Juk jos alibi tvirtas, o tėvai pamanys, jog ji buvo vaka- 

rinėse paskaitose. Jis nematys jokios rimtos priežasties keis- 
ti jųdviejų susitarimo, o juk Piteris —- didelis meistras ieš- 
koti priežasčių. Tačiau Dženė negali! Tik ne šįvakar. Ne tiek 
dėl pozavimo, kiek dėl to, kas bus paskui. Ji negalės jo at- 
stumti. Nenorės jo atstumti. Bet šį vakarą, mirus Enidei, 
jautė, jog būtų per sunku iškęsti glamones. 

Grįžus iš pasikalbėjimo su inspektoriumi, prie jos pri- 
sėdo daktaras Steineris ir labai maloniai užkalbino. Kita 
vertus, jis ir šiaip malonus. Galima pasišaipyti iš jo tingu- 
mo ar pasijuokti iš jo keistuolių pacientų, tačiau jis buvo 
dėmesingas žmonėms, o daktaras Begjulėjus, darbštuolis, 
bebaigiąs nusistekenti nuo sunkaus triūso klinikoje, iš tikro 
visiškai nemėgo žmonių, o tik vaizdavo juos mėgstąs. Dže- 
nė nesuprato, iš kur ji taip aiškiai visa tai žino. Ji tikrai 
niekada apie tai negalvojo. Tačiau dabar, šį vakarą, kai di- 
džiausias sukrėtimas aptikus lavoną jau buvo praėjęs, pro- 
tas tapo nenatūraliai aiškus. Ir ne vien protas. Paaštrėjo 
visi pojūčiai. Ją supantys apčiuopiami daiktai, kušetės už- 
tiesalo kartūnas, kojūgaly sulankstytas raudonas apklotas, 
skaistus ant stalo stovinčių chrizantemų žalumas ir auksi- 
nis geltonumas buvo aiškesni, ryškesni, tikroviškesni ne- 
gu kada nors. Ji matė kontūrą rankos, kuria panelė Sekson 
laikė ant stalo suspaudusi: skaitomą knygą, ir net matė, kaip 
stalinės lempos šviesoje blizga plaukeliai ant dilbio. Kaži, 
ar Piteris visada regėjo gyvenimą taip aiškiai ir su tokia 
nuostaba, tartum būtų gimęs nepažįstamame pasaulyje, ką 
tik sukurtame, su visomis pirmapradžio ryškumo spalvo- 
mis. Galbūt taip ir jaučiasi dailininkas. „Ko gero, brendis 
kaltas“, —- pagalvojo ji 1r tyliai susijuokė. Prisiminė prieš 
pusvalandį girdėjusi seserį Embrouz patyliukais niurnant: 
„Ko tas Neglis uždavė panelei: Pridi? Juk mergaitė pusgir- 
tė“. Tačiau ji nesijautė girta ir iš tiesų nemanė, jog kaltas 
brendis. 

Daktaras Steineris prisitraukė arčiau kėdę ir lengvai pa- 
lietė jai petį. Panelei Pridi išsprūdo: 

— Ji buvo man gera, 0 aš jos nemėgau. 

Ji jau nebeliūdėjo dėl to 1r nebesijautė kalta. Tiesiog pri- 
pažino faktą. 

— Neturėtumėte dėl to graužtis, - švelniai tarė jis ir pa- 
glostė jai kelį. Ji nesupyko. Piteris būtų pasakęs: „Senas 
ištvirkęs ožys! Liepk jam prilaikyti letenas“. Tačiau Piteris 
būtų buvęs neteisus. Dženė suvokė, jog tai gerumo išraiš- 
ka. Akimirką jai norėjosi uždėti ant jo rankos savąją, kad 
parodytų supratusi. Labai baltos ir vyrui per mažos jo plaš- 
takos smarkiai skyrėsi nuo ilgų kaulėtų, dažais ištepliotų 
Piterio pirštų. Ji matė, jog daktaro Steinerio rankos po ran- 
kogaliais plaukuotos, juodi šeriai siekia net pirštų krumplius. 
Ant mažojo pirštelio jis mūvėjo aukso žiedą su monograma, 
masyvų it kastetas. 

— Jaustis taip kaip jūs yra visiškai natūralu, - guodė jis. — 
Kai žmonės miršta, visada atrodo, jog privalėjome būti jiems 
geresni, turėjome labiau juos mėgti. Nieko nepadarysi. Ne- 
turėtume apsimetinėti dėl savo jausmų. Jeigu juos pažinsi- 
me, laikui bėgant išmoksime apsiprasti ir gyventi su jais. 

Tačiau Dženė nebesiklausė. Tyliai prasivėrė durys ir įė- 
jo Piteris Neglis. 

Kai nusibodo sėdėti būdelėje prie komutatoriaus pulto, 
tarpais banaliai šnektelint su budinčiu nekalbiu policinin- 
ku, Neglis užėjo prasiblaškyti į fasadinės pusės priimamąjį. 
Nors jau buvo oficialiai apklaustas, teisės palikti kliniką dar 
neturėjo. Valdybos sekretorius nedviprasmiškai pageidavo 
pasilikti, kol pastatą bus galima užrakinti nakčiai, o pirma- 
dienio rytą jo pareiga bus jį vėl atrakinti. Iš visko atrodė, 
jog klinikoje jam teks įstrigti mažiausiai dar porą valandų. 
Šį rytą buvo numatęs anksti grįžti namo ir padirbėti prie 
paveikslo, bet dabar nėra ko apie tai nė svajoti. Labai gali- 

mas daiktas, jog ateis vienuolikta, kol šis reikalas bus su- 
tvarkytas 1r jam leista keliauti namo. Tačiau net jei juodu 
galėtų grįžti kartu į butą Pimliko rajone, Dženė šį vakarą 
vis tiek nepozuotų. Jis tai suprato vos pažvelgęs jai į veidą. 
Dženė nepuolė prie jo jam įėjus į kambarį, ir Neglis buvo 
dėkingas bent už tokią savitvardą. Tačiau ji metė į jį drovų 
mįslingą žvilgsnį, ir suokalbišką, 1 maldaujamą. Taip ji pra- 
še suprasti, parodė, kad jai gaila. Ką gi, jam taip pat gaila. 
Jis tikėjosi šiąnakt tam skirti gerą trejetą valandų, nes laiko 
lieka vis mažiau. Bet jeigu ji tik stengėsi įteigti jam, jog 
nėra nusiteikusi mylėtis, ką gi, tuo geriau. Jei ji nori Žinoti, 
"Jam tai būtų buvę priimtina jau daugelį naktų. Jam norėjosi 
paimti ją, — jeigu jau ji taip įkyriai trokšta būti paimama, — 
paprastai ir greitai pasitenkinant, kaip tenkinamas alkis: be 
gėdos, bet ir be didelio džiaugsmo. Tačiau tai ne Dženei. Jis 
nebuvo toks gudrus, kaip manė, ir ji įsimylėjo. Jos meilė 
buvo beviltiška, aistringa 1r beatodairiška, reikalaujanti nuo- 
latinių patikinimų, švelnumo ir gaišinančių laiką glamonių, 
po kurių jis jausdavosi išsekęs ir nepatenkintas. Ji siaubin- 
gai bijojo pastoti, todėl mylėjimasis prasidėdavo erzinančiais 
klinikiniais pasirengimais, o baigdavosi dažniausiai nenu- 
maldomu raudojimu jo glėbyje. Kaip dailininkas, jis buvo 
sužavėtas jos kūno grožio. Negalėtų nė pagalvoti apie kitą 
pozuotoją, be to, neturėtų iš ko mokėti tai kitai. Tačiau Dže- 
nės kaina darėsi jam per didelė. 

Panelės Bolam mirtis jo beveik nesujaudino. Jis įtarė, 
JOg ji visada puikiai žinojo jį neatidirbant savojo atlyginimo. 
Kiti darbuotojai, suklaidinti jo pranašumo prieš tą kvailelį 
Kalį, laikė jį stropumo ir sumanumo įsikūnijimu. Tačiau Bo- 
lam nebuvo kvaila. Jis nebuvo tingus. Ir be to Stine kiek- 
vienas galėjo lengvai gyventi - daugelis ir gyvena, įskaitant 
ir kai kuriuos psichiatrus. Visos užduotys jo sugebėjimams 
buvo per lengvos, o jis nedarydavo daugiau, nei iš jo buvo 

reikalaujama. Enidė Bolam šitai puikiausiai suprato, tačiau 
tas supratimas netrikdė nei vieno, nei kito. Jam išėjus iš 
darbo, ji galėjo tikėtis pakeisti jį tik kitu durininku, dirban- 
čiu dar mažiau ir dar blogiau. O jis bent išauklėtas, manda- 
gus ir malonios išvaizdos. Tai daug reiškė panelei Bolam. 
Jis nusišypsojo prisiminęs, kiek daug jai tat reiškė. Ne, Bo- 
lam jam niekada neįkyrėdavo. Tačiau neaišku, kaip bus su 
jos įpėdine. 

Jis dirstelėjo į priešingą kambario pusę, kur vieniša sė- 
dėjo ponia Bostok, grakščiai atsilošusi vienoje iš patoges- 
nių kėdžių pacientams, kurią jis buvo atnešęs iš laukiamo- 
jo. Nors galva buvo uoliai palinkusi prie knygos, tačiau Ne- 
glis neabejojo, jog jos mintys užimtos visiškai kuo kitu. 
Tikriausiai planuoja pirmąją paaukštinimo į vedėjos parei- 
gas dieną, pamanė jis. Žmogžudystė suteikė jai progą daryti 
karjerą. Neįmanoma nepastebėti, kai moterys užsidega gar- 
bės troškimu. Jos tiesiog liepsnoja juo. Galima beveik užuos- 
ti, kaip spirgėte spirga. Po ramaus santūrumo luoba ji buvo 
nerami ir nervinga it katė rujos metą. Tingiai jis perėjo kam- 
barį ir sustojo už jos kėdės; atsišliejęs sienos, ranka leng- 
vai brūkštelėjo jai per petį. 

— Kaip užsakyta, ar ne? - pasakė. 

Ji tebežvelgė į puslapį, bet jis suprato, jog ji turės atsi- 
liepti. Ji niekada nesusilaikydavo nesigynusi, net jei savi- 
gyna dar labiau pakenkdavo. Tokia pat kaip ir visos, pamanė 
jis. Negali pabūti užsičiaupusi. 

— Nesuprantu, ką nori pasakyti, Negli. 

— Neapsimetinėk. Aš žavėjausi tavo vaidyba per šituos 
šešis mėnesius. „Taip, daktare“. „Ne, daktare“. „Kaip pa- 
geidausite, daktare“. „Iš tiesų mielai pagelbėčiau, daktare, 
tačiau yra tam tikrų kliūčių...“ Aišku, buvo! Ji neužleido sa- 
vo vietos be kovos. O dabar mirė. Na, ir pasisekė. Jiems 
nereikės toli ieškoti naujos vedėjos. 

— Nebūk toks įžūlus ir kvailas. Beje, kodėl nepadedi po- 
niai Šorthauz nešioti kavos? 

— Todėl, kad nenoriu. Atmink, dar nesi vedėja. 

— Neabejoju, jog policija susidomės, kur buvai šį vakarą. 
Juk ten tavo kaltas. 

— Buvau išėjęs išsiųsti laiškų ir parsinešti vakarinio laik- 
raščio. Nuliūdinau tave, ką? Užtat norėčiau pasidomėti, kur 
pati buvai šešios dvidešimt dvi? 

— Iš kur žinai, jog ji mirė šešios dvidešimt dvi? 

— Aš nežinau. Bet sesuo matė ją nulipant žemyn šeštą 
dvidešimt, o pusrūsyje, kiek žinau, nebuvo nieko, kas ją ten 
laikytų tiek ilgai. Nebent tavo brangusis daktaras Itridžas, 
tačiau jis tikrai nesiteptų apkabindamas panelę Bolam. Pa- 
sakyčiau, ne jo skonio. Tačiau, žinoma, tu geriau nusimanai 
apie jo skonį šioje srityje. 

Ji ūmiai pašoko nuo kėdės ir dešine trenkė jam į veidą 
taip stipriai, kad tas net susvyravo. Skambus antausis nuai- 
dėjo per visą kambarį. Visi sužiuro. Dženiferė Pridi aiktelė- 
jo, susirūpinęs daktaras Steineris suraukė antakius ir pa- 
žvelgė į vieną ir į kitą suglumusiu, klausiamu žvilgsniu, 
Fredrika Sekson niekinamai dėbtelėjo ir vėl įsikniaubė į kny- 
gą. Ponia Šorthauz, nuo gretimo stalo rinkusi lėkštutes ant 
padėklo, apsidairė kiek per vėlai. Jos žvitrios akutės lakstė. 
nuo vieno prie kito nusivylusios, jog pražiopsojo kažką ver- 
tą dėmesio. Ponia Bostok, visa paraudusi, susmuko atgal į 
savo kėdę ir pasilenkė pakelti knygos. Neglis, ranka susiė- 
męs skruostą, nusikvatojo. 

— Ką tai reiškia? — paklausė daktaras Steineris. - Kas at- 
sitiko? 

Kaip tik tuo metu uniformuotas policininkas įkišo galvą 
pro duris ir pakvietė: 

— Dabar inspektorius norėtų matyti ponią Šorthauz. 

Ponia Emė Šorthauz, laukdama apklausos, nematė rei- 
kalo likti su darbo drabužiais, todėl buvo persirengusi eiti 
namo, kai ją pakvietė pas Dalglišą. Metamorfozė buvo stul- 
binanti. Patogias darbo šlepetes pakeitė madingi aukšta- 
kulniai bateliai, baltą darbinį chalatą - kailiniai, o šalikėlį 
ant galvos — naujausios skrybėlaičių mados idiotizmo pa- 
vyzdys. Bendras įspūdis dvelkė keistu senamadiškumu. Po- 
nia Šorthauz atrodė it linksmojo trečio dešimtmečio atgy- 
vena — ypač dėl trumpo sijono ir kruopščiai susuktų pe- 
roksidinių garbanų, koketiškai sušukuotų ant kaktos ir ties 
smilkiniais. Tačiau jos balse nebuvo jokio dirbtinumo, ne- 
bent, pamanė Dalglišas, kokį lašelį turi charakteris. Ma- 
žos pilkos akys žvelgė gudriai ir smalsiai. Neatrodė nei 
išsigandusi, nei nusiminusi. Jis numanė, jog Emė Šorthauz 
trokšta patirti daugiau jaudinančių įspūdžių, nei jų gali pa- 
siūlyti gyvenimo kasdienybė, ir tai teikia jai malonumo. Ji 
niekam nelinkėtų smurtinės mirties, bet jeigu jau taip at- 
sitiko, reikia pasinaudoti. 

Kai jie baigė su įžanginiais klausimais ir perėjo prie va- 
karo įvykių, ponia Šorthauz parodė savo kozirį. 

— Nesigirsiu, kad žinau, kas tai padarė, nes nežinau. Ne- 
pasakyčiau, kad man nebūtų kilę minčių. Tačiau vieną daly- 
ką galiu jums pasakyti. Aš buvau paskutinė, kuri kalbėjosi 
su ja, galite neabejoti. Nė nebandykit! Buvau paskutinė, kuri 
su ja kalbėjosi akis į akį. Išskyrus žudiką, žinoma. 

— Jūs turite omenyje tai, kad vėliau ji kalbėjosi telefonu? 
Gal papasakotumėte aiškiai? Vienam vakarui man jau per 
daug paslapčių. 

— (erai norit, ar ne? — nepiktai tarė ponia Šorthauz. — 
Na, viskas vyko šiame kambaryje. Aš atėjau maždaug de- 
šimt minučių po šeštos pasiteirauti, kiek man likę atosto- 
gų, nes kitą savaitę norėjau laisvos dienos. Panelė Bolam 
išsitraukė mano asmens bylą - tarp kitko, ji jau buvo iš- 

traukta, — ir mes viską išsiaiškinusios šiek tiek paplepėjo- 
me apie darbą. Jau buvau beišeinanti, tik stabtelėjau prie 
durų, taip sakant, porai žodelių, kai suskambo telefonas. 

— Prašyčiau gerai pagalvoti, ponia Šorthauz, - tarė Dal- 
glišas. —- Tas skambutis galbūt labai svarbus. Ar prisimena- 
te, ką sakė panelė Bolam? 

— Manot, kas nors nuviliojo ją į apačią numirti, taip? — 
pasigardžiuodama paklausė ponia Šorthauz. - Ką gi, iš tik- 
rųjų galimas daiktas. 

Dalglišui dingtelėjo, kad jo liudininkė toli gražu ne iš kvai- 
lųjų. Stebėdamas, kaip ji susiraukusi vaidina smarkiai gal- 
vojančią, jis nė kiek neabejojo, jog ji kuo puikiausiai prisi- 
mena viską, kas buvo pasakyta. 

Meistriškai išlaikiusi įtemptą pauzę, ponia Šorthauz paga- 
liau prabilo: 

— Taigi, kaip sakiau, suskambo telefonas. Tai galėjo bū- 
ti, manyčiau, maždaug šeštą penkiolika. Panelė Bolam pa- 
kėlė ragelį ir atsiliepė: „Vedėja klauso“. Ji visada taip atsi- 
liepdavo. Savo pareigas labai vertino. Piteris Neglis pasi- 
šaipydavo: „Kokį velnią, jos manymu, mes tikimės 
atsiliepsiant? Gal Chruščiovą?“ Nepagalvokit, kad jis sa- 
kydavo jai girdint. Nieku gyvu! Žodžiu, ji atsiliepė šitaip. 
Po trumpos pauzės ji pažvelgė į mane ir pasakė: „Taip“. 
Manau, turėjo reikšti, jog ji Čia viena, neskaitant manęs. 
Po to dar ilgesnė pauzė, kol tas vyrukas kalbėjo aname lai- 
do gale. Tada ji pasakė: „Gerai, būkite ten, kur esate. Aš 
tuoj nulipsiu“. Po to ji paprašė mane atlydėti poną Loderį į 
jos kabinetą, jei būčiau kur nors netoliese, kai jis atvyks; 
aš pažadėjau ir išsinešdinau. 

— Ar jūs visiškai įsitikinusi, kad ji šitaip kalbėjo telefonu? 

— Kaip mane gyvą matot. 

— Jūs sakėte apie vyruką kitame laido gale. Kaip galėjote 
suprasti, jog ten buvo vyras? 

— Aš nesakiau, kad galėjau. Turbūt tiesiog pamaniau, jog 
vyrukas. Žinote, jei būčiau stovėjusi arčiau, gal būčiau ga- 
lėjusi atpažinti. Kartais iš telefono ragelio knerkimo galima 
numanyti, kas kalba, tačiau aš stovėjau prie durų. 

— Ir visiškai negalėjote girdėti ano balso? 

— Kaip tik taip. Matyt, jis kalbėjo tyliai. 

— Kas įvyko po to, ponia Šorthauz? 

— Aš pasakiau viso labo ir išslimpinau šio to patvarkyti 
raštinėje. Ten Piteris Neglis, kaip visada, kliudė dirbti pa- 
nelei Pridi, o Kalis sėdėjo budėtojo būdelėje, tad skambino 
ne jie. Vos tik atėjau, Piteris išėjo su laiškais. Jis visada taip 
daro maždaug penkiolika po šešių. 

— Ar matėte panelę Bolam išeinant iš savo kabineto? 

— Ne, nemačiau. Juk sakiau. Buvau viduj su Negliu ir Pri- 
di, bet sesuo matė. Paklauskite. Sesuo matė ją einant vesti- 
biuliu. 

— Žinau. Kalbėjausi su seseria Embrouz. Mane domina, 
ar panelė Bolam išėjo jums iš paskos. 

— Ne, neišėjo. Bent jau ne iškart. Gal pamanė, tegul tas 
vyrukas šiek tiek palaukia. 

— Galbūt, - sutiko Dalglišas. —- Tačiau jeigu jai būtų skam- 
binęs gydytojas, manau, būtų išbėgusi nedelsiant. 

Ponia Šorthauz pašaipiai nusikvatojo. 

— Gal taip. O gal ir ne. Jūs nepažinojot panelės Bolam. 

— Kokia ji buvo, ponia Šorthauz? 

— Normali. Mudvi sutarėm. Jai patiko darbštūs žmonės, 
o aš esu darbšti. Na, pats matote, kaip ši įstaiga tvarkoma. 

— Iš tiesų matau. 

— Aš jums pasakysiu: jos „taip“ visada reiškė „taip“, o 
„ne“ reiškė „ne“. Niekada neapkalbės. Bet jei nepasisau- 
gosi, žinokit, išdroš į akis visokių nemalonių dalykų. Vis 
dėlto man taip patiko. Mudvi supratome viena kitą. 

— Ar turėjo ji kokių priešų — ką nors, kas griežė dantį 
ant jos? 

— Negalėjo neturėti, ar ne? Juk jai nepaglostė galvos. Pyk- 
tis nuvedė gerokai per toli, jei norite žinoti. 

Ji išsižergė ir patikliai palinko prie Dalglišo. 

— Šit kaip, širduli, - pasakė ji. - Panelė B daugeliui buvo 
kaip krislas aky. Kai kurie žmonės tą moka. Žinote, kaip 
būna. Jie niekam nenusileidžia. Jiems tėra tik arba teisybė, 
arba neteisybė, trečio kelio nėra. Nepalenkiama. Štai kokia 
ji buvo. Nepalenkiama. 

Ponios Šorthauz intonacija ir kieta lūpų linija išreiškė 
aukščiausią dorybingo tvirtumo laipsnį. 

— Štai kad ir paprastas lankytojų knygos klausimas. Visi 
konsultantai privalo ją pildyti, kad panelė Bolam galėtų pa- 
ruošti mėnesinę ataskaitą Kolegijai. Viskas labai tvarkinga 
17 gražu. Taigi knyga paprastai gulėdavo gydytojų persiren- 
gimo kambaryje ant stalo, ir visi būdavo patenkinti. Kartą 
panelė Bolam pastebėjo, jog daktaras Steineris ir daktaras 
Makbeinas ėmė vėluotis į darbą, tada ji pasiėmė knygą į 
kabinetą ir visiems reikėjo vaikščioti pas ją pildyti knygos. 
Žinokite, daktaras Steineris neretai išvis neužeidavo. „Ji ži- 
no, jog aš esu čia, - sakydavo. - Aš konsultantas, o ne kur- 
jeris. Jeigu ji nori, kad jos kvaila knyga būtų pildoma, tegu 
grąžina ją atgal į persirengimo kambarį“. Daktarai jau visus 
metus ar dar ilgiau vis bandė ja nusikratyti, gerai žinau. 

— Iš kur žinote, ponia Šorthauz? 

— Sakykim, tiesiog žinau. Daktaras Steineris negalėjo jos 
pakęsti. Jis užsiima psichoterapija. Intensyviąja psichotera- 
pija. Ar esate apie tokią girdėjęs? 

Dalglišas prisipažino girdėjęs. Ponia Šorthauz nužvelgė 
jį žvilgsniu, kuriame nepasitikėjimas pjovėsi su įtarumu. Po 
toji palinko į priekį kaip kokia sąmokslininkė, tartum norė- 
dama išduoti nelabai pagirtiną daktaro Steinerio savybę. 

— Jis yra analitinės orientacijos psichoterapeutas, štai 
kaip. Analitinės orientacijos. Ar žinot, ką tai reiškia? 

— Numanau. 

— Tada suprantate, jog jis priima mažai pacientų. Du per 
dieną, na, geriausiu atveju tris, naujas pacientas vos kas aš- 
tuonios savaitės. Tai negerina statistikos. 

— Statistikos? 

— Lankomumo statistikos. Kiekvieną ketvirtį tuos skai- 
čius siunčia Ligoninių valdybai ir Regiono kolegijai. Panelė 
Bolam labai rūpinosi statistika. 

— Tada ji turėjo labai palankiai žiūrėti į daktarą Begjulė- 
jų. Kiek žinau, jo EŠT seansai perkrauti. 

— Palankiai ir žiūrėjo. Tačiau ne į jo skyrybas. 

— Kaipgi tai galėjo gadinti statistiką? — tyčia naiviai pa- 
klausė Dalglišas. 

Ponia Šorthauz pažvelgė į jį su pasigailėjimu. 

— Kas sakė apie statistiką? Mes kalbėjomės apie Begju- 
lėjus. Apie jų skyrybas dėl daktaro Begjulėjaus romano su 
panele Sekson. Visi laikraščiai apie tai rašė: „Psichiatro žmo- 
na kaltina psichologę“. Po to ponia Begjulėj netikėtai pa- 
reiškimą atsiėmė. Neaiškindama priežasčių. Nė vienas iš jų 
neaiškino. Nors nesvarbu. Daktaras Bi su panele Sekson 
vėl ėmė kaip niekur nieko darbuotis. Ir tebesidarbuoja. 

— O daktaras Begjulėjus susitaikė su žmona? 

— Kas sakė apie susitaikymą? Jie tebėra vedę. Tai vis- 
kas, ką aš žinau. Panelė Bolam po to negalėjo pasakyti apie 
panelę Sekson nė vieno gero žodžio. Ne todėl, kad būtų ka- 
da nors kalbėjusi apie ją, ji nebuvo liežuvautoja, turiu pripa- 
žinti. Tačiau panelei Sekson davė pajusti, kad nepritaria. Ji 
buvo nusistačiusi prieš tokius dalykus. Su ja nepaflirtuosi, 
galiu jums pasakyti. 

Dalglišas pasiteiravo, ar kas nors bandė su ja flirtuoti. 
Tokius klausimus jis paprastai stengdavosi pateikti ypač tak- 

tiškai, tačiau pajuto, jog poniai Šorthauz toks subtilumas 
svetimas. Ji prunkštelėjo. 

— O kaip jūs manot? Ji nedomino vyrų. Bent kiek aš ži- 
nau. Patikėkit, čia jie prisiklauso tokių dalykėlių, kad atbai- 
dytų visam gyvenimui nuo sekso. Panelė Bolam kartą krei- 
pėsi į vyriausiąjį gydytoją, pasipiktinusi dėl kai kurių apra- 
šų, duodamų spausdinti panelei Pridi. Sakė, kad nepadorūs. 
Tiesa, ji visada buvo kiek savotiška dėl Pridi. Sakyčiau, per 
daug rūpinosi tuo vaiku. Kai Pridi buvo jaunesnė, ji buvo 
panelės Bolam vadovaujamos skaučių grupės narė ar kaž- 
kas panašaus, ir, manau, Bolam nenorėjo išleisti jos iš akių, 
kad kartais ta neužmirštų, ko vadovė buvo išmokiusi. Buvo 
aišku, kaip mergytei nesmagu dėl to. Tačiau ji nedarė nieko 
blogo. Netikėkite jų užuominomis, jog kažkas buvo. Čia kai 
kuriems iš jų vien nešvankybės galvoje, nėr ko ir sakyti. 

Dalglišas paklausė, ar pritarė panelė Bolam Pridi drau- 
gystei su Negliu. 

— O, jūs jau žinote, ar ne? Tarp kitko, nebuvo kam ir pri- 
tarti. Neglis šaltas kaip žuvis ir šykštus lyg pats velnias. 
Tik pabandykit jį paprašyti arbatpinigių! Jie su Pridi truputį 
flirtuoja, ir, drįstu sakyti, Tigeris galėtų papasakoti apie juos 
vieną kitą dalykėlį, jei tik katės mokėtų kalbėti. Nors ne- 
manau, jog Bolam ką nors pastebėjo. Ji daugiausia būdavo 
savo kabinete. Be to, Negliui nepriklauso lankytis raštinė- 
je, o gydytojų stenografistės apkrautos darbu, taigi nėra lai- 
ko visokiems romanams. Neglis labai stengėsi įtikti pane- 
lei. Toks gerutis mėlynakis vaikinukas. Niekada nepraleis 
darbo dienos, niekada nesivėluos, štai toks mūsų Piteris. 
Vieną pirmadienį pavėlavo įstrigęs metro. O, kaip jis krim- 
tos:1! Pamanykit, reputacija nukentėjo. Gegužės pirmą atvy- 
ko į darbą net sirgdamas gripu, nes laukėme kunigaikščio 
vizito Ir, savaime aišku, Piteriui Negliui reikėjo būti čia ir 
prižiūrėti, kad viskas eitų kaip patepta. Jis turėjo trisdešimt 

devynis karščio. Sesuo pamatavo. Turiu pasakyti, panelė Bo- 
lam tuoj pat išsiuntė jį namo. Daktaras Steineris parvežė 
savo automobiliu. 

— Ar visi žino, kad pono Neglio įrankiai laikomi tarnybi- 
niame durininkų kambaryje? 

— Aišku, visi! Savaime suprantama. Žmonės vis prašo jį 
sutaisyti tai šį, tai tą, o kurgi daugiau jis laikys savo įran- 
kius? Dėl jų jis kaip kokia višta perekšlė. Turiu galvoj jo 
nerimavimą. Kaliui prie jų neleidžia net prisiliesti. Matot, 
tie įrankiai — ne klinikos nuosavybė. Jie priklauso Negliui. 
Maždaug prieš šešias savaites kilo tikras skandalas, kai 
daktaras Steineris pasiskolino atsuktuvą pakrapštyti savo 
automobiliui. Nebūtų daktaras Steineris - dar labiau suga- 
dino ir dar sulenkė atsuktuvą. Ot buvo! Neglis pamanė, 
kad tai padarė Kalis, ir pakėlė tokį triukšmą, kad vėl įvarė 
Kaliui skrandžio skausmus, tam vargšui seniokui. Po to 
Neglis sužinojo, jog kažkas matęs daktarą Steinerį su įran- 
kiu rankoje išeinantį iš durininkų kambario, tada jis pasi- 
skundė panelei Bolam, o ši pasikalbėjo su daktaru Steine- 
riu ir privertė nupirkti naują atsuktuvą. Mes čia visko pri- 
sižiūrime, galiu jums pasakyti. Nėr kada nuobodžiauti. 
Tačiau žmogžudystės dar nėra buvę. Tai kažkas nauja. Tik 
nemanau, kad labai gražu. 

— Aš 1rgi. Ponia Šorthauz, jeigu jums yra kilę kokių nors 
minčių, kas tai padarė, būtų pats laikas pasakyti. 

Ponia Šorthauz, paseilėjusi pirštą, pataisė vieną iš gar- 
banų ant kaktos, patogiau susisiautė į kailinius ir atsistojo 
parodydama, jog, jos nuomone, pokalbis baigtas. 

— Norėtumėt! Gaudyti žmogžudžius - jūsų darbas, drau- 
guži, maloniai prašom. Nors pasakysiu štai ką. Nužudė ne 
daktaras. Jų per skystos blauzdos. Psichiatrai - baikšti liau- 
dis. Apie žudiką ką norit, tą sakykit, bet jo nervai stiprūs. 

Po to Dalglišas nusprendė paklausinėti gydytojus. Jų kan- 
trybė ir nuolankus susitaikymas su jo vaidmeniu nustebino 
1r sudomino. Jis juos privertė laukti nusprendęs, jog svar- 
biau pirma apklausti kitus žmones, net tokius aiškiai men- 
kesnės svarbos liudininkus kaip valytoja. Atrodo, jie supra- 
to, jog jis nenorėjo tyčia jų erzinti ar be jokio pagrindo lai- 
kyti nežinioje. Nedvejodamas būtų daręs ir tai, ir tai, jeigu 
tik būtų pasitarnavę jo tikslui, tačiau iš patirties žinojo, kad 
išgauti naudingos informacijos dažniausiai pavyksta tada, kai 
liudininkui nėra laiko pagalvoti ir kai jis nuo sukrėtimo ar 
išgąsčio neatsargiai išsiplepa. Gydytojai nebuvo atsiskyrę. 
Jie laukė kartu su visais fasadiniame priimamajame netriukš- 
maudami ir neprotestuodami. Jie pasikliovė jo sugebėjimu 
dirbti savo darbą ir netrukdė. Kažin, ar konsultuojantys chi- 
rurgai arba terapeutai būtų tokie nuolaidūs; ko gero, Valdy- 
bos sekretorius buvo teisus sakydamas, jog būna blogesnių 
žmonių negu psichiatrai. 

Vyriausiojo gydytojo prašymu daktarė Merė Ingrem bu- 
vo pakviesta pirmoji. Ji augina tris vaikučius, tad jai reikė- 
jo grįžti namo pas juos kaip galima greičiau. Laukdama ji 
meėšlungiškai kūkčiojo, didžiam savo kolegų nepasitenki- 
nimui: sunku maldyti širdgėlą, kuri jiems atrodė nesaikin- 
ga ir nereikalinga. Štai seselė Bolam laikosi gerai, o juk ji 
velionės giminaitė. Daktarės Ingrem ašaros dar labiau pa- 
didino įtampą ir ne tokiems jautriems bendradarbiams ža- 
dino nepagrįstą kaltės jausmą. Visiems norėjosi, kad ji bū- 
tų nedelsiant paleista namo pas vaikus. Dalglišui ji nedaug 
ką galėjo pasakyti. Lankydavosi klinikoje dukart per sa- 
vaitę padėti EŠT seansų metu ir panelę Bolam menkai pa- 
žinojo. Lemtinguoju laiku tarp dvidešimt po šešių ir sep- 
tintos ji buvusi EŠT kabinete su seseria Embrouz. Atsaky- 
dama į Dalglišo klausimą pripažino, jog daktaras Begjulėjus 

galėjęs trumpam jas palikti po septintos penkiolika, bet 
negalinti tiksliai prisiminti, kada jis išėjo ir grįžo. Pokal- 
bio pabaigoje ji pažvelgė į Dalglišą užraudusiomis nuo 
verksmo akimis ir pasakė: 

— Jūs juk surasite, kas tai padarė, ar ne? Vargšė vargšė... 

— Surasime, - pažadėjo Dalglišas. 

Toliau atėjo daktaras Itridžas. Nelaukdamas klausimų, pa- 
sipasakojo apie save ir toliau kalbėjo: 

— O dėl mano paties veiksmų šį vakarą, bijau, kad nega- 
lėsiu būti labai naudingas. Atvykau į kliniką beveik penktą 
valandą ir, prieš lipdamas į viršų, užsukau į panelės Bolam 
kabinetą. Trumpai pasikalbėjome apie šį bei tą. Man ji atro- 
dė visiškai normaliai, o kad pasikvietė Valdybos sekretorių, 
nieko nesakė. Maždaug penktą valandą penkiolika minučių 
paskambinau į raštinę poniai Bostok ir jai diktavau maždaug 
iki be dešimt šešios, tada ji nulipo žemyn nunešti laiškų. 
Grįžo apytikriai po dešimties minučių, ir mudu toliau dir- 
bome beveik iki pusės septynių, po toji išėjo į gretimą kam- 
barį spausdinti iš magnetofono. Kai kurie mano gydymo se- 
ansai yra įrašomi, paskui medžiaga išspausdinama mokslo 
tikslams arba ligos istorijoms. Aš dirbau vienas savo pri- 
1mamajame, tik vieną kartą buvau trumpam išbėgęs į bib- 
lioteką - nepamenu kada, bet tuoj, kai išėjo ponia Bostok, — 
kol ji grįžo kažko pasitikslinti. Tai turėjo būti visai prieš 
septynias, nes mes buvome kartu, kai man paskambino se- 
suo ir pranešė apie panelę Bolam. Panelė Sekson jau ėjo 
namo iš savo kabineto ketvirtame aukšte ir lipdama žemyn 
susitiko mus ant laiptų, tad mes su ja nulipome į pusrūsį. 
Ką ten radome, žinote, o vėliau ėmiausi priemonių, kad nie- 
kas neišeitų iš klinikos. 

— Elgėtės labai išmintingai, daktare, - tarė Dalglišas. — 
Dėl to smarkiai susiaurėja paieškos plotas. Atrodo, žudikas 
tebėra šiame pastate, ar ne? 

— Iš tiesų Kalis garantavo, jog po penktos valandos pro jį 
niekas nepraėjo neužregistruotas. Mūsų tokia tvarka. Ne- 
ramu, kad užpakalinės durys buvo užsklęstos, tačiau esu 
įsitikinęs, kad jūs — per daug patyręs pareigūnas, jog dary- 
tumėte skubotas išvadas. Joks pastatas nėra neprieinamas. 
Tas... tas asmuo galėjo patekti vidun bet kuriuo paros metu, 
kad ir iš pat ryto, ir tykoti pusrūsyje. 

— Kaip manote, kur toks asmuo galėjo slėptis arba kaip 
jis ištrūko 1š klinikos? 

Vyriausiasis gydytojas tylėjo. 

— Ar numanote, kas tas asmuo galėtų būti? 

Daktaras Itridžas didžiuoju pirštu mąsliai patrynė dešinį 
antakį. Dalglišas jį taip darant buvo mates per televiziją, 
tad dabar, kaip ir tada, pamanė, jog šis dirbtinokas judesys 
ne tiek rodo rimtą susimąstymą, kiek atkreipia dėmesį į jo 
dailią ranką 1r grakščiai išlenktą antakį. 

— Neturiu jokio supratimo. Visa ši tragedija yra nesuvo- 
kiama. Nesiruošiu įrodinėti, kad panelė Bolam buvo labai 
lengvo būdo asmenybė. Ji kartais keldavo apmaudą. - Jis at- 
sainiai šyptelėjo. - Mes net patys sau ne visuomet esame 
labai sugyvenami, bet geriausias psichiatrinės klinikos ve- 
dėjas turėtų būti daug atlaidesnis už panelę Bolam, ne toks 
priekabus. Tačiau žudyti!.. Aš negaliu įsivaizduoti, jog kas 
nors, pacientas ar darbuotojas, būtų norėjęs ją nužudyti. 
Man, kaip vyriausiajam gydytojui, tiesiog baisu pagalvoti, 
kad Stine dirba tokios pakrikusios psichikos žmogus, o aš 
nežinau. 

— Tokios pakrikusios psichikos arba toks nedoras, - ne- 
išlaikė Dalglišas. 

Daktaras Itridžas vėl šyptelėjo — tarsi kantriai aiškinda- 
mas sudėtingą klausimą bukapročiui televizijos pašnekovui. 

— Nedoras? Nesu pasiruošęs kalbėti apie tai teologinė- 
mis sąvokomis. 

— Aš taip pat, daktare, - atkirto Dalglišas. - Tačiau šis 
nusikaltimas neatrodo panašus į bepročio poelgį. Už jo sly- 
pi išlavintas intelektas. 

— Kai kurie psichopatai nepaprastai protingi, inspekto- 
riau. Tiesa, aš nesu psichopatijos specialistas. Ši problema 
labai įdomi, tačiau ne mano sritis. Stine niekada nepreten- 
davome gydyti šios būsenos. 

„Tada Stinas bus patekęs į gerą kompaniją“, - pamanė 
Dalglišas. Nors 1959 metų psichinės sveikatos įstatymas 
psichopatiją apibūdino kaip susirgimą, reikalingą gydymo ir 
paveikiamą medicinos priemonėmis, gydytojai neparodė en- 
tuziazmo jai gydyti. Atrodo, psichiatrams šis Žodis vos ne 
keiksmažodis, Dalglišas taip 17 pasakė. Daktaras Itridžas, 
atlaidus ir nepajudinamas, nusišypsojo. 

— Aš niekada nepripažinau klinikinio reiškinio vien tik 
dėl to, kad jis paminėtas Parlamento įstatyme. Tačiau psi- 
chopatija egzistuoja. Tiktai kol kas nesu įsitikinęs, jog ją 
galima išgydyti. Esu įsitikinęs nebent tuo, jog įkalinimas 
psichopatijai jokio poveikio neturi. Tačiau neaišku, ar ieš- 
kome psichopato. 

Dalglišas paklausė daktarą, ar jis žinojęs, kur Neglis lai- 
ko savo įrankius ir kuriuo raktu rakinamos archyvo durys. 

— Apie raktą žinojau. Kai vėlai vakare dirbu vienas, kar- 
tais prireikia kokios nors senos ligos istorijos, aš ją pats ir 
atsinešu. Dirbu mokslo tiriamąjį darbą ir, žinoma, skaitau 
paskaitas, rašau straipsnius, tad neapsieinu be ligos 1stor1- 
jų. Paskutinį kartą iš ten ėmiau aplanką maždaug prieš de- 
šimt dienų. Nepamenu, kad būčiau kada nors matęs duri- 
ninkų kambaryje įrankių dėžę, tačiau žinojau, kad Neglis 
turi nuosavą rinkinį ir labai jį brangina. Manau, jei man rei- 
kėtų kalto, ieškočiau jo durininkų kambaryje. Įrankiai var- 
gu ar būtų laikomi kur nors kitur. Taip pat aišku, kad Tipeto 
amuletą tikėčiausi rasti meno terapijos skyriuje. Šis žmog- 

žudystės įrankių pasirinkimas toks keistas! Mane ypač do- 
mina tai, kad žmogžudys neabejotinai stengėsi, kad būtų įta- 
riamas klinikos personalas. 

— Kai durys užrakintos, įtarimas vargu ar galėtų kristi 
ant ko nors kito. 

— Tai ir turėjau omenyje, inspektoriau. Jeigu kas nors iš 
personalo šį vakarą būtų nužudęs panelę Bolam, tikrai no- 
rėtų nukreipti įtarimą nuo to nedaugelio žmonių, tuo metu 
buvusių klinikoje. Lengviausia tai padaryti - atsklęsti ku- 
rias nors duris. Žinoma, tada jam būtų reikėję pirštinių, bet, 
kiek suprantu, jis jas ir mūvėjo. 

— Iš tiesų nė ant vieno įkalčio nėra jokių atspaudų. Jie 
nutrinti, tačiau, galimas dalykas, žudikas mūvėjo pirštines. 

— Vis dėlto durys liko užsklęstos — svarbiausias įrody- 
mas, jog žmogžudys vis dar klinikoje. Kodėl? Atsklęsti už- 
pakalines duris pirmame aukšte būtų rizikinga. Jos, kaip ži- 
note, yra tarp EŠT kabineto ir gydytojų kambario, be to, 
išeina į gerai apšviestą gatvę. Būtų sunku jas atsklęsti neri- 
zikuojant, kad kas pamatys, tad vargu ar Žmogžudys pasi- 
rinktų šį kelią. Tačiau yra dar dvejos atsarginės durys tre- 
čiame ir ketvirtame aukštuose ir durys pusrūsyje. Kodėl nė 
vienerios neatsklęstos? Be abejo, taip galėjo atsitikti vien 
todėl, kad žudikui: pritrūko laiko nuo nusikaltimo iki lavono 
radimo, arba dėl to, jog jis tyčia norėjo mesti įtarimo šešėlį 
ant klinikos personalo net nepaisydamas neišvengiamo pa- 
vojaus sau pačiam. 

„— Daktare, sakote „jis“. Ar jūs, kaip psichiatras, manote, 
jog turėtume ieškoti vyro? 

— O, taip! Manyčiau, tai vyro darbas. 

— Nors tam ir nereikėjo didelės jėgos? - klausinėjo Dal- 
glišas. 

— Visų pirma galvojau ne apie reikalingą jėgą, bet apie 
nužudymo būdą ir pasirinktą įrankį. Nesu kriminologas ir, 

aišku, galiu išsakyti tik savo nuomonę. Manyčiau, tai vyro 
nusikaltimas. Tačiau, žinoma, jį galėjo padaryti ir moteris. 
Psichologiniu požiūriu abejotina. Fiziniu visiškai įmanoma. 

Iš tikrųjų, pamanė Dalglišas. Reikėjo tiktai nusimanymo 
ir stiprių nervų. Akimirką jis įsivaizdavo ryžtingą dailų vei- 
dą, palinkusį prie panelės Bolam kūno, smulkią mergaitės 
ranką, atsagstančią megztinį ir pakeliančią plono kašmyro 
palaidinę. Po to - mediciniškai tiksliai parenkama dūrio vieta 
ir suvaromas smaigalys. Pagaliau paskubomis užtraukiamas 
megztinis, kad pridengtų kalto kotą, ir, kaip paskutinis pa- 
juokos ir paniekinimo ženklas, ant tebetrūkčiojančio kūno 
uždedamas bjaurusis amuletas. Dalglišas papasakojo vyriau- 
siajam gydytojui apie ponios Šorthauz paliudytą telefono 
skambutį. 

— Niekas neprisipažino skambinęs. Iš visko sprendžiant, 
ji buvo apgaule nuviliota žemyn į pusrūsį. 

— Tai tik spėjimas, inspektoriau. 

Dalglišas romiai paprieštaravo, jog taip sako sveikas pro- 
tas, viso policijos darbo pagrindas. Vyriausiasis gydytojas 
atsakė: 

— Šalia telefono prie archyvo durų kabo lentelė su nume- 
riais. Bet kas, net ir pašalinis žmogus, lengvai galėjo susi- 
rasti panelės Bolam telefoną. 

— Tačiau kaipgi ji būtų reagavusi į pašalinio žmogaus kvie- 
timą vietiniu telefonu? Ji nulipo laiptais žemyn nieko ne- 
klausinėjusi. Turėjo atpažinti balsą. 

— Tada, inspektoriau, tai buvo žmogus, kurio bijotis ji ne- 
matė pagrindo. Šitai neatitinka prielaidos, jog turėjusi kaž- 
kokių pavojingų žinių ir buvusi nužudyta dėl to, kad būtų 
sutrukdyta tas žinias perduoti Loderiui. Ji nuėjo pasitikti 
savo mirties be baimės ar įtarimo. Norėčiau tikėtis, kad mi- 
rė greitai ir neskausmingai. 

Dalglišas paaiškino, kad mirtis buvo beveik žaibiška, o 
daugiau sužinosiąs, kai gausiąs autopsijos aktą. Jis pridūrė: 

— Turėjo būti viena siaubinga akimirka, kai ji pakėlė akis 
1r išvydo žudiką, užsimojusį amuletu, tačiau tai įvyko labai 
greitai. Kai ją pritrenkė, ji nieko nebejuto. Abejoju, ar spėjo 
bent surikti. Jeigu spėjo, riksmą būtų užslopinusios popie- 
rių eilės, be to, man sakė, jog ponia King seanso metu ge- 
rokai triukšmavo. - Patylėjęs ramiai paklausė: —- Kas jus pa- 
skatino nupasakoti personalui, kaip ji mirė? Juk jūs papasa- 
kojote jiems? 

— Žinoma. Sukviečiau visus kartu į fasadinį priimamąjį — 
pacientai tuo tarpu buvo laukiamajame - ir trumpai paaiški- 
nau padėtį. Ar manote, kad reikėjo slėpti? 

— Manau, jiems nebuvo reikalo žinoti visų detalių. Man 
būtų buvę naudingiau, jeigu nebūtumėte minėjęs nudūri- 
mo. Žmogžudys galėjo pats išsiduoti parodydamas, jog žino 
daugiau už nekaltąjį. 

Vyriausiasis gydytojas nusišypsojo. 

— Esu psichiatras, o ne detektyvas. Nors jums gal atrodo 
keistai, tačiau mano reakcija į šį nusikaltimą buvo noras iš- 
sakyti savo pasibaisėjimą ir gailestį kitiems darbuotojams, 
o ne spęsti jiems žabangas. Norėjau pats pranešti šią Žinią 
atsargiai ir atvirai. Aš visada jais pasitikėjau ir dabar nema- 
tau priežasties nepasitikėti. 

Viskas labai gerai, pagalvojo Dalglišas, tačiau protingas 
žmogus tikrai turėjo suvokti, kaip svarbu kuo mažiau pasa- 
kyti. O juk vyriausiasis gydytojas labai protingas. Po to, kai 
padėkojo savo liudininkui ir užbaigė pokalbį, jam nedavė ra- 
mybės šis klausimas. Ar daktaras Itridžas pakankamai ap- 
svarstė padėtį prieš savo pokalbį su darbuotojais? Ar nužu- 
dymo aplinkybių atskleidimas iš tikro buvo toks neapgalvo- 
tas, kaip atrodo? Galų gale daugumos darbuotojų būtų buvę 
tiesiog neįmanoma suklaidinti. Daktaras Steineris, dakta- 

ras Begjulėjus, daktarė Ingrem, panelė Sekson ir sesuo 
Embrouz - visi jie matė lavoną. Panelė Pridi irgi matė, ta- 
čiau, matyt, pabėgo nė neįsižiūrėjusi. Liko seselė Bolam, 
ponia Bostok, ponia Šorthauz, panelė Ket! ir Kalis. Galbūt 
daktaras Itridžas patenkintas, kad nė vienas iš jų nėra žudi- 
kas. Kalis su Šorthauz abu turi alibi. Ar tikrai vyriausiasis 
gydytojas neketino spęsti žabangų seselei Bolam ar poniai 
Bostok? O gal jis buvo taip įsitikinęs, jog žudikas vyras, 
kad bet kokia gudrybė norint suklaidinti moterį jam atrodė 
tuščias laiko gaišimas, sukeliantis vien sumaištį ir pasipik- 
tinimą? Vyriausiasis gydytojas tikrai pabrėžė, kad bet kas, 
dirbęs trečiame ar ketvirtame aukšte, gali būti išbrauktas 
1š įtariamųjų, nes būtų turėjęs galimybę atidaryti vienas iš 
atsarginių durų. Tačiau, antra vertus, jis pats buvo savo pri- 
i1mamajame trečiame aukšte. Vis dėlto žudiku: buvo pato- 
giausia atsklęsti pusrūsio duris, ir sunku patikėti, jog jis 
neturėjo galimybės. Juk tik akimirksnio darbas atitraukti 
užrakto sklendę ir apsirūpinti įrodymu, jog žmogžudys ga- 
lėjo išeiti iš klinikos. Tačiau pusrūsio durys buvo tvirtai už- 
sklęstos. Kodėl? 

Po to įėjo daktaras Steineris, neaukštas, dabitiškas, iš 
pirmo žvilgsnio — santūrus vyras. Panelės Bolam stalinės 
lempos šviesoje pablyškusi glotni jo veido oda kiek žvilgė- 
jo. Nors atrodė ramus, buvo smarkiai suprakaitavęs. Nuo 
dailiai sukirpto tradicinės juodos spalvos konsultanto švar- 
ko sklido aštrus kvapas. Dalglišas nustebo, kai jis pasisakė 
esąs keturiasdešimt dvejų metų, nes atrodė vyresnis. Blyš- 
ki oda, gyvos juodos akys, spyruokliuojanti eisena darė jau- 
natvės įspūdį, tačiau jis jau buvo bepradedąs storėti, o gud- 
riai į viršų sušukuoti tamsūs plaukai nebegalėjo visiškai pa- 
slėpti panašaus į tonzūrą plikės lopinėlio viršugalvyje. 

Netikėtą savo susitikimą su policininku daktaras Stei- 
neris buvo aiškiai linkęs traktuoti kaip progą pabendrauti. 

Paduodamas putnią išpuoselėtą ranką, jis lipšniai nusišyp- 
sojo lyg tardamas „kaip gyvuojate?“ ir pasiteiravo, ar turįs 
garbės kalbėtis su poetu Adamu Dalglišu. 

— Esu skaitęs jūsų eiles, - pranešė su savimi patenkinto 
žmogaus išraiška. - Sveikinu. Apgaulingas paprastumas. 
Pradėjau nuo pirmo eilėraščio ir perskaičiau viską ištisai. 
Toks mano įprotis išgyventi poeziją. Dešimtame puslapyje 
ėmiau suvokti, jog mes galbūt sulaukėme naujo poeto. 

Dalglišas pats sau pripažino, kad Steineris yra ne tik 
skaitęs jo knygą, bet ir turi kritiko įžvalgumo. Kaip tik de- 
šimtame puslapyje jis ir pats kartais pamanydavo, jog gal- 
būt atsirado naujas poetas. Daktaras Steineris pasiteiravo, 
ar neteko jam susitikti su neseniai iškilusiu jaunu drama- 
turgu iš Notingamo Erniu Beilsu. Jis žvelgė taip viltingai, 
jog Dalglišas pasijuto tikras piktadarys, kad išsižadėjo pa- 
žinties su ponu Beilsu, ir nukreipė pokalbį nuo literatūri- 
nės kritikos prie apklausos tikslo. Daktaras Steineris iš- 
kart surimtėjo. 

— Visas šis įvykis siaubingas, tiesiog siaubingas. Kaip jūs 
tikriausiai Žinote, aš buvau vienas 1š pirmųjų, išvydusių kū- 
ną, ir tai mane labai sukrėtė. Aš visada baisėjausi smurtu. 
Klaikus dalykas. Daktaras Itridžas, mūsų vyriausiasis gy- 
dytojas, metų gale turi išeiti į pensiją. Tai nelaimingiausias 
įvykis paskutiniais jo darbo klinikoje mėnesiais. 

Jis liūdnai-palingavo galvą, tačiau Dalglišui pasirodė, JOg 
juodose akutėse šmėstelėjo kažkas labai panašaus į pasi- 
tenkinimą. 

Tipeto amuletas jau buvo atskleidęs savo paslaptis pirš- 
tų atspaudų ekspertui, ir Dalglišas pasistatė jį ant stalo prieš 
save. Daktaras Steineris norėjo jį paliesti, bet vėl atitraukė 
ranką ir tarė: 

— Manau, dėl pirštų atspaudų geriau jo neliesti. - Jis grei- 
tai žvilgtelėjo į Dalglišą ir nesulaukęs atsako kalbėjo toliau: — 

Įdomus drožinys, ar ne? Tiesiog nuostabus. Inspektoriau, 
ar kada nors atkreipėte dėmesį į tai, kokį didelį meną gali 
sukurti protiškai nesveiki, netgi neturintys pasiruošimo ir 
patirties ligoniai. Iš čia kyla įdomių klausimų apie kūrybi- 
nių laimėjimų prigimtį. Ligoniams sveikstant, jų kūryba 
blanksta. Dingsta išraiškingumas ir originalumas. Visiškai 
pasveikus jų dirbiniai tampa beverčiai. Meno terapijos sky- 
riuje turime įdomią pacientų darbo pavyzdžių kolekciją, bet 
šis amuletas išsiskiria iš kitų. Droždamas jį Tipetas labai 
sirgo ir netrukus pateko į ligoninę. Jis —- šizofrenikas. Iš- 
verstos stabo akys ir išpūstos šnervės yra būdingi šiai chro- 
niškai ligai veido bruožai. Vienu metu Tipetas pats buvo 
labai panašus į jį. 

— Manau, visi žinojo, kur šis daiktas buvo laikomas? — 
paklausė Dalglišas. 

— O, taip! Jis stovėjo ant lentynos meno terapijos skyriu- 
je. Tipetas juo labai didžiavosi, o daktaras Begjulėjus jį daž- 
nai rodydavo Ūkio komiteto nariams, kai šie atvykdavo ins- 
pektuoti. Meno terapijos specialistė ponia Bomgarden mėgs- 
ta demostruoti kai kuriuos geriausius darbus, todėl juos 
išstato lentynose. Dabar ji išvykusi dėl ligos, bet, tikiuosi, 
kas nors jums jau aprodė skyrių? 

Dalglišas atsakė teigiamai. 

— Kai kurie mano bendtadarbiai įsitikinę, kad meno tera- 
pija yra pinigų švaistymas, - prisipažino daktaras Steine- 
ris. - Tiesą pasakius, aš niekada nesinaudoju ponios Bom- 
garden paslaugomis. Tačiau reikia būti pakantiems. Dakta- 
ras Begjulėjus kartais siunčia pacientus pas ją, ir jiems 
mėgėjiškai terliotis tikriausiai ne taip žalinga negu elektros 
šoko terapija. Tačiau įsivaizduoti, kad meniniai pacientų ban- 
dymai gali padėti diagnozuoti ligą, man atrodo nerealu. Bi- 
jau, jog tomis pretenzijomis tik stengiamasi suteikti poniai 
Bomgarden neprofesionalios psichiatrės mėgėjos rangą, o 

tai, žinoma, visiškai nepateisinama. Ji neturi jokio analiti- 
nio pasirengimo. 

— O kaltas? Ar jūs, daktare, žinojote, kur tas įrankis bu- 
vo laikomas? 

— Na, nevisiškai, inspektoriau. Noriu pasakyti, žinojau, 
jog Neglis turi keletą įrankių 1r, matyt, laiko juos durininkų 
kambaryje, bet aš nežinau, kur tiksliai. 

— Įrankių dėžė didelė, su ryškiu užrašu, ji laikoma duri- 
ninkų kambaryje ant mažo staliuko. Sunku jos nepastebėti. 

— O, be abejo! Tačiau, tiesą pasakius, man, kaip ir vi- 
siems gydytojams, nėra reikalo vaikščioti į durininkų kam- 
barį. Dabar mes turėtume įtaisyti tai dėžei užraktą ir pasi- 
rūpinti, kad ji būtų kur nors saugiai laikoma. Panelė Bolam 
be reikalo leido Negliui laikyti ją neužrakintą. Juk retkar- 
čiais susiduriame su agresyviais pacientais ir kai kurie įran- 
kiai gali būti mirtini. 

— Atrodo, kad taip. 

— Iš tiesų ši klinika nebuvo numatyta gydyti pacientams, 
sergantiems stipria psichoze. Ji įsteigta kaip analitinės psi- 
choterapijos centras, skirtas viduriniosios klasės aukšto in- 
telekto pacientams. Mes gydome žmones, kuriems niekada 
net nesisapnuotų gultis į psichiatrinę ligoninę ir kuriems 
tikrai ne vieta paprastos ambulatorijos psichiatriniame sky- 
riuje. Be to, žinoma, nemažą mūsų darbo dalį užima moksli- 
niai tyrimai. . | 

— Ką jūs, daktare, veikėte šį vakarą nuo šeštos iki sep- 
tintos valandos? — pasiteiravo Dalglišas. 

Daktarą Steinerį, atrodo, įžeidė taip netikėtai į įdomią 
diskusiją įsibrovęs niekingas smalsumas, tačiau jis pakan- 
kamai nuolankiai atsakė turėjęs penktadienio vakaro psi- 
choterapijos seansą. 

— Atvykau į kliniką penktą valandą trisdešimt minučių, 
mat tam laikui buvo užregistruotas pirmas mano pacientas. 

Deja, jis nepasirodė. Jo gydymas jau pasiekė tokią stadiją, 
kai galima tikėtis prasto lankomumo. Ponas Berdžas buvo 
užregistruotas šeštai valandai penkiolika minučių, 0 jis pa- 
prastai labai punktualus. Aš jo palaukiau gretimame pirmo 
aukšto priimamajame ir atsivedžiau į savąjį maždaug dešimt 
minučių po šeštos. Ponas Berdžas nepakenčia laukti ben- 
drame laukiamajame kartu su daktaro Begjulėjaus pacien- 
tais, ir aš jo tikrai nekaltinu. Tikiuosi, jūs apie Berdžą esate 
girdėjęs. Jis parašė tą įdomų romaną „Teisiųjų sielos“ - tie- 
siog talentinga: atskleidė seksualinius prieštaravimus, sly- 
pinčius po garbingos anglų provincijos tradičijų šydu. Bet 
aš pamiršau. Žinoma, jūs jau kalbėjotės su ponu Berdžu. 

Dalglišas iš tiesų su juo kalbėjosi. Pokalbis buvo gana 
informatyvus, bet varginantis. Jis irgi buvo girdėjęs apie po- 
no Berdžo knygą, apie tą dviejų šimtų tūkstančių įmantrių 
žodžių kūrinį, kuriame nepadorių epizodų prikišta taip pe- 
dantiškai, kad norint apskaičiuoti, kuriame puslapyje bus 
kitas epizodas, reikia tik paprasčiausių aritmetikos įgūdžių. 
Dalglišas net neįtarė Berdžą kuo nors dalyvavus žmogžu- 
dystėje. Rašytojas, kuris galėjo sukurpti tokią sekso ir sa- 
dizmo mišrainę, tikriausiai yra impotentas ir neabejotinas 
bailys. Tačiau nebūtinai melagis. 

Dalglišas tarė: 

— Ar jūs visiškai neabejojate dėl laiko, daktare? Ponas 
Berdžas sakosi atvykęs šeštą valandą penkiolika minučių, 
1r Kalis jį užregistravęs tuo metu. Berdžas sako, kad Kalio 
įspėtas, jog nedirbate su kitu pacientu, nuėjęs tiesiai į jūsų 
kabinetą ir laukęs ištisas dešimt minučių. Jis jau ėmęs ne- 
kantrauti 1r ketinęs eiti teirautis apie jus. 

Daktaro Steinerio, regis, nė kiek neišgąsdino ir nesu- 
pykdė paciento išdavystė. Bet jis sumišo. 

— Įdomu, kad ponas Berdžas taip sakė. Bijau, jog jis tei- 
sus. Tikrai seanso pradžioje buvo truputį susierzinęs. Jeigu 

sako, kad aš atėjau pas jį šeštą valandą dvidešimt penkios 
minutės, neabejoju, jog tai teisybė. Vargšeliui seansas šį va- 
karą buvo labai trumpas. Tai itin nepageidautina šiame gy- 
dymo etape. | 

— Jeigu jūsų nebuvo fasadiniame priimamajame, kai at- 
vyko pacientas, tai kur buvote? 

Daktaro Steinerio veidas ūmiai persimainė. Tapo susi- 
gėdęs it mažo berniuko, užklupto darant šunybę. Jis atrodė 
ne tiek išsigandęs, kiek nepaprastai kaltas. Toks konsul- 
tuojančio psichiatro virtimas sutrikusiu nusidėjėliu buvo be- 
veik komiškas. 

— Juk aš jums sakiau, inspektoriau! Buvau antrame pri- 
imamajame, kuris yra tarp fasadinio kabineto ir laukiamojo. 

— Ką ten veikėte, daktare? 

Iš tiesų beveik juokinga! Ką Steineris galėjo iškrėsti, kad 
šitaip sumišo? Dalglišas mintyse perrinkinėjo keisčiausias 
galimybes. Skaitė pornografiją? Rūkė hašišą? Kirkino po- 
nią Šorthauz? Tikrai negalėjo būti kas nors tokio banalaus 
kaip žmogžudystės planavimas. Tačiau daktaras aiškiai ap- 
sisprendė, jog teisybė turi būti pasakyta. Jis prapliupo su 
atgailaujančiu atvirumu: 

— Žinau, skamba absurdiškai, bet... na... buvo gana šilta 
ir diena man pasitaikė nelengva, o ten stovi kušetė. - Jis 
sukikeno. - Faktiškai, inspektoriau, numanomu panelės Bo- 
lam mirties laiku aš buvau, paprastai kalbant, prisnūdęs! 

Išliejes širdį šiuo jaudinančiu prisipažinimu, daktaras 
Steineris ėmė linksmai plepėti, ir buvo vargo juo atsikra- 
tyti. Tačiau galų gale jį pavyko įtikinti, jog šį kartą jis dau- 
giau niekuo negalįs padėti, tad jo vietą užėmė daktaras Beg- 
julėjus. 


Daktaras Begjulėjus, kaip ir jo bendradarbiai, nepareiš- 
kė jokio nepasitenkinimo dėl ilgo laukimo, bet tai nepra- 

ėjo jam be pėdsakų. Jis vis dar vilkėjo baltu chalatu ir susi- 
siautė juo prisitraukdamas kėdę. Atrodė, jam sunku pato- 
giai atsisėsti, nusvirę pečiai nervingai trūkčiojo, kojas jis 
tai sukryžiuodavo, tai vėl ištiesdavo. Stalinės lempos švie- 
soje raukšlės nuo nosies iki burnos atrodė pagilėjusios, 
plaukai sudrėkę, o akys niūriai įkritusios. Jis prisidegė ci- 
garetę, pasirausęs chalato kišenėje, ištraukė lapelį ir pa- 
davė Martinui. 

— Aš čia surašiau savo asmens duomenis. Sutaupysiu 
jums laiko. 

— Ačiū, pone, - vangiai padėkojo Martinas. 

— Be to, galiu dabar pasisakyti, jog neturiu alibi dvide- 
šimčiai ar kiek ten minučių po šeštos valandos penkiolika. 
Tikiuosi, girdėjote, kad išėjau iš EŠT kabineto kelios minu- 
tės prieš seseriai paskutinį kartą pamatant panelę Bolam. 
Nuėjau surūkyti cigaretės į persirengimo kambarį vestibiu- 
lio gale. Ten buvo tuščia ir niekas nepasirodė. Atgal nesi- 
skubinau, tad pas daktarę Ingrem ir seserį sugrįžau tikriau- 
siai maždaug be dvidešimt minučių septintą. Visą tą laiką 
jiedvi, savaime aišku, buvo kartu. 

— Taip 1r sesuo man sako. 

— Absurdiška net manyti, jog katra nors galėtų būti įpai- 
niota, tačiau džiaugiuosi, kad joms pasitaikė būti kartu. Ma- 
nau, kuo daugiau žmonių atkris, tuo jums geriau. Apgailes- 
tauju negalėdamas pateikti savo alibi. Bijau, kad ir šiaip nie- 
kuo negaliu padėti. Aš nieko nemačiau ir negirdėjau. 

Dalglišas paklausė daktarą, kaip jis praleidęs vakarą. 

— Viskas buvo kaip visada — tai yra iki septynių. Aš atva- 
žiavau prieš pat keturias ir nuėjau į panelės Bolam kabinetą 
pasirašyti knygoje. Knyga paprastai būdavo laikoma persi- 
rengimo kambaryje, bet neseniai ji išsinešė ją į savo kabi- 
netą. Mes trumpai pasikalbėjome, - ji turėjo keletą klausi- 
mų dėl pagalbinės įrangos mano naujajam EŠT aparatui, - 

po to išėjau pradėti seansų. Mes buvome gerokai užsiėmę 
iki pat šeštos valandos, be to, turėjau nuolat vaikščioti pas 
savo pacientę, gydomą LSD. Ją prižiūrėjo seselė Bolam te- 
rapijos kabinete pusrūsyje. Tačiau aš pamiršau. Jūs juk ma- 
tėte ponią King. 

Dalglišui atvykus, ponia King sėdėjo šalia savo vyro lau- 
kiamajame, 1r jis labai greit įsitikino, jog su žmogžudyste jie 
negalėjo turėti nieko bendro. Moteris buvo dar silpna ir šiek 
tiek apdujusi, ji sėdėjo tvirtai prilaikoma vyro rankos. Vyras 
atvyko į kliniką palydėti jos namo, praėjus kelioms minutėms 
po to, kai pasirodė seržantas Martinas ir jo komanda. Dalgli- 
šas trumpai ir švelniai paklausinėjo moterį ir leido jai išvyk- 
ti. Jam nereikėjo vyriausiojo gydytojo patikinimų, jog pacientė 
nebūtų galėjusi atsikelti iš lovos ir ką nors nužudyti. Bet jis 
taip pat įsitikino, kad tokioje būklėje ji neįstengtų patvirtinti 
kieno nors alibi. Jis paklausė daktarą Begjulėjų, kada šis pas- 
kutinį kartą aplankęs savo pacientę. 

— Aš trumpai apžiūrėjau ją vos atvykęs, prieš pat šoko 
seansų pradžią. Preparato buvo duota trečią valandą trisde- 
šimt minučių ir pacientė jau buvo pradėjusi reaguoti. Turiu 
pasakyti, LSD duodama pacientui tam, kad jis būtų 1mlesnis 
psichoterapijai, kad atsipalaiduotų giliau slypintys slopini- 
niekada nepaliekamas vienas. Dar kartą apsilankiau penktą 
valandą, pakviestas seselės Bolam, ir išbuvau apie keturias- 
dešimt minučių. Po to vėl užlipau į viršų ir maždaug be dvi- 
dešimt minučių šeštą atlikau paskutinį šoko terapijos sean- 
są. Paskutinis EŠT pacientas išvyko iš klinikos praėjus ke- 
lioms minutėms po to, kai panelę Bolam ponia Šorthauz matė 
paskutinį kartą. Nuo maždaug šeštos valandos trisdešimt 
minučių aš tvarkiau aparatūrą ir savo užrašus. 

— Ar archyvo durys buvo atidarytos, kai praėjote pro jas 
penktą valandą? 

Daktaras Begjulėjus pagalvojo ir atsakė: 

— Manau, uždarytos. Sunku būti visiškai tikram, tačiau 
neabejoju, kad atdaras ar praviras būčiau pastebėjęs. 

— O be dvidešimt šešios, kai palikote savo pacientę? 

— Taip pat. 

Dalglišas vėl pateikė įprastinius, būtinus, savaime supran- 
tamus klausimus. Ar turėjusi panelė Bolam priešų? Ar dak- 
taras nežinąs kokios priežasties, dėl kurios kas nors galėjo 
trokšti jos mirties? Ar pastaruoju metu ji neatrodė susirūpi- 
nusi? Ar jis nenumanąs, dėl ko ji galėjusi kviesti Valdybos 
sekretorių? Ar jis suprantąs užrašus jos bloknote? Tačiau dak- 
taras Begjulėjus niekuo negalėjo padėti. Jis sakė: 

— Kai kuriais atžvilgiais ji buvo keista moteris, baikšti, 
truputį agresyvi, nelabai laiminga su mumis. Tačiau visiš- 
kai nekenksminga būtybė, sakyčiau, visiškai ne tas asmuo, 
kuris savo elgesiu galėtų prisišaukti smurtą. Neįmanoma 
apsakyti, koks sukrėtimas. Žodžiai nuo kartojimo tiesiog pra- 
rado prasmę. Tačiau manau, jog visi jaučiame tą patį. Visas 
šis dalykas fantastiškas! Neįtikėtinas! 

— Sakėte, kad ji čia nebuvo laiminga. Ar sunku dirbti šios 
klinikos vedėja? Kaip esu girdėjęs, panelei Bolam nelabai 
sekėsi bendrauti su sunkaus charakterio žmonėmis. 

Daktaras Begjulėjus ramiai atsakė: 

— O, nereikia tikėti viskuo, ką girdite. Mes čia individua- 
listai, tačiau apskritai gana gerai sugyvename. Mudu su Stei- 
neriu truputį pasiginčijame, bet viskas gana draugiška. Jis 
nori, kad klinika taptų psichoterapijos mokomuoju centru, 
kuriame visur it pelės bėgiotų registratoriai ir specialistai 
1r vyktų šioks toks mokslinis darbas. Tai būtų viena iš tų 
įstaigų, kur laikas ir pinigai dosniai švaistomi bet kam, tik 
ne tiesioginiam pacientų - ypač psichopatų - gydymui. Lai- 
mė, nėra jokio pavojaus, kad jis pasieks savo tikslą. Pir- 
miausia to neleistų Regiono kolegija. 

— O kokios buvo panelės Bolam nuostatos, daktare? 

— Tiesą sakant, ji nebuvo pakankamai kompetentinga, kad 
galėtų palaikyti katrą nors pusę, tačiau tas jai netrukdė. Ji 
buvo prieš froidizmą ir už eklektiką. Prieš Steinerį ir už 
mane, jei norite. Tačiau tai nieko nereiškia. Nei daktaras 
Steineris, nei aš nebūtume trenkę jai per galvą dėl savo te- 
orinių nesutarimų. Kaip matote, mudu net vienas kito dar 
nebandėme nudurti. Visa tai niekuo nesusiję. 

— Esu linkęs su jumis sutikti, - tarė Dalglišas. - Panelė 
Bolam buvo nužudyta itin apdairiai ir išmoningai. Manau, 
nužudymo motyvas buvo daug reikšmingesnis ir svaresnis 
negu paprasčiausias nuomonių skirtumas ar asmeninis kon- 
fliktas. Tarp kitko, ar žinote, kuriuo raktu atrakinamas ar- 
chyvas? 

— Aišku, žinau. Kai man reikia kokios nors ligos istori- 
jos, paprastai pasiimu ją pats. Aš taip pat žinau, jei tai jums 
kuo nors padėtų, kad Neglis laiko savo įrankių dėžę duri- 
ninkų poilsio kambaryje. Dar daugiau - kai atvykau šią po- 
pietę, panelė Bolam man pasakė apie Tipetą. Tačiau kažin 
ar tai svarbu, tiesa? Jūs negalite rimtai manyti, jog žmogžu- 
dys tikėjosi užtraukti įtarimą Tipetui?. 

— Ko gero, ne. Pažinodamas panelę Bolam, pasakykite 
man, daktare, ką būtų dariusi, jei ligos istorijas būtų radusi 
išmėtytas ant grindų? 

Daktaras Begjulėjus berods nustebo, po to nusišaipė. 

— Bolam? Tai bent klausimas! Ji buvo pamišusi dėl tvar- 
kos. Aišku, būtų puolusi jų rinkti! 

— O gal skambinusi durininkui, kad sutvarkytų, arba pali- 
kusi bylas ten, kur rado, kaip įkaltį, kol paaiškės kaltininkas? 

Daktaras Begjulėjus susimąstė ir atrodė linkęs atsisaky- 
ti savo kategoriškos nuomonės. 

- Iš tiesų niekas negali žinoti, ką ji būtų dariusi. Įmanu 

tik spėlioti. Galimas daiktas, jog jūs teisus ir ji būtų skam- 
binusi Negliui. Ji nesibaidė darbo, tačiau labai rūpinosi sa- 
vo, kaip vedėjos, prestižu. Vis dėlto dėl vieno dalyko esu 
tvirtai įsitikinęs. Ji nebūtų palikusi netvarkos. Ji negalėda- 
vo praeiti pro šalį nepataisiusi užsilenkusio kilimėlio ar pa- 
krypusio paveikslo. 

— O pusseserė? Ar jos panašios? Kiek žinau, seselė Bo- 
lam su jumis dirba daugiau negu su kuriuo kitu konsultantu. 

Iš to, kaip anas susiraukė, Dalglišas suprato davęs ne- 
malonų klausimą. Daktaras Begjulėjus, noriai ir atvirai aiš- 
kinęs savo paties motyvus, akivaizdžiai nebuvo linkęs ap- 
tarinėti kieno nors kito paskatų. Gal dėl to, kad trapus se- 
selės Bolam bejėgiškumas pažadino jam globėjiškus 
instinktus? Dalglišas laukė atsakymo. Gerokai patylėjęs 
daktaras atrėžė: 

— Nesakyčiau, kad jos panašios. Turbūt pats susidarėte 
nuomonę apie seselę Bolam. Galiu tik pasakyti, jog visiškai 
pasitikiu ja, kaip sesele ir kaip žmogumi. 

— Ji yra savo pusseserės turto paveldėtoja. Gal jūs tai 
žinojote? 

Užuomina buvo per daug aiški, o daktaras Begjulėjus per 
daug išvargęs, kad nepasiduotų provokuojamas. 

— Ne, nežinojau. Tačiau jos labui tikiuosi, kad tai velnio- 
niškai dideli pinigai-ir kad jai su motina bus leista jais pasi- 
džiaugti. Taip pat tikiuosi, kad negaišite laiko įtarinėdamas 
nekaltus žmones. Kuo greičiau žudikas bus išaiškintas, tuo 
geriau. Ši padėtis mums visiems tiesiog nepakenčiama. 

Taigi daktaras Begjulėjus žinojo apie seselės Bolam mo- 
tiną. Tačiau, kita vertus, panašu, kad ir dauguma klinikos 
personalo žinojo. Jis davė paskutinį klausimą: 

— Daktare, minėjote, kad persirengimo kambaryje buvo- 
te vienas maždaug nuo šešios penkiolika iki be dvidešimt 
septynios. Ką veikėte? 


02 PD James 


— Nuėjau į tualetą. Nusiploviau rankas. Surūkiau cigare- 
tę. Mąsčiau. 

— Tai viskas, ką veikėte dvidešimt penkias minutes? 

— Taip, viskas, inspektoriau. 

Daktaras Begjulėjus buvo prastas melagis. Dvejonė tru- 
ko tik akimirką; veido spalva nepasikeitė; pirštai, laikantys 
cigaretę, net nevirptelėjo. Tačiau balsas buvo kiek per daug 
nerūpestingas, o abejingumas kiek per smarkiai pabrėžtas. 
Ir dar jis vos prisivertė pažvelgti Dalglišui į akis. Jam užte- 
ko proto nieko nebepridurti prie savo žodžių, tačiau iš jo 
akių, žvelgiančių į detektyvą, buvo matyti, kad jis pasiruo- 
šęs, jog Dalglišas pakartos klausimą, ir drąsinasi tam. 

— Dėkui, daktare, - ramiai tarė Dalglišas. — Šiam kartui 
užteks. 

L ir ėjo: kantrus klausinė- 
jimas; kruopštus užrašinėjimas; atidus stebėjimas bandant 
atpažinti įtariamąjį iš baimingo rankų virpesio, iš akių išraiš- 
kos ar nevalingo įsitempimo nepageidautinai pakrypus po- 
kalbiui. Po daktaro Begjulėjaus prisistatė Fredrika Sekson. 
Dalglišas pastebėjo, kad prasilenkdami juodu rūpestingai ven- 
gė vienas kito žvilgsnio. Ši tamsiaplaukė energinga, nerū- 
pestingai apsirengusi dvidešimt devynerių metų moteris ap- 
siribojo trumpais, bet tiesmukiškais atsakymais 1r, rodės, jautė 
keistą malonumą pabrėždama, kad nuo šeštos iki septintos 
valandos buvusi viena savo kabinete, sudarinėjusi psicholo- 
ginį testą ir negalinti nei įrodyti savo pačios, nei patvirtinti 
kieno nors kito alibi. Iš Fredrikos Sekson jis beveik nieko 
nesužinojo, tačiau nereiškia, jog ji neturėjo ko pasakyti. 

Ją pakeitė visiškai kitokia liudininkė. Panelė Ruta Ket! 
neabejotinai buvo nusprendusi, jog žmogžudystė - ne jos 
reikalas; ji atsakinėjo noriai, bet išsiblaškiusi ir abejinga, 
kas rodė jos mintis sklandant aukštesnėse sferose. Žodžių 
atsarga, skirta išreikšti pasibaisėjimui ir nuostabai, gana ri- 
bota, ir klinikos personalas per vakarą išnaudojo didžiąją jos 
dalį. Panelės Ketl reakcija buvo šiek tiek neįprasta. Ji pa- 
reiškė, jog Žmogžudystė keista... iš tiesų labai savotiška, ir 

sėdėjo prieš Dalglišą romiai sumišusi, mirkčiodama per sa- 
vo storastiklius akinius taip, lyg iš tikro žmogžudystė jai 
atrodytų savotiška, tačiau ne tiek, kad būtų verta ją aptari- 
nėti. Tačiau bent du dalykai, kuriuos ji galėjo pranešti, buvo 
įdomūs. Dalglišui beliko tik tikėtis, jog jie patikimi. 

Jos informacija apie savo pačios veiksmus vakare buvo 
gana miglota, bet Dalglišo atkaklumu pavyko išgauti, jog ji 
kalbėjosi su vieno EŠT paciento žmona iki maždaug be dvi- 
dešimt minučių šešios, kai sesuo paskambino, kad pacientą 
jau galima vežtis namo. Panelė Ketl nulipo laiptais kartu su 
moterimi, palinkėjo vestibiulyje jai labos nakties, po to tuoj 
pat nuėjo žemyn į archyvą pasiimti aplanko. Archyvą rado 
kuo tvarkingiausią ir išeidama užrakino. Nežiūrint atsainaus 
netikrumo dėl daugelio vakaro įvykių, ji buvo visiškai tikra 
dėl laiko. Ką gi, pamanė Dalglišas, reikės paklausti seserį 
Embrouz. Antroji informacija buvo labiau abejotina, o pane- 
lė Ketl paminėjo faktą, akivaizdžiai neteikdama jam jokios 
reikšmės. Sugrįžusi į savo kabinetą trečiame aukšte, ji aiš- 
kiai išgirdusi, kaip trinktelėjo sustodamas liftas. 

Dalglišas jau pavargo. Nors šilo radiatoriai, jautė užeinant 
šalčio bangas ir iš to gerai pažįstamo negalavimo atpažino 
pirmuosius neuralgijos priepuolio požymius. Dešinė veido pu- 
sė ėmė stingti, po akies obuoliu — spazmiškai diegti verian- 
tis skausmas. Tačiau paskutinė liudininkė jau buvo čia. 

Vyresnioji stenografistė ponia Bostok nerodė nė trupu- 
čio pakantaus gydytojų susitaikymo su ilgu laukimu. Buvo 
suirzusi ir jos susierzinimas įsiveržė į kabinetą kartu su ja 
it žvarbus skersvėjis. Ji tylomis atsisėdo, užsidėjo vieną ant 
kitos ilgas nepaprastai dailias kojas ir su atviru priešišku- 
mu pažvelgė į Dalglišą savo blyškiomis akimis. Jos galva 
buvo tiesiog nuostabi. Ilgi auksiniai plaukai, sudėti įman- 
triomis garbanomis, vainikavo pablyškusį 1r išdidų aštria- 
nosį veidą. Ilgu kaklu, iškilnia galvos laikysena ir kiek i1š- 

virtusiomis akimis ji priminė kažkokią egzotišką paukšte. 
Dalglišas sunkiai nuslėpė, kaip jį apstulbino jos plaštakos. 
Buvo tokios didžiulės, raudonos ir prakaulios it mėsininko, 
jog atrodė, tarsi kažkokia pikta lemtis būtų nevykusiai jas 
priauginusi prie grakščių riešų. Vos ne išsigimimas. Ji ne- 
bandė jų slėpti, bet nagai buvo trumpai nukirpti ir nelakuo- 
ti. Puiki figūra 1r gerai pasiūti brangūs drabužiai akivaiz- 
džiai rodė mokėjimą paslėpti savo trūkumus ir paryškinti 
privalumus. Turbūt ji visur daugiausia vadovaujasi šiuo prin- 
cipu, pamanė Dalglišas. 

Smulkmenas apie tai, ką veikė nuo vakaro šeštos valan- 
dos, ji pasakojo glaustai ir nelabai noriai. Panelę Bolam pas- 
kutinį kartą mačiusi šeštą valandą, kai įprastu laiku nunešusi 
vedėjai pasirašyti laiškus. Jų buvę tik penketas. Dauguma — 
psichiatrų raštai ir medicininiai pranešimai, skirti bendrosios 
praktikos gydytojams, panelė Bolam jais, žinoma, nesidomė- 
jusi. Visus išsiunčiamus raštus pašto siuntų Žurnale regist- 
ruojanti arba ponia Bostok, arba panelė Pridi, po to Neglis 
nuneša juos į kitą gatvės pusę taip, kad spėtų įmesti į pašto 
dėžutę iki pusės septynių. Pati panelė Bolam šeštą valandą 
atrodžiusi įprastai. Ji pasirašiusi savo pačios raštus Ir ponia 
Bostok nunešusi juos atgal į raštinę, atidavusi panelei Pridi 
kartu su gydytojų laiškais, po to užlipusi į viršų paskutinę 
darbo valandą užrašinėti daktaro Itridžo diktavimo. Buvo su- 
tarta, jog penktadienio vakarais ji vieną valandą padės dakta- 
rui Itridžui mokslinio tyrimo darbe. Ji buvusi su vyriausiuoju 
gydytoju, išskyrus porą trumpų tarpsnių. Sesuo paskambi- 
nusi maždaug septintą valandą ir pranešusi apie panelės Bo- 
lam mirtį. Išėję iš kabineto, ji ir daktaras Itridžas susitikę 
kaip tik išeinančią panelę Sekson. Ji nulipusi į pusrūsį kartu 
su vyriausiuoju gydytoju. Daktaro Itridžo prašymu ponia Bos- 
tok nuėjusi prie lauko durų žiūrėti, kad Kalis griežtai vykdy- 
tų nurodymą nieko neišleisti iš pastato. Buvusi su Kaliu tol, 

kol pasirodęs būrelis iš pusrūsio, po to jie visi, išskyrus abu 
durininkus, pasilikusius budėti vestibiulyje, susirinkę kabi- 
nete laukti atvykstant policijos. 

— Sakėte, jog nuo šeštos valandos visą laiką buvote su dak- 
taru Itridžu, išskyrus trumpus tarpsnius. Ką abu veikėte? 

— Savaime suprantama, dirbome. — Ponia Bostok pasisten- 
gė parodyti, jog klausimas ir kvailas, 1r truputį nekultūrin- 
gas. - Daktaras Itridžas rašo mokslinį straipsnį apie šizo- 
frenija sergančių dvynių psichoanalizę. Kaip sakiau, buvo 
susitarta, kad aš talkininkausiu jam po vieną valandą kiek- 
vieno penktadienio vakarą. Tai nė kiek netenkino jo porei- 
kių, tačiau panelė Bolam laikėsi nuomonės, kad šis darbas 
ne visai atitinka klinikos interesus ir kad daktaras Itridžas 
turėtų jį dirbti nuosavame priimamajame padedamas asme- 
ninės sekretorės. Savaime aišku, jog neįmanoma. Visa me- 
džiaga, įskaitant kai kuriuos magnetofono įrašus, laikoma 
čia. Aš padedu įvairiai. Kurį laiką užrašinėju diktuojama. Kar- 
tais ieškau informacijos bibliotekoje. Kartais spausdinu. 

— O ką veikėte šį vakarą? 

— Apie trisdešimt minučių užrašinėjau diktuojama. Po to 
išėjau į gretimą kabinetą ir spausdinau iš juostos. Daktaras 
Itridžas paprašė mane ateiti maždaug be dešimt minučių sep- 
tintą. Mes dirbome kartu, kai suskambo telefonas. 

— Vadinasi, užrašinėjote diktuojama daktaro Itridžo maž- 
daug iki šeštos valandos trisdešimt penkių minučių. 

— Matyt. 

- Ir visą tą laiką buvote kartu? 

— Daktaras Itridžas, atrodo, buvo išėjęs valandėlę patik- 
rinti informacijos. 

— Kodėl dvejojate, ponia Bostok? Arba buvo išėjęs, arba 
nebuvo. 

— Žinoma, inspektoriau. Kaip jūs sakote, arba buvo iš- 
ėjęs, arba nebuvo. Tačiau nežinia, kodėl turėčiau viską smul- 
kiai prisiminti. Šis vakaras jokiu būdu nebuvo kuo nors iš- 

skirtinis. Manyčiau, jis buvo trumpai išėjęs, tačiau iš tikrų- 
jų negaliu tiksliai prisiminti, kuriuo laiku. Tikiuosi, jis pats 
galės jums padėti. 

Dalglišas staiga pakeitė apklausos kryptį. Išlaukęs gerą 
pusę minutės, jis ramiai paklausė: 

— Ponia Bostok, ar jūs mėgote panelę Bolam? 

Šis klausimas nebuvo pageidautinas. Per pudros sluoksnį 
plykstelėjęs pykčio ar sumišimo raudonis atslūgo ties kaklu. 

— Ji nebuvo lengvo charakterio, kad ją mėgtum. Aš sten- 
giausi būti lojali. 

— Be abejo, kalbėdama apie lojalumą turite omenyje tai, 
kad susilaikydavote nuo bet kokios atviros kritikos vedėjos 
atžvilgiu ir bandydavote užglaistyti jos nesutarimus su gy- 
dytojais, užuot juos aštrinusi? 

Kaip ir buvo ketinta, lengvas jo sarkazmas pažadino už- 
slėptą jos priešiškumą. Po išdidumo ir abejingumo kauke jis 
įžvelgė lengvai pažeidžiamą mokinukės ambiciją. Žinojo, kad 
ji ims teisintis išgirdusi: kritikos nors užuominą. Jis jai nepa- 
tiko, tačiau ji negalėjo pakęsti ignoravimo ar sumenkinimo. 

— Panelė Bolam tikrai netiko vedėjauti psichiatrinėje įstai- 
goje. Ji nevertino to, ką mes čia stengiamės daryti. 

— O kuo pasireiškė tas nevertinimas? 

— Na, kad ir tuo, jog ji nemėgo neurotikų. 

„Kaip ir aš, apsaugok Viešpatie, - pamanė Dalglišas. — 
Kaip 1r aš“. Tačiau jis nieko nesakė, o ponia Bostok kalbėjo: 

— Pavyzdžiui, ji buvo sunkiai sukalbama dėl pacientų ke- 
lionės išlaidų atlyginimo. Jos apmokamos tik iš Valstybinio 
paramos fondo, tačiau kai kada padedame ir iš Samariečių 
fondo. Viena mergina, labai protinga, atvyksta pas mus du- 
kart per savaitę padirbėti meno terapijos skyriuje. Panelė 
Bolam manė, jog ji turėtų gydytis arčiau namų arba išvis 
ne. Ji net aiškino, kad, jos manymu, pacientė turėtų būti 
išrašyta ir eiti darbo dirbti, kaip ji išsireiškė. 

— Ji nesakė tokių dalykų pačiai pacientei? 

— Oi, ne! Ji galvodavo, ką sako. Tačiau galėjau pastebėti, 
kad jautresniems žmonėms su ja bendrauti nebuvo lengva. 
Be to, ji buvo labai kritiška intensyviosios terapijos atžvil- 
giu. Ši procedūra užima daug laiko. Taip ir turi būti. Panelė 
Bolam buvo linkusi vertinti psichiatro nuopelnus pagal skai- 
čių pacientų, kuriuos jis priėmė per dieną. Tačiau tai ne taip 
svarbu, palyginti su jos požiūriu į pacientus. Žinoma, tam 
buvo sava priežastis. Jos motina daug metų buvo psichinė 
ligonė. Spėju, jog nusižudė. Panelei Bolam buvo nesaldu. 
Žinoma, ji negalėjo neapkęsti savo motinos, tad visą pagie- 
žą nukreipė į klinikos pacientus. Pasąmonėje ji pati bijojo 
susirgti neuroze. Tai buvo gana akivaizdu. 

Dalglišas nesijautė galįs aptarinėti tas teorijas. Jis buvo 
linkęs tikėti, kad jose esama tiesos, tačiau nemanė, jog po- 
nia Bostok pati jas sugalvojusi. Panelė Bolam savo neprita- 
rimu galbūt erzino psichiatrus, tačiau Bostok asmeny jie 
turėjo rėmėją. 

— Ar jūs žinote, kas gydė ponią Bolam? 

Ponia Bostok prieš malonėdama atsakyti nukėlė elegan- 
tišką koją nuo kitos ir patogiau įsitaisė kėdėje. 

— Tiesą sakant, žinau. Tačiau nelabai suvokiu, kokią reikš- 
mę tai turi šiam tyrimui. 

— Gal tai paliktume man spręsti? Labai lengvai galiu pats 
išsiaiškinti. Tad jei nežinote arba abejojate, sakykite iš kar- 
to, sutaupytume laiko. 

— Daktaras Itridžas. 

— O kas, jūsų manymu, bus paskirtas į panelės Bolam 
vietą? 

— Vedėjauti? Iš tiesų, - šaltai atsakė ponia Bostok, - ne- 
turiu supratimo. 


Svarbiausią vakaro darbą Dalglišas ir Martinas pagaliau 
baigė. Lavonas buvo išvežtas, o archyvas užantspauduotas. 

Visi klinikos darbuotojai apklausti ir dauguma jų paleisti na- 
mo. Iš gydytojų daktaras Itridžas išėjo paskutinis, jis kurį 
laiką susirūpinęs trainiojosi aplinkui jau po to, kai Dalglišas 
pasakė, jog jis galįs vykti. Ponas Loderis ir Piteris Neglis 
dar buvo klinikoje, abu laukė vestibiulyje, kur budėjo du uni- 
formuoti policininkai. Valdybos sekretorius ramiai, bet ryž- 
tingai pareiškė norįs būti tol, kol bus policija, o Neglis ne- 
galėjo išvykti, kol neužrakintos lauko durys ir jam neati- 
duotas raktas, mat jo pareiga atidaryti kliniką pirmadienį 
aštuntą valandą ryto. 

Dalglišas 17 Martinas paskutinį kartą apėjo patalpas. Ste- 
bėdamas jų darbą, atsitiktinis žiūrovas būtų galėjęs padaryti 
skubotą ir klaidingą išvadą, jog Martinas yra tik jaunesnio ir 
pranašesnio bendradarbio šešėlis. Tie, kurie Jarde pažinojo 
juos abu, buvo kitokios nuomonės. Išvaizda jie tikrai skyrė- 
si. Martinas stambus, beveik šešių pėdų ūgio plačiapetis vy- 
ras, atviru raudonskruosčiu veidu panašesnis į klestintį 
ūkininką negu į detektyvą. Dalglišas buvo dar aukštesnis, 
tamsiaplaukis, liesas ir judrus. Martinas šalia jo atrodė gre- 
meėzdiškas. Stebėdamas Dalglišo darbą niekas negalėdavo 
nepripažinti jo intelekto. Dėl Martino gal ir suabejodavo. Jis 
buvo dešimčia metų vyresnis už savo viršininką, ir dabar bu- 
vo mažai tikėtina, kad susilauktų paaukštinimo. Tačiau jis tu- 
rėjo privalumų, būdingų puikiam detektyvui. Jo niekada ne- 
kankino abejonės dėl savo veiksmų motyvų. Gėris ir blogis 
jam buvo lyg du nekintami poliai. Jam niekada neteko klai- 
džioti dvejonių prietemoje, kur taip keistai susipynę gėrio ir 
blogio šešėliai. Jis buvo labai ryžtingas 1r be galo kantrus. 
Geraširdis, bet ne sentimentalus, atidus smulkmenoms, bet 
neišleidžiantis iš akių visumos. Jo karjeros niekas nebūtų pa- 
vadinęs puikia. Nors Martinas 1r nebuvo labai aukšto inte- 
lekto, bet ir ne kvailas. Policijos darbe labai daug nuobodaus, 
pasikartojančio ir smulkmeniško detalių tikrinimo. Daugu- 
ma žmogžudysčių yra niekingi nusikaltimai, pagimdyti žmo- 

nių tamsumo ir nevilties. Martino pareiga buvo padėti juos 
išaiškinti, tą jis darė kantriai 17 nemurmėdamas. Susidūri- 
mas su žmogžudyste Stino klinikoje, kur buvo justi baugi- 
nantys išlavinto proto subtilumai, jam nepadarė įspūdžio. Nuo- 
sekliu atidumu smulkmenoms išaiškintos ankstesnės žmog- 
žudystės, bus išaiškinta ir šioji. Žmogžudžiai, kad ir kokie jie 
būtų — protingi ar nenormalūs, klastingi ar impulsyvūs, turi 
būti sugauti. Jis ėjo atsilikęs nuo Dalglišo per žingsnį ar du, 
kaip buvo įpratęs, ir mažai kalbėjo. Tačiau kai prabildavo, tu- 
rėdavo ką pasakyti. 

Jie paskutinį kartą šį vakarą perėjo pastatą pradėdami 
nuo ketvirto aukšto. Aštuoniolikto šimtmečio stiliaus kam- 
bariai buvo paskirti socialinės psichiatrijos darbuotojų, psi- 
chologų ir neetatinių psichoterapeutų poreikiams, 0 porą 
didesnių terapijos kabinetų naudojo psichiatrai. Fasadinėje 
pastato pusėje buvo labai mielas nepertvarkytas kambarys, 
jaukiai apstatytas lengvomis kėdėmis ir mažais staliukais. 
Jis tikriausiai buvo skirtas santuokos problemų grupei, ku- 
ri, nagrinėdama savo šeimyninį ir seksualinį nesuderina- 
mumą, per pertraukėles galėdavo gėrėtis maloniu vaizdu į 
aikštę. Dalglišui buvo nesunku suprasti išvykusios ponios 
Bomgarden apmaudą. Kambarys puikiai tiko meno terapi- 
jos skyriui. 

Svarbesnės paskirties patalpos buvo aukštu žemiau, be- 
veik nepertvarkytos ir neperdarytos, tad lubos, durys 1r lan- 
gai grakščiomis formomis gerai pritapo prie skoningos ir 
ramios aplinkos. Modiljanio paveikslas nelabai tiko posė- 
džių kambaryje, tačiau ne itin rėžė akį. Kiek mažesnė me- 
dicininės literatūros biblioteka už gretimų durų, pristatyta 
senoviškų knygų spintų su aukotojų pavardėmis lentelėse, 
būtų panėšėjusi į kokio nors aštuoniolikto amžiaus didiko 
nuosavybę, jeigu ne knygų antraštės. Bibliotekoje buvo daug 
krėslų, kurie visai derėjo vienas prie kito, nors ir aiškiai 

buvo atkeliavę iš skirtingų namų, 0 ant spintų stovėjo ne- 
aukštos gėlių vazos. 

Be to, šiame aukšte vyriausiasis gydytojas turėjo priima- 
mąjį, vieną iš prašmatniausių šioje klinikoje. Paciento ku- 
šetė, stovinti prie tolesnės sienos, buvo to paties pavyzdžio 
kaip ir kitų psichiatrų kabinetuose: žema, siaura, kartūno 
užtiesalu, su raudona antklode, sulankstyta kojūgalyje, ir 
su viena pagalve. Tačiau likusius baldus parūpino tikrai ne 
Ligoninių valdyba. Aštuoniolikto amžiaus rašomasis stalas 
nebuvo užverstas kalendoriais ir dienynais, gulėjo tik užra- 
šų knyga odiniais viršeliais, sidabro rašalinė ir padėklas do- 
kumentams. Stovėjo du odiniai foteliai ir kampinis rau- 
donmedžio bufetas. Pasirodo, vyriausiasis gydytojas kolek- 
cionavo senovines graviūras, ypač domėjosi ofortais ir 
aštuoniolikto amžiaus raižiniais. Dalglišas apžiūrėjo Džeim- 
so Makardelio ir Valentino Grino darbų kolekciją, iškabintą 
abipus židinio, ir atkreipė dėmesį, jog daktaro Itridžo pa- 
cientai atpalaiduodavo savo pasąmonę po puikiomis Halman- 
delio litografijomis. Ką gi, nežinomasis klinikos vagis gal- 
būt ir buvo džentelmenas, jeigu galima pasikliauti Kalio nuo- 
mone, tačiau tikrai ne meno žinovas. Pražiopsoti du 
halmandelius dėl penkiolikos svarų būdingiau smulkiam va- 
gišiui. Šis tikrai jaukus kabinetas bylojo jo šeimininką esant 
žmogų, kuris turi skonio ir pinigų tam skoniui tenkinti, žmo- 
gų, nematantį priežasties, dėl kurios darbo laiką turėtų pra- 
leisti mažiau malonioje aplinkoje negu laisvalaikį. Vis dėlto 
ne viskas buvo nusisekę. Kažko trūko. Elegantiškumas bu- 
vo kiek per daug išmoningas, geras skonis kiek per daug 
tradiciškas. Dalglišui atrodė, kad pacientui būtų daug jau- 
kiau viršuje, šiltame netvarkingame keistos formos kamba- 
rėlyje, kur darbavosi Fredrika Sekson, apsikreikusi popie- 
riais Ir apsistačiusi gėlių vazonėliais ir arbatos reikmeni- 
mis. Nežiūrint graviūrų, kabineto aplinkai trūko 

individualumo. Tai buvo kažkuo būdinga ir pačiam kabineto 
šeimininkui. Dalglišas prisiminė neseniai dalyvavęs konfe- 
rencijoje psichinių ligų ir teisės klausimais, kurioje dakta- 
ras Itridžas buvo vienas iš pranešėjų. Tuo momentu prane- 
šimas atrodė išmintingumo viršūnė; kiek vėliau Dalglišas 
negalėjo tiksliai prisiminti nė vieno žodžio. 

Jie nulipo žemyn į pirmą aukštą, kur Valdybos sekreto- 
rius ir Neglis, iki šiol tyliai šnekučiavęsi su policininkais, 
sužiuro į juodu, tačiau prieiti nebandė. Ketvertas laukian- 
čių figūrų stovėjo liūdna grupele tarsi laidotuvininkai po lai- 
dotuvių, išsigandę ir sutrikę užgriuvus nelaimei. Vestibiu- 
lio tyloje jų balsai skambėjo dusliai. 

Pirmo aukšto planas buvo paprastas. Tuoj pat įėjus iš lau- 
ko, į kairę stovėjo įstiklinta budėtojo būdelė. Dalglišas dar 
kartą atkreipė dėmesį, kad iš jos puikiai matyti visas vesti- 
biulis su jo gale dideliu puslankiu užsiriečiančiais laiptais. 
Tačiau Kalio pastabumas tą vakarą buvo keistai atrankinis. 
Jis buvo visiškai įsitikinęs, jog matęs ir užregistravęs savo 
žurnale visus Žmones, įėjusius ar išėjusius po penktos va- 
landos, tačiau didelė dalis judėjimo vestibiulyje liko jo ne- 
pastebėta. Jis matė ponią Šorthauz išeinant iš panelės Bo- 
lam kabineto ir įeinant į raštinę, tačiau kai vedėja ėjo pus- 
rūsio laiptų link, nepamatė. Matė daktarą Begjulėjų, išeinantį 
iš persirengimo kambario, bet įeinančio nepastebėjo. Dau- 
guma pacientų ir jų giminių veiksmų neliko pražiopsoti, jis 
galėjo patvirtinti ir ponios Bostok kursavimą. Neabejojo, kad 
daktaras Itridžas, panelė Sekson ir panelė Ketl po šeštos 
valandos nebuvo pasirodę vestibiulyje. O jeigu ir buvo, jis 
nepastebėjęs. Dalglišas labiau linko pasitikėti Kalio liudiji- 
mu, bet buvo akivaizdu, jog vargšelis išsigandęs. Atvykus 
jiems į kliniką, jis kiurksojo prislėgtas ir paniuręs. Tuo me- 
tu, kai jam buvo leista važiuoti namo, atrodė siaubo apim- 
tas. Kuriame nors tyrimo etape, pamanė Dalglišas, reikės 
Išsiaiškinti priežastį. 

Už budėtojo būdelės langais į skverą buvo raštinė, ku- 
rios dalį užėmė atitvertas mažas kambarėlis esamų pacien- 
tų ligos istorijoms laikyti. Greta raštinės buvo panelės Bo- 
lam kabinetas, o už jo grupinių EŠT seansų patalpa, suda- 
ryta iš terapijos kabineto, seserų kambario ir dviejų kabinų 
vyrams ir moterims atsigauti po elektros šoko. Koridorius 
skyrė šią patalpą nuo persirengimo kambario, tarnautojų tu- 
aleto ir valytojos sandėliuko. Koridoriaus gale buvo užra- 
kintos durys, kurias retkarčiais atidarydavo nebent koks dar- 
be užtrukęs klinikos darbuotojas, nenorėdamas varginti Ne- 
glio painiu didžiųjų durų atrakinimu ir atsklendimu. 

Priešingoje pagrindinio vestibiulio pusėje buvo du priima- 
mieji, laukiamasis ir tualetai. Fasadinė patalpa buvo perskir- 
ta į du gana didelius psichoterapijos kabinetus, kuriuos nuo 
laukiamojo skyrė koridoriukas. Taigi daktaras Steineris ga- 
lėjo vaikščioti iš vieno kabineto į kitą nepatekdamas Kalio 
akiratin. Tačiau jis vargiai būtų galėjęs pereiti vestibiulį pus- 
rūsio laiptų link nerizikuodamas būti pastebėtas. Ar jis buvo 
pastebėtas? Kas Kaliui sutrukdė pastebėti ir kodėl? 

Paskutinį kartą šį vakarą Dalglišas kartu su Martinu ap- 
žiūrėjo pusrūsį. Užpakalinėje pusėje buvo durys į lauko laip- 
tus. Daktaras Itridžas sakė, jog šios durys buvusios užsklęs- 
tos, kai juodu su daktaru Steineriu apžiūrėję jas aptikus la- 
voną. Jos 1r dabar buvo užsklęstos. Jas ištyrinėjus rasti tik 
Piterio Neglio pirštų atspaudai. Neglis sakėsi tikriausiai lie- 
tęs duris paskutinis, nes prieš užrakindamas kliniką nak- 
čiai patikrindavo, ar durys gerai užsklęstos. Jis ar kas kitas 
iš personalo pro pusrūsio duris beveik nevaikščiodavęs, pa- 
prastai jos būdavo atidaromos tik atvežus akmens anglių ar 
šiaip ką sunkaus. Dalglišas atitraukė skląstį. Neaukšti me- 
taliniai laipteliai kilo į viršų, prie pusrūsio aptvaro. Ten gele- 
žiniai varteliai buvo užrakinti ant grandinės kabančia spy- 
na. Tačiau įsibrovėliui nebūtų sunku patekti į aikštelę prieš 
pusrūsį, tuo labiau kad senos arklidės šalimais buvo tuščios 

ir menkai apšviestos. Patekti į pačią kliniką būtų sunkiau. 
Visi pusrūsio langai grotuoti, išskyrus tualeto langelį. Pro 
tą langelį vagis ir įlindo į kliniką. 

Dalglišas vėl užsklendė duris, ir juodu užėjo į durininkų 
poilsio kambarį, užimantį didžiąją užpakalinės pusės dalį. 
Čia niekas nebuvo pasikeitę po to, kai jie apžiūrėjo jį pirmą 
kartą. Prie vienos sienos stovėjo dvi spintelės drabužiams. 
Kambario vidury riogsojo griozdiškas keturkampis stalas. 
Viename kampe stovėjo nedidelė senamadiška dujinė viryk- 
lė, o šalia jos bufetas su puodukais, lėkštutėmis 1r skardi- 
nėmis dėželėmis arbatai, cukrui ir sausainiams. Dvi apmuš- 
tos oda nutriušusios kėdės buvo sustatytos abipus viryk- 
lės. Į kairę nuo durų kabėjo raktų lenta, jos kabliukai buvo 
pažymėti tik numeriais. Ant šios lentos tarp kitų raktų ka- 
bėjo ir archyvo raktas. Dabar šį raktą turi policija. 

Dičkis rainas katinas gulėjo susirangęs pintinėje prie- 
šais viryklę. Įjungus šviesą jis sukrutėjo ir, pakėlęs savo 
stambią dryžuotą galvą, įbedė į atėjūnus tuščias, abejingas 
geltonas akis. Dalglišas priklaupė prie pintinės ir paglostė 
jam galvą. Katinas pasipurtė ir sustingo glostomas. Staiga 
jis apvirto aukštielninkas ir, ištiesęs kojas, atstatė Dalglišui 
savo minkštą pilvelį, kad pakasytų. Inspektorius glostė ir 
šnekino, o Martinas, teikiąs pirmenybę šunims, žvelgė į jį 
kantriai ir atlaidžiai. Jis pasakė: 

— Girdėjau apie jį iš ponios Šorthauz. Čia Tigeris, pane- 
lės Bolam katinas. | 

— Galima spėti, jog panelė Bolam vaikystėje skaitė Mil- 
ną. Katės - naktiniai gyvūnai. Kodėl jo neišleidžia nakčiai? 

— Apie tai irgi girdėjau. Panelė Bolam manė, kad jis čia 
uždarytas gaudys peles. Neglis per pietus išeina išgerti alaus 
ir suvalgyti sumuštinio, o Kalis pietauja čia ir panelė B jam 
nuolat priekaištaudavo dėl trupinių. Katinas uždaromas kiek- 
vieną vakarą, o dieną išleidžiamas. Jis čia ėda ir skardinėje 
dėžėje atlieka savo reikalus. 

— Matau. Pripilta pelenų iš boilerinės. 

— Gaila, kad nekalba, pone. Jis čia išbuvo kone visą vaka- 
rą laukdamas ėst. Tikriausiai buvo ir tada, kai žmogžudys 
atėjo archyvo rakto. 

— Ir kalto. O, taip, Tigeris jį matė kuo puikiausiai. Tačiau 
iš kur Žinai, jog jis tau pasakytų tiesą? 

Seržantas Martinas nutylėjo. Aišku, tokie jau yra žmo- 
nės, kurie be galvos dėl kačių. Vaikiški, galima sakyti. Jis 
sušneko: 

— Panelė Bolam sumokėjo iš savo kišenės už jo išromiji- 
mą. Ponia Šorthauz papasakojo policininkui Holidėjui, kad 
daktaras Steineris labai supyko. Matyt, mėgsta kates. Jie 
dėl to smarkiai susibarė. Daktaras Steineris pasakė poniai 
Bostok, jog panelė Bolam norėtų išromyti visus vyrus kli- 
nikoje, jeigu tik būtų jos valia. Matyt, šiurkščiai išrėžė. Ži- 
noma, jis nesitikėjo, kad panelę Bolam pasieks jo žodžiai, 
bet ponia Bostok tuo pasirūpino. 

— Taip, - tarstelėjo Dalglišas, - ji tokia. 

Juodu toliau apžiūrinėjo. 

Kambarys nebuvo nejaukus. Jis atsidavė valgiu, oda ir 
vos vos dujomis. Čia buvo nemažai paveikslų: atrodo, jie 
bus atitekę durininkams, kai ankstesnieji savininkai iki so- 
ties į juos atsižiūrėjo. Vienas vaizdavo Stino įkūrėją, kaip ir 
dera, apsuptą penkių savo sūnų. Ši išblukusi rudo tono fo- 
tografija paauksuotais rėmais, Dalglišo manymu, apibūdino 
senojo Haimano charakterį geriau už tradiciškesnį aliejiniais 
dažais tapytą memorialinį jo portretą viršuje, vestibiulyje. 

Ant mažesnio stalelio prie galinės sienos gulėjo Neglio 
įrankių dėžė. Dalglišas nukėlė dangtelį. Skrupulingai prižiū- 
rimi įrankiai gulėjo kiekvienas savo vietoje. Trūko tik vie- 
no - to, kuris vargiai kada nors begrįš į Neglio įrankių dėžę. 

— Jis būtų galėjęs įeiti pro tas užpakalines duris, jei būtų 
palikęs nerakintas, - pastebėjo Martinas, lyg atspėjęs Dal- 
glišo mintį. 

— Žinoma. Prisipažįstu, kad kažkodėl! esu linkęs įtarti tą 
vienintelį asmenį, kuris aiškiai net nebuvo pastate nužudy- 
mo metu. Vis dėlto neabejotina, kad Neglis buvo raštinėje 
su panele Pridi, kai ponia Šorthauz išsiskyrė su panele Bo- 
lam. Kalis patvirtino. O panelė Pridi sakosi, jog ji nebuvo 
išėjusi iš raštinės, tik vieną kartelį užsuko į gretimą kam- 
barį paimti bylos. Tarp kitko, ką tu manai apie Šorthauz? 

— Manau, ji sakė tiesą, pone. Nors negarantuoju, kad kai 
nori, trupučiuką nepameluoja. Ji iš tokių Žmonių, kurie 
mėgsta įvairius įvykius ir linkę pastūmėti juos reikiama 
kryptimi. Tačiau ji ir be pagražinimų turėjo ko papasakoti. 

— Tikrai, - pritarė Dalglišas. - Nėra jokio pagrindo abe- 
joti, kad panelė Bolam nulipo į pusrūsį iškviesta telefono 
skambučio, pagal kurį mes galime gana tiksliai nustatyti mir- 
ties laiką. Jis sutampa su policijos gydytojo nuomone, ta- 
čiau dar daugiau sužinosime gavę ekspertizės rezultatus. 
Žinoma, skambutis galėjo būti niekuo dėtas. Galimas daik- 
tas, kažkas paskambino iš pusrūsio, pasikalbėjo su panele 
Bolam kažkur čia, apačioje, po to grįžo į savo kabinetą, o 
dabar per daug bijo prisipažinti dėl to skambučio. Kaip sa- 
kiau, galimas daiktas, bet nemanau, kad labai tikėtina. 

— Jeigu skambutis buvo niekuo dėtas, kas nors galėjo 
kviesti ją pažiūrėti netvarkos archyve. Tie aplankai tikrai 
buvo išmėtyti dar prieš žmogžudystę. Kai kurie gulėjo po 
lavonu. Man.atrodo, smogta tada, kai ji pasilenkė jų rinkti. 

— Man irgi taip atrodo, - atsiliepė Dalglišas. — Nagi, pas- 
kubėkime. 

Pro tarnybinio lifto duris jie praėjo tylėdami ir tada žen- 
gė į terapijos kabinetą fasadinėje pusrūsio pusėje. Čia pava- 
kary seselė Bolam sėdėjo prie savo pacientės. Dalglišas įjun- 
gė šviesą. Portjeros atitrauktos, bet langus dengė plonos 
tinklinės užuolaidos, matyt, tam, kad dieną ne taip matytų- 
si iš gatvės. Kabinetas įrengtas paprastai. Žema sanitarinė 

lova viename kampe, jos kojūgalyje stovi ligoninės širma, o 
galvūgalyje nedidelis krėslas. Prie fasadinės sienos nedide- 
lis staliukas su kėde, matyt, seselei. Ant staliuko stovas su 
medicininės priežiūros ataskaitomis ir ligos istorijų blan- 
kais. Prie kairės sienos išrikiuotos spintos su klinikos skal- 
biniais. Ketvirtąją sieną bandyta šiek tiek izoliuoti nuo 
triukšmo. Ją dengė akustiniai paneliai, o ant tvirtų durų ka- 
bojo stora užuolaida. 

— Jeigu pacientė buvo triukšminga, - tarė Dalglišas, — 
abejoju, ar seselė Bolam girdėjo kokį nors išorinį garsą. Gal 
tu, Martinai, išeitum į koridorių ir paskambintum telefonu 
greta archyvo durų. 

Išeidamas Martinas uždarė duris, ir Dalglišas liko vie- 
nas slogioje tyloje. Nors jo klausa ir aštri, bet sunkūs Mar- 
tino žingsniai buvo vos girdimi. Kažin, ar būtų juos girdėjęs 
šūkaujant sudirgusiai pacientei. Dalglišas neįstengė išgirs- 
ti nei silpno skambtelėjimo, kai Martinas nukėlė ragelį, nei 
disko sukimosi. Po valandėlės jis vėl išgirdo grįžtančio Mar- 
tino žingsnius. Šis įėjęs pranešė: 

— Ten kabo lentelė su vidaus numeriais, aš surinkau 004. 
Panelės Bolam kabineto numerį. Net juokinga, kaip nejau- 
ku klausytis telefono signalų, kai nėra kam atsiliepti. Po to 
kažkas pakėlė ragelį. Net krūptelėjau, kai signalai nutrūko. 
Aišku, atsiliepė ponas Loderis. Jis irgi buvo kiek nustebęs. 
Pasakiau, kad ilgai nebeužtruksim. 

— Jau nebe. Tarp kitko, aš tavęs negirdėjau. O seselė Bo- 
lam vis dėlto girdėjo vaikišką Pridi klyksmą. Ar bent taip 
sako. 

— Bet ji nesiskubino, tiesa, pone? Be to, matyt, girdėjo, 
kaip gydytojai 1r sesuo lipa žemyn. 

— Tai dar galima paaiškinti. Jų trepsėjo visas ketvertas. 
Žinoma, ji aiškiai įtartina. Galėjo paskambinti pusseserei iš 
šio kabineto, galbūt pasakyti, jog kažkas sujaukęs archyvą. 

Jos pacientė buvo per daug apdujusi, kad išgirstų ar supras- 
tų. Mudu su daktaru Begjulėjumi ją matėme - visiškai aki- 
vaizdu, jog ji niekam nepaliudytų alibi. Seselė Bolam galėjo 
palikti šį kabinetą ir pakankamai saugiai archyve laukti pus- 
seserės. Ji turėjo puikią progą nužudyti, tam ji turi ir rei- 
kiamą medicininį pasirengimą, ir aiškų motyvą. Jeigu ji Žu- 
dikė, nusikaltimas tikriausiai neturi nieko bendro su telefo- 
no skambučiu Loderiui. Reikės išsiaiškinti, kas, Bolam 
manymu, čia vyksta, tačiau tai nebūtinai turi būti susiję su 
jos mirtimi. Jeigu seselė Bolam žinojo, kad atvyksta Valdy- 
bos sekretorius, ji galėjo nuspręsti tuoj pat nužudyti, norė- 
dama paslėpti tikruosius motyvus. 

— Man ji neatrodo pakankamai gudri, kad šitaip supla- 
nuotų, pone. 

— Ir man ji nepanaši į žudikę, Martinai, bet mudu esame 
matę dar mažiau panašių. Jeigu ji nekalta, jos vienos buvi- 
mas čia, apačioje, žmogžudžiui buvo labai parankus. O dar 
tos guminės pirštinės. Žinoma, ji pasiaiškino dėl jų. Piršti- 
nių visur pilna, ir medicinos seselei visiškai dera nešiotis 
jų porą prijuostės kišenėje. Tačiau faktas, jog mes nerado- 
me jokių pėdsakų nei ant nužudymo įrankių, nei ant rakto — 
net senų atspaudų. Kažkas pirma juos nušluostė ir lietė tik 
guminėmis pirštinėmis. Kas gali būti tinkamiau už plonas 
chirurgo pirštines? Juk kalto įsmeigimą galima vadinti chi- 
rurgine operacija. 

— Jeigu jai užteko proto mūvėti pirštines, tai turėjo už- 
tekti proto po to joms sunaikinti. Boilerinės katilas kūreno- 
si. Kaip su ta dingusia gumine prijuoste iš meno skyriaus? 
Jeigu žudikas ja pasinaudojo apsisaugoti ir atsikratė jos įmes- 
damas į boilerio pakurą, būtų kvaila pasilikti pirštines. 

— Taip kvaila, kad gal ir norėta mums įpiršti tą mintį: 
atseit joks sveiko proto žmogus taip nedarytų. O dėl tos 
prijuostės nežinau. Ji neabejotinai dingusi ir, galimas daik- 

tas, žudikas ja ryšėjo. Tačiau ši mirtis be kraujo, tokia ir 
buvo suplanuota. Šiaip ar taip, sužinosime rytoj, kai atvės 
katilas ir bus galima išmaišyti pelenus. Tos prijuostės ant 
kaklo dirželio turi metalines sagteles, jeigu pasiseks, gal- 
būt jas rasime. 

Jie uždarė paskui save terapijos kabineto duris ir užlipo 
į viršų. Dalglišas pasijuto nuvargęs, skausmas už akies 
obuolio dabar diegė beveik be perstojo. Savaitė nebuvo 
lengva, o vakarėlis, suteikęs vilties užbaigti neramią die- 
ną maloniu atsipalaidavimu, pasirodė esąs nesmagi dar ne- 
ramesnės nakties įžanga. Jam akimirką parūpo, kur ir su 
kuo vakarieniavo Debora Risko. Jų susitikimas atrodė 1i- 
kęs visiškai kitame pasaulyje. Galbūt dėl nuovargio jis ne- 
jautė tokio pasitikėjimo savo jėgomis, su kokiu paprastai 
imdavosi tyrimo. Jis rimtai netikėjo, jog nepajėgtų įveikti 
šio nusikaltimo. Jis dar nepažino profesinės nesėkmės sko- 
nio. Todėl šis miglotas nevisavertiškumo ir nerimo pojūtis 
dar labiau erzino. Pirmą kartą pajuto nepasitikėjimą savo 
profesionalumu, lyg būtų susidūręs su sau lygiu ir ener- 
gingai prieš jį veikiančiu protu. Tačiau jis nemanė, jog tai 
seselės Bolam protas. 

Valdybos sekretorius ir Neglis vis dar laukė vestibiuly- 
je. Dalglišas atidavė klinikos raktus ir išgavo pažadą, jog 
atsarginių raktų komplektas, dabar laikomas Valdyboje, kitą 
dieną bus pristatytas į policiją. Juodu su Martinu ir abiem 
policininkais palaukė, kol Neglis patikrins, ar visos švie- 
sos išjungtos. Netrukus klinika paskendo tamsoje, šeše- 
tas vyrų žengė į miglotą spalio nakties žvarbą ir išsiskirs- 
tė kas sau. 


4 skyrius 


Dktaras Begjulėjus žinojo, 
kad padorumas liepia jam pasiūlyti panelę Ket! parvežti na- 
mo. Ji gyveno Ričmonde, o jos namas buvo kaip tik pakeliui 
jam važiuojant į savąją Sario gyvenvietę. Paprastai jam pa- 
vykdavo to išvengti, nes ji lankydavosi klinikoje taip nere- 
guliariai, jog juodviem retai kada tekdavo išvykti tuo pačiu 
metu ir jis dažniausiai galėdavo važiuoti vienas, nejausda- 
mas jokio sąžinės graužimo. Važiuoti mėgo. Netgi vargas 
skverbiantis per miestą spūsties valandomis buvo per menka 
kaina už tas keletą mylių tiesaus kelio ligi namų, kai jis tie- 
siog fiziškai jusdavo automobilio galią it sparnus už pečių, 0 
dienos įtampą nusinešdavo švilpiantis vėjas. Dar nepriva- 
žiavęs Stelingo, sustodavo prie nuošalios alinės išgerti alaus. 
Niekada negerdavo nei mažiau, nei daugiau. Šis vakarinis 
ritualas, tarsi oficiali riba tarp dienos ir nakties, tapo reika- 
lingas nuo tada, kai prarado Fredriką. Naktis neatnešdavo 
palengvėjimo nuo įtampos kovojant su neuroze. Jis pratino- 
si prie gyvenimo, kai didžiausios kantrybės ir profesinių su- 
gebėjimų reikia savo paties namuose. Tačiau gera sėdėti vie- 
numoje ir ramybėje, mėgaujantis trumpu atokvėpiu tarp tų 
skirtingų, bet iš esmės panašių pasaulių. 

Iš pradžių jis važiavo lėtai, nes visi Žinojo panelę Ketl 
nemėgstant greičio. Ji sėdėjo šalia, rūpestingai susisupusi į 


Noras žudyti 1 


storo tvido paltą, o jos žilstelėjusią trumpais plaukais galvą 
vainikavo nelabai tinkanti megzta raudona kepuraitė. Kaip 
1 daugeliui profesionalių socialinių darbuotojų, jai trūko 
įgimto sugebėjimo suprasti žmones, dėl to ji nepelnytai įg1- 
jo nejautrios moters reputaciją. Žinoma, visiškai kitas rei- 
kalas jos klientai — ak, kaip Begjulėjus nekentė to žodžio! 
Jeigu jau jie atsidurdavo už saugaus profesinių santykių bar- 
jero, ji apgaubdavo juos atsidavusiu ir smulkmenišku rū- 
pesčiu, kuris neaplenkdavo net intymiausių paslapčių. Jie 
būdavo užjaučiami, patinka jiems ar nepatinka, jų silpnybės 
išaiškinamos ir pateisinamos, jų pastangos p4giriamos ir pa- 
skatinamos, nuodėmės atleidžiamos. Be jos klientų, visi ki- 
ti Žmonės Stino klinikoje panelei Ketl beveik neegzistavo. 
Negalima sakyti, jog Begjulėjus jos nemėgo. Jis palengva 
priėjo liūdną išvadą, kad socialinės psichiatrijos darbas ypač 
patrauklus tiems, kurie mažiausiai tinka tam darbui, 0 pa- 
nelė Ketl bent geresnė už daugelį jų. Ji pateikdavo jam ne- 
apsakomo ilgumo ataskaitas, prikimštas specifinių jos pro- 
fesijos terminų, bet nors pateikdavo. Su Stino klinika ben- 
dradarbiavo ir tokie socialinės psichiatrijos specialistai, 
kurie, stumiami nenuilstamo potraukio gydyti, nenurimda- 
vo tol, kol netapdavo psichoterapeutais mėgėjais, užmesda- 
mi tokius niekingus rūpesčius kaip socialinio darbo ataskaitų 
rašymas ir reabilitacinių atostogų pacientams organizavimas. 
Ne, negalima sakyti, kad jis nemėgo Rutos Ketl, tačiau šį 
vakarą, kaip jokį kitą vakarą, būtų buvęs labiau patenkintas 
važiuodamas vienas. 

Ji tylėjo iki Naitsbridžo, tada prie ausies sučiurleno plo- 
nas, tylus jos balsas. 

— Nepaprastai paini žmogžudystė, ar ne? Ir taip keistai 
pasirinktu laiku. Kokios jūs nuomonės apie inspektorių? 

— Manau, jis išmano savo darbą, - atsakė Begjulėjus. — 
Mano požiūris į jį truputį prieštaringas, gal todėl, kad netu- 

riu alibi. Buvau vienas persirengimo kambaryje, kai, mano- 
ma, panelė Bolam mirė. 

Jis suprato, jog tikisi nuraminimo, laukia energingų jos 
protestų, esą, savaime aišku, niekas net nemanąs jo įtari- 
nėti. Pats save niekindamas pridūrė: 

— Žinoma, apmaudu, bet ką padarysi. Tikiuosi, jis pakan- 
kamai greitai išaiškins tą reikalą. 

— Ak, jūs taip manote? Kažin. Regis, jis atrodė gerokai 
suglumęs dėl viso šito. Beveik visą vakarą buvau viena sa- 
vo kabinete, tad tikriausiai taip pat neturiu alibi. Tačiau, an- 
tra vertus, nežinau, kada, jų manymu, ji mirė. 

— Gal šešios dvidešimt, - trumpai atsakė Begjulėjus. 

— Iš tiesų? Tuomet aš tikrų tikriausiai neturiu alibi, - su 
didžiausiu pasitenkinimu pareiškė panelė Ketl. Po akimir- 
kos ji tarė: - Dabar Vorikersams galėsiu organizuoti atosto- 
gas gamtos prieglobstyje iš šios sąskaitos. Su panele Bo- 
lam visada būdavo taip sunku susitarti dėl sąskaitos panau- 
dojimo pacientų reikmėms. Mes su daktaru Steineriu tiesiog 
jaučiame, kad jeigu Vorikersai galėtų kartu praleisti porą 
savaičių kokiame nors mielame miestelio viešbutėlyje, su- 
gebėtų susigaudyti savo jausmuose. Tai galėtų išgelbėti jų 
santuoką. 

Daktarui Begjulėjui knietėjo pasakyti, jog pavojus Vori- 
kersų santuokai gresia jau tiek metų, kad mažai tikėtinas 
jos išgelbėjimas ar, atvirkščiai, žlugimas per porą savaičių, 
kad 1r koks mielas būtų viešbutis. Statyti savo santuoką į 
pavojų buvo svarbiausias Vorikersų emocinis užsiėmimas, 
kurio jie nelinkę geruoju atsisakyti. Jis pasiteiravo: 

— Argi ponas Vorikersas niekur nedirba? 

— O, ne, jis turi darbą, - atsakė panelė Ketl taip, tartum 
šis faktas neturėtų jokios reikšmės jo galimybėms apmokė- 
ti atostogų išlaidas. — Tačiau, deja, jo Žmona tokia prasta or- 
ganizatorė, nors ir stengiasi iš visų jėgų. Jie iš tiesų negali 
keliauti kitaip, kaip tik klinikos sąskaita. Labai gaila, bet 

panelė Bolam neparodė didelės užuojautos. Buvo dar vie- 
nas dalykas. Ji paskirdavo man susitikimus su pacientais nie- 
ko nepasakiusi. Taip buvo ir šiandien. Jau ruošiausi eiti na- 
mo, kai pastebėjau savo kalendoriuje naują pacientą, užra- 
šytą pirmadienio dešimtai valandai. Tiesa, užrašė ponia 
Bostok, tačiau ji pažymėjo: „panelės Bolam nurodymu“. Po- 
nia Bostok pati niekada taip nedarytų. Ji labai maloni ir su- 
mani sekretorė. 

Daktaras Begjulėjus manė, jog ponia Bostok — ambicin- 
ga intrigantė, tačiau nematė reikalo pasakyti. Jis pasidomė- 
jo, kaip panelei Ketl sekėsi per apklausą su Dalglišu. 

— Bijau, kad nelabai kuo galėjau jam padėti, tačiau jis su- 
sidomėjo liftu. 

— O kas su tuo liftu, panele Ketl? 

— Kažkas juo naudojosi šį vakarą. Juk žinote, kaip jis girgž- 
da važiuodamas ir trinkteli pasiekęs trečią aukštą? Na, aš 
girdėjau jo trinktelėjimą. Žinoma, tiksliai nežinau, kada, nes 
tuo metu apie laiką negalvojau. Jau buvo vakaras. Manau, 
apie pusę septynių. 

— Be abejo, Dalglišas nemano, jog kažkas nusileido liftu 
į pusrūsį. Tiesa, jis pakankamai erdvus, bet tam reikėtų dvie- 
jų Žmonių. 

— Žinoma, reikėtų, tiesa? Niekas negalėtų pasikelti vie- 
nas pats. Reiktų bendrininko. - Šį žodį ji ištarė it suokalbi- 
ninkė, išdrįsusi pavartoti negražų posakį iš nusikaltėlių žar- 
gono. — Negaliu įsivaizduoti mūsų mielo daktaro Itridžo, tu- 
pinčio lifte lyg mažas riebus Budha, kol ponia Bostok savo 
stipriomis raudonomis rankomis tempia virves. O jūs galė- 
tumėt? 

— Ne, - atrėžė daktaras Begjulėjus. Apibūdinimas pasi- 
rodė nelauktai vaizdingas. Norėdamas atsikratyti to regi- 
nio, jis tarė: - Būtų įdomu sužinoti, kas paskutinis buvo li- 
gos istorijų archyve. Noriu pasakyti, prieš žmogžudystę. Ne- 
galiu prisiminti, kada buvau ten paskutinį kartą. 

— 0, nejaugi? Kaip keista! Tai toks dulkėtas, klaustrofo- 
biją keliantis kambarys, jog visada prisimenu, kada reikėjo 
ten lipti. Aš buvau tenai šį vakarą be penkiolikos šešios. 

Nustebęs daktaras Begjulėjus staigiai vos nesustabdė au- 
tomobilio. 

— Šį vakarą penktą valandą keturiasdešimt penkios? Juk 
tai vos trisdešimt penkios minutės prieš mirties laiką! 

— Taip, jeigu ji mirė maždaug šeštą dvidešimt, ar ne? Ins- 
pektorius to man nesakė. Tačiau jis susidomėjo išgirdęs, 
jog buvau nulipusi į pusrūsį. Aš pasiėmiau vieną iš Voriker- 
sų senesnių įrašų. Turėjo būti maždaug penkios keturias- 
dešimt penkios, kai nulipau žemyn, bet ilgai neužsibuvau, 
nes tiksliai žinojau, kur tas aplankas padėtas. 

— Ar kambarys atrodė kaip visada? Bylos nebuvo išmė- 
tytos ant grindų? 

— Oi, ne, viskas kuo tvarkingiausiai. Žinoma, kambarys 
buvo užrakintas, tad aš pasiėmiau raktą iš durininkų poilsio 
kambario, paskui vėl užrakinau. Raktą pakabinau ant lentos. 

— Ir nieko nematėte? 

— Ne, man rodos, ne. Nors galėjau girdėti jūsų LSD pacien- 
tę. Atrodo, ji smarkiai šūkavo. Beveik taip, lyg būtų viena. 

— Ji nebuvo viena. Niekada nebūna viena. Tiesą sakant, 
aš pats buvau su ja maždaug iki be dvidešimt šešios. Jeigu 
būtumėt atėjusi keliomis minutėmis anksčiau, būtume su- 
sitikę. | 

— Nebent ant laiptų arba jei būtumėte užėjęs į archyvą. 
Tačiau, regis, ten nieko nemačiau. Inspektorius to vis mane 
klausinėjo. Kažin, ar jis nuovokus. Man atrodė viso šito la- 
bai suglumintas. 

Jie daugiau nekalbėjo apie žmogžudystę, nors, daktaro 
Begjulėjaus manymu, neatsakyti klausimai tiesiog sklandė 
automobilio salone. Po dvidešimties minučių jis privažiavo 
panelės Ketl butą Ričmond Grine ir su palengvėjimu pasi- 

lenkė atidaryti jai durelių. Vos tik ji dingo iš akių, jis išlipo 
1r, nepaisydamas žvarbaus drėgno oro, nuleido automobilio 
viršų. Toliau kelios mylios praskriejo kelio ribą žymintiems 
geltoniems atšvaitams susiliejus į mirksinčią auksinę giją 
1r šaltam rudens vėjui ūžiant ausyse. Stelingo pakraštyje jis 
pasuko į keliuką, kurio gale, apaugusi guobomis, stovėjo ma- 
ža neišvaizdi, tamsi alinė. Steling Kumo smarkūs vyrukai 
jos dar nebuvo aptikę, o gal ją paniekino dėl dailių alinių 
žaliose vejose; jų „Jaguarai“ niekada nestovėjo greta tos pa- 
juodusių plytų sienos. Alinės salė, kaip paprastai, buvo tuš- 
čia, bet už medinės pertvaros, skiriančios ją nuo baro, kle- 
gėjo balsai. Jis atsisėdo į savo vietą prie židinio, kūrenamo 
vasarą ir Žiemą, matyt, dvokiančiomis senų alinės baldų lu- 
ženomis. Kambarys nebuvo labai jaukus. Rytų vėjui pučiant, 
židinys rūko, akmeninės grindys buvo plikos, o pasieniais 
išrikiuoti nepatogūs mediniai suolai — per šiurkštūs ir per 
siauri. Tačiau alus čia šaltas ir geras, bokalai švarūs, o ap- 
link tvyro tokia tyla, kokią suteikia tik skurdi aplinka ir nuo- 
šalumas. 

Džordžas atnešė pripylęs kupiną pintą. 

— Šį vakarą jūs vėlyvas, daktare. 

Džordžas ėmė į jį taip kreiptis nuo antrojo apsilankymo. 
Daktaras Begjulėjus nei žinojo, nei domėjosi, kaip Džordžas 
išsiaiškino jo profesiją. 

— Taip, užtrukau klinikoje. 

Tik tiek ir tepasakė, o žmogus grįžo už baro. Tuomet jis 
suabejojo, ar išmintingai pasielgė. Juk rytoj apie tai rašys 
visi laikraščiai. Tikriausiai bus aptarinėjama 1r alinėje. Nie- 
ko nuostabaus, jei Džordžas pasakytų: „Penktadienį, kaip 
visada, buvo užsukęs daktaras. Apie žmogžudystę nieko ne- 
pasakojo... Tačiau atrodė prislėgtas“. 

Ar nutylėjimas neatrodys įtartinas? Ar nebūtų natūra- 
liau, kad nekaltas žmogus panorėtų papasakoti apie žmog- 

žudystę, į kurią jis įpainiotas? Mažame kambarėlyje staiga 
tapo nepaprastai tvanku, o ramybės jausmas išnyko užplū- 
dus susirūpinimui ir širdgėlai. Reikia kaip nors pranešti He- 
lenai, ir kuo greičiau, tuo geriau. 

Nors jis važiavo greitai, bet jau buvo gerokai po dešim- 
tos, kai pasiekė namus ir pro aukštą bukmedžio gyvatvorę 
pamatė šviesą Helenos miegamajame. Taigi ji užlipo į viršų 
nelaukusi jo — visada blogas ženklas. Statydamas automobi- 
lį į garažą, jis kaupė drąsą artėjančiam susitikimui. Steling 
Kumas buvo labai tyki vietelė. Nedidelė nuošali gyvenvie- 
tė, pristatyta tradicinės architektūros namų, kiekvieną na- 
mą supo erdvus sodas. Jis neturėjo beveik nieko bendro su 
kaimyniniu Stelingo kaimeliu ir buvo tikra pasiturinčios pro- 
vincijos oazė, kurios gyventojai, susieti bendrų prietarų ir 
snobizmo, gyveno tartum tremtiniai, ligi gyvos galvos pa- 
smerkti saugoti civilizuoto elgesio normas svetimos kultū- 
ros apsuptyje. Begjulėjus nusipirko namą prieš penkiolika 
metų, tuoj po vestuvių. Jam jau tada nepatiko ši sodyba, o 
prabėgę metai dar labiau įtikino jį, kaip kvaila nepaisyti pir- 
mojo įspūdžio. Tačiau Helena ją pamėgo; Helena tada buvo 
nėščia, taigi dar vienas akstinas suteikti jai laimės. Tie na- 
mai Helenai atrodė erdvūs lyg Tiudorų rūmai ir kėlė daug 
vilčių. Milžiniškas ąžuolas pievelėje prieš duris („puikiau- 
sia vieta vaiko vežimėliui karštą dieną“), erdvus prieškam- 
baris („bus kur pasiausti paūgėjusiems vaikams“), ramuma 
(„kaip gera bus tau, brangusis, po Londono ir visų tų siau- 
bingų ligonių“). 

Tačiau nėštumas baigėsi persileidimu ir nebeliko vilties 
kada nors susilaukti vaikų. Nejaugi kas būtų pasikeitę, jei 
ta viltis būtų išlikusi? Argi namai vis tiek nebūtų tik pra- 
bangus prarastų vilčių sandėlis? Tyliai sėdėdamas automo- 
bilyje ir stebėdamas grėsmingą šviečiančio lango keturkam- 
pį, daktaras Begjulėjus mąstė apie tai, jog visos nelaimin- 
gos santuokos iš esmės panašios. Juodu su Helena niekuo 

nesiskiria nuo Vorikersų. Jie pasiliko kartu tikėdamiesi, jog 
dviese bus ne taip liūdna negu atskirai. Jeigu santuokos įtam- 
pa ir vargai pranoks oficialių skyrybų išlaidas, nepatogumus 
17 dvasinę traumą, jie išsiskirs. Joks sveiko proto Žmogus 
nekentės, jei nebeįmanoma tverti. Viltis vesti Fredriką Sek- 
son jam buvo vienintelė svari ir viską užgožianti skyrybų 
priežastis. Dabar, kai ši viltis dingo amžiams, jis gali toliau 
kęsti santuoką, kuri, nepaisant visos įtampos, bent teikia 
iliuziją, jog esi reikalingas. Jį slėgė dviprasmiška psichiat- 
ro, susipainiojusio savo paties asmeniniuose santykiuose, 
padėtis. Vis dėlto šis tas iš santuokos išliko: kartais pajus- 
davo švelnumą ir užuojautą, kurie suteikdavo jam jėgų būti 
atlaidžiam. 

Užrakinęs garažą, per didelę veją jis nuėjo durų link. So- 
das atrodė apleistas. Samdyti žmogų brangu, o Helenai jis 
mažai rūpi. Visais atžvilgiais būtų geriau viską parduoti ir 
įsigyti mažesnę sodybą. Tačiau Helena apie pardavimą ne- 
nori net kalbėti. Steling Kume ji tokia patenkinta, kokia ne- 
galėtų būti niekur kitur. Uždara ir nereikli draugija bent jau 
teikė jai saugumo regimybę. Kokteiliai ir sumuštiniai, ne- 
rūpestingas elegantiškų, lieknų ir smalsių moterų plepėji- 
mas, paskalos apie svetimšalių tarnaičių ir auklių ydas, 
verkšlenimas dėl mokesčių už mokslą, dėl vaikų pažymių ir 
dėl jaunosios kartos šiurkštaus nedėkingumo buvo jos mėgs- 
tami užsiėmimai, kuriems ji pritarė. Begjulėjus jau seniai 
su širdgėla suprato, jog tik jųdviejų santykiai - jai svetimas 
1r nemielas dalykas. 

Jis svarstė, kaip geriau pranešti apie panelės Bolam nu- 
žudymą. Helena matė ją vos vieną kartą, klinikoje aną tre- 
čiadienį, bet jis niekada nesužinojo, apie ką jos kalbėjosi. 
Tačiau tas trumpas lemtingas susitikimas jas kažkaip suar- 
tino. Galbūt tai buvo agresyvi, jam priešiška sąjunga? Ta- 
čiau tikriausiai ne iš Bolam pusės? Jos elgesys su juo nepa- 
sikeitė. Jis net manė, jog ji jam palankesnė nei daugeliui 

kitų psichiatrų. Ji visada jam būdavo draugiška, pasiruošusi 
padėti ir taktiška. Taigi ji be jokio pykčio, kerštingumo ar 
kokios nors ypatingos antipatijos jam tą trečiadienio popie- 
tę pasikvietė Heleną į savo kabinetą ir pusvalandžio pokal- 
biu sugriovė pačią didžiausią laimę, kokią kada nors buvo 
patyręs... Tuo metu laiptinėn išlindo Helena. 

— Čia tu, Džeimsai? — pašaukė ji. 

Penkiolika metų jį kasvakar pasitikdavo šis beprasmiš- 
kas klausimas. 

— Taip. Atsiprašau, kad susivėlinau. Taip pat atsiprašau, 
kad negalėjau ko nors daugiau pasakyti telefonu. Mat Stine 
atsitiko tiesiog siaubingas dalykas ir Itridžas manė, jog ge- 
riau būtų kuo mažiau pasakoti. Enidė Bolam nužudyta. 

Tačiau jos sąmonę pasiekė tik vyriausiojo gydytojo pa- 
vardė. | 

— Henris Itridžas! Na, žinoma. Gyvena Harlio gatvėje, 
laiko būrį tarnų ir gauna pajamų maždaug dvigubai daugiau 
už mus. Užlaikydamas tave klinikoje iki šios valandos, ga- 
lėjo bent prisiminti mane. Jo žmona nemurkso kaime viena, 
kol jis teikiasi grįžti namo. 

— Henris nekaltas dėl to, kad užtrukau. Sakiau juk. Nu- 
žudyta Enidė Bolam. Beveik visą vakarą klinikoje buvo po- 
licija. | 

Šį sykį ji išgirdo. Jis pajuto, kaip ji staigiai įkvėpė, pama- 
tė prisimerkiant akis, kai ji lipo pas jį laiptais žemyn, stip- 
riau susisupdama į chalatą. 

— Panelė Bolam nužudyta? 

— Taip, nužudyta. 

Ji stovėjo nejudėdama, rodos, stengdamasi suvokti, po 
to ramiai paklausė: 

— Kaip? 

Kol jis pasakojo, ji vis tylėjo. Po to jie stovėjo žvelgdami 
vienas į kitą. Jis nesmagiai svarstė, ar nevertėtų prieiti prie 

jos ir kaip nors paguosti ar išreikšti užuojautą. Tačiau kodėl 
užuojautą? Ko, galų gale, Helena neteko? Kai ji prašneko, 
balsas skambėjo šaltai it metalas. 

— Niekas iš jūsų nemėgo jos, tiesa? Nė vienas! 

— Juokinga, Helena! Dauguma iš mūsų bendravo su ja 
labai mažai, tik kaip su vedėja. 

— Panašu į saviškių darbą, ar ne? 

Jis net susigūžė nuo šiurkštaus policijos žargono, bet 
trumpai atsakė: 

— Iš visko sprendžiant, taip. Nežinau, ką mano policija. 

Ji karčiai nusijuokė. 

— O, aš galiu atspėti, ką policija mano! - Ji vėl nutilo, po 
to staiga paklausė: — Kur tu buvai? 

— Jau sakiau. Persirengimo kambaryje. 

— O Fredrika Sekson? 

Dabar jau buvo sunku tikėtis užplūsiant tą užuojautos ir 
švelnumo bangą. Nesisekė net susitvardyti. Jis atsakė su 
žiauriu šaltumu: 

— Ji buvo savo kabinete, rengė Roršacho testą. Gal tau 
bus malonu sužinoti, kad nė vienas neturime alibi. Tačiau 
jeigu tikiesi prisegti šią žmogžudystę Fredrikai arba man, 
tau prireiks proto daugiau, nei jo galėčiau tau priskirti. Var- 
gu ar inspektorius panorės klausytis įpykusios neurotikės 
parodymų. Jis per daug tokių matęs. Tačiau pabandyk! Gal- 
būt tau pasiseks! Kodėl nepriėjus ir nepaieškojus kraujo ant 
mano drabužių? 

Jis atkišo jai rankas, visu kūnu drebėdamas iš pykčio. 
Išsigandusi ji dirstelėjo į jį, po to nusigręžė ir klupdama nu- 
bėgo laiptais į viršų, painiodamasi chalato skvernuose ir kūk- 
čiodama 1t vaikas. Jis žvelgė jai iš paskos jausdamas, kaip 
kūnas šąla iš nuovargio, alkio ir pasišlykštėjimo savimi. Jis 
turi nueiti pas ją. Reikia kaip nors susitaikyti. Bet ne dabar, 
ne tuoj pat. Pirma turi išgerti. Jis užsikvempė ant laiptų 
turėklų ir sudejavo iš begalinio nuovargio: 

— O, Fredrika, brangioji Fredrika. Kodėl taip padarei? Ko- 
dėl? Kodėl? 


Sesuo Embrouz gyveno su draugė, neseniai išėjusia į 
pensiją medicinos seserimi, su kuria prieš trisdešimt pen- 
kerius metus kartu mokėsi. Susidėjusios nusipirko namą 
Gidė Parke, kuriame jau dvidešimt metų gyveno dviese iš 
bendrų pajamų ramiai ir laimingai, gražiai sutardamos. Nė 
katra nebuvo ištekėjusi ir nė katra dėl to nesigailėjo. Se- 
niau retkarčiais užsinorėdavo vaikų, bet giminaičių šeimy- 
ninio gyvenimo pavyzdžiai įtikino jas, kad santuoka, ne- 
paisant plačiai paplitusios priešingos nuomonės, yra su- 
manyta vyrams išnaudoti moteris, ir net motinystė nėra 
vien tik gryna palaima. Žinoma, šio įsitikinimo niekada ne- 
teko patikrinti, nes nė vienai niekas nebuvo piršęsis. Kaip 
17 kiti psichiatrinės klinikos darbuotojai, sesuo Embrouz 
žinojo apie lytinio potraukio išstūmimo į pasąmonę pavo- 
jus, tačiau jai nė karto neatėjo į galvą, kad jie galėtų grėsti 
ir jai, ir iš tiesų būtų sunku įsivaizduoti žmogų, kuriam 
mažiau to reikėtų. Galimas daiktas, ji būtų paneigusi, kaip 
pavojingą nesąmonę, daugelio psichiatrų teorijas, jeigu tik 
būtų jas kritiškai įvertinusi. Tačiau sesuo Embrouz buvo 
išmokyta galvoti apie gydytojus konsultantus kaip apie bū- 
tybes, tik vienu laipteliu žemesnes už patį Dievą. Jų keliai 
paslaptingi kaip ir Viešpaties, jie, kaip ir Viešpats, nekriti- 
kuotini. Žinoma, kai kurių gydytojų keliai paslaptingesni 
nei kitų, tačiau medicinos seseriai vis dėlto suteikiama ma- 
lonė padėti šioms žemesniosioms dievybėms skatinti pa- 
cientus pasitikėti gydymu, ypač tada, kai sėkmė atrodo 1a- 
bai abejotina, ir demonstruoti svarbiausią profesinę dory- 
bę - visišką atsidavimą. 

„Aš visada buvau atsidavusi gydytojams“, - šis sakinys 
dažnai skambėdavo Gidė Parko Akacijų gatvėje. Sesuo Emb- 

rouz dažnai pastebėdavo, kad jaunos darbuotojos, kurios ret- 
karčiais Stine pavaduodavo atostogaujančias seseles, ne to- 
kios paslaugios; apie daugelį jaunų seselių jos nuomonė bu- 
vo prasta, o apie dabartinį jų rengimą - dar prastesnė. 

Kaip paprastai, ji važiavo Centrine linija iki Liverpulio 
gatvės, persėdo į elektrinį rytų priemiesčio traukinį ir po 
dvidešimties minučių įžengė į savo dailų sublokuotą namu- 
ką, kuriame gyveno su panele Beatrise Šarp. Beje, šį vaka- 
rą ji atsirakino duris įprastai neapžiūrėjusi vejos, kritiškai 
neapžvelgusi dailiai išdažytų durų ir net nepasidžiaugusi, 
kaip visada, apskritai patenkinama savo turto išvaizda ir pui- 
kiu, gerai pasiteisinusiu kapitalo įdėjimu. 

— Ar tai tu, Dote? - pašaukė iš virtuvės panelė Šarp. — 
Vėluoji. 

— Gerai, kad dar tiek. Pas mus klinikoje įvyko žmogžu- 
dystė, beveik visą vakarą buvo policija. Kiek Žinau, tebėr. 
Turėjau duoti pirštų atspaudus, kaip ir visi kiti. 

Sesuo Embrouz tyčia kalbėjo kuo ramiau, tačiau Žinia pa- 
darė didžiulį įspūdį. Mažesnio ji ir nesitikėjo. Ne kiekvieną 
dieną gali papasakoti apie tokį siaubą, taigi dar traukinyje ji 
mintyse repetavo, kaip kuo įspūdingiau pranešti naujieną. Pa- 
rinktais sakiniais ji glaustai atpasakojo ryškiausias smulkme- 
nas. Vakarienė buvo laikinai pamiršta. Sumurmėjusi, jog troš- 
kinys visada gali palaukti, panelė Šarp įpylė draugei ir sau po 
taurę chereso, ypač gerai padedančio nuo sukrėtimo, ir įsi- 
taisė svetainėje išklausyti visos istorijos. Sesuo Embrouz, 
klinikoje pasižymėjusi santūrumu ir nekalbumu, namie buvo 
daug šnekesnė, ir netrukus panelė Šarp žinojo apie žmogžu- 
dystę tiek, kiek jos draugė sugebėjo papasakoti. 

— Dote, kaip manai, kas tai padarė? - Panelė Šarp dar 
kartą pripylė taures, - negirdėta prabanga, — ir nukreipė savo 
mintis į analizės sritį. - Kiek suprantu, žmogžudystė turėjo 
įvykti tarp šeštos valandos dvidešimt minučių, kai tu matei 

panelę Bolam einant pusrūsio laiptų link, 1r septintos va- 
landos, kai buvo aptiktas lavonas. 

— Na, aišku! Todėl inspektorius vis klausinėjo, ar aš ne- 
abejoju dėl laiko. Tikrai buvau paskutinė, mačiusi ją gyvą. 
Ponia Beling po seanso apie šeštą penkiolika buvo pasiruo- 
šusi vykti namo, tad aš ėjau į laukiamąjį pranešti jos vyrui. 
Jis visada nekantrauja, nes dirba naktinėje pamainoje ir turi 
pavalgyti bei suspėti į darbą aštuntą valandą. Taigi žvilgte- 
lėjau į laikrodį 1r pamačiau, kad lygiai dvidešimt septintos. 
Išėjus iš EŠT kabineto, pro mane praėjo panelė Bolam ir 
pasuko prie pusrūsio laiptų. Inspektorius klausinėjo, kaip ji 
atrodžiusi ir ar mudvi kalbėjomės. Na, nesikalbėjome, o at- 
rodė ji, kiek galėjau pastebėti, kaip paprastai. 

— O kaipjis atrodo? - paklausė panelė Šarp, mat jos vaiz- 
duotę apniko Megrė ir inspektoriaus Barlo paveikslai. 

— Inspektorius? Labai elegantiškas, turiu pasakyti. Toks 
liesas, kaulėtas veidas. Labai tamsus. Nieko jam daug ne- 
pasakojau. Matytum, kaip jis moka kamantinėti žmones. Po- 
nia Šorthauz valandas išbuvo su juo, kertu lažybų, jis daug 
iš jos išpešė. Na, aš į tuos žaidimus nesileidau. Visada bu- 
vau atsidavusi klinikai. 

— Vis dėlto, Dote, tai žmogžudystė. 

— Labai puiku, Bi, betgi žinai, koks tas mūsų Stinas. Ten 
1 be manęs pakanka paskalų. Kiek žinau, jos nemėgo nei 
gydytojai, nei kas nors kitas. Tačiau tai ne priežastis jai Žu- 
dyti. Šiaip ar taip, aš laikiau liežuvį už dantų, ir jeigu kiti 
turi kiek proto, darys tą patį. 

— Na, tau nėra ko nerimauti. Turi alibi, jei judvi su dakta- 
re Ingrem visą laiką buvote kartu EŠT kabinete. 

— O, taip, viskas gerai. Taip pat ir Šorthauz, Kaliui, Ne- 
gliui 17 panelei Pridi. Neglis penkiolika septintos išėjo su 
laiškais, o kiti buvo kartu. Nors dėl gydytojų nesu tikra ir 
gaila, kad daktaras Begjulėjus paliko EŠT kabinetą po Be- 

ling seanso. Aišku, nė vienam sveiko proto žmogui į galvą 
neateitų jo įtarti, bet vis dėlto apmaudu. Kol laukėme poli- 
cijos, daktarė Ingrem ėmė įtikinėti, esą turėtume nieko apie 
tai nesakyti. Tai bent būtume pridirbę daktarui Begjulėjui 
su šitokiais žaidimais! Apsimečiau nesupratusi. Tik pažvel- 
giauįją tuo savo žvilgsniu ir pasakiau: „Esu įsitikinusi, dak- 
tare, jei mes visi sakysime tiesą, nekaltam nebus ko bijoti“. 
Ir ji užsičiaupė. Aš taip ir dariau. Pasakiau tiesą. Ir nė žo- 
džio daugiau. Jeigu policijai reikia paskalų, gali kreiptis į 
ponią Šorthauz. 

— O kaip seselė Bolam? - pasiteiravo panelė Šarp. 

— Dėl Bolam man neramu. Ji buvo nusikaltimo vietoj, be 
to, LSD pacientės patvirtintas alibi - nulis. Inspektorius ga- 
na greit ja susidomėjo. Jis bandė mane iškvosti. Ar ji suta- 
rusi su pussesere? Be abejo, jos dirbusios Stine tam, kad 
būtų kartu? Manęs neapmulkinsi, pamaniau, bet aš nepra- 
sižiojau. Iš manęs jis nedaug ką pešė. Tačiau buvo galima 
suprasti, kas jam rūpi. Ir nieko nuostabaus. Mes visi žino- 
me, kad panelė Bolam turėjo pinigų, ir jeigu neužrašė jų 
kačių namams, atiteks pusseserei. Galų gale daugiau nėra 
kam palikti. 

— Neįsivaizduoju, kad ji galėtų palikti kačių namams, — 
tarė panelė Šarp, viską suprantanti pažodžiui. 

— Aš taip sau pasakiau. Tiesą sakant, Tigeriu ji per daug 
nesirūpino, nors jis atseit jos katinas. Man visada atrodė, 
jog tas atvejis būdingas panelei Bolam. Ji rado Tigerį aikš- 
tėje pusdvėsį iš bado ir parsinešė į kliniką. Kiekvieną sa- 
vaitę pirkdavo jam tris skardines kačių maisto. Tačiau nie- 
kada jo neglostydavo, nešerdavo, neleisdavo į viršų. Kita 
vertus, toji kvaiša Pridi nuolat tūno apačioje, durininkų kam- 
baryje, su Negliu tupinėja apie Tigerį, tačiau niekada nesu 
mačiusi, kad katras atneštų jam ėsti. Manau, panelė Bolam 
pirkdavo maistą vien iš pareigos jausmo. Iš tikrųjų ji nemė- 

go gyvūnų. Tačiau galėjo palikti savo pinigus tai bažnyčiai, 
kurią taip uoliai lankydavo, arba kad ir skaučių sąjungai. 

— Atrodytų, turėjo palikti juos giminėms, - pasakė pane- 
lė Šarp. | 

Pati ji apie savo gimines buvo nekokios nuomonės ir ras- 
davo daug smerktino sūnėnų ir dukterėčių elgesyje, tačiau 
jos kuklus ir ilgai kauptas turtas buvo testamentu rūpestin- 
gai jiems paskirstytas. Jos protui buvo nesuvokiama, kad 
pinigai galėtų likti svetimiems. 

Jos tylėdamos siurbčiojo cheresą. Elektriniame židinyje 
žėrėjo du įkaitę strypai, o dirbtinės anglys švytėjo ir mirgu- 
liavo, nes po jomis sukosi maža švieselė. Sesuo Embrouz 
apžvelgė svetainę ir liko ja patenkinta. Toršeras skleidė švel- 
nią šviesą ant priderinto kilimo ir patogios sofos bei krėslų. 
Kampe stovėjo televizorius, trumpi jo antenos ūsai vaizda- 
vo dvi gėles ant stiebelių. Telefonas buvo jaukiai įsitaisęs 
po pūstu plastmasinės lėlės sijonėliu. Ant priešingos sie- 
nos, virš pianino, kabojo vytelių pintinėlė, iš kurios driekė- 
si žalios kambarinio augalo virkščios, beveik apgaubdamos 
panelės Šarp vyriausios dukterėčios vestuvinę nuotrauką, 
kuri puikavosi ant pianino. Iš nekintamo šių įprastų daiktų 
jaukumo sesuo Embrouz sėmėsi ramybės. Dabar, kai praėjo 
naujienų sukeltas susijaudinimas, pasijuto labai nuvargusi. 
Išsiketusi ji stenėdama pasilenkė atrišti savo uniforminių 
batų raištebhų. Paprastai persirengdavo vos tik grįžusi na- 
mo. Šį vakarą ji nebespėjo. Staiga tarė: 

— Nelengva susigaudyti, kaip geriau elgtis. Inspektorius 
sakė, jog bet koks, kad ir menkiausias dalykas, gali būti la- 
bai svarbus. Viskas puiku. O jei jis nukreips klaidingu ke- 
liu? Jeigu tik suklaidins policiją? 

Panelė Šarp nepasižymėjo nei lakia vaizduote, nei ypatingu 
jautrumu, tačiau ji ne tam išgyveno su savo drauge dvidešimt 
metų po vienu stogu, kad neatpažintų ją prašant pagalbos. 

— Geriau papasakotum, Dote, ką turi galvoje. 

— Na, tai buvo trečiadienį. Ar žinai, kaip Stine atrodo mo- 
terų persirengimo kambarys? Didelis, jame yra prausykla, 
drabužių spintelės ir du tualetai. Seansai užtruko kiek il- 
giau nei paprastai. Manau, jau buvo gerokai po septintos 
valandos, kai nuėjau praustis. Na, aš buvau tualete, ir įėjo 
panelė Bolam. Su ja buvo seselė Bolam. Maniau, kad jos abi 
jau išvykusios namo, tačiau panelei Bolam tikriausiai kažko 
prireikė spintelėje, o seselė įėjo jai iš paskos. Matyt, jos 
buvo kartu vedėjos kabinete, nes akivaizdžiai tęsė ankstes- 
nį pokalbį ir ginčijosi. Aš negalėjau negirdėti. Žinai, kaip 
būna. Galbūt galėjau kostelėti ar nuleisti vandenį, kad paro- 
dyčiau ten esanti, bet kol sugalvojau, buvo per vėlu. 

— Dėl ko jos ginčijosi? — pasidomėjo draugė. - Dėl pinigų? 

Iš savo patirties ji žinojo, jog tai dažniausia šeimyninių 
barnių priežastis. 

— Na, buvo panašu į tai. Jos kalbėjosi nelabai garsiai, o 
aš, žinoma, nesistengiau klausytis. Manau, greičiausiai su- 
siginčijo dėl seselės Bolam motinos, - tu žinai, ji serga dau- 
gine skleroze ir dabar yra beveik prirakinta prie lovos, — 
nes panelė Bolam sakė, jog jai esą gaila, tačiau ji daugiau 
niekuo nebegalinti padėti ir būtų išmintingiau, jei Merjona 
susitaikytų su padėtimi ir įrašytų motiną į eilę paguldyti į 
ligoninę. 

— Gana protinga. Neįmanoma visą laiką slaugyti namie 
ligonio, sergančio šitokia hga. Neatsisakant darbo ir nesė- 
dint visą laiką namie. 

— Nemanau, kad Merjona Bolam būtų galėjusi sėdėti na- 
mie. Šiaip ar taip, ji ėmė ginčytis ir įrodinėti, kad motina tik 
galą gautų slaugos palatoje tarp daugybės iškaršusių senių 
1r kad Enidės pareiga - jiedviem padėti, nes to būtų norėju- 
si motina. Po to ji kažką pasakė apie pinigus, kurie jai ati- 
tektų, jei Enidė numirtų, ir kad būtų geriau šiek tiek jų ga- 
vus dabar, kada joms taip reikalingi. 

— Ką į tai pasakė panelė Bolam? 

— Dėl to man ir neramu, - atsiliepė sesuo Embrouz. - 
Tiksliai negaliu prisiminti, bet prasmė buvo tokia, jog Merjo- 
na tegu nesitiki gauti jokių pinigų, nes ji mananti pakeisti 
testamentą. Sakė ketinusi pasakyti pusseserei visiškai at- 
virai, vos tik galutinai apsispręs. Kalbėjo apie tai, kokią di- 
delę atsakomybę užkrauna pinigų turėjimas ir jog ji meldė- 
si prašydama Dievą patarimo, kaip teisingai pasielgti. 

Panelė Šarp prunkštelėjo. Jos manymu, neįmanoma ti- 
kėtis, jog Visagalis kada nors patartų palikti pinigus sveti- 
miems. Panelė Bolam arba prastai meldėsi, arba tyčia iš- 
kreipė dieviškąsias instrukcijas. Panelė Šarp net nebuvo įsi- 
tikinusi, ar ji pritaria sumanymui melstis. Tikrai yra tokių 
dalykų, kuriuos žmogus privalo nuspręsti pats. Tačiau ji su- 
prato ir sunkią savo draugės padėtį. 

— Atrodytų prastai, jeigu iškiltų aikštėn, - pripažino ji. — 
Nėra ko ir abejoti. 

— Manau, jog Bolam pažįstu pakankamai gerai, Bi, ta mer- 
gaitė musės nenuskriaustų. Absurdiška galvoti apie ją kaip 
apie žudikę. Tu žinai, ką aš apskritai manau apie jaunas se- 
seles. Taigi kai kitąmet išeisiu į pensiją, neprieštaraučiau, 
jei Bolam pakeistų mane, o tai šį tą reiškia. Aš ja visiškai 
pasitikėčiau. 

— Galimas daiktas, tačiau policija nepasitikėtų. Kodėl ji 
turėtų? Tikriausiai ji ir taip yra pati įtartiniausia. Ji buvo 
nusikaltimo vietoje; ji neturi alibi; ji išmano mediciną ir ži- 
notų, kuri kaukolės vieta silpniausia, o paskui - kur smeigti 
kaltą. Jai buvo pranešta, kad Tipeto nebus klinikoje. O da- 
bar dar šitai! 

— Ir suma nemenka. - Sesuo Embrouz palinko į priekį ir 
prašneko tyliau: — Man atrodo, girdėjau panelę Bolam mi- 
nint trisdešimt tūkstančių svarų. Trisdešimt tūkstančių, Bi! 
Lyg laimėtum loterijoje! 

Tai nenorom padarė įspūdį ir panelei Šarp, tačiau ji tik 
suniurnėjo, kad žmonėms, kurie turėdami trisdešimt tūks- 
tančių dirba, reikėtų pasitikrinti psichiką. 

— Kaip tu pasielgtum, Bi? Ar manai, jog turėčiau pranešti? 

Sesuo Embrouz, visada griežtai nepriklausoma ir pati 
tvarkanti savo reikalus, suvokė, jog šis sprendimas ne jos 
jėgoms, ir pusę atsakomybės naštos suvertė draugei. Abi 
suprato, jog ši akimirka lemiama. Draugės dar niekada ne- 
buvo tokios reikalingos viena kitai. Panelė Šarp patylėjo, 
po to tarė: 

— Ne. Bent ne dabar. Juk ji tavo bendradarbė ir tu ja pasi- 
tiki. Ne tavo kaltė, kad netyčia išgirdai pokalbį. Tik atsitik- 
tinumas, kad tau pasitaikė tuo metu būti tupykloje. Aš pasi- 
stengčiau pamiršti tai. Policija pati išsiaiškins, kam Bolam 
paliko savo pinigus ir ar buvo pakeistas testamentas. Sese- 
lė Bolam ir taip bus įtariama. O jeigu visa tai atsidurs teis- 
me - įsidėmėk, aš sakau „jeigu“, - na, tau nėra reikalo būti 
įpainiotai. Prisimink medicinos seseris Istburno byloje, kiek 
valandų jos praleido teisme. Kam tau šitaip išgarsėti... 

Tikrai kam, pagalvojo sesuo Embrouz. Savo vaizduotėje 
ji jau ryškiai matė tą sceną. Kaltinimui atstovautų ponas 
Kažkas, aukštas, kumpanosis, įsmeigęs į ją bauginantį žvilgs- 
nį, užsikišęs nykščius už mantijos klosčių. „O dabar, sese- 
rie Embrouz, galbūt papasakosite Jo malonybei ir prisieku- 
siesiems, ką veikėte, kai nugirdote šį pokalbį tarp kaltina- 
mosios ir jos pusseserės“. Kikenimas salėje. Teisėjas siaubą 
keliančia raudona mantija ir baltu peruku palinksta į priekį 
savo krėsle. „Jeigu dar kartą išgirsiu šį juoką, paprašysiu 
apleisti teismo salę“. Tyla. Ponas Kažkas vėl ragina: „Taigi, 
seserie Embrouz?..“ Ne, jai tikrai nereikia šitokio viešumo. 

— Ko gero, tu teisi, Bi, - pritarė ji. - Juk inspektorius iš 
tikrųjų manęs neklausė, ar nesu kada nors netyčia nugirdu- 
si jų kivirčijantis. 

Jis tikrai to neklausė ir galbūt niekada nepaklaus. 

Panelė Šarp pajuto, jog laikas pakeisti pokalbio temą. 

— Kaip reagavo daktaras Steineris? — paklausė ji. - Visa- 
da sakydavai, jog jis stengėsi, kad ją perkeltų kitur. 

— Dar vienas keistas dalykas! Jis baisiai krimtosi. Atsi- 
meni, pasakojau, jog jis buvo su mumis, kai pirmąsyk išvy- 
dome lavoną? Ar žinai, jis vos tvardėsi? Turėjo nusisukti 
nuo mūsų, ir mačiau, kaip jam krūpčioja pečiai. Manau, jis 
iš tiesų verkė. Niekada nesu mačiusi jo tokio susijaudinu- 
sio. Argi ne keisti žmonės, Bi? 

Šiame aistringame šūksnyje skambėjo pasipiktinimas ir 
protestas. Žmonės keisti! Manai, jog juos pažįsti. Kartais 
metų metus dirbi sykiu. Praleidi su jais daugiau laiko nei su 
šeima ar artimais draugais. Pažįsti kiekvieną jų veido bruo- 
žą. Ir visą tą laiką jie iš tikrųjų lieka nepažįstami. Nepažįs- 
tami kaip daktaras Steineris, verkęs prie niekad nemėgtos 
moters lavono. Tokie nepažįstami kaip daktaras Begjulėjus, 
kuris slapčia ne vienerius metus turėjo romaną su Fredrika 
Sekson, kol sužinojo panelė Bolam ir pranešė jo žmonai. 
Tokie nepažįstami kaip panelė Bolam, kuri nusinešė į kapą 
vienas Dievas težino kokias paslaptis. Panelė Bolam, papras- 
ta, nuobodi, niekuo neišsiskirianti Enidė Bolam, užsitrau- 
kusi tokią kažkieno neapykantą, kad turėjo užbaigti gyveni- 
mą su kaltu širdyje. Tokie nepažįstami kaip tas nežinomas 
darbuotojas, kuris pirmadienio rytą ateis į kliniką įprastai 
apsirengęs, įprastai atrodantis, įprastai kalbantis ir besišyp- 
santis, tačiau kuris yra žmogžudys. 

— Prakeiktas šypsantis niekšas! —- netikėtai išsprūdo se- 
seriai Embrouz. 

Ji manė, jog ši frazė yra citata iš kažkokios pjesės ar 
panašiai. Turbūt Šekspyro. Beveik visos citatos iš Šeks- 
pyro. Tačiau šioje frazėje sukauptas apmaudas atitiko jos 
nuotaiką. 

— Pavalgyti, va ko tau reikia, —- griežtai pareiškė panelė 
Šarp. - Ko nors lengvai virškinamo ir maistingo. Ar neati- 
dėjus troškinio rytojaus vakarui ir neišsivirus kiaušinių? 


Ji laukė jo prie Sent Džeimso parko vartų, kaip jis ir ti- 
kėjosi. Kai perėjęs skersai Melą, pamatė gležną figūrėlę, 
liūdnokai stypsančią greta karo aukų memorialo, Negliui be- 
veik jos pagailo. Menkas malonumas stoviniuoti tokį vel- 
niškai žvarbų vakarą. Tačiau pirmi jos žodžiai užmušė bet 
kokį gailestį. 

— Mums reikėjo susitikti kur nors kitur. Žinoma, tau ši- 
taip patogiau. Pakeliui į namus. - Jos tonas buvo irzlus it 
nepatenkintos žmonos. 

— Tada gal grįžtam į butą, - pabandė jis. - Galime nuva- 
žiuoti autobusu. 

— Ne. Ne į butą. Ne šįvakar. 

Jis šyptelėjo tamsoje, ir jie nužingsniavo juodame me- 
džių šešėlyje. Kurį laiką ėjo atsiskyrę, ji net nebandė prie jo 
priartėti. Jis žvilgtelėjo iš viršaus į ramų aukštyn pakelto 
veido profilį, nuo kurio jau buvo nušluostyti visi ašarų pėd- 
sakai. Ji atrodė nepaprastai pavargusi. Staiga paklausė: 

— Tas inspektorius labai gražus, ar ne? Kaip manai, ar jis 
mus įtaria? 

Ak, štai kas, noras, kad jis nuramintų, vaikiškas globos 
poreikis. Ir vis dėlto jos balsas nuskambėjo beveik nerū- 
pestingai. Jis šiurkščiai atrėžė: 

— Dėl Dievo meilės, kodėl gi turėtų įtarti? Kai ji mirė, 
buvau išėjęs iš klinikos. Žinai taip pat puikiai kaip ir aš. 

— Tačiau aš nebuvau išėjusi. Aš buvau ten. 

— Niekas tavęs ilgai neįtarinės. Tuo pasirūpins gydyto- 
jai. Visa tai mes jau esame aptarę. Nieko blogo neatsitiks, 
jeigu nepamesi galvos ir klausysi manęs. Štai ko man dabar 
iš tavęs reikia. 

Ji klausėsi nuolankiai it paklusnus vaikas, tačiau žvelg- 
damas į tą pavargusį veidą, jis jautėsi bendraująs su nepa- 
žįstama moterimi. Abejingai pagalvojo, ar kada nors jie 1šsi- 
vaduos vienas nuo kito. Ir staiga pajuto, jog ne ji yra auka. 

Jiems priėjus ežerėlį, ji stabtelėjo ir pažvelgė tolyn. Iš 
tamsos atsklido slopus ančių kreksėjimas ir teškenimas. Jis 
nusipurtė pajutęs sūroką, lyg nuo jūros dvelkiantį vakarinį 
vėjelį. Atsigręžęs į nuovargio iškreiptą jos veidą, vaizduo- 
tėje išvydo kitą: platūs antakiai po balta seselės kepuraite, 
geltonų plaukų vainikas, didžiulės pilkos be išraiškos akys. 
Atsargiai svarstė naują idėją. Žinoma, gali nieko neišdegti. 
„Paprasčiausiai gali nieko neišdegti. Tačiau paveikslas grei- 
tai bus užbaigtas ir jis galės atsikratyti Dženės. Po mėnesio 
bus Paryžiuje, bet į Paryžių tik valanda lėktuvu, tad galės 
dažnai parskristi. Atsikračius Dženės ir pradėjus naują gy- 
venimą, būtų verta pabandyti. Būna ir blogesnių dalykų ne: 
vedybos su trisdešimties tūkstančių svarų paveldėtoja. 


Seselę Bolam, atidariusią siauro namo duris Retingerio 
gatvėje Nr. 17, jau pirmame aukšte pasitiko gerai pažįsta- 
mas čirškančių riebalų, baldų blizgiklio ir šlapimo tvaikas. 
Už durų stovėjo dvynių vežimėlis su dėmėtu paklotu, pa- 
džiautu ant rankenos. Virtuvės kvapas buvo silpnesnis nei 
paprastai. Šį vakarą ji labai vėlyva, o pirmo aukšto nuomi- 
ninkai jau seniai pavakarieniavę. Užpakalinėje namo pusėje 
buvo girdėti silpnas kūdikio verksmas, stelbiamas televizo- 
riaus garsų. Ji atpažino valstybės himną. BBC televizija baigė 
programą. 

Užlipo į antrą.aukštą. Maisto kvapai čia buvo silpnesni, 
juos nustelbė dezinfekavimo priemonių kvapas. Antro aukš- 
to nuomininkas turėjo tokį pat potraukį prie švaros, kaip 
pusrūsio nuomininkas — prie girtuokliavimo. Ant palangės 
laiptų aikštelėje, kaip visada, gulėjo raštelis. Šį vakarą jis 

skelbė: „Nestatykite čia savo nešvarių pieno butelių. Ši pa- 
langė privati. Turėkite omenyje“. Net šią vėlyvą valandą už 
rudai nulakuotų durų visu pajėgumu staugė dulkių siurblys. 

Dabar aukštyn į ketvirtą aukštą, į jų butą. Ji stabtelėjo 
paskutinio laiptų maršo apačioje ir pašalinio žmogaus žvilgs- 
niu apžvelgė savo graudžias pastangas pagražinti aplinką. 
Sienos čia buvo nudažytos baltais emulsiniais dažais. Laip- 
tus dengė pilkas takas. Durys švietė ryškia citrinine spal- 
va, prie jų kabojo varlės galvos pavidalo žalvarinis belstu- 
kas. Ant sienos, tiesiai viena virš kitos, kabėjo trys gėles 
vaizduojančios reprodukcijos, kurias buvo radusi Berviko 
turgavietėje. Iki šio vakaro ji buvo patenkinta savo veiklos 
rezultatais. Jų dėka laiptų aikštelė iš tiesų atrodė visiškai 
padoriai. Buvo laikas, kada jausdavosi galinti ramiai pasi- 
kviesti namo puodeliui kavos viešnią, galbūt ponią Bostok 
iš klinikos ar net seserį Embrouz, nesibijodama, kad teks 
atsiprašinėti ar teisintis. Tačiau šį vakarą, laisva, visam lai- 
kui nuostabiai laisva nuo skurdo saviapgaulės, matė butą 
tokį, koks yra, - nešvarų, tamsų, tvankų, dvokiantį ir apgai- 
lėtiną. Šį vakarą pirmą kartą galėjo visiškai atvirai prisipa- 
žinti, kokia neapkenčiama jai kiekviena Retingerio gatvės 
septyniolikto namo plyta. 

Ji žengė labai tyliai, vis dar nesiryždama įeiti. Turėjo tiek 
mažai laiko viskam apgalvoti, viskam numatyti. Ji tiksliai 
žinojo, ką išvys atvėrusi motinos kambario duris. Lova sto- 
vėjo prie lango. Vasaros vakarais ponia Bolam gulėdama ste- 
bėdavo saulę, besileidžiančią už nuolaidžių stogų, kaminų 
miško ir Šv. Pankratijaus stoties bokštelių, juoduojančių va- 
karo žaros nutviekstame danguje. Šį vakarą užuolaidos bus 
užtrauktos. Apylinkės slaugė bus paguldžiusi motiną, padė- 
jusi ant stalelio prie lovos telefoną, radiją ir varpelį, kuriuo 
prireikus būtų galima prisišaukti kaimynę 1š apatinio aukš- 
to. Prie motinos lovos degs naktinė lempelė, mažas šviesos 

lopinėlis ją supančioje tamsoje. Kitame kambario kampe švy- 
tės vienas elektrinio židinio strypas, tik vienas - puikiai ap- 
skaičiuota šildymo porcija spalio mėnesio vakarą. Vos tik 
atvers duris, ją pasitiks motinos akys, nušvitusios džiaugs- 
mu jos sulaukus. Tučtuojau pasipils tie patys nepakenčia- 
mai žvalūs pasisveikinimo šūksniai, prasidės klausinėjimai 
apie dienos įvykius. „Kaip tau sekėsi klinikoje, brangute? 
Kodėl taip vėlai? Ar kas nors atsitiko?“ Ir ką gi atsakyti? 
„Nieko svarbaus, mamyte, tik kažkas nudūrė į širdį pusse- 
serę Enidę ir mes pagaliau praturtėsime“. 

O ką tai reiškia? Dieve brangus, ko čia nesuprasti? Dau- 
giau nebereikės uostyti blizgiklio ir vystyklų smarvės. Dau- 
giau nereikės maldauti raganos iš trečio aukšto atsiliepti į 
varpelį. Daugiau nereikės sekti elektros skaitiklio ir galvo- 
ti, ar jau pakankamai šalta įjungti dar vieną židinio strypą. 
Daugiau nereikės dėkoti pussesere: Enidei už jos kilniašir- 
diškus čekius dukart per metus: vienas čekis gruodį, šiek 
tiek pajvairinantis Kalėdas, ir kitas čekis liepos pabaigoje, 
kuriuo ji sumokėdavo už samdytą automobilį ir brangų vieš- 
butį invalidams, įstengiantiems susimokėti už savo įkyru- 
mą. Daugiau nebebus jokio reikalo skaičiuoti dienų, sekti 
kalendoriaus, nerimauti, ar pamalonins Enidė šiais metais. 
Nebereikės imti čekio su apsimestu dėkingumu, slepiant 
po nuleistais vokais neapykantą ir pagiežą, troškimą suplė- 
šyti jį 1r sviesti į tą pasipūtusį, negražų, išdidžiai maloningą 
veidą. Niekada daugiau nebereikės laipioti šiais laiptais. Jos 
galės turėti namą priemiestyje, apie kurį kalbėdavo motina. 
Viename iš priemiesčių pasiturintiems, žinoma, pakanka- 
mai arti Londono, kad būtų lengva nuvykti į kliniką, - ne- 
verta mesti darbo tol, kol iš tikrųjų neprireiks, — bet pakan- 
kamai toli užveisti mažam sodeliui, o gal net gamtoje. Jos 
net galėtų įsigyti nedidelį automobilį. Ji išmoktų vairuoti. 
O vėliau, kai motinos nebebus galima palikti vienos, jos ga- 

lės būti kartu. Tai reiškė, kad baigėsi graužiantis rūpestis 
dėl ateities. Nebėra reikalo vaizduotis motiną, gulinčią chro- 
niškų ligonių palatoje, prižiūrimą persidirbusių svetimša- 
lių, apsuptą nelaikančių šlapimo iškaršėlių, beviltiškai lau- 
kiančių galo. Dar už pinigus galima patenkinti ne tokius bū- 
tinus, bet gana svarbius poreikius. Ji nusipirktų drabužių. 
Jau nebereikėtų laukti kas dveji metai vykstančių išparda- 
vimų, jei panorėtų bent kiek geresnio kostiumėlio. Būtų ga- 
lima gražiai apsirengti, iš tikrųjų gražiai, net už pusę tos 
sumos, kurią Enidė išleisdavo savo nykiems sijonams ir kos- 
tiumėliams. Jų tikriausiai prigrūstos spintos jos bute Ken- 
singtone. Kažkas turės juos išrūšiuoti. Ir kas jų norės? Kas 
norės viso to Enidės turto? Išskyrus pinigus. Išskyrus pini- 
gus. Pinigus. O kas, jei ji spėjo parašyti savo advokatui apie 
testamento pakeitimą? Ne, negali būti! Seselė Bolam už- 
gniaužė paniką ir prisivertė dar kartą logiškai apsvarstyti 
tą galimybę. Jau anksčiau buvo tiek kartų apie tai galvojusi. 
Tarkim, Enidė parašė trečiadienio vakarą. Gerai, sakykim, 
taip. Tą vakarą jau buvo per vėlu, tad laiškas gautas tik šį 
rytą. Visi žino, kaip ilgai advokatai ruošiasi ką nors daryti. 
Net jeigu Enidė pabrėžė, kad skubu, ir spėjo išsiųsti laišką 
trečiadienį, naujasis testamentas dar negalėjo būti paruoš- 
tas pasirašyti. O jeigu ir paruoštas, jei laukė įdėtas į standų 
tarnybinį voką, kas iš to? Pusseserė Enidė jo nebepasira- 
šys ta apvalia, aiškia, vaikiška rašysena, kuri visuomet at- 
rodė tokia jai būdinga. Pusseserė Enidė daugiau nieko ne- 
bepasirašys. 

Ji vėl pagalvojo apie pinigus. Ne apie savo pačios dalį. 
Dabar ši dalis vargu ar suteiks jai laimę. Tačiau net jeigu ją 
suimtų už nužudymą, jie negalėtų sutrukdyti mamytei pa- 
veldėti savo dalies. Niekas negalėtų sutrukdyti. Tačiau ji 
skubiai privalo kaip nors gauti šiek tiek grynųjų. Kiekvie- 
nam aišku, kad testamento patvirtinimas užtruks mėnesius. 

Ar labai įtartinai ir beširdiškai atrodytų, jeigu ji nuvyktų pas 
Enidės advokatą paaiškinti apie savo skurdą ir paklausti, ką 
būtų galima padaryti? O gal išmintingiau kreiptis į banką? 
Galbūt advokatas pats ją pasikvies? Taip, žinoma, pasikvies. 
Ji ir jos motina yra artimiausios giminaitės mirusiajai. O 
vos tik testamentas bus perskaitytas, ji galės taktiškai pa- 
klausti apie avansą. Argi nebūtų natūralu? Žmogui, kuris 
paveldės trisdešimt tūkstančių, paprašyti šimto svarų avanso 
nėra per daug. 

Ūmiai ji pasijuto nebegalinti ilgiau to pakelti. Tiek laiko 
įtempti nervai nebeatlaikė. Nebesuvokė, kaip įveikė tuos 
paskutinius kelis laiptelius, kaip įkišo raktą į spyną. Atsidū- 
rusi bute, puolė į motinos kambarį. Vaitodama iš baimės ir 
širdgėlos, raudodama, kaip nebuvo raudojusi nuo pat vai- 
kystės, puolė motinai ant krūtinės ir pajuto, kokią ramybę 
ir netikėtą jėgą skleidžia ją apglėbusios trapios, drebančios 
rankos. Rankos sūpavo ją it kūdikį. Mylimas balsas guodė ir 
ramino. Po pigiais naktiniais marškiniais ji užuodė šiltą pa- 
žįstamą kūno kvapą. 

— Tššš, brangioji. Mažyte mano. Tššš. Kas yra? Kas atsi- 
tiko? Pasakyk, brangioji. 

Ir seselė Bolam pasakė. 


Po savo skyrybų daktaras Steineris prieš dvejus metus 
apsigyveno Hempstede viename name su našle savo sese- 
ria. Jis turėjo atskirą svetainę ir virtuvę, todėl juodu su Ro- 
za retai matydavosi: palaikydami regimybę, neva jie puikiai 
sutaria. Roza buvo kultūros snobė. Jos namai buvo centras, 
kuriame spietėsi negaunantys vaidmenų aktoriai, vienadie- 
niai poetai, baleto pasaulio užkulisiuose besistumdantys es- 
tetai ir rašytojai, užjaučiančio supratingumo aplinkoje labiau 
mėgstantys pasakoti apie savo kūrybinius sumanymus nei 
juos įgyvendinti. Daktaras Steineris jais nesipiktino. Tik žiū- 

rėjo, kad jie valgytų ir gertų ne iš jo, bet iš Rozos kišenės. 
Jis žinojo, kad jo profesija seseriai atrodo tam tikras priva- 
lumas ir kad pristatymas „mano brolis Polis - įžymus psi- 
choanalitikas“ jai yra tam tikra kompensacija už menką nuo- 
mos mokestį, kurį jis nereguliariai mokėdavo, ir už šiokius 
tokius gyvenimo vienuos namuos nepatogumus. Vargu ar 
jis būtų įsikūręs taip nebrangiai ir patogiai, jeigu būtų ban- 
ko valdytojas. 

Šį vakarą Rozos nebuvo namie. Toks erzinantis nedėme- 
singumas vienintele proga, kai jam norėjosi su ja pabendrau- 
ti, buvo Rozai būdingas. Vokietė kambarinė taip pat išėjusi, 
matyt, savavališkai, nes penktadienį ji neturėjo laisvo pus- 
dienio. Virtuvėje jam buvo išvirta sriubos ir paruošta salo- 
tų, bet apie sriubos pasišildymą jis negalėjo net pagalvoti. 
Sumuštiniai, kuriuos be jokio apetito suvalgė klinikoje, nu- 
malšino norą valgyti, tačiau alkis baltymų, pageidautina karš- 
tų ir gerai išvirtų, liko. Tačiau jis nenorėjo vakarieniauti vie- 
nas. Prisipildamas taurelę chereso, suvokė trokštąs su kuo 
nors — su bet kuo - pasikalbėti apie žmogžudystę. Troški- 
mas buvo nenumaldomas. Jis prisiminė Valdą. 

Jo santuoka su Valda iš pat pradžios buvo pasmerkta, kaip 
ir dera kiekvienai santuokai, kai vyras ir žmona iš esmės 
nenutuokia apie vienas kito poreikius, bet įsivaizduoja pui- 
kiai suprantą vienas kitą. Daktaras Steineris nebuvo skyry- 
bų palaužtas, tačiau sutrikdytas ir išvargintas, o vėliau pa- 
sijuto kamuojamas nepaaiškinamo nesėkmės ir kaltės jaus- 
mo. Valda, tapusi laisva, akivaizdžiai sužydėjo. Kai juodu 
susitikdavo, jį visada stulbindavo jos trykštanti sveikata. Jie 
nevengė vienas kito, mat susitikinėti su buvusiu vyru 1r at- 
statytais meilužiais, rodant didžiausią draugiškumą ir pui- 
kią nuotaiką, atitiko Valdos supratimą apie kultūringą elge- 
sį. Daktaras Steineris jos nei labai mėgo, nei žavėjosi ja. 
Jam labiau patiko būti išmanančių, išsilavinusių, protingų 

1r, svarbiausia, rimtų moterų draugijoje. Tačiau tokios mo- 
terys nebuvo iš tų, su kuriomis jam patikdavo gultis į lovą. 
Apie šį keblų prieštaringumą jis žinojo viską. Praleido daug 
brangių valandų su savo psichoanalitiku, nagrinėdamas to 
reiškinio priežastis. Deja, žinojimas ir Žinių pritaikymas — 
skirtingi dalykai, tai jam galėjo pasakyti ir kai kurie jo pa- 
cientai. O būnant su Valda (pakrikštyta Milisente) jam iš 
tikrųjų kartais norėdavosi, kad niekas nesikeistų. 

Telefonas skambėjo kone visą minutę, kol ji pagaliau at- 
siliepė, ir jis muzikos ir skambančių taurių fone pasakė jai 
apie panelę Bolam. Bute, matyt, pilna žmonių. Jis net nebu- 
vo tikras, ar ji girdėjo jį. 

— Kas ten? —- paklausė jis irzliai. - Ar pas tave vakarėlis? 

— Tik keletas bičiulių. Palauk, kol pritildysiu patefoną. 
Taigi ką sakei? 

Daktaras Steineris pakartojo. Šį sykį Valdos reakcija bu- 
vo visiškai priimtina. 

— Nužudyta! Ne! O, brangusis, kaip tau turėtų būti bai- 
su! Panelė Bolam. Ar ne toji pabaisa vedėja, kurios taip ne- 
kentei? Ta, kuri nuolat tau apkarpydavo kelionių išlaidas? 

— Aš nejaučiau jai neapykantos, Valda. Kai kuriais atžvil- 
giais ją net gerbiau. Ji buvo labai dora. Žinoma, šiek tiek 
įtar1, bijanti jėgų, glūdinčių pasąmonėje, galimas daiktas, ly- 
tiškai šalta... 

— Aš ir sakiau, brangusis. Žinojau, kad negali jos pakęsti. 
Ak, Poli, jie nepamanys, jog tu tai padarei, ką? 

— Savaime aišku, ne, - atsakė daktaras Steineris, jau pra- 
dėdamas gailėtis dėl savo i1mpulsyvaus noro išsipasakoti. 

— Tačiau visada sakydavai, kad kažkam reikėtų jos atsi- 
kratyti. 

Pokalbis pakrypo košmariška linkme. Patefono muzikos 
bosų bumbsėjimas susiliejo su triguba Valdos vakarėlio ka- 
kofonija, ir pulsas daktaro Steinerio smilkinyje sutvink- 

čiojo jiems į taktą. Jis pajuto prasidedant įprastinį galvos 
skausmą. 

— Aš turėjau omenyje, kad ją reikėtų perkelti į kitą klini- 
ką, bet ne trinktelėti per galvą buku daiktu. 

Banali frazė sužadino jai smalsumą. Ją visada traukė žiau- 
rios scenos. Jis suprato, jog vaizduotėje ji jau mato ištašky- 
tas smegenis ir kraują. 

— Brangusis, turiu viską sužinoti. Kodėl tau neatvažia- 
vus pas mane? 

— Na, galvojau apie tai, - tarė daktaras Steineris ir klas- 
tingai pridūrė: — Yra keletas smulkmenų, kurių negaliu pa- 
pasakoti telefonu. Tačiau gana keblu dėl to vakarėlio. Atvi- 
rai pasakysiu, Valda, dabar tiesiog nepajėgčiau bendrauti su 
svečiais. Prasideda vienas iš tų galvos skausmų. Visa tai 
mane baisiai sukrėtė. Matai, galima sakyti, jog aš atradau 
lavoną. 

— Vargšeli... Klausyk, duok man pusvalandį ir aš iškrapš- 
tysiu savo bičiulius lauk. 

Bičiuliai kėlė tokį triukšmą, tartum būtų įsismaginę pa- 
silikti ten visam laikui, daktaras Steineris taip ir pasakė. 

— Nevisiškai taip. Mes visi ruošėmės vykti pas Tonį. Bet 
gali ir be manęs apsieiti. Aš juos išstumsiu, 0 tu po pusva- 
landžio išvažiuok. Gerai? 

Iš tiesų gerai. Padėjęs ragelį, daktaras Steineris nuspren- 
dė, jog kaip tik spės ramiai išsimaudyti ir persirengti. Jis 
svarstė, kokį kaklaraištį rištis. Galvos skausmas, rodės, sa- 
vaime praėjo. Kaip tik prieš žengiant pro duris suskambo 
telefonas. Širdį suspaudė bloga nuojauta. Gal Valda apsigal- 
vojo ir nebenori išprašyti bičiulių ir pabūti dviese. Jų san- 
tuokoje tai juk išvien kartodavosi. Pastebėjęs, jog ranka, sie- 
kianti telefono ragelio, nelabai tvirta, jis susierzino. Tačiau 
skambino daktaras Itridžas, pranešė, kad rytojaus vakaro 
aštuntą valandą jis kviečiamas į neeilinį klinikos gydytojų 

tarybos posėdį. Tą palengvėjimo akimirką pamiršęs net pa- 
nelę Bolam, daktaras Steineris laiku susigriebė ir nepadarė 
kvailystės paklausdamas apie posėdžio priežastį. 


Jeigu Ralfas ir Sonia Bostokai būtų gyvenę Klefeme, jų 
būstas būtų vadinamas pusrūsiu. Bet kadangi jis buvo 
Hempstede, vos už pusės mylios nuo daktaro Steinerio na- 
mo, nedidelė medinė rodyklė su pagirtino skonio užrašu ve- 
dė į sodo namelį. Jie mokėjo beveik dvylika svarų per savai- 
tę už teisę turėti prestižinį adresą ir už ypatingą malonumą 
pro svetainės langą matyti žalią vejos šlaitą. Šioje vejoje jie 
augino krokus ir narcizus, ir tos gėlės, pavasarį įsigudri- 
nančios pražysti beveik nematydamos saulės, palaikė iliu- 
ziją, neva buto langai išeina į sodą. Rudenį vaizdas buvo ne 
toks patrauklus, o šlaito drėgmė sunkėsi į kambarį. Aplinka 
buvo triukšminga. Už dviejų namų vaikų darželis, o pirma- 
me aukšte gyveno jauna šeima. Ralfas Bostokas, pilstydamas 
gėrimus rūpestingai parinktiems šeimos draugams ir steng- 
damasis peršaukti nepatenkinto maudynėmis kūdikio klyks- 
mą, sakydavo: „Atsiprašome už triukšmą. Deja, inteligentai 
pradėjo gimdyti, bet nemoka suvaldyti savo vaikiščių“. Jis 
mėgdavo kandžias replikas, kai kurios būdavo protingos, ta- 
čiau jis piktnaudžiaudavo jomis. Žmona nuolat bijojo, kad 
jis nepakartotų to paties sąmojo tiems patiems svečiams. 
Nedaug yra dalykų, pragaištingesnių žmogaus likimui, nei 
kartojančio savo juokus pokštininko reputacija. 

Šį vakarą jis buvo išėjęs į politinį susirinkimą. Ji neprieš- 
taravo, nes susirinkimas galėjo būti jam svarbus, o jai ne 
pro šalį pabūti vienai. Reikėjo pamąstyti. Nuėjusi į miega- 
mąjį nusirengė kostiumėlį, kruopščiai nukratė dulkes ir, pa- 
kabinusi į spintą, apsirengė rudo velveto chalatu. Paskui at- 
sisėdo prie tualetinio stalelio. Užsirišusi ant kaktos krepo 
šalikėlį, ėmėsi kremu valyti nuo veido kosmetiką. Pasijuto 

labiau nuvargusi, negu pirma atrodė, ir norėjo ko nors 1š- 
gerti, tačiau niekas nebūtų atitraukęs jos nuo vakarinio ri- 
tualo. Reikia daug ką apgalvoti, daug ką suplanuoti. Pilkš- 
vai žalios akys kremu išteptais paakiais įdėmiai žvelgė į ją 
iš veidrodžio. Prisilenkusi ji ištyrinėjo švelnius maišelius 
po akimis, ieškodama pirmųjų senėjimo požymių. Bet jai tik 
dvidešimt aštuoneri. Dar nėra ko nerimauti. Tačiau Ralfui 
šiemet sukako trisdešimt. Laikas bėga. Jeigu jie nori ko nors 
pasiekti, nėra kada delsti. 

Ji svarstė taktiką. Padėtis tokia, kad reikia elgtis apdai- 
riai ir negalima daryti klaidų. Vieną ji jau padarė. Pagunda 
tėkšti Negliui į veidą pasirodė neįveikiama, bet vis dėlto tai 
buvo klaida, ir, galimas daiktas, didelė klaida, per daug pa- 
naši į vulgarų nesusivaldymą, kad būtų nepavojinga. Sie- 
kiantys paaukštinimo tarnautojai neskaldo durininkui ant- 
ausių net ir suerzinti, ypač jeigu nori atrodyti solidūs, auto- 
ritetingi. Ji prisiminė panelės Sekson išraišką. Na, Fredrika 
Sekson neturi teisės jos smerkti. Gaila, kad ten buvo dak- 
taras Steineris, bet viskas įvyko taip greitai, jog ji nebuvo 
įsitikinusi, ar jis 1š tikrųjų matė. Mergiūkštės Pridi buvi- 
mas nieko nereiškė. 

Savaime suprantama, Neglis turės išeiti po jos paskyri- 
mo. Čia jai taip pat derėtų elgtis apdairiai. Jis akiplėša, bet 
klinika gali gauti dar blogesnį, ir konsultantai tą žino. Turė- 
ti apsukrų durininką — didelis dalykas, ypač jeigu jis prirei- 
kus mielai ir sumaniai atlieka aibę smulkių remonto darbų. 
Nebūtų populiarus toks žingsnis, dėl kurio kiekvieną kartą 
nutrūkus lango virvelei ar perdegus saugikliui reiktų laukti 
ko nors atvykstant iš Valdybos techninio skyriaus. Neglis 
turės išeiti, bet ji pirma pasidairys tinkamos pamainos, prieš 
1mdamasi kokių nors priemonių. 

Šiuo metu svarbiausias rūpestis - užsitikrinti konsultantų 
paramą jos paskyrimui. Dėl daktaro Itridžo ji rami, o jo bal- 

sas svarbiausias. Tačiau to per maža. Po šešių mėnesių jis 
išeis į pensiją 1r jo įtaka susilpnės. Jeigu jai bus pasiūlyta 
laikinai eiti pareigas ir viskas gerai seksis, Ligoninių valdy- 
ba gal per daug neskubės skelbti konkurso. Beveik tikra, 
jog jie lauks, kol žmogžudystė bus išaiškinta arba kol poli- 
cija nutrauks bylą. Tie pereinamieji mėnesiai jai bus gera 
proga įtvirtinti savo padėtį. Tačiau šio dalyko nereikėtų lai- 
kyti savaime suprantamu. Kadangi klinika susilaukė nema- 
lonumų, Valdyba bus linkusi paskirti darbuotoją iš šalies. 
Priimti svetimą Žmogų, nepagadintą ankstesnės netvarkos, 
yra patikimiau. Tam turės įtakos Valdybos sekretorius. Bū- 
tų išmintinga paskutinį mėnesį pasistengti su juo susitikti 
1 paprašyti patarimo, ar verta siekti Medicinos įstaigų 
valdymo instituto diplomo. Jis patenkintas, kai jo darbuoto- 
jai tobulinasi, be to, jam, kaip vyrui, bus malonus prašymas 
patarti. Tačiau jis ne kvailys. Ir neturi toks būti. Vargu ar 
Ligoninių valdyba gali tikėtis rasti tinkamesnę kandidatę, 
1r jis Žino. 

Ji nusiraminusi atsigulė aukštielninka į savo viengulę 10- 
vą, užkėlė kojas ant pagalvio, o mintyse sklandė būsimo pa- 
sisekimo vaizdai. „Mano žmona - Stino klinikos vedėja“. Tai 
kur kas priimtiniau negu: „Šiuo metu mano žmona dirba sek- 
retore. Stino klinikoje, tiesą sakant“. 

O arčiau nei už dviejų mylių, šiaurinio Londono lavoni- 
nėje, per visą rudens naktį, it silkė šaldymo kameroje, pa- 
lengva stingo panelės Bolam kūnas. 


5 skyrius 


Es penktadienis buvo pato- 
giausia diena žmogžudystei. Šeštadienį klinika buvo uždary- 
ta, tad policija galėjo dirbti visame pastate netrukdoma pa- 
cientų ir personalo. Darbuotojai tikriausiai buvo patenkinti 
dviejų dienų atostogom, per kurias galėjo atsigauti po sukrė- 
timo, laisvalaikiu apsispręsti, kokia turėtų būti jų oficiali re- 
akcija, ir paieškoti paguodos ir nusiraminimo pas draugus. 

Dalglišo diena prasidėjo anksti. Iš vietos Kriminalinio 
skyriaus buvo prašęs ataskaitos apie vagystę Stino kliniko- 
je, Ir ši jau laukė ant jo stalo kartu su vakarykščių apklausų 
mašinraščiais. Vagystė suglumino vietos kriminalistus. Ne- 
galėjo būti jokių abejonių dėl to, kad kažkas įsilaužė į klini- 
ką ir dingo penkiolika svarų. Tų dviejų faktų ryšys jau ne- 
buvo toks aiškus. Vietiniam seržantui pasirodė keista, kad 
atsitiktinis vagis išlaužė vienui vieną stalčių su pinigais, bet 
nesidomėjo seifu ir paliko vyriausiojo gydytojo kabinete si- 
dabro rašalinę. Kita vertus, Kalis tikrai matė žmogų, išbė- 
gantį iš klinikos, ir jie abu su Negliu turėjo alibi įsibrovimo 
laiku. Vietos Kriminalinis skyrius bandė įtarti Neglį pasi5a- 
vinus pinigus, nes jis buvo vienas pastate, tačiau pinigų pas 
jį nerasta ir nebuvo jokių tikrų įrodymų. Be to, jei durinin- 
kas būtų taip linkęs į nesąžiningumą, Stine būtų turėjęs dau- 

gybę progų, tačiau apie jį nieko blogo nesužinota. Visas šis 
reikalas pasirodė painus. Policija vis dar tyrė jį, bet neturė- 
jo didelių vilčių. Dalglišas paprašė, kad apie bet kokią pa- 
žangą šioje byloje jam būtų iš karto pranešta, ir, lydimas 
seržanto Martino, leidosi apžiūrėti panelės Bolam buto. 

Panelė Bolam gyveno ištisinio raudonų plytų kvartalo 
bute, šeštame aukšte prie Kensingtono Aukštutinės gat- 
vės. Dėl rakto jokių kliūčių nebuvo. Čia gyvenanti namo 
prižiūrėtoja raktą įteikė pareikšdama formalų ir atsainų ap- 
gailestavimą dėl panelės Bolam mirties. Ji, atrodė, suvo- 
kė, jog būtina kokia nors užuomina apie žmogžudystę, bet 
įsigudrino padaryti įspūdį, kad šio namo nuomininkai pa- 
prastai laikosi gerų manierų ir apleidžia šį pasaulį tradiciš- 
kesniu būdu. 

— Tikiuosi, nebus jokio nepageidautino viešumo, — niur- 
nėjo ji, lydėdama Dalglišą ir Martiną į liftą. - Šie butai pres- 
tižiniai ir kompanija labai išranki savo klientams. Mes nie- 
kada neturėjome tokių nemalonumų. 

Dalglišas atsispyrė pagundai pasakyti, jog panelės Bolam 
žudikas, matyt, nesusigaudė, kad ji - kompanijos klientė. 

— Vargiai tikėtina, jog viešumas atsilieptų butų reika- 
lams, - pareiškė jis. - Juk žmogžudystė įvyko ne čia. 

Namo prižiūrėtoja sumurmėjo, kad, garbė Dievui, tikrai ne. 

Jie kartu pasikėlė į šeštą aukštą lėtu, senamadiškais pa- 
neliais apmuštu liftu. Atmosfera buvo nejauki dėl abipusio 
priešiškumo. 

— Ar iš viso pažinojote panelę Bolam? — pasiteiravo Dal- 
glišas. - Regis, ji čia išgyveno keletą metų. 

— Mes tik pasisveikindavom, nieko daugiau. Ji buvo labai 
rami nuomininkė. Tačiau, antra vertus, visi mūsų nuomi- 
ninkai tokie. Atrodo, ji išgyveno čia penkiolika metų. Pirma 
butą nuomojo jos motina, abi čia ir gyveno. Kai ponia Bolam 
mirė, nuomą perėmė duktė. Tai buvo dar prieš mane. 

— Ar jos motina mirė čia? 

Namo prižiūrėtoja smerkiamai suspaudė lūpas. 

— Ponia Bolam mirė privačiame pensione užmiestyje. Ro- 
dos, būta tam tikrų nemalonumų. 

— Norite pasakyti, kad ji nusižudė? 

— Man taip pasakojo. Kaip sakiau, tai atsitiko prieš man 
stojant dirbti į šią tarnybą. Žinoma, aš niekada neužsimi- 
niau apie tą faktą nei panelei Bolam, nei kam nors iš kitų 
nuomininkų. Ne toks dalykas, apie kurį norėtųsi kalbėtis. 
Atrodo, jų šeima iš tiesų labai nelaiminga. 

— Kokį nuomos mokestį mokėjo panelė Bolam? 

Prieš atsakydama namo prižiūrėtoja patylėjo. Šis klausi- 
mas, jos supratimu, buvo vienas iš tų svarbiausių klausimų, 
kurių uždavinėti nederėtų. Po to, lyg nenoriai pripažindama 
policijos autoritetą, atsakė: 

— Išskirtinis tarifas už mūsų penkto ir šešto aukšto dviejų 
miegamųjų butus yra keturi šimtai devyniasdešimt svarų. 

Maždaug pusė panelės Bolam atlyginimo, pagalvojo Dal- 
glišas. Per brangu kiekvienam, neturinčiam asmeninio tur- 
to. Jis dar turėjo pasimatyti su velionės advokatu, tačiau 
seselė Bolam, įvertindama savo pusseserės pajamas, atro- 
do, nelabai klydo. 

Prie buto durų jis paleido prižiūrėtoją, ir jie su Martinu 
įėjo vidun. 

Šis knaisiojimasis asmeniniame nutrūkusio gyvenimo 
palikime buvo profesinio darbo dalis, kuri Dalglišui visada 
atrodė šiek tiek nemaloni. Sakytum, mirusiuosius statai į 
nepatogią padėtį. Per savo tarnybinės veiklos metus su 
smalsumu ir gailesčiu jis ištyrė tiek visokio šlamšto. Ne- 
švarūs apatiniai, paskubomis sugrūsti į stalčius, asmeni- 
niai laiškai, kuriuos apdairus žmogus būtų sunaikinęs, ne- 
baigtas valgyti maistas, neapmokėtos sąskaitos, senos fo- 
tografijos, jų skonį liudijantys paveikslai 1r knygos, kurių 

mirusieji nebūtų norėję rodyti smalsiam ar vulgariam pa- 
sauliui, šeimos paslaptys, sugedusi kosmetika riebaluotuo- 
se indeliuose - netvarkingo ar nelaimingo gyvenimo jova- 
las. Jau nemadinga baimintis numirti be nuodėmių atleidi- 
mo, tačiau dauguma žmonių, jeigu jie iš viso ką nors galvoja, 
tikisi dar spėsią apsikuopti. Jis iš vaikystės prisiminė se- 
nos tetos balsą, įkalbinėjantį jį pasikeisti apatinius. „Įsi- 
vaizduok, Adamai, kad tave suvažinėjo. Ką žmonės pama- 
nytų?“ Klausimas ne toks jau absurdiškas, nei tada atrodė 
dešimtmečiui berniukui. Laikas išmokė jį suprasti, jog šis 
klausimas išreiškė vieną svarbiausių žmonijos rūpesčių — 
baimę susigadinti reputaciją. 

Tačiau Enidė Bolam kiekvieną dieną, matyt, gyveno taip, 
lyg būtų tikėjusis staigios mirties. Jis niekada nebuvo apžiū- 
rinėjęs tokio švaraus, tokio maniakiškai tvarkingo buto. Net 
keletas kosmetikos priemonių, šepetys ir šukos buvo i1šdė- 
lioti ant tualetinio stalelio su pavyzdingu tikslumu. Dvigulė 
lova buvo paklota. Akivaizdu, jog penktadieniais ji keisdavo 
patalynę. Naudotos paklodės 1r užvalkalai gulėjo sulankstyti 
skalbinių dėžėje, kuri stovėjo atidaryta ant kėdės. Ant nakti- 
nio staliuko nebuvo nieko, išskyrus mažą kelioninį laikrodį, 
vandens grafiną ir Bibliją su šalia padėtu lankstinuku, nuro- 
dančiu skirsnį, būtiną perskaityti kiekvieną dieną, ir išaiški- 
nančiu jo pamokymą. Staliuko stalčiuje, be aspirino buteliu- 
ko ir sulankstytos nosinės, daugiau nieko nebuvo. Viešbučio 
kambarys būtų turėjęs tiek pat individualumo. 

Visi baldai buvo seni ir griozdiški. Įmantrios raudonme- 
džio spintos durys atsivėrė be garso, parodydamos eilę ankš- 
tai sukabintų drabužių. Jie buvo brangūs, bet neišvaizdūs. 
Panelė Bolam juos pirko gatavų drabužių parduotuvėje, ku- 
ri iki šiol aptarnauja daugiausia užmiesčio vilų aukštuome- 
nės našles. Čia buvo dailiai sukirptų neaiškios spalvos sijo- 
nų, sunkių paltų, pasiūtų dėvėti nežinia kiek Anglijos žie- 

mų, vilnonių suknelių, kurios nieko negalėtų papiktinti. Už- 
darius spintą buvo neįmanoma tiksliai prisiminti nė vieno 
apdaro. Už drabužių, toliau nuo šviesos, stovėjo vazonai, be 
abejo, prikaišioti gėlių svogūnėlių, kurių pražystant per Ka- 
lėdas panelė Bolam nebepamatys. 

Dalglišas 1r Martinas kartu išdirbo tiek daug metų, jog 
jiems nebereikėjo kalbėtis, tad jie vaikštinėjo po butą be- 
veik tylėdami. Visur buvo tokie patys griozdiški, senama- 
diški baldai, tokia pati griežta tvarka. Sunku patikėti, jog 
šiuose kambariuose dar visai neseniai gyventa, jog šioje 
beveidėje virtuvėje kažkas virėsi valgyt. Buvo labai tylu. 
Masyvių Viktorijos laikų sienų nuslopintas Kensingtono 
Aukštutinės gatvės triukšmas šiame aukštyje buvo virtęs 
silpnu tolimu gausmu. Tik atkaklus senutėlio laikrodžio 
tiksėjimas prieškambaryje trikdė gūdžią tylą. Oras buvo 
vėsus ir niekuo nekvepėjo, išskyrus gėles. Jų buvo visur. 
Viena chrizantemų vaza stovėjo ant staliuko prieškamba- 
ryje, o kita svetainėje. Židinio atbrailą miegamajame puo- 
šė plukių ąsotėlis. Ant virtuvės bufeto puikavosi puokštė 
rudens lapų, galbūt surinktų neseniai vaikštinėjant kaime. 
Dalglišas nemėgo rudeninių gėlių, chrizantemų, kurios taip 
išdidžiai kelia savo gauruotas galvas net ant pūvančių stie- 
bų, niekaip nesutikdamos mirti, bekvapių jurginų, tinka- 
mų nebent sodinti tvarkingomis eilėmis municipaliniuose 
parkuose. Jo žmona buvo mirusi spalio mėnesį, ir jis ilgam 
įsiminė visus netekties ženklus mirus mylimam žmogui. 
Ruduo nebebuvo mielas metų laikas. Gėlės panelės Bolam 
bute, lyg laidotuvių vainikai, jam tik pabrėžė bendrą liūde- 
sio atmosferą. 

Svetainė buvo didžiausias buto kambarys, čia stovėjo pa- 
nelės Bolam rašomasis stalas. Martinas pagarbiai jį pačiu- 
pinėjo. 

— Geras, tvirtas daiktas, pone, tiesa? Mes irgi turime pa- 
našų baldą. Uošvė paliko. Žinokite, šiais laikais tokių baldų 
nebedaro. Aišku, už tokį nieko negautum. Dabartiniams 
kambariams, manau, per didelis. Bet geros kokybės. 

— Galima drąsiai į jį atsiremti nebijant sulaužyti, — prita- 
rė Dalglišas. 

— Tai ir norėjau pasakyti, pone. Puikus, tvirtas daiktas. 
Nenuostabu, jog jinai jo neišmetė. Apskritai, pasakyčiau, 
protinga moteris, kuri mokėjo jaukiai įsikurti. 

Jis prisitraukė antrą kėdę prie stalo, kur jau sėdėjo Dal- 
glišas, ir iš tiesų patogiai it namie įsitaisė ant jos su savo 
storom šlaunim. 

Rašomasis stalas buvo neužrakintas. Sekreteras atsivė- 
rė be jokio vargo. Jame stovėjo portatyvinė rašomoji maši- 
nėlė ir metalinė dėžė su dokumentų segtuvais, ant kiekvie- 
no buvo tvarkingai priklijuota etiketė. Stalčiuose ir skyre- 
liuose gulėjo rašomasis popierius, vokai ir laiškai. Kaip jie 
1r tikėjosi, viskas labai tvarkinga. Jie kartu peržiūrėjo seg- 
tuvus. Panelė Bolam nustatytu laiku apmokėdavo savo są- 
skaitas ir vedė namų ūkio išlaidų knygą. 

Čia buvo ko patyrinėti. Duomenys apie kapitalo įdėjimus 
buvo susegti atitinkama antrašte pažymėtame segtuve. Mo- 
tinai mirus visi vertybiniai popieriai buvo išpirkti ir kapita- 
las investuotas į paprastąsias akcijas. Akcijų paketas buvo 
sumaniai tvarkomas, ir neabejotina, jog panelė Bolam, ge- 
rai konsultuojama, per pastaruosius penkerius metus gero- 
kai padidino savo turtą. Dalglišas užsirašė jos advokato ir 
biržos maklerio pavardes. Su abiem reikės susitikti. 

Velionė laikė nedaug asmeninių laiškų; galbūt nedaug 
tebuvo verta laikyti. Tačiau segtuve, pažymėtame raide B 
buvo vienas įdomus laiškas. Atsiųstame iš Belhemo laiške 
ant pigaus liniuoto popieriaus rūpestinga ranka buvo išve- 
džiota: 

Mieloji banele Bolam, 

noriu nors keliomis eilutėmis badėkoti už viską, ką esate 
padariusi Dženes labui. Susiklostė ne taib, kaip mes troško- 
me 17 del ko meldemes, tačiau Visagaliui banorėjus kada nors 
sužinosime Jo tikslą. Aš iki šiol tebemanau, j0g mes basielgė- 
me teisingai leisdami jiems susituokti. Ne vien tik del to, kad 
nebesklistų paskalos, kaip, manau, suprantate. Jis rašo, 10g 
išvyko visam laikui. Jos Tetis 17 aš net nenutuokėme, kad bu- 
vo taip blogai. Su mumis ji kalbasi mažai, bet mes kantriai 
lauksime 17 galbūt vieną gražią dieną ji vel taps, kokia buvu- 
si. Atrodo labai rami ir nenori apie tai kalbėti, mes ir nežino- 
me, ar ji stelvartauja. Aš stengiuosi nejausti jam biktumo. 
Mes su Tečiu manome, jog būtų gerai, jei galėtumėte įtaisyti 
Dženę į tarnybą sveikatos absaugoje. Jūs tikrai kilni, kad 7ū- 
pbinatės 17 domitės bo viso to, kas įvyko. Jūs žinote, ką mes 
manome apie skyrybas, tad dabar ji turės ieškoti laimės da7- 
be. Mudu su Tėčiu kiekvieną vakarą meldžiamės, kad ji su- 
vastų tą laimę. 

Dar kartą dėkojame už Jūsų dėmesį 17 bagalbą. Jeigu ba- 
vyktų įtaisyti Dženę į tarnybą, esu tikra, jog ji Jūsų neapvils. 
Ji basimoke iš savo klaidos, skaudžios mums visiems. Tačiau 
tokia Viešpaties valia. 

Pagarbiai Jūsų, 
EMILE PRIDI. 


Nuostabu, pamanė Dalglišas, jog dar esama žmonių, mo- 
kančių rašyti panašius laiškus, kurių begėdišką, bet keis- 
tai pikantišką jausmingumą papildo archajiškas pataikavi- 
mo ir savigarbos mišinys. Jame išdėstyta situacija buvo ga- 
na paprasta, tik jis jautėsi atitrūkęs nuo jos realybės. 
Laiškas galėjo būti parašytas prieš penkiasdešimt metų; 
jis jau beveik įsivaizdavo nuo senumo susiraičiusį popie- 
rių ir užuodė vos juntamą džiovintų gėlių aromatą. Laikas 

negali turėti nieko bendra su ta dailia paprastute mergai- 
te, dirbančia Stine. 

— Nepanašu, kad būtų mums svarbus, - pasakė jis Marti- 
nui. - Tačiau norėčiau, kad nuvyktum į; Klefemą ir pasikal- 
bėtum su tais žmonėmis. Mums reikėtų sužinoti, kas jos 
vyras. Tik aš kažkodėl nemanau, jog jis pasirodytų esąs pa- 
slaptingasis daktaro Itridžo įsilaužėlis. Kai mes atvykome, 
panelės Bolam žudikas - ar žudikė - tebebuvo klinikoje. Ir 
mes su juo ar ja kalbėjomės. 

Tuo metu buto tyloje šaižiai ir grėsmingai suskambo te- 
lefonas, lyg kas skambintų mirusiajai. Dalglišas tarė: 

— Aš atsiliepsiu. Tikriausiai daktaras Kitingas dėl eks- 
pertizės rezultatų. Prašiau jį paskambinti čionai, kai tik 
baigs. 

Po poros minučių jis grįžo pas Martiną. Pranešimas bu- 
vo trumpas. Dalglišas pasakė: 

— Nieko ypatingo. Ji buvo sveika moteris. Nužudyta dū- 
riu į širdį, kuo mes patys galėjome įsitikinti, v17g0 intacta*, 
kuo neturėjome jokio pagrindo abejoti. Ką ten radai? 

— Jos albumas, pone. Daugiausia nuotraukos iš skaučių 
stovyklų. Atrodo, ji kasmet vykdavo su mergaitėmis. 

Tikriausiai per savo atostogas, pamanė Dalglišas. Tiems, 
kurie savanoriškai aukodavo laisvalaikį kitų Žmonių vaikams, 
jis jautė pagarbą, beveik nuostabą. Jis nebuvo iš tų, kurie 
mėgsta vaikus, ir jau po trumpos valandėlės daugumos jų 
draugija jam tapdavo nepakenčiama. Jis paėmė albumą iš ser- 
žanto Martino. Fotografijos buvo mažos ir paprastos, dary- 
tos, matyt, mažu fotoaparatu. Tačiau jos buvo rūpestingai 
išdėstytos albumo puslapiuose, prie kiekvienos nuotraukos 
tvarkingas užrašas, atspausdintas baltame popieriuje. Skau- 
tės iškylavo, gamino valgį ant primuso, statė palapines, su- 
sisupusios į antklodes, sėdėjo aplink stovyklos laužą, sto- 


* Nepažeista mergystės plevė (lot. ). 

vėjo išsirikiavusios kelionės reikmenų patikrinimui. Ir dau- 
gelyje nuotraukų buvo matyti jų vadovė: apkūni, motiniška, 
šypsanti. Nelengva buvo sugretinti šią malonią, atvirą links- 
muolę su apgailėtinu lavonu ant ligos istorijų archyvo grin- 
dų arba su priekabia, valdinga vedėja, kaip ją apibūdino Sti- 
no personalas. Paaiškinimai po kai kuriomis nuotraukomis 
graudžiai priminė laimingas dienas: 

„Kregždutės nešioja į stalą. Širlė nenuleidžia akių nuo 
dėmėtos prijuostės“. 

„Valeri sprunka nuo Rudžių“. 

„Vandens Strazdai kamuojasi su indų plovimu. Nuotrau- 
ka daryta Suzanos““. 

„Vadovė padeda sukelti potvynį. Nuotrauka Džinos““. 

Pastaroji vaizdavo panelę Bolam, ligi apvalių pečių pani- 
rusią į bangas, apsuptą kokio pustuzinio savo mergaičių. Jos 
plaukai buvo paleisti ir driekėsi abipus besijuokiančio vei- 
do šlapiomis lygiomis sruogomis it jūros dumbliai. Abu de- 
tektyvai tylėdami žiūrėjo į nuotrauką. Dalglišas tarė: 

— Iki šiol dėl jos nedaug tebuvo pralieta ašarų, ar ne? Tik 
jos pusseserės, ir tos daugiau iš sukrėtimo nei sielvarto. No- 
rėčiau žinoti, ar Kregždutės ir Vandens Strazdai ją apverks. 

Jie užvertė albumą ir vėl ėmėsi paieškos. Rado tik vieną 
įdomų dalyką, bet tikrai įdomų. Tai antras egzempliorius 
panelės Bolam laiško savo advokatui, rašyto dieną prieš mirtį 
1r skiriančio jam susitikimą „ryšium su pateiktais mano tes- 
tamento pakeitimais, kuriuos mes trumpai aptarėme tele- 
fonu vakar vakare“. 


Po išvykos į Balantain Menšenzą tyrime stojo pauzė, vie- 
na Iš tų neišvengiamų prastovų, su kuriomis Dalglišui nie- 
kada nebuvo lengva susitaikyti. Jis visada dirbo sparčiai. Ge- 
ra jo reputacija rėmėsi ne tik bylų sėkme, bet ir jų tyrimo 
tempais. Apie tai, ką reiškia atkaklus noras tęsti darbą, jis 

per daug giliai nemąstė. Tiesiog pakako žinoti, jog gaišatis 
erzina jį labiau nei daugumą žmonių. 

Šios kliūties, ko gero, reikėjo tikėtis. Vargiai Londono 
advokatas šeštadienį sėdės savo kontoroje. Juo labiau nu- 
liūdino telefonu gauta žinia, jog ponas Bebkokas iš Bebko- 
ko ir Hanivelio advokatų kontoros penktadienį išskrido su 
žmona į Ženevą dalyvauti draugo laidotuvėse ir negrįš iki 
ateinančio antradienio. Pono Hanivelio įstaigoje dabar irgi 
nėra, tačiau pirmadienio rytą būsiąs pono Bebkoko vyriau- 
siasis raštvedys, gal jis galėsiąs būti naudingas inspekto- 
riui. Taip pranešė įstaigos sargas. Dalglišas abejojo, ar vy- 
riausiasis raštvedys galės jam būti naudingas. Jam labiau 
rūpėjo susitikti su pačiu ponu Bebkoku. Advokatas, matyt, 
galėtų suteikti daug naudingos informacijos ir apie panelės 
Bolam šeimą, ir apie jos finansinius reikalus, tačiau daugu- 
mą žinių tikriausiai reikės išgauti įveikiant kad ir tariamą 
pasipriešinimą, ir tik taktiškų manevrų dėka. Būtų kvaila 
rizikuoti sėkme pirma kreipiantis į raštvedį. 

Kol testamento turinys nežinomas, neverta dar kartą ap- 
klausti seselę Bolam. Sužlugus jo neatidėliotiniems planams, 
Dalglišas vienas pats, be seržanto, išvažiavo aplankyti Pite- 
rio Neglio. Jis dar neturėjo jokio aiškaus tikslo, bet tai jo 
nejaudino. Laikas nenueis veltui. Nemaža pačių geriausių 
rezultatų jis pasiekdavo per šiuos neplanuotus, beveik atsi- 
tiktinius apsilankymus, kai klausinėdavo, klausydavosi, ste- 
bėdavo ir tyrinėdavo įtariamąjį jo paties namuose arba ran- 
kiodavo menkus trupinėlius netyčia išsprūdusios informa- 
cijos apie asmenį, svarbiausią bet kokios žmogžudystės 
tyrimui, - apie auką. 

Neglis gyveno Pimliko rajone, greta Iklistono aikštės, 
didžiulio balto, tinkuoto Viktorijos laikų namo penktame 
aukšte. Šioje gatvėje Dalglišas paskutinį sykį lankėsi prieš 
trejus metus, kai ji atrodė skendinti neišbrendamam skur- 

de. Tačiau laikai pasikeite. Mados ir populiarumo banga, kuri 
taip nepaaiškinamai pakyla Londone, kartais paliesdama vie- 
ną rajoną, bet aplenkdama jo kaimyną, užplūdo plačią gatvę, 
nešdama tvarką ir gerovę. Sprendžiant iš namų agentų iš- 
kabų skaičiaus, nekilnojamojo turto spekuliantai, visada 
užuodžiantys pakilimą, čia neblogai pelnėsi. Kampinis na- 
mas atrodė šviežiai nudažytas. Sunkios fasadinės durys at- 
viros. Viduje kabojo lentelė su nuomininkų pavardėmis, bet 
skambučių nebuvo. Iš to Dalglišas nusprendė, jog butai izo- 
liuoti ir kad kur nors gyvena namo prižiūrėtojas, kuris atsi- 
liepia į lauko durų skambutį, kai namas užrakinamas nak- 
čiai. Jokio lifto nebuvo matyti, tad teko pačiam kopti į penk- 
tą aukštą, kur gyveno Neglis. 

Šviesiame, erdviame name buvo labai tyku. Jokie žen- 
klai nerodė, jog čia gyvenama, tik ketvirtame aukšte kaž- 
kas skambino pianinu, ir gerai skambino; tikriausiai repe- 
tavo profesionalus pianistas. Garsų kaskados užgriuvo Dal- 
glišą ir nuslūgo jam pasiekus penktą aukštą. Čia jis rado 
paprastas medines duris su sunkiu žalvariniu belstuku ir 
virš jo pritvirtinta kortele, kurioje buvo tik vienas žodis — 
Neglis. Jis pabeldė ir tuoj pat išgirdo Neglio šūktelėjimą: 
„Prašom“. 

Butas nustebino. Nežinia, ką jis tikėjosi pamatysiąs, ta- 
čiau tikrai ne šią puikią, erdvią, įspūdingą studiją. Ji ėjo per 
visą užpakalinės namo sienos ilgį, už didžiulio, užuolaido- 
mis neuždengto šiaurinės pusės lango atsivėrė kaminų gaub- 
tų ir netvarkingai išsibarsčiusių stogų panorama. Neglis bu- 
vo ne vienas. Jis sėdėjo išskėtęs kelius ant siauros lovos, 
stovinčios rytinėje kambario pusėje. Priešais jį buvo susi- 
rangiusi Dženiferė Pridi, apsirengusi tik chalatu. Jie gėrė 
arbatą iš mėlynų puodelių; šalia jų stovėjo padėklas su ar- 
batinuku ir buteliu pieno. Kambario viduryje ant molberto 
buvo paveikslas, prie kurio Neglis neseniai dirbo. 

Mergina, atrodo, visai nesumišo pamačiusi Dalglišą, tik 
nuleido kojas nuo lovos ir tikrai be jokio koketavimo nusi- 
šypsojo jam nuoširdžiai laiminga, beveik svetinga šypsena. 

— Gal norėtumėt arbatos? - paklausė. 

Neglis atsiliepė: 

— Policija niekada negeria darbe, netgi arbatos. Geriau 
užsimesk kokį drabužį, mergyt. Juk mes nenorime šokiruo- 
ti inspektoriaus. 

Mergina vėl nusišypsojo, viena ranka susirinko drabu- 
žius, o kita paėmė arbatos padėklą ir išnyko pro duris studi- 
jos gilumoje. Ši savim pasitikinti juslinga figūra buvo tokia 
nepanaši į užsiverkusią drovią mergaitę, kurią Dalglišas matė 
Stine. Jis stebėjo ją praeinant. Aišku, kad po Neglio chalatu 
ji buvo nuoga; per ploną vilnonį audeklą styrojo standūs spe- 
neliai. Dalglišui toptelėjo, jog jie bus mylėjęsi. Išnykus jai 
iš akių, jis atsigręžė į Neglį ir pastebėjo jo akyse šmėkšte- 
lint pašaipą. Tačiau nė vienas neprašneko. 

Dalglišas apėjo studiją, Neglio nuo lovos įdėmiai stebi- 
mas. Kambarys nebuvo sujauktas. Beveik pedantišku tvar- 
kingumu jis priminė Enidės Bolam butą, bet kitais atžvil- 
giais Su juo neturėjo nieko bendro. Paprasta medinė lova, 
kėdė ir staliukas ant pakylos akivaizdžiai atstojo miegamą- 
jį. Likusį studijos plotą užpildė dailininko reikmenys, tačiau 
be tos nerūpestingos netvarkos, nuo kurios, nežinovų nuo- 
mone, neatsiejamas menininko gyvenimas. Prie pietinės sie- 
nos stovėjo koks tuzinas didelių aliejinių drobių, 1r Dalglišą 
nustebino iš jų trykštanti jėga. Tapė ne mėgėjas, nuolaidžiau- 
jantis trupinėliui turimo talento. Panelė Pridi neabejotinai 
buvo vienintelis Neglio modelis. Jos stambiakrūtis jaunat- 
viškas kūnas švytėjo prieš jį įvairiausiomis pozomis, čia su- 
spaustas, čia ištemptas, tartum dailininkas būtų puikavęsis 
savo techniniais sugebėjimais. Pats paskutinis paveikslas 
buvo ant molberto. Jis vaizdavo merginą, apžergusią suole- 

lį, jos vaikiškos rankos laisvai karojo tarp šlaunų, krūtys 
atstatytos. Tas techninių galimybių demonstravimas, rizi- 
kingi žalių ir rausvai violetinių spalvų potėpiai, kruopščiai 
suderinti su fonu, Dalglišui kažką priminė. 

— Kas jus moko? - paklausė jis. - Sagas? 

— Teisingai. - Neglis nė kiek neatrodė nustebęs. — Žino- 
te jo darbus? 

— Turiu vieną iš ankstyvųjų drobių. Moters aktą. 

— Gerai įdėjote kapitalą. Nepaleiskite jos iš rankų. 

— Tą ir ketinu daryti, - romiai sutiko Dalglišas. - Man ji 
patinka. Ar jūs seniai mokotės pas jį? | 

— Dveji metai. Tiesa, neištisai. Per kitus trejus metus aš 
jį mokysiu. Tai yra jeigu jis dar pajėgs mokytis. Šiuo metu 
jis tarsi senas šuo, per daug įpratęs prie senų triukų. 

— Kai kuriuos, atrodo, mėgdžiojate, - pastebėjo Dalglišas. 

— Taip manot? Įdomu. - Neglis neatrodė užsigavęs. - Štai 
kodėl būtų gerai išvykti. Vėliausiai šio mėnesio pabaigoje 
vykstu į Paryžių. Prašiau Bolingerio stipendijos. Senis už- 
tarė už mane žodelį, ir praėjusią savaitę gavau laišką, kad 
paskirta. 

Kad ir kaip stengėsi, negalėjo užgniaužti pasididžiavi- 
mo gaidelės. Per apsimestinio abejingumo luobą prasiver- 
žė džiaugsmas. Ir jis turėjo pagrindo būti patenkintas sa- 
vimi. Bolingerio stipendija buvo ne šiaip sau apdovanoji- 
mas. Kiek Dalglišas žinojo, ji reiškė dvejus metus dosnaus 
aprūpinimo bet kuriame Europos mieste ir laisvę studen- 
tui gyventi ir dirbti taip, kaip panorės. Bolingerio fondą 
įsteigė patentuotų vaistų fabrikantas, kuris mirė turtingas 
ir klestintis, tačiau nepajutęs visiško pasitenkinimo. Tur- 
tą jam sukrovė skrandžio miltukai, bet širdis linko į dailę. 
Jo paties talentas buvo menkas ir, sprendžiant iš kolekci- 
jos, kurią testamentu paliko sumišusiems vietos paveiks- 
lų galerijos globėjams, jo skonis prilygo kūrybai. Tačiau 

Bolingerio stipendija garantavo, jog dailininkai su dėkin- 
gumu jį prisimins. Bolingeris netikėjo tuo, kad menas klesti 
skurde ar kad menininkų pastangas geriausiai skatina šalti 
židiniai ir tušti pilvai. Jaunas jis matė vargo ir nė kiek juo 
nesižavėjo. Senatvėje daug keliavo ir buvo laimingas už- 
sienyje. Bolingerio stipendija leidžia jauniems, teikiantiems 
vilčių dailininkams patirti tą laimę nelaukiant senatvės ir 
yra labai vertingas laimikis. Jeigu Neglis apdovanotas Bo- 
lingerio stipendija, mažai tikėtina, kad jis dabar labai do- 
mėtųsi Stino klinikos bėdomis. 

— Kada turite išvykti? — paklausė Dalglišas. 

— Kada tik noriu. Beje, mėnesio gale. Tačiau galiu išvyk- 
ti 1r anksčiau, be to, niekam nepranešęs. Nėra jokios pras- 
mės ką nors nuliūdinti. - Tai sakydamas jis kryptelėjo gal- 
vą tolimesniųjų durų link ir pridūrė: - Štai kodėl taip ap- 
maudu dėl šios Žmogžudystės. Bijau, kad ji gali viskam 
sutrukdyti. Juk ten buvo mano kaltas. Ir tai ne vienintelis 
bandymas mane įpainioti. Kol raštinėje laukiau laiškų, kaž- 
kas telefonu mane paprašė nulipti žemyn skalbinių. Pana- 
šu, jog kalbėjo moteris. Buvau apsivilkęs paltą ir jau beišei- 
nąs, tad pasakiau užsuksiąs jų paimti, kai sugrįšiu. 

— Tai šit kodėl grįžęs iš pašto užėjote pas seselę Bolam 
1r paklausėte, ar paruošti skalbiniai? 

— Teisingai. 

— Kodėl tuomet nepasakėte jai apie tą skambutį? 

— Nežinau. Neatrodė svarbu. Nelabai troškau slampinėti 
po tą LSD kabinetą. Tie ligoniai savo dejavimu ir vebleni- 
mu man kelia šiurpą. Kai Bolam pasakė, jog tas šlamštas 
dar neparuoštas, pamaniau, skambino panelė Bolam, taigi 
nusprendžiau patylėti. Ji kiek per daug mėgo kištis į sese- 
lių reikalus, ar bent jos taip manė. Šiaip ar taip, aš nieko 
nesakiau apie skambutį. Galėjau, bet to nepadariau. 

— Nepasakėte ir man, kai pirmą kartą klausinėjau. 

— Irgi teisybė. Tiesą pasakius, visas šis reikalas man pa- 
sirodė truputį keistokas, norėjau pagalvoti. Na, pagalvojau 
17 Su mielu noru jums papasakojau. Galite tikėti ar netikėti, 
kaip jums patinka. Man visiškai vis vien. 

— Atrodo, gana ramiai reaguojate, jeigu iš tiesų tikite, 
jog kažkas bandė įpainioti jus į žmogžudystės bylą. 

— Aš nesijaudinu. Visų pirma, nepavyko, antra, manau, 
jog šioje šalyje galimybė nekaltam žmogui būti nuteistam 
už žmogžudystę yra nulinė. Turėtumėte tai priimti kaip pa- 
gyrimą. Kita vertus, - kalbant apie prisiekusiųjų teismo sis- 
temą, — kaltojo galimybės išsisukti didelės. Štai kodėl ne- 
manau, kad jūs išaiškinsite šią žmogžudystę. Per daug įta- 
riamųjų. Per daug versijų. 

— Matysim. Papasakokite daugiau apie šį skambutį. Kada 
tiksliai jį išgirdote? 

— Negaliu prisiminti. Manau, maždaug penkios minutės 
prieš poniai Šorthauz ateinant į raštinę. Galbūt ankstėliau. 
Gal Dženė prisimena. 

— Paklausiu ją, kai grįš. Ką tiksliai tas balsas pasakė? 

— Tiktai: „Skalbiniai paruošti, gal dabar ateitumėt jų pa- 
imti“. Pamaniau, skambino seselė Bolam. Atsakiau, jog kaip 
tik išeinu.su laiškais ir ateisiu jų, kai tik sugrįšiu. Padėjau 
ragelį jai nespėjus paprieštarauti. 

— Ar jūs tikras, jog kalbėjo seselė Bolam? 

— Visiškai ne. Suprantama, tuo metu pamaniau, kad ji, 
nes paprastai apie skalbinius pranešdavo seselė Bolam. 
Tiesą pasakius, moteris kalbėjo taip tyliai, tad galėjo būti 
bet kas. 

— Tačiau balsas atrodė moters? 

— O, taip. Tikrai moters. 

— Šiaip ar taip, melagingas pranešimas, nes žinome, jog 
skalbiniai iš tikrųjų nebuvo surūšiuoti. 

— Taip. Tačiau kokiu tikslu? Juk beprasmiška. Jeigu buvo 

planuota nuvilioti mane į pusrūsį norint sukompromituoti, 
žudikas rizikavo, jog aš ateisiu netinkamu momentu. Sese- 
lė Bolam, pavyzdžiui, būtų nenorėjusi, kad tapčiau įvykio 
liudininku atėjęs skalbinių, jeigu būtų sumaniusi nugalaby- 
ti savo pusseserę ligos istorijų archyve. Net jeigu panelė 
Bolam prieš paskambinant jau buvo mirusi, vis vien bepras- 
miška. O jeigu aš imsiu šniukštinėti ir rasiu lavoną? Žudi- 
kas negalėjo norėti, kad jis būtų surastas taip greitai! Žo- 
džiu, aš nelipau žemyn, kol negrįžau išsiuntęs pašto. Lai- 
mė, kad buvau išėjęs. Dėžutė kaip tik kitapus gatvės, tačiau 
paprastai einu į Bifsteiko gatvę nusipirkti „Standard“. Kios- 
Kininkas tikriausiai mane atsimena. 

Sulig tais žodžiais grįžo Dženiferė Pridi. Buvo persi- 
rengusi kuklia vilnone suknute. Užsisegdama dirželį, ji įsi- 
terpė: 

— Triukšmas dėl to tavo laikraščio ir pribaigė vargšą se- 
nuką Kalį. Galėjai, brangusis, duoti jam paskaityti, kai pa- 
prašė. Jis tenorėjo pasitikrinti dėl savo žirgų. 

Neglis atsakė be jokio apmaudo: 

— Senas nenaudėlis. Bet ką padarytų, kad tik sutaupytų 
tris pensus. Kodėl negalėtų bent retkarčiais sumokėti už 
laikraštį? Man dar pro duris neįžengus, jis jau stveria. 

— Vis dėlto, brangusis, buvai jam negeras. Ir ne todėl, 
kad tau pačiam reikėjo to laikraščio. Mes apačioje tik žvilg- 
telėjom, po to suvyniojom į jį Tigerio maistą. Juk žinai, koks 
tas Kalis. Mažiausias susijaudinimas atsiliepia jo skrandžiui. 

Neglis savo nuomonę apie Kalio skrandį išreiškė stipriu 
1r originaliu žodeliu. Panelė Pridi žvilgtelėjo į Dalglišą, lyg 
prašydama priskirti šį papiktinantį išsišokimą genijaus keis- 
tenybėms, ir sumurmėjo: 

— Piter:! Iš tiesų, brangusis, esi nepakenčiamas! 

Moters balse skambėjo švelnus priekaištas ir apsimes- 
tai drovus pataikavimas. Dalglišas stebėjo, kaip reaguos Ne- 

glis, tačiau tapytojas atrodė neišgirdęs. Jis vis dar nejudė- 
damas sėdėjo ant lovos ir žvelgė žemyn į juos. Nors dabar 
buvo apsirengęs rudomis kiltinėmis kelnėmis, storu mėly- 
nu megztiniu ir apsiavęs sandalais, vis dar atrodė toks pat 
oficialus 1r tvarkingas, koks buvo su durininko uniforma; 
švelnios akys ramios, ilgos stiprios rankos atpalaiduotos. 

Stebima įdėmaus jo žvilgsnio, mergina nerimastingai 
vaikštinėjo po studiją, čia patenkintos šeimininkės judesiu 
palytėdama paveikslo rėmą, čia perbraukdama pirštais i1ši1- 
gai palangės, čia perstatydama vazą su jurginais nuo vieno 
lango ant kito. Atrodė, lyg ji stengtųsi suteikti švelnių mo- 
teriškumo bruožų šiai rūsčiai vyriškai dirbtuvei, parodyti, 
j0g Čia jos namai, jos vieta. Ji visiškai nesidrovėjo paveiks- 
lų, vaizduojančių jos nuogą kūną. Galimas daiktas, kad šis 
netiesioginis ekshibicionizmas jai buvo malonus. Umiai Dal- 
glišas paklausė: 

— Gal atsimenate, panele Pridi, ar skambino kas nors Ne- 
gliui, kol jis buvo su jumis raštinėje? 

Mergina atrodė nustebusi, tačiau nerūpestingai atsakė 
kreipdamasi į Neglį: 

— Seselė Bolam skambino dėl skalbinių, ar ne? Aš grįžau 
iš ligos istorijų kambarėlio — buvau išėjusi tik akimirkai — 
ir išgirdau tave sakant, jog tu jau eini ir nulipsi žemyn, kai 
grįši. — Ji susijuokė. - Padėjęs ragelį pasakei kažką nelabai 
mandagaus apie seselių pripratimą laukti, jog tu atbėgsi vos 
joms pamojus. Prisimeni? 

— Taip, - burbtelėjo Neglis ir atsisuko į Dalglišą. - Ar 
dar turite klausimų, inspektoriau? Dženei greit reikės eiti 
namo, 0 aš paprastai ją lydžiu dalį kelio. Jos tėvai nežino, 
jog Mes matomės. 

— Tik vieną ar du. Ar nenumanote, dėl ko panelei Bolam 
prireikė kviesti Valdybos sekretorių? 

Panelė Pridi papurtė galvą. Neglis atsakė: 

— Šiaip ar taip, mes čia niekuo dėti. Ji nežinojo, jog Dže- 
nė man pozuoja. Net jeigu ir būtų sužinojusi, Loderio nebū- 
tų kvietusi. Ji nebuvo kvaila. Suprato, kad jam neįdomu, ką 
darbuotojai veikia ne darbo laiku. Juk ji sužinojo apie dakta- 
ro Begjulėjaus romaną su panele Sekson, tačiau nebuvo to- 
kia kvaiša, kad praneštų Loderiui. 

Dalglišas neklausė, iš ko panelė Bolam sužinojo. Jis tik 
pasakė: 

— Tai aiškiai turėjo kažką bendra su klinikos administra- 
cija. Ar neatsitiko pastaruoju metu ko nors neįprasto? 

— Nieko, išskyrus mūsų žymųjį įsilaužimą ir penkiolikos 
svarų dingimą. Tačiau apie tai žinote. 

— Piteris čia niekuo dėtas, —- skubiai puolė ginti mergi- 
na. - Jis net nebuvo klinikoje, kai tie penkiolika svarų atke- 
liavo. - Ji atsigręžė į Neglį. - Prisimeni, brangusis? Tai bu- 
vo rytą, kai tu įstrigai metro. Net nežinojai apie pinigus! 

Ji pasakė kažką ne taip. Susierzinimas vos šmėstelėjo 
didelėse tamsiai rudose akyse, bet Dalglišas pamatė. Po 
trumpos pauzės Neglis prašneko visiškai ramiai: 

— Sužinojau gana greitai. Mes visi žinojome. Kilo toks 
šurmulys, kas juos atsiuntė, ir triukšmas dėl to, kam juos 
išleisti, kad tikriausiai visi iki vieno žinojo. - Jis pažvelgė | 
Dalglišą. - Ar jau viskas? 

— Ne. Ar žinote, kas nužudė panelę Bolam? 

— Džiaugiuosi pranešdamas, jog nežinau. Nemanyčiau, jog 
tai vienas iš psichiatrų. Tie vyrukai — svarbiausia priežas- 
tis, kiek aš žinau, dėl kurios nepatartina išprotėti. Tačiau 
neįsivaizduoju, kad nors vienas galėtų nužudyti. Jiems trūks- 
ta šaltakraujiškumo. 

Kažkas buvo sakęs beveik tą patį. 

Priėjęs prie durų, Dalglišas stabtelėjo 1r atsisukęs pa- 
žvelgė į Neglį. Juodu su mergina sėdėjo ant lovos kaip ir 

pirma, nė vienas net nepajudėjo išleisti jo, tik Dženė atsi- 
sveikindama linksmai jam nusišypsojo. 

Dalglišas paklausė paskutinį klausimą: 

— Kodėl tą įsilaužimo vakarą nuėjote išgerti su Kaliu? 

— Kalis pakvietė. 

— Ar ne keista? 

— Taip keista, jog aš nuėjau su juo iš smalsumo pasižiū- 
rėti, kuo baigsis. 

— Ir kuo baigėsi? 

— Ogi niekuo. Kalis paprašė paskolinti svarą, aš neda- 
viau, o kol klinika buvo tuščia, kažkas įsilaužė. Neįsivaiz- 
duoju, kaip Kalis galėjo tai numatyti. O gal nenumatė. Bet 
nesuprantu, ką bendro turi su žmogžudyste. 

Tiesą sakant, nesuprato ir Dalglišas. Lipant laiptais že- 
myn jį siutino mintis apie praeinantį laiką, tuščiai eikvoja- 
mą laiką, lėtai slenkančias valandas iki pirmadienio ryto, 
kai klinika atsidarys ir jo įtariamieji vėl susirinks į vietą, 
kur jie turėtų būti labiausiai pažeidžiami. Tačiau pastaro- 
sios keturiasdešimt minučių praleistos visai neblogai. Jis 
pradėjo užčiuopti pagrindinę šio raizginio giją. Ketvirtame 
aukšte pianistas skambino Bachą. Dalglišas stabtelėjo pasi- 
klausyti. Polifoninė muzika buvo vienintelė, kuria jis nuo- 
širdžiai žavėjosi. Staiga pianistas trenkė ausį rėžiantį diso- 
nansą. Po to tyla. Toje tyloje Dalglišas nulipo žemyn ir ne- 
pastebėtas paliko tykųjį namą. 


Kai Begjulėjus atvyko į gydytojų tarybos posėdį, auto- 
mobilių aikštelė buvo beveik pilna. Daktaro Itridžo „Bent- 
lis“ stovėjo greta Steinerio „Rolso“. Kitoje pusėje kėpsojo 
senutėlis „Voksholas“, taigi nusprendė dalyvauti ir daktarė 
Albertina Medoks. 

Viršuje, antro aukšto posėdžių kambaryje, atitrauktos 
užuolaidos atidengė tamsų spalio dangų. Didžiulio raudon- 

medžio stalo viduryje stovėjo vaza su rožėmis. Begjulėjus 
prisiminė, jog panelė Bolam visada parūpindavo gėlių gydy- 
tojų tarybos posėdžiams. Kažkas nusprendė pratęsti nusi- 
stovėjusią tvarką. Ant nedygliuotų kotelių grakščiai stiebė- 
si standūs ir bekvapiai rudeninių šiltnamio rožių pumpurai. 
Po poros dienų jos prasiskleis trumpam ir bergždžiam žy- 
dėjimui. Greičiau kaip po savaitės jau bus nuvytusios. Beg- 
julėjus pamanė, kad ekstravagantiškos 1r jausmus žadinan- 
čios gėlės neatitinka posėdžio nuotaikos. Tačiau tuščia vaza 
nepakenčiamai kristų į akis ir varžytų. 

— Kas parūpino gėlių? — paklausė jis. 

— Manau, ponia Bostok, - atsakė daktarė Ingrem. - Ji 
tvarkė kambarį, kai aš atvažiavau. 

— Puiku, - tarė daktaras Itridžas. 

Pirštu jis paglostė vieną pumpurą taip švelniai, kad kote- 
lis net nesujudėjo. Begjulėjus nesuprato, ar ši pastaba buvo 
skirta rožių grožiui, ar ponios Bostok nuovokai. 

— Panelė Bolam labai mėgo gėles, labai mėgo, - tarė vy- 
riausiasis gydytojas. Jis apsidairė aplink tarsi laukdamas, kad 
bendradarbiai prieštarautų. 

— Nagi, gal pradėsim? 

Daktaras Begjulėjus, kaip neetatinis sekretorius, atsisė- 
do daktarui Itridžui iš dešinės. Daktaras Steineris užėmė 
kėdę greta jo. Steinerio dešinėje sėdėjo daktarė Medoks. 
Daugiau konsultantų nebuvo. Daktaras Makbeinas ir dakta- 
ras Meison-Džailzas dalyvavo konferencijoje Valstijose. Li- 
kęs personalas, draskomas smalsumo ir nenoro nutraukti 
savaitgalio poilsį, matyt, nusprendė kantriai palaukti pirma- 
dienio. Daktaras Itridžas manė būsiant teisinga paskambin- 
ti jiems visiems ir pranešti apie posėdį. Jis oficialiai perda- 
vė jų atsiprašymus, ir jie buvo rimtai išklausyti. 

Albertina Medoks, prieš persikvalifikuodama į psichiat- 
rus, buvo chirurgė, ir labai gera chirurgė. Jos bendradarbių 

požiūris į savo specialybę galbūt buvo toks prieštaringas, 
kad dviguba daktarės Medoks kvalifikacija tik pakėlė jos au- 
toritetą jų akyse. Ji atstovavo klinikai Valdybos patariama- 
jame komitete, kur taip sumaniai ir energingai gynė Stiną 
nuo terapeutų ir chirurgų atsitiktinių užsipuolimų, jog ją 
gerbė ir jos prisibijojo. Klinikoje ji niekaip neprisidėjo prie 
ginčo tarp Froido gerbėjų ir eklektinio metodo šalininkų, 
būdama, kaip Begjulėjus išsireiškė, vienodai bjauri abiem 
pusėms. Pacientai ją mylėjo, tačiau bendradarbiams tai ne- 
darė įspūdžio. Jie įprato būti mylimi savo pacientų ir tik pa- 
stebėjo, kad Albertina ypač sumaniai moka atremti tokį vai- 
kystės emocijų nukreipimą į jos asmenį. Ji buvo apkūni ži- 
laplaukė niekuo neišsiskirianti moteris, atrodanti kaip 
laiminga šeimos motina, kokia ir buvo. Turėjo penketą vai- 
kų, sūnūs išsilavinę ir pasiturintys, dukterys sėkmingai iš- 
tekėjusios. Jos neišvaizdus vyras ir vaikai gaubė ją pakan- 
čiu, kiek žaismingu rūpesčiu, kuris niekada nepaliovė ste- 
binti bendradarbių Stine, laikančių ją grėsminga asmenybe. 
Dabar ji sėdėjo su Hektoru, savo senu pekinuku, piktdžiu- 
giškai įsitaisiusiu jai ant kelių ir panašiu į savimi patenkin- 
tą užmiesčio namų šeimininkę, laukiančią prasidedant die- 
ninio spektaklio. Daktaras Steineris irzliai suniurnėjo: 

— Nejaugi, Albertina, jums reikėjo vežtis Hektorą? Ne- 
noriu pasirodyti žiaurus, tačiau tas gyvulys jau pradeda dvok- 
ti. Jums reikėtų jį nurašyti. 

— Dėkui, Poli, - atšovė daktare Medoks savo sodriu, me- 
lodingu balsu. - Hektoras bus nurašytas, kaip kad jūs apta- 
kiai išsireiškėte, kai liausis džiaugtis gyvenimu. Mano ma- 
nymu, jis dar nepasiekė tos stadijos. Nesu pratusi taip leng- 
vai atsikratyti gyvų padarų vien dėl to, kad tam tikros jų 
fizinės savybės man nemalonios; nei, pasakyčiau, dėl to, kad 
jie šiek tiek vargina. 

Daktaras Itridžas skubiai įsiterpė: 

— Kaip gerai, jog radote laiko atvykti šį vakarą, Alberti- 
na. Atsiprašau, kad pakvietėme paskutinę minutę. 

Jis kalbėjo be jokios ironijos, nors, kaip ir jo bendradar- 
biai, puikiai žinojo, jog daktarė Medoks dalyvaudavo vos vie- 
name tarybos posėdyje iš keturių dėl priežasties, kurios ji 
1r nesistengė nuslėpti: esą jos sutartyje su Regiono taryba 
nėra nė vieno punkto, įpareigojančio ją kas mėnesį daly- 
vauti skambiomis frazėmis paįvairinamuose nuobodžiuose 
pasisėdėjimuose, be to, daugiau kaip nuo vieno psichiatro 
draugijos Hektoras iš karto subloguojąs. Šio argumento tei- 
singumas būdavo demonstruojamas per daug dažnai, kad kas 
nors ryžtųsi jį užginčyti. 

— Esu šios tarybos narė, Henri, - maloningai atsakė dak- 
tarė Medoks. - Argi yra kokia nors priežastis, dėl kurios 
turėčiau nesistengti dalyvauti? 

Jos žvilgsnis nukrypo į daktarę Ingrem, duodamas su- 
prasti, jog ne visų dalyvių vienodos teisės. Merė Ingrem 
buvo priemiesčio bendrosios praktikos gydytojo žmona ir 
lankydavosi Stine dukart per savaitę duoti narkozės EŠT 
seansuose. Nebūdama nei psichiatrė, nei konsultantė, ji pa- 
prastai nedalyvaudavo tarybos posėdžiuose. Daktaras Itri- 
džas teisingai suprato tą žvilgsnį ir tvirtai pareiškė: 

— Daktarė Ingrem buvo labai maloni, kad sutiko atvykti 
šį vakarą mano kvietimu. Pagrindinis posėdžio dienotvarkės 
klausimas, savaime suprantama, susijęs su panelės Bolam 
nužudymu, o daktarė Ingrem penktadienio vakarą buvo kli- 
nikoje. 

— Tačiau, kiek suprantu, nėra įtariama, - atsiliepė dakta- 
rė Medoks. — Sveikinu ją. Kaip džiugu, kad bent vienas gy- 
dytojas gali pateikti įtikinamą alibi. 

Ji griežtai pažvelgė į daktarę Ingrem, iš jos tono buvo 
galima suprasti, kad alibi savaime yra abejotinas ir vargiai 
deramas žemiausio rango gydytojai, kai trys vyresnieji kon- 

sultantai negali jo pateikti. Niekas neklausė, kaip daktarė 
Medoks sužinojo apie alibi. Matyt, kalbėjo su seseria Emb- 
rouz. Daktaras Steineris piktai atrėžė: 

— Juokinga kalbėti apie alibi, tartum policija rimtai galė- 
tų įtarti vieną iš mūsų! Man absoliučiai aišku, kas atsitiko. 
Žmogžudys laukė jos pasislėpęs pusrūsyje. Jis ten, apačio- 
je, galėjo tūnoti ištisas valandas, galimas daiktas, net nuo 
praėjusios dienos. Galėjo prasmukti pro Kalį su vienu iš pa- 
cientų apsimetęs giminaičiu ar ligoninės automobilio sani- 
taru. Netgi galėjo naktį įlįsti. Juk taip jau buvo atsitikę. Pa- 
tekęs į pusrūsį, būtų turėjęs daugybę laiko išsiaiškinti, ku- 
riuo raktu atrakinamos archyvo durys, ir daugybę laiko 
žudymo įrankiui pasirinkti. Nei amuletas, nei kaltas nebu- 
vo paslėpti. 

— O kaip, jūsų manymu, šis nežinomas žmogžudys išėjo 
iš pastato? — paklausė daktaras Begjulėjus. - Mes labai 
kruopščiai apieškojome kliniką prieš atvykstant policijai, o 
jie dar kartą apžiūrėjo. Atminkite, pusrūsio ir pirmo aukšto 
durys buvo užsklęstos 1š vidaus. 

— Suktuvo lynais užsliuogė aukštyn lifto šachta ir paspru- 
ko gaisrinėmis kopėčiomis pro kurias nors atsargines du- 
ris, —- atsakė daktaras Steineris, išdidžiai atversdamas savo 
kozirį. - Aš ištyrinėjau liftą — tikrai įmanoma. Plonas vy- 
ras — arba moteris, žinoma, - galėjo prasisprausti pro kabi- 
nos viršų ir patekti į šachtą. Lynai pakankamai stori, kad 
išlaikytų nemažą svorį, o užlipti nebūtų per sunku bet ko- 
kiam vidutiniško vikrumo žmogui. Žinoma, lieknam. - Jis 
patenkintas pažvelgė į savo apvalėjantį pilvuką. 

— Smagi teorija, - tarė Begjulėjus. - Nelaimei, visos du- 
rys, išeinančios į gaisrines kopėčias, taip pat buvo užsklęs- 
tos 1š vidaus. 

— Pasaulyje nėra tokio pastato, kur nutrūktgalvis ir paty- 
ręs Žmogus negalėtų įsibrauti ar iš jo pasprukti, - žinovo 

tonu paskelbė daktaras Steineris. - Jis galėjo išlįsti pro an- 
tro aukšto langą ir palange nuslinkti iki gaisrinių kopėčių. 
Trumpai sakant, žmogžudys nebūtinai yra vienas iš darbuo- 
tojų, kuriems pasitaikė dirbti vakar vakare. 

— Pavyzdžiui, kad ir aš, - įsiterpė daktarė Medoks. 

Daktaras Steineris nesumišo. 

— Tai, žinoma, nesąmonė, Albertina. Aš nieko nekaltinu. 
Tiktai atkreipiau dėmesį, kad įtariamųjų ratas ne toks jau 
mažas, kaip policija linkusi manyti. Jiems reikėtų pasigilinti 
į asmeninį panelės Bolam gyvenimą. Akivaizdu, jog ji turė- 
jo priešą. 

Tačiau tai neišmušė daktarės Medoks iš vėžių. 

— Man pasisekė, - pareiškė ji. - Praėjusį vakarą su savo 
vyru buvau Bacho muzikos rečitalyje Karališkojoje koncer- 
tų salėje, ten ir vakarieniavome prieš koncertą. O jeigu Eles- 
derio liudijimu apie mane būtų abejojama, su mumis dar buvo 
mano svainis, tarp kitko, vyskupas, - su pasitenkinimu pri- 
dūrė ji, tarsi smilkalai ir arnotas būtų vyskupo dorumo ir 
teisingumo garantai. 

Daktaras Itridžas mandagiai šyptelėjo. 

— Man būtų ramiau, jei galėčiau pateikti bent evangelikų 
pastoriaus laidavimą vakar vakaro laikotarpiui nuo šeštos 
valandos penkiolika minučių iki septintos. Tačiau ar šis te- 
oretizavimas nėra vien tuščias laiko gaišimas? Nusikaltimas 
policijos žinioje 1r turime jį ten palikti. Svarbiausias mūsų 
rūpestis — aptarti jo įtaką klinikos darbui ir apsvarstyti pir- 
mininko ir Valdybos sekretoriaus pasiūlymą, kad ponia Bos- 
tok kol kas eitų vedėjos pareigas. Tačiau geriau darykim 
viską 1š eilės. Ar neprieštarausite, jei aš pasirašysiu pra- 
ėjusio posėdžio protokolus? 

Pasigirdo nelabai entuziastingas, bet paklusnus murme- 
sys, kurį paprastai sukelia šis klausimas, o vyriausiasis gy- 
dytojas prisitraukė protokolų žurnalą ir ėmė pasirašinėti. 
Daktarė Medoks staiga paklausė: 

— Koks jis? Tas inspektorius, noriu pasakyti. 

Nelauktai atsiliepė daktarė Ingrem, iki šiol netarusi nė 
žodžio. 

— Manyčiau, jam maždaug keturiasdešimt metų. Aukštas 
17 tamsus. Jo dailios rankos ir man patiko jo balsas. 

Po to ji tirštai užraudo prisiminusi, jog pati nekalčiausia 
užuomina psichiatrui gali būti šokiruojančiai atvira. Ta pa- 
staba apie dailias rankas galbūt buvo klaida. Nepaisydamas 
fizinių Dalglišo bruožų, daktaras Steineris leidosi į psicho- 
loginę inspektoriaus analizę, kurią jo kolegos psichiatrai 
mandagiai išklausė — kaip specialistai, sudominti bendradar- 
bio teorijos. Jeigu Dalglišas būtų dalyvavęs, jį būtų nustebi- 
nusi ir sudominusi nuodugni bei subtili daktaro Steinerio 
diagnozė. Vyriausiasis gydytojas atsiliepė: 

— Sutinku, kad jis apimtas įkyrios idėjos, bet yra protin- 
gas. Taigi jo klaidos bus protingo žmogaus klaidos - visada 
pačios pavojingiausios. Visų mūsų labui turime tikėtis, kad 
jis jų nepadarys. Žmogžudystė ir neišvengiamas viešumas 
tikrai atsilieps pacientams ir klinikos darbui. O tai verčia 
mus grįžti prie pasiūlymo dėl ponios Bostok. 

— Man visada labiau patiko Bolam, o ne Bostok, - tarė 
daktarė Medoks. — Būtų gaila, jei mes praradome vieną ne- 
tinkamą vedėją - nors ir kaip apgailėtinai ir netikėtai - vien 
tam, kad užsikrautume kitą tokią pačią. 

— Sutinku, - pritarė daktaras Begjulėjus. — Aš pats visa- 
da iš jų abiejų teikiau pirmenybę Bolam. Tačiau tai, matyt, 
būtų laikinas paskyrimas. Paskui vyks konkursas. Tuo tar- 
pu kažkam juk reikia perimti pareigas, o ponia Bostok bent 
išmano darbą. 

Daktaras Itridžas pasakė: 

— Loderis davė aiškiai suprasti, jog Ligoninių valdyba ne- 
pritartų pašalinio priėmimui, kol policija nebaigė tyrimo, net 
jeigu ir atsirastų, kas nori. Mums nereikia dar didesnio są- 

myšio. Ir taip užteks bruzdesio. Kaip tik todėl prisiminiau 
spaudą. Loderis pasiūlė, o aš sutikau, kad visi pasiteiravi- 
mai būtų nukreipiami į Valdybos būstinę ir kad čia niekas 
nedarytų spaudai jokių pareiškimų. Atrodo, taip būtų geriau- 
sia. Pacientų labui svarbu apsieiti be reporterių, bėginėjan- 
čių po kliniką. Gydymas ir taip nukentės. Ar taryba oficia- 
liai pritars šiam sprendimui? 

Pritarė. Niekas neparodė jokio noro turėti reikalų su 
spauda. Daktaras Steineris neprisidėjo prie bendro pritaria- 
mo murmėjimo. Jo mintys vis dar sukosi apie panelės Bo- 
lam įpėdinės klausimą. Jis irzliai pareiškė: 

„— Negaliu suprasti, kodėl daktarė Medoks ir daktaras 
Begjulėjus taip nusistatę prieš ponią Bostok. Esu jau paste- 
bėjęs. Absurdiška ją nepalankiai lyginti su panele Bolam. 
Nėra jokios abejonės dėl to, katra iš jų yra... buvo... yra tin- 
kamesnė vedėjos pareigoms. Ponia Bostok labai protinga, 
kvalifikuota, stabilios psichikos moteris, tikrai suprantanti 
darbo, kurį mes čia atliekame, svarbą. Niekas nebūtų galė- 
Jęs pasakyti to paties apie panelę Bolam. Jos požiūris į pa- 
cientus kartais būdavo labai netikęs. 

— Aš ir nežinojau, jog ji taip bendraudavo su pacientais, — 
atsiliepė daktaras Begjulėjus. — Šiaip ar taip, nė vienas iš 
manųjų nesiskundė. 

— Ji kartais paskirdavo priėmimus ir apmokėdavo kelio- 
nių išlaidas. Visiškai tikiu, kad jūsų pacientai nepastebėda- 
vo jos požiūrio. Tačiau maniškiai priklauso šiek tiek kito- 
kiai kategorijai. Be to, daug jautresni šiems dalykams. Po- 
nas Berdžas, pavyzdžiui, užsiminė apie tai. 

Daktarė Medoks piktai nusijuokė. 

— Ak, Berdžas! Vis dar ateina? Žinau, kad naujas jo opu- 
sas pažadėtas gruodį. Bus įdomu pažiūrėti, Poli, ar jūsų pa- 
stangos pagerino jo prozą. Jeigu taip, visuomenės pinigai 
bus naudingai išleisti. 

Daktaras Steineris įsižeidęs puolė prieštarauti. Jis gy- 
dęs nemažai rašytojų ir menininkų, tarp jų ir Rozos globoti- 
nių, ieškančių trupučio psichoterapijos veltui. Nors ir buvo 
jautrus menui, bet visur, kur būdavo paliečiami jo pacientų 
interesai, jam paprastai pritrūkdavo kritiško įžvalgumo. Jis 
negalėdavo pakęsti, kai juos kritikuodavo, gyveno amžina 
viltimi, kad jų nepaprasti talentai pagaliau bus pripažinti, ir 
greitai supykdavo gindamas juos. Daktaro Begjulėjaus įsiti- 
kinimu, tai buvo viena patrauklesnių Steinerio savybių: dau- 
geliu atžvilgių jis graudžiai naivus. Dabar jis metėsi į painią 
savo paciento charakterio ir jo prozos stiliaus gynybą: 

— Ponas Berdžas — labai talentingas ir jautrus žmogus, 
iškankintas savo nesugebėjimo palaikyti patenkinamus sek- 
sualinius santykius, ypač su savo žmonomis. 

Šis nevykęs nusižengimas gero tono taisyklėms, rodės, 
sukėlė dar didesnį daktarės Medoks pasipiktinimą. Šį vaka- 
rą, pamanė Begjulėjus, ji tikra eklektinio metodo šalininkė. 

Daktaras Itridžas ėmė juos raminti: 

— Ar negalėtume trumpam užmiršti savo profesinių ne- 
sutarimų ir susikaupti svarstomam dalykui? Daktare Stei- 
neri, ar turite kokių nors prieštaravimų dėl ponios Bostok 
laikino paskyrimo vedėja? 

Daktaras Steineris irzliai atsakė: 

— Klausimas grynai akademiškas. Jeigu Valdybos sekre- 
torius nori, kad ji būtų paskirta, 1r bus paskirta. Šis farsas, 
neva su mumis tariamasi, yra juokingas. Mes neturime jo- 
kių įgaliojimų nei pritarti, nei nepritarti. Man tai puikiai pa- 
aiškino Loderis, kai praėjusį mėnesį kreipiausi į jį dėl Bo- 
lam perkėlimo. 

— Aš ir nežinojau, kad jūs kreipėtės, - pasakė daktaras 
Itridžas. 

— Kalbėjausi su juo rugsėjo mėnesį po Ūkio komiteto po- 
sedžio. Tai buvo tik atsargus pasiūlymas. 

— Ir, be abejo, susilaukė kategoriško atkirčio, - tarė Beg- 
julėjus. — Būtų buvę išmintingiau prilaikyti liežuvį. 

— Arba pranešti mūsų tarybai, - pridūrė Itridžas. 

— Ir kas iš to? — šaukė Steineris. - Kas buvo, kai aš pasi- 
skundžiau dėl Bolam? Nieko! Visi pritarėte, kad ji netinka 
vedėjauti. Visi pritarėte — na, dauguma, - kad Bostok - ar 
net pašalietė - būtų labiau pageidautina. Tačiau kai atėjo lai- 
kas veikti, nė vienas iš jūsų nesiteikėte pasirašyti laiško 
Ligoninių valdybai. Ir labai gerai žinote, kodėl! Jūs visi bijo- 
jote tos moters. Taip, bijojote! 

Daktarė Medoks pertraukė pasipiktinimo murmesį: 

 — Ji kažkuo baugino. Gal tuo savo klaikiu ir droviu sąži- 
ningumu. Jūs, Poli, kaip ir visi kiti, jos prisibijojote. 

— Galimas daiktas. Bet aš bandžiau ką nors daryti dėl 
jos. Kalbėjausi su Loderiu. 

— Aš irgi kalbėjausi, — ramiai pasakė Itridžas. - Ir gal net 
naudingiau. Aš paaiškinau, jog ši taryba gerai supranta, kad 
administracija mums nepavaldi, bet pasakiau: man, kaip psi- 
chiatrui ir gydytojų tarybos pirmininkui, panelė Bolam at- 
rodo esanti netinkamo savo darbui temperamento. Pareiš- 
kiau nuomonę, jog perkėlimas būtų jos pačios labui. Apie 
jos sugebėjimus negalima nieko kritiško pasakyti, aš ir ne- 
sakiau. Žinoma, Loderis nieko neprižadėjo, tačiau kuo pui- 
kiausiai suprato, jog aš turėjau teisę pateikti šią nuomonę. 
Ir, manau, jis ją priėmė. | 

Daktarė Medoks atšovė: 

— Žinodama jo įgimtą atsargumą, nepasitikėjimą psichiat- 
rais ir įprastą jo administracinių sprendimų tempą, manau, 
jog būtume atsikratę panelės Bolam maždaug per dvejus me- 
tus. Kažkas iš tikrųjų paskubino reikalą. 

Staiga prabilo daktarė Ingrem. Rausvas kvailokas veidas 
dar smarkiau paraudo. Ji sėdėjo įsitempusi, o priešais ant 
stalo sunertos rankos drebėjo. 

— Nemanau, kad jums derėtų kalbėti tokius dalykus. Tai... 
tai neteisinga. Panelė Bolam mirusi, žiauriai nužudyta. Jūs 
čia sėdite, visi, ir šnekučiuojatės, lyg jums nerūpėtų! Su- 
prantu, sugyventi su ja nebuvo labai lengva, tačiau ji mirusi 
1 nemanau, kad dabar laikas apie ją blogai kalbėti. 

Daktarė Medoks pažvelgė į daktarę Ingrem susidomėju- 
Si ir su šiokia tokia nuostaba, tarsi būtų susidūrusi su nepa- 
prastai kvailu vaiku, kuriam kažkaip pavyko pasakyti pro- 
tingą mintį. 

— Matau, laikotės prietaro, jog nedera sakyti teisybės apie 
mirusįjį. Mane visada domino šio atavistinio tikėjimo šak- 
nys. Mudvi turime kada nors apie tai pasikalbėti. Norėčiau 
išgirsti jūsų nuomonę. 

Daktarė Ingrem, skaisčiai raudona iš susijaudinimo ir vos 
neverkdama, atrodė taip, tartum siūlomas pasikalbėjimas bū- 
tų malonė, kurios ji mielai atsisakytų. Daktaras Itridžas pa- 
kartojo: 

— Blogai kalbėti? Turėčiau apgailestauti, jei manyčiau, 
jog čia apie ją blogai kalbama. Be abejo, yra kai kurių daly- 
kų, kurių nedera sakyti. Negali būti tokio šios tarybos na- 
rio, kuris nesibaisėtų beprasmišku panelės Bolam mirties 
žiaurumu ir netrokštų, kad ji grįžtų pas mus, nesvarbu, ko- 
kie jos, kaip vedėjos, trūkumai. - Pompastiškumas buvo per 
daug akivaizdus. Lyg suvokdamas jų nuostabą ir suglumi- 
mą, jis pažiūrėjo aukštyn ir provokuojamai paklausė: — Na, 
argi yra? Ar yra? 

— Žinoma, ne, - atsakė daktaras Steineris. Jo tonas buvo 
ramus, tačiau Žžvitrios akutės vengė Begjulėjaus žvilgsnio. 
Jo akyse buvo matyti sumišimas, tačiau Begjulėjus įžvelgė 
1r piktą pašaipą. Vyriausiasis gydytojas vaidino prastokai. 
Jis davė valią Albertinai Medoks, ir jo vadovavimas tarybai 
buvo susilpnėjęs. Graudžiausia, pagalvojo Begjulėjus, kad 
Itridžas nuoširdus. Jis kalbėjo rimtai. Jis jautė —- iš tikrųjų 


170 PD James 


jie visi - nuoširdų pasibaisėjimą smurtu. Buvo gailestingas 
žmogus, sukrėstas ir nuliūdintas minties apie žiaurią bejė- 
gės moters mirtį. Tačiau jo žodžiai skambėjo dirbtinai. Jis 
dangstėsi formalumu, tyčia stengėsi posėdžio atmosferą 
ataušinti ligi banalaus susirinkimo lygio. O laimėjo tiek, kad 
pasirodė veidmainis. 

Po daktarės Ingrem išsišokimo posėdis, rodės, išsikvė- 
pe. Daktaras Itridžas dėjo mėšlungiškas pastangas jį su- 
valdyti, bet pokalbis krypo nuobodžia, padrika vaga, šoki- 
nėdamas nuo vienos temos prie kitos, tačiau nuolatos ne- 
išvengiamai grįždamas prie žmogžudystės. Visi jautė, kad 
gydytojų taryba turėtų išreikšti kažkokią bendrą nuomo- 
nę. Klaidžiodami nuo teorijos prie teorijos, posėdžio daly- 
viai galiausiai apsistojo prie daktaro Steinerio pasiūlytos 
versijos. Žudikas, akivaizdu, pateko į kliniką dieną, kai dar 
nebuvo liepta užrašinėti įeinančius ir išeinančius žmones. 
Jis pasislėpė pusrūsyje, ramiai išsirinko žudymo įrankius 
1r iškvietė panelę Bolam žemyn, suradęs jos vietinio tele- 
fono numerį lentelėje, kabančioje greta telefono. Nepaste- 
bėtas prasmuko į viršutinius aukštus ir išlindo pro kurį 
nors langą, įsigudrino jį uždaryti paskui save ir nuslinko 
ligi gaisrinių kopėčių. Tai, kad šiai procedūrai reikėjo ypa- 
tingos sėkmės, taip pat neeilinio ir nepaprasto vikrumo, 
nebuvo per daug pabrėžiama. Vadovaujant daktarui Stei- 
neriui, teorija buvo nuodugniai detalizuota. Panelės Bolam 
skambučio Valdybos sekretoriui klausimas buvo atmestas 
kaip neesminis. Ji neabejotinai norėjusi pasiskųsti kokiais 
nors menkais nusižengimais, tikrais ar įsivaizduojamais, 
kurie neturėjo nieko bendra su jos mirtimi. Prielaidą, kad 
žudikas galėjo užkopti į viršų lifto šachtos lynais, visi at- 
metė kaip kažką fantastiška, nors, anot daktarės Medoks, 
žmogui, kuris balansuodamas ant palangės galėjo uždaryti 
sunkų langą, po to, kybodamas erdvėje, nuslinkti kokias 

penkias pėdas ligi kopėčių, lifto šachta vargu ar būtų bu- 
vusi neįveikiama. 

Daktaras Begjulėjus, bodėdamasis savo dalyvavimu ku- 
riant šį mitinį žudiką, prisimerkė ir įsistebeilijo į rožių va- 
zą. Kambario šilumoje jų vainiklapiai palengva ir beveik pa- 
stebimai skleidėsi. Raudona, žalia ir rausva susiliejo į pa- 
sklidą margumyną, kuris, pažvelgus žemiau, atsispindėjo 
blizgančiame stalo paviršiuje. Staiga jis plačiai atsimerkė ir 
pamatė daktarą Itridžą įdėmiai žvelgiant į jį. Tame atvira- 
me, skvarbiame žvilgsnyje buvo matyti susirūpinimas; dak- 
taras Begjulėjus pamanė, jog ir gailestis. Vyriausiasis gydy- 
tojas tarė: 

— Kai kuriems tarybos nariams jau gana. Manau, kad ir 
man. Jeigu niekas neturi kokio nors neatidėliotino klausi- 
mo, skelbiu posėdį baigtą. 

Daktarui Begjulėjui pasirodė, jog toli gražu ne atsitikti- 
nai juodu su vyriausiuoju gydytoju liko vieni kambaryje. 
Tikrindamas, ar visi langai uždaryti, daktaras Itridžas pa- 
klausė: 

— Nagi, Džeimsai, ar jau apsisprendei perimti iš manęs 
vyriausiojo gydytojo postą? 

— Tai daugiau klausimas apie apsisprendimą dalyvauti ar 
ne konkurse dėl tos vietos, kai jis bus paskelbtas, tiesa? — 
atsakė Begjulėjus ir pasiteiravo: — O kaip Meison-Džailzas 
ar Makbeinas? 

— Em Di nesuinteresuotas. Savaime aišku, begalės po- 
sėdžių, o jis nenori atsisakyti savo dėstomojo dalyko pa- 
skaitų. Makbeinas prapuolęs su naująja regionine jaunimo 
klinika. 

Kartais vyriausiajam gydytojui užeidavo toks nejautru- 
mas: jis nebandė sušvelninti fakto, kad jau buvo klausęs ki- 
tų sutikimo. Dabar grando dugną, pamanė Begjulėjus. 

— O Steineris? - paklausė jis. - Spėju, kad norėtų. 

Vyriausiasis gydytojas šyptelėjo. 

— O, nemanau, jog Regioninė taryba paskirtų daktarą Stei- 
nerį. Ši klinika plataus profilio. Mums reikia žmogaus, ku- 
ris apgintų klinikos interesus. Gali būti labai didelių per- 
mainų. Jūs žinote mano nuomonę. Kai numatomas glaudes- 
nis psichiatrijos susiejimas su bendrąja medicina, tokioms 
įstaigoms kaip ši gali tekti išnykti dėl bendro labo. Mums 
reikėtų pereiti prie stacionarinio gydymo. Stinas gali atsi- 
durti bendrajame ligoninių 1r ambulatorijų departamente. 
Nesakau, jog taip bus. Tačiau įmanoma. 

Tad štai kokiu keliu taryba mano eiti? Daktaras Itridžas 
gerai jautė, iš kur vėjas pučia. Maža ambulatorinė įstaiga be 
registratorių, neruošianti specialistų ir nesusieta su ben- 
drojo gydymo ligonine, planuotojams lengvai gali tapti anach- 
ronizmu. Daktaras Begjulėjus pasakė: 

— Man nesvarbu, kur priiminėti pacientus, kad tik būtų 
tylu ir ramu, šiek tiek pakantumo, ne per daug hierarchijos 
nesąmonių ir kuo mažiau krakmolytų marškinių. Siūlomi 
psichiatrijos skyriai bendrosios medicinos ligoninėse - vi- 
sai puiku, jei tik ligoninė pripažins, jog mums irgi reikia 
darbuotojų ir patalpų. Esu per daug pavargęs kovoti. — Jis 
pažvelgė į vyriausiąjį gydytoją. — Iš tikrųjų buvau beveik ap- 
sisprendęs nedalyvauti. Vakar vakare skambinau į jūsų ka- 
binetą iš gydytojų kambario, norėdamas paklausti, ar nega- 
lėtume pasišnekėti apie tai po gydymo seansų. | 

— Nejaugi? Kuriuo laiku? 

— Maždaug šeštą dvidešimt ar dvidešimt penkios. Nie- 
kas neatsiliepė. Veliau, žinoma, mums teko užsiimti kitais 
dalykais. 

Vyriausiasis gydytojas tarė: 

— Greičiausiai buvau bibliotekoje. Esu labai patenkintas 
dėl to, jeigu tai reiškia, kad turėjai laiko dar kartą apgalvoti 
savo sprendimą. Ir tikiuosi, kad apsigalvosi, Džeimsai. 

Jis išjungė šviesas, ir jie nulipo laiptais žemyn. Tik stai- 
ga stabtelėjęs vyriausiasis gydytojas pasisuko į daktarą Beg- 
julėjų 1r paklausė: 

— Sakai, skambinai maždaug šeštą dvidešimt? Labai įdo- 
mu, iš tiesų labai įdomu. 

— Na, manau, maždaug tada. 

Daktaras Begjulėjus, suirzęs ir nustebęs, suvokė, jog jis 
pats, 0.ne vyriausiasis gydytojas, kalba tokiu kaltu, suglu- 
musiu balsu. Jį apėmė karštas troškimas bėgti iš klinikos, 
ištrūkti nuo to mąslaus žydrų akių žvilgsnio, kuris jį taip 
meistriškai pastatydavo į nepatogią padėtį. Tačiau reikėjo 
dar kai ką pasakyti. Prie durų jis prisivertė sustoti ir atsi- 
gręžti į daktarą Itridžą. Nors stengėsi kalbėti abejingai, jo 
balsas suskambo pakeltu tonu, netgi karingai: 

— Norėčiau žinoti, ar turėtume ką nors daryti su sesele 
Bolam? 

— Kokiu būdu? — ramiai paklausė vyriausiasis gydytojas. 
Nesulaukęs atsakymo pridūrė: - Visas personalas žino, jog 
į mane galima kreiptis bet kuriuo metu. Tačiau aš neprašau 
išsipasakoti paslapčių. Tiriama žmogžudystė, Džeimsai, ir 
aš čia niekuo dėtas. Visiškai niekuo dėtas. Manau, ir tau 
būtų išmintingiau laikytis to paties nusistatymo. Labanakt. 

X nkstų pirmadienio rytą, per 
savo Žmonos mirties metines, Dalglišas apsilankė mažoje 
bažnytėlėje uždegti žvakės. Žmona buvo katalikė. Juodu bu- 
vo skirtingo tikėjimo, ir ji numirė jam taip ir neįstengus 
suprasti, ką tat jai reiškė ar kokią reikšmę jų santuokai ga- 
lėjo turėti šis esminis skirtumas. Pirmąją žvakę jis uždegė 
jos mirties dieną, trokšdamas išreikšti nepakeliamą sielvartą 
ir galbūt vaikiškai vildamasis suteikti ramybės jos sielai. Ši 
žvakė buvo keturiolikta. Šį labai asmenišką savo atsiskyrė- 
liško ir uždaro gyvenimo veiksmą jis laikė ne prietaru ar 
pamaldumu, o įpročiu, kurio negalėtų sulaužyti, net jei pa- 
norėtų. Žmoną jis sapnuodavo retai, bet visiškai aiškiai; pa- 
budęs nebegalėdavo tiksliai prisiminti jos veido. Jis įsprau- 
dė monetą į plyšį ir palaikė žvakės dagtį vos rusenančioje 
sudrėkusio žvakigalio liepsnelėje. Ši tuojau pat įsidegė, 
liepsna sušvito skaisčiai ir ryškiai. Jam visada būdavo svar- 
bu, kad dagtis įsidegtų iš karto. Kurį laiką Žvelgė į liepsną, 
nejausdamas nieko, netgi pykčio. Po to nusigręžė. 

Bažnyčia buvo beveik tuščia, tačiau jam ji atrodė kupina 
įtemptos ir tylios veiklos, kurią jautė, bet kurioje negalėjo 
dalyvauti. Eidamas durų link, jis atpažino moterį raudonu 
apsiaustu, apsigaubusią tamsiai žaliu šaliu, - stabtelėjusi ji 

pamirkė pirštus inde su švęstu vandeniu. Tai buvo Fredrika 
Sekson, vyresnioji Stino klinikos psichologė. Jie kartu pri- 
ėjo išorines duris, jis atidarė jas, įveikdamas staigų rudens 
vėjo gūsį. Ji nesivaržydama draugiškai nusišypsojo. 

— Sveiki. Nesu anksčiau jūsų čia mačiusi. 

— Aš ateinu tik kartą per metus, - atsakė Dalglišas. Jis 
nieko neaiškino, o ji nieko neklausinėjo. Tik pasakė: 

— Norėjau jus pamatyti. Yra kažkas, ką, manau, jums rei- 
kėtų Žinoti. Ar jūs ne tarnyboje? Ar negalėtumėte pasielgti 
netradiciškai ir pasikalbėti su įtariamąja kavinukėje? Į jūsų 
biurą nenoriu eiti, o klinikoje nėra lengva paprašyti pokal- 
bio. Šiaip ar taip, man reikėtų puodelio kavos. Sušalau. 

— Čia už kampo žinojau vieną, - tarė Dalglišas. - Kava 
nebloga ir vieta gana rami. 

Kavinė per metus buvo pasikeitusi. Dalglišas ją prisimi- 
nė švarią, bet neįmantrią, su eile pušinių stalų, apdengtų 
plastmasinės plėvelės staltiesėmis ir su ilgu aptarnavimo 
bufetu, apkrautu arbatinukais ir po stiklu pavožtomis gau- 
sių sumuštinių rietuvėmis. Kavinukė suklestėjo. Sienos bu- 
vo apmuštos seno ąžuolo imitacijos paneliais, ant kurių ka- 
bojo grėsmingas abejotino autentiškumo rapyrų, senovinių 
pistoletų ir trumpų kardų rinkinys. Padavėjos atrodė it avan- 
gardo mados debiutantės, uždarbiaujančios kišenpinigiams, 
o apšvietimas buvo toks diskretiškas, jog beveik šiurpus. Ji 
išsirinko staliuką tolimajame kampe. 

— Tik kavos? — paklausė Dalglišas. 

— Prašom tik kavos. 

Ji palaukė, kol bus užsakyta, po to tarė: 

— Aš dėl daktaro Begjulėjaus. 

— Taip ir pamaniau. 

— Tikriausiai jums jau teko šį tą išgirsti. Verčiau papasa- 
kosiu apie tai dabar, nei lauksiu paklausiama, ir man bus 
mieliau, jei išgirsite iš manęs, o ne iš Emės Šorthauz. 

Ji kalbėjo be apmaudo ar varžymosi. Dalglišas atsakė: 

— Neklausiau, nes neatrodė svarbu, bet jeigu norite man 
papasakoti, tai gali būti 1r naudinga. 

— Nenoriu, kad susidarytumėte klaidingą nuomonę, štai 
1r viskas. Jums būtų taip lengva įsivaizduoti, jog mes jautė- 
me pagiežą panelei Bolam. Žinote, nejautėme. Vienu tarpu 
mes netgi buvome jai dėkingi. 

Dalglišui nebuvo jokio reikalo klausti, kas tie „mes“. 

Padavėja abejingai atnešė kavos su balsva putele mažuo- 
se vaiskiuose puodeliuose. Panelė Sekson nusisiautė paltą 
1r atsirišo šalį. Jie abu suėmė pirštais karštus puodelius. Ji 
įsibėrė cukraus ir pastūmėjo Dalglišui plastmasinę cukri- 
nę. Jos judesiuose nebuvo jokios įtampos, jokio nerangu- 
mo. Ji elgėsi laisvai it mokinė, su drauge gurkšnojanti kavą. 
Su ja jam pasirodė neįprastai ramu, gal todėl, kad nebuvo 
jam fiziškai patraukli. Tačiau patiko. Sunku patikėti, kad čia 
tik antras jų susitikimas ir kad juodu suvedė žmogžudystė. 
Ji nugriebė putelę ir nepakeldama galvos prašneko: 

— Džeimsas Begjulėjus 1r aš pamilome vienas kitą be- 
veik prieš trejus metus. Be didelių moralinių kančių. Mu- 
du nesišaukėme meilės, bet ir nesigrūmėme su ja. Juk ne- 
atsisakai laimės savo noru, jei nesi mazochistas ar šventa- 
s1S, O Mudu nesame nei tai, nei tai. Aš žinojau, kaip kad 
tokie dalykai sužinomi, jog Džeimsui skersai kelio stovi 
neurastenikė žmona, tačiau jis man daug nepasakojo apie 
ją. Mudu pripažinome, kad jis jai reikalingas ir kad apie 
skyrybas negali būti nė kalbos. Įtikinome save, kad neda- 
rome jai jokios skriaudos ir kad jai negalima žinoti. Džeim- 
sas sakydavo, jog mylėdamas mane padarė savo santuoką 
laimingesnę jiems abiem. Savaime aišku, kai esi laimin- 
gas, lengviau būti švelniam 1r kantriam, tad galbūt jis bu- 
vo teisus. Nežinau. Šiuo argumentu, matyt, vadovaujasi 
tūkstančiai įsimylėjėlių. 

Labai dažnai negalėjome susitikinėti, tačiau aš turiu bu- 
tą ir mes paprastai įsigudrindavome kartu praleisti du va- 
karus per savaitę. Kartą Helena - jo žmona - išvyko aplan- 
kyti savo sesers ir mes kartu išbuvome visą naktį. Kliniko- 
je, Žinoma, turėjome būti atsargūs, tačiau iš tikrųjų ten mažai 
tesimatydavome. 

— Kaip apie tai sužinojo panelė Bolam? - pasidomėjo Dal- 
glišas. 

— Labai paprastai. Žiūrėjome teatre Anuji pjesę, o ji sė- 
dėjo viena eilėje už mūsų. Ir kas galėjo manyti, jog Bolam 
įsigeis pažiūrėti Anuji? Manau, jai buvo pasiųstas atlieka- 
mas bilietas. Buvo antros mudviejų metinės, ir visą spek- 
taklį mes laikėmės už rankų. Galbūt buvome truputį išgė- 
rę. Po to išėjome iš teatro vis dar susiėmę už rankų. Bet 
kas iš klinikos, bet koks pažįstamas galėjo pamatyti. Mudu 
darėmės neatsargūs, ir kada nors kas nors turėjo mus pa- 
matyti. Tiesiog atsitiktinumas, jog pasitaikė Bolam. Kiti 
žmonės tikriausiai nebūtų kišęsi ne į savo reikalus. 

— O ji papasakojo poniai Begjulėj? Atrodo nepaprastai gra- 
su Ir Žiauru. 

— Nieko panašaus. Bolam taip nemanė. Buvo viena iš tų 
retų ir laimingų žmonių, kurie niekad, nė akimirksnio, ne- 
suabejoja tuo, jog suvokia skirtumą tarp gėrio ir blogio. Ji 
neturėjo vaizduotės, tad negalėjo įsijausti į kitų Žmonių jaus- 
mus. Jeigu ji būtų neištikimo vyro žmona, esu įsitikinusi, 
norėtų, kad jai būtų pranešta. Nebūtų nieko blogiau už ne- 
žinojimą. Ji turėjo tokio tvirtumo, kurį kova tik sustiprina. 
Turbūt ji manė, jog papasakoti - jos pareiga. Žodžiu, vieną 
trečiadienio popietę Helena netikėtai užėjo į Stiną susitikti 
su savo vyru, o panelė Bolam pasikvietė ją į kabinetą ir pa- 
pasakojo. Man dažnai norisi sužinoti, ką tiksliai ji sakė. Įsi- 
vaizduoju, jog pasakė, kad mudu „tąsomės“. Ji praktiškai 
bet ką galėjo suvulgarinti. 

— Ji juk rizikavo, ar ne? —- tarė Dalglišas. — Turėjo labai 
mažą pagrindą ir, be abejo, negalėjo pateikti jokių įrodymų. 

Panelė Sekson nusijuokė. 

— Kalbate kaip policininkas. Ji turėjo pakankamai įrody- 
mų. Netgi Bolam mokėjo atpažinti meilę, ją pamačiusi. Be 
to, mes kartu smaginomės neturėdami leidimo, o tai jau pa- 
kankama neištikimybė. 

Žodžiai buvo kartūs, bet be pagiežos ar sarkazmo. Ji siurb- 
čiojo savo kavą su aiškiu pasigardžiavimu. Dalglišas pamanė, 
jog šitaip ji galėtų pasakoti ir apie vieną iš klinikos pacientų, 
nešališkai ir su santūriu profesiniu susidomėjimu aptarinė- 
dama žmogaus prigimties klystkelius. Vis dėlto jis netikėjo, 
kad ji myli lengvabūdiškai ar kad jos jausmai paviršutiniški. 
Jis paklausė, kokia buvo ponios Begjulėj reakcija. 

— Netikėta, ar bent kurį laiką taip atrodė. Tą Žinią ji suti- 
ko nuostabiai ramiai. Žvelgdama atgalios abejoju, ar tik mes 
visi trys nebuvome pamišę, gyvendami kažkokiame prasi- 
manytame pasaulyje, kuris, bent porą minučių protingai pa- 
galvojus, būtų atrodęs neįmanomas. Helenos gyvenimas su- 
darytas iš nenutrūkstamos eilės vaidmenų, o šį kartą ji nu- 
sprendė suvaidinti tvirtą, supratingą žmoną. Ji užsispyrė 
skirtis. Tai turėjo būti, taip sakant, draugiškos skyrybos. 
Kaip aš įsivaizduoju, tokios skyrybos įmanomos tik tada, 
kai Žmonės nustojo mylėti vienas kitą, galbūt niekada nė 
nemylėjo ar nemokėjo mylėti. Tačiau šitos skyrybos turėjo 
būti tokios. Buvo daug svarstymo. Kiekvieno laimė turėjo 
būti išsaugota. Helena ketino atidaryti drabužių parduotu- 
vę - apie šį dalyką ji kalbėjo metų metais. Mes visi trys 
pradėjome tuo domėtis ir dairėmės tinkamų patalpų. Tikrai 
graudus vaizdas. Iš tiesų mes apgaudinėjome patys save sa- 
kydami, kad viskas susitvarkys. Štai kodėl pasakiau, jog mu- 
du su Džeimsu buvome dėkingi Enidei Bolam. Klinikoje su- 
žinojo, kad numatomos skyrybos ir kad Helena įvardys ma- 

ne, — tai atitiko jos atviro ir sąžiningo elgesio supratimą, - 
tačiau su mumis apie tai buvo labai mažai kalbamasi. Bolam 
niekada niekam neužsiminė. Ji nebuvo nei liežuvautoja, nei 
piktavalė. Gandai apie jos dalyvavimą pasklido kažkokiu ki- 
tu būdu. Manau, Helena galėjo kam nors papasakoti, tačiau 
mudvi su panele Bolam apie tai niekada nesikalbėjome. 

Po to įvyko neišvengiama. Helena ėmė palūžti. Džeim- 
sas buvo palikęs ją namuose Saryje, o pats gyveno mano 
bute. Jis turėjo gana dažnai ją lankyti. Iš pradžių nieko labai 
daug nepasakojo, tačiau žinojau, kas atsitiko. Žinoma, ji bu- 
vo nesveika, ir mes abu žinojome. Ji suvaidino kantrios, nie- 
kuo nesiskundžiančios žmonos vaidmenį, ir dabar pagal ro- 
manus ir filmus jos vyras turėjo sugrįžti pas ją. O Džeimsas 
negrįžo. Daugelį dalykų slėpė nuo manęs, tačiau aš šiek tiek 
įsivaizdavau, ką jis turėdavo ištverti: scenas, ašaras, mal- 
davimus, grasinimus nusižudyti. Čia ji jau pasiryžusi sky- 
ryboms, čia niekados jo nepaleisianti. Žinoma, ji ir negalė- 
jo. Dabar suprantu. Ne jos būdui paleisti. Kalbėti apie su- 
tuoktinį it apie šunį, pririštą kieme už namo, yra žema. Visą 
laiką, kol tai vyko, aš vis geriau supratau, jog toliau taip 
nebegaliu. Subrendo kažkas, kas palengva formavosi me- 
tams bėgant. Pasakoti apie tai ar bandyti paaiškinti nėra jo- 
kios prasmės. Tai nesvarbu jūsų tyrimui, tiesa? Prieš devy- 
nis mėnesius aš ėmiau rengtis priimti katalikų tikėjimą. Ka- 
da tai įvyko, Helena atsiėmė skyrybų prašymą ir Džeimsas 
„grįžo pas ją. Manau, jam daugiau neberūpėjo, kas jam atsiti- 
ko ar kur jis sugrįžo. Tačiau jūs galite suprasti, ar ne, jog jis 
neturėjo jokio pagrindo neapkęsti Bolam. Priešas buvau aš. 

Dalglišas pamanė, jog kova, matyt, buvo labai menka. Jos 
skaistus, sveikas veidas stambia ir truputį riesta nosimi, 
plačia linksma burna netiko tragedijai. Jis prisiminė, kaip 
atrodė daktaras Begjulėjus, apšviestas panelės Bolam stali- 
nės lempos. Kvaila ir pernelyg drąsu mėginti vertinti ken- 

tėjimą pagal raukšles veide ar žvilgsnį. Panelės Sekson dva- 
sia tikriausiai tokia pat tvirta ir gyvybinga kaip ir kūnas. 
Tai, kad ji galėjo atlaikyti daugiau, dar nereiškė, kad jos jaus- 
mai buvo silpnesni. Tačiau jam labai pagailo Begjulėjaus, 
didžiausio išbandymo metą pamesto savo meilužės dėl as- 
meninės laimės, kurios jis negalėjo suprasti, nei prie jos 
pritapti. Tikriausiai niekas negalėjo suvokti tos išdavystės 
didumo. Dalglišas nesidėjo supratęs panelę Sekson. Nebu- 
vo sunku įsivaizduoti, ką kai kurie klinikos darbuotojai apie 
ją būtų prikūrę. Paviršutiniški paaiškinimai patys lindo į gal- 
vą. Tačiau jis negalėjo patikėti, kad Fredrika Sekson metėsi 
į religiją bėgdama nuo savo pačios geidulingumo ar kad ji 
kada nors neišdrįso pažvelgti tikrovei į akis. 

Jis apmąstė kai kuriuos dalykus, jos pasakytus apie Eni- 
dę Bolam. 

„Ir kas galėjo pamanyti, jog Enidė įsigeis pažiūrėti Anu- 
ji. Manau, jai buvo pasiųstas atliekamas bilietas... Netgi Bo- 
lam mokėjo atpažinti meilę, ją pamačiusi... Ji praktiškai bet 
ką galėjo suvulgarinti“. Žmonės, tapę religingi, savaime ne- 
tampa geri. Vis dėlto jos žodžiuose nebuvo jokios pagiežos. 
Ji kalbėjo, ką manė, ir tikriausiai taip pat nešališkai aiškin- 
tų savo pačios motyvus. Klinikoje ji turbūt geriausia cha- 
rakterio žinovė. Nepaisydamas nusistovėjusios tvarkos, Dal- 
glišas staiga paklausė: 

— Kas, jūsų manymu, nužudė ją, panele Sekson? 

— Sprendžiant pagal nusikaltimo charakterį ir prigimtį, 
neatsižvelgiant į paslaptingus telefono skambučius iš pus- 
rūsio, girgždančius liftus ir akivaizdžius alibi? 

— Sprendžiant pagal nusikaltimo charakterį 1r prigimtį. 

Ji atsakė nedvejodama, bet šiek tiek nenoriai: 

— Pasakyčiau, jog Piteris Neglis. 

Dalglišas pajuto staigų nusivylimą. Buvo nelogiška tikė- 
tis, kad ji iš tikro gali žinoti. 

— Kodėl Neglis? - paklausė. 

— Iš dalies todėl, kad manau, jog nusikaltėlis buvo vyras. 
Rodo nudūrimas. Aš negaliu įsivaizduoti moters, žudančios kaip 
tik tokiu būdu. Praradusią sąmonę auką moteris, mano many- 
mu, pasmaugtų. O buvo panaudotas kaltas. Toks sumanumas 
perša mintį apie žudymo įrankio sutapatinimą su žudiku. Šiaip 
kam gi jo reikėjo? Juk galėjo ją uždaužyti amuletu. 

— Daug kraujo, daug triukšmo ir ne taip garantuota, - pa- 
aiškino Dalglišas. 

— Tačiau kaltas garantuotas tik rankose žmogaus, kuris 
pasitiki savo sugebėjimu jį panaudoti, kažkokio žmogaus, 
kuriam įrankis tikrai „priaugęs prie delno“. Pavyzdžiui, dak- 
taro Steinerio negaliu įsivaizduoti žudančio tokiu būdu. Jis 
net vinies neįkaltų nenulaužęs plaktuko. 

Dalglišas irgi buvo linkęs sutikti su tuo, kad daktaras 
Steineris nekaltas. Jo negrabumą minėjo net keli klinikos 
darbuotojai. Vis dėlto neigdamas žinojęs, kur buvo laiko- 
mas kaltas, jis melavo, tačiau Dalglišas priėjo išvadą, jog 
taip elgėsi daugiau iš baimės negu dėl kaltumo. Bet, regis, 
sakė tiesą, kai susigėdęs prisipažino užmigęs, kol laukė po- 
no Berdžo. Dalglišas tarė: 

— Kalto sutapatinimas su Negliu toks akivaizdus, jog, ma- 
nau, norėta, kad jį įtartume. Ir jūs taip pat? 

— Oi, ne! Žinau, kad jis negalėjo to padaryti. Aš tik atsa- 
kiau į klausimą, kaip jis buvo pateiktas. Sprendžiant pagal 
nusikaltimo charakterį ir pobūdį. 

Jie baigė kavą, ir Dalglišas pamanė, jog ji jau norės eiti. 
Tačiau neatrodė skubanti. Kiek patylėjusi tarė: 

— Turiu prisipažinti dar vieną dalyką, šį sykį dėl kito as- 
mens. Dėl Kalio. Nieko svarbaus, tačiau jums reikėtų žino- 
ti, 1r aš pažadėjau papasakoti jums apie tai. Vargšas senukas 
Kalis iš baimės praradęs nuovoką, o jos jam trūko ir geriau- 
siais laikais. 

— Supratau, kad jis kažką pamelavo, - pasakė Dalglišas. — 
Turbūt ką nors matė einant vestibiuliu. 

— O, ne! Nieko tokio naudingo. Tai tik dėl guminės pri- 
juostės, dingusios iš meno terapijos skyriaus. Kiek žinau, 
manėte, kad žmogžudys galėjo ja ryšėti. Taigi praėjusį pir- 
madienį Kalis pasiskolino ją iš skyriaus, mat dažė emulsi- 
niais dažais savo virtuvę. Juk žinote, kaip apsitaškoma da- 
žant. Jis neprašė panelės Bolam leidimo, nes žinojo, koks 
būtų buvęs atsakymas, o ponios Bomgarden negalėjo pa- 
prašyti, nes ši išvykusi gydytis. Ketino grąžinti ją penkta- 
dienį, tačiau kai sesuo su jūsų seržantu skaičiavo invento- 
rių ir paklausė jį, ar nematęs, jis pametė galvą ir atsakė „ne“. 
Jis nėra labai protingas, tad išsigando, kad įtarsite jį žmog- 
žudyste, jeigu prisipažins paėmęs. 

Dalglišas paklausė, kada Kalis jai apie tai pasakė. 

— Žinojau, jog jis turi prijuostę, nes atsitiktinai mačiau ją 
imant. Spėjau, kad dėl to jis bus labai susijaudinęs, tad va- 
kar rytą užėjau jo aplankyti. Nuo susijaudinimo jam ima 
skaudėti skrandį, ir aš pamaniau, jog kažkas turėtų juo pa- 
sirūpinti. 

— Kur dabar ta prijuostė? — pasidomėjo Dalglišas. 

Panelė Sekson nusijuokė. 

— Sukaišiota į kokį pustuzinį Londono šiukšliadėžių, jei- 
gu jos dar neištuštintos. Vargšelis Kalis nedrįso išmesti į 
savo paties šiukšlių dėžę būgštaudamas, jog ją iškratys po- 
licija, ir negalėjo sudeginti, nes gyvena komunaliniame bu- 
te su centriniu šildymu, be jokios krosnies. Tad jis palaukė, 
kol Žmona nueis gulti, po to sėdėjo iki vienuoliktos valan- 
dos karpydamas ją į skutelius virtuvinėmis žirklėmis. Sku- 
telius sukaišiojo į popierinius maišelius, susikrovė į krepšį 
1r, įsėdęs į trisdešimt šeštą autobusą, nuvažiavo Herou Rou- 
do gatve toli nuo savo rajono. Tada iškaišiojo po maišelį į 
šiukšliadėžes, metalines sagteles sumetė pro nuotakų gro- 

teles. Tai buvo nepaprastai sunkus uždavinys, vargšas vos 
paršliaužė namo, kentėdamas baimę, nuovargį - jis pralei- 
do paskutinį autobusą - 1r skrandžio skausmus. Dar nebuvo 
atsigavęs, kai aplankiau kitą rytą, tačiau sugebėjau jį įtikin- 
ti, kad tai nėra gyvybės ar mirties, ypač mirties, klausimas. 
Pažadėjau papasakoti jums apie tai. 

— Dėkui, - rimtai padėkojo Dalglišas. - Turbūt daugiau 
neturite man ko prisipažinti? O gal sąžinė neleidžia atiduoti 
teisingumui kokio vargšo psichopato? 

Ji nusijuokė susisiausdama paltą ir rišdamasi šalį ant sa- 
vo tamsių standžių plaukų. 

— Oi, ne! Jei žinočiau, kas tai padarė, pasakyčiau. Neken- 
Čiu Žmogžudysčių ir iš tiesų labai gerbiu įstatymus. Bet ne- 
žinau, ar mes kalbėjomės apie teisingumą. Tai jūsų profesi- 
jos žodis. Kaip ir Porcija iš „Julijaus Cezario“, aš nemanau, 
jog teisingumas mus išganys. Atleiskite, aš geriau pati su- 
simokėsiu už kavą. 

Ji nenori jaustis taip, lyg būčiau iš jos nupirkęs informa- 
cijos, pamanė Dalglišas, kad ir už šilingą. Jis vos susilaikė 
nepasakęs, jog kava galėjo įeiti į tarnybines išlaidas, pats 
truputį stebėdamasis noru pašiepti, kurį ji sukėlė. Ji patiko, 
tačiau jos įsitikinimas savo teisumu ir pernelyg didelis sa- 
varankiškumas kažkuo erzino. Galbūt tai, ką jis jautė, buvo 
pavydas. | 

Išėjus iš kavinės jis paklausė, ar ji važiuosianti į Stiną. 

— Ne šiandien. Pirmadienio rytą man nėra seansų. Ta- 
čiau būsiu rytoj. 

Ji padėkojo už kavą, 1r jie išsiskyrė. Jis pasuko rytų kryp- 
timi į Stiną, o ji pranyko iš akių Strendo pusėn. Žvelgdamas 
įkandin jos lieknos tamsiaplaukės figūrėlės, nutolstančios 
ritminga eisena, jis įsivaizdavo Kalį, slenkantį nakčia su sa- 
vo graudžiu ryšuliu ir pastirusį iš baimės. Jo nenustebino 
tai, kad senasis durininkas taip atvirai išsipasakojo Fredr1- 

kai Sekson; Kaliu dėtas jis tikriausiai būtų daręs tą patį. 
Dalglišas nutarė, kad ji suteikė labai daug įdomios informa- 
cijos. Tačiau štai ko ji negalėjo pateikti — alibi daktarui Beg- 
julėjui ir sau pačiai. | 


Ponia Bostok, atsivertusi stenografavimo sąsiuvinį, sė- 
dėjo greta daktaro Itridžo kėdės: grakščios kojos užmestos 
viena ant kitos, flamingo galvutė palenkta su deramu rimtu- 
mu, pasirengusi išklausyti vyriausiojo gydytojo nurodymus. 

— Paskambino inspektorius Dalglišas ir pranešė, kad ne- 
trukus bus čia. Jis nori dar kartą susitikti su kai kuriais dar- 
buotojais ir paprašė prieš pietus priimamas. 

E“ Nesuprantu, kaip jūs galite priešpiet prie jo prisiderin- 
ti, daktare, - įteikliai atsiliepė ponia Bostok. - Antrą valan- 
dą trisdešimt minučių komiteto posėdis, o jūs net nespėjo- 
te pažvelgti į darbotvarkę. Dvyliktą valandą trisdešimt mi- 
nučių užrašytas susitikimas su daktaru Tolmeidžu iš Valstijų, 
o nuo vienuoliktos aš tikėjausi jus valandą diktuosiant. 

— Tai turės palaukti. Deja, inspektorius pareikalaus ne- 
mažai jūsų pačios laiko. Jis nori paklausinėti apie klinikos 
veiklą. 

— Atleiskite, aš nevisiškai supratau, daktare. Ar jūs turi- 
te omenyje, kad jis domisi bendrąja valdymo tvarka? - Po- 
nios Bostok klausimo intonacijoje subtiliai derėjo nuostaba 
ir nepritarimas. 

— Turbūt taip, - atsakė daktaras Itridžas. - Jis minėjo pa- 
skyrimų kalendorių, pacientų bylų rodyklę, gaunamų ir 1š- 
siunčiamų dokumentų registravimo tvarką bei ligos istorijų 
tvarkymo sistemą. Su juo geriau bendraukite pati. Jei man 
prireiks padiktuoti, pasikviesiu panelę Pridi. 

— Žinoma, padėsiu, kuo galėsiu, - patikino ponia Bostok. — 
Ir reikėjo jam taip netinkamai pasirinkti vieną iš labiausiai 
užimtų mūsų rytmečių. Būtų paprasčiau parengti jam pro- 
gramą, jeigu žinočiau, kas jį domina. 

— Manau, visi norėtume tai žinoti, - atsiduso vyriausiasis 
gydytojas. - Jumis dėtas atsakyčiau į jo klausimus kuo išsa- 
miau. Ir paprašykite Kalį paskambinti man, kai tik galės. 

— Gerai, daktare, — pripažino pralaimėjusi ponia Bostok 
ir išėjo. 

Apačioje, EŠT kabinete, daktaras Begjulėjus, seselės Bo- 
lam padedamas, tempėsi ant pečių savo baltąjį chalatą. 

— Trečiadienį, kaip visada, atvyks ponia King LSD sean- 
sui. Manau, būtų geriausia, jei jis vyktų kuriame nors so- 
cialinių darbuotojų kabinetų ketvirtame aukšte. Trečiadie- 
nio vakarais panelės Ketl nebūna, tiesa? Susitarkite su ja. 
Arba galėtume užimti ponios Kalinski kabinetą, o gal vieną 
iš pasikalbėjimo kambarėlių kitoje pastato pusėje. 

Seselė Bolam paprieštaravo: 

— Jums bus nepatogu, daktare. Kai paskambinsiu, reiks 
šitaip aukštai lipti. 

— Nenumirsiu. Galbūt atrodau suvaikėjęs, tačiau kojomis 
dar tebesinaudoju. 

— Dabar dėl lovos, daktare. Manau, galėtume pastatyti 
vieną iš tų neštuvų, kuriuose pacientai atsigauna po EŠT 
seanso. 

— Tegu Neglis patvarko. Nenoriu, kad būtumėte viena 
tame pusrūsyje. 

— Ką jūs, aš nė kiek nebijau, daktare. 

Begjulėjus neteko kantrybės. 

— Dėl Dievo meilės, sesele, atsikvošėkit. Ir dar kaip bijote! 
Kažkur šioje klinikoje laisvai vaikšto žmogžudys, ir niekas — 
išskyrus vieną asmenį — netrokšta net trumpam pasilikti vie- 
nas pusrūsyje. Jeigu 1š tiesų nebijote, bent turėkite sveiko proto 
neišsiduoti, ypač policijai. Kur sesuo? Raštinėje? 

Jis stvėrė telefono ragelį ir nervingai surinko numerį. 

— Sesuo? Čia Begjulėjus. Aš ką tik pranešiau seselei Bo- 
lam, kad nejaučiu jokio noro rengti šios savaitės LSD sean- 
so pusrūsio kabinete. 

Sesers Embrouz balsas aiškiai atsiliepė: 

— Aišku, daktare, kaip jūs panorėsite. Tačiau jei pusrūsy- 
je patogiau ir jei EŠT seansams galėtume pasikviesti pava- 
duojančią seselę iš kurios nors bendrosios ligoninės, aš mie- 
lai būčiau apačioje su sesele Bolam. Mudvi galėtume kartu 
prižiūrėti ponią King. 

Daktaras Begjulėjus trumpai atrėžė: 

— Aš noriu, kad jūs, kaip visada, dalyvautumėte EŠT se- 
ansuose, o LSD pacientė pereis į viršų. Tikiuosi, kad paga- 
liau supratote. 


Po dviejų valandų vyriausiojo gydytojo kabinete Dalglišas 
padėjo ant daktaro Itridžo rašomojo stalo tris juodas metali- 
nes dėžes. Dėžės, kurių galuose buvo pramuštos mažos ap- 
valios skylutės, stovėjo prigrūstos tamsiai geltonos spalvos 
kortelių. Tai 17 buvo pacientų bylų rodyklė. Dalglišas tarė: 

— Ponia Bostok man paaiškino. Jeigu teisingai ją supra- 
tau, kiekviena kortelė atitinka pacientą. Ligos istorijos įra- 
šai koduojami, o paciento kodas išmušamas kortelėje. Kor- 
telėse yra lygiomis eilėmis pramuštos skylutės, o tarpeliai 
tarp skylučių sunumeruoti. Rankiniu skylmušiu pramušda- 
mas kokį nors numerį, aš iškertu tarpelį tarp dviejų greti- 
mų skylučių ir padarau pailgą langelį. Po to, kai į dėžės sie- 
nelės skylutę, pažymėtą, sakykim, dvidešimtu numeriu, įki- 
šamas, šis metalinis virbas ir prakišamas per visas korteles, 
o dėžė pasukama, visos kortelės, kurios buvo pramuštos ties 
tuo numeriu, išsikiš. Faktiškai tai viena paprasčiausių per- 
foruotų kortelių sistemų. 

— Taip. Mes ja naudojamės pacientų byloms katalogizuo- 
ti 17 moksliniams tyrimams. - Jei vyriausiasis gydytojas ir 
buvo nustebintas Dalglišo susidomėjimo, to neparodė. 

Inspektorius kalbėjo toliau: 

— Ponia Bostok papasakojo, kad jūs nekoduojate ligos is- 

torijos tol, kol pacientas nebaigia viso gydymo kurso, ir kad 
sistema buvo pradėta naudoti penkiasdešimt antrais metais. 
Taigi dabartiniai pacientai dar neturės kortelių, - nebent bu- 
vo čia gydęsi anksčiau, - ir čia neįtraukti pacientai, kurie 
baigė gydytis iki penkiasdešimt antrųjų. 

— Taip. Norėtume įtraukti ir ankstesnes ligos istorijas, 
tačiau trūksta rankų. Kodavimas 1r perforavimas užima daug 
laiko, o šio darbo vis daugėja. Šiuo metu koduojame užbai- 
gusius gydymą šešiasdešimt antrųjų vasario mėnesį, tad esa- 
me gerokai atsilikę. 

— Tačiau jeigu jau paciento kortelė perforuota, bet ku- 
riuo metu galite atrinkti bet kurią diagnozę ir bet kokią pa- 
cientų grupę? 

— Taip, iš tikrųjų. — Vyriausiasis gydytojas šyptelėjo savo 
ramia, malonia šypsena. - Nenorėčiau teigti, jog galime at- 
rinkti visus vietinius, gimusius santuokoje ir depresija ser- 
gančius pacientus, turinčius mėlynakes seneles, nes neko- 
duojame informacijos apie senelius. Tačiau bet koks užko- 
duotas požymis gali būti rastas be jokio vargo. 

Dalglišas padėjo ant stalo ploną kartoninį segtuvą. 

— Ponia Bostok paskolino man kodavimo instrukcijas. Ma- 
tau, jūs koduojate lytį, amžių, šeimyninę padėtį, adresą pa- 
gal vietinį administracinį paskirstymą, diagnozę, pacientą 
gydžiusį konsultantą, pirmojo ir vėlesnių apsilankymų da- 
tas ir didelį kiekį informacijos apie ligos požymius, gydymą 
1r ligos eigą. Taip pat koduojate ir turtinę padėtį. Įdomu. 

— Tikrai neįprasta, - atsakė daktaras Itridžas. - Ypač, ma- 
nau, dėl to, kad vertinimas gali būti labai subjektyvus. Ta- 
čiau mums to reikėjo, nes kartais praverčia moksliniame 
darbe. Kaip matote, naudojamės Bendrojo registro klasifi- 
kacija. Ji pakankamai tiksli mūsų poreikiams. 

Dalglišas pirštais perbraukė ploną metalinį virbą. 

— Taigi aš galiu atrinkti korteles pacientų, priklausančių 

pirmajai turtinei grupei, kurie buvo gydyti prieš aštuone- 
rius ar dešimt metų, vedusių bei turinčių šeimas ir kamuo- 
jamų, sakykim, lytinio iškrypimo, kleptomanijos ar kokio 
kito visuomenei nepriimtino asmenybės sutrikimo. 

— Galite, - ramiai sutiko vyriausiasis gydytojas. - Tačiau 
negaliu suprasti, kam jums to reikėtų. 

— Šantažui, daktare. Man atėjo į galvą mintis, jog čia tu- 
rime gudriai sumanytą įtaisą aukai parinkti. Prakišate vir- 
bą, 1r iššoka kortelė. Viršuje, dešiniame kamputyje, užrašy- 
tas aplanko numeris. O apačioje, pusrūsio archyve, jūsų lau- 
kia sutvarkyta ligos istorija. 

Vyriausiasis gydytojas paprieštaravo: 

— Tai tik spėjimas. Nėra jokio įrodymo. 

— Žinoma, įrodymų nėra jokių, tačiau yra reali galimybė. 
Panagrinėkime faktus. Trečiadienio popietę po Ūkio komi- 
teto posėdžio panelė Bolam matėsi su Valdybos sekretoriu- 
mi ir pasakė jam, kad klinikoje visiška tvarka. Penktadienį 
dvyliktą valandą penkiolika minučių ji paskambino prašyda- 
ma skubiai susitikti, nes „čia vyksta kažkas, ką jam reikėtų 
žinoti“. Vyko kažkoks rimtas nuolatinis dalykas, kuris pra- 
sidėjo prieš jai ateinant čia dirbti, tai yra daugiau kaip prieš 
trejus metus. 

— Kad ir kas tai būtų, mes neturime jokių įrodymų, kad 
čia slypi jos mirties priežastis. 

— Taip. 

— Iš tikro jeigu žmogžudys norėjo užkirsti kelią panelės 
Bolam susitikimui su Loderiu, jis gerokai vėlavo. Niekas 
netrukdė Valdybos sekretoriui pasirodyti čia bet kuriuo lai- 
ku po pirmos valandos. 

— Telefonu jai buvo pranešta, - tarė Dalglišas, - kad jis 
galėsiąs atvykti tik pasibaigus Jungtinio konsultacinio ko- 
miteto posėdžiui. Taigi kyla klausimas, kas galėjo nugirsti 
tą telefono pokalbį. Oficialiai prie pulto budėjo Kalis, tačiau 

didžiąją dienos dalį jis negalavo ir jį kartkartėmis pakeisda- 
vo kiti darbuotojai, kartais tik kelias minutes. Neglis, ponia 
Bostok, panelė Pridi ir net ponia Šorthauz - visi jie sakėsi 
padėję budėti prie pulto. Neglis mano, jog jis trumpam pa- 
keitė Kalį vidurdienį, prieš išeidamas išgerti alaus, tačiau 
sakosi negalįs būti tuo įsitikinęs. Negali ir Kalis. Nė vienas 
neprisipažįsta sujungęs šį ypatingą pokalbį. 

— Jie galėjo ir nežinoti sujungę, - pasakė daktaras Itri- 
džas. — Mes griežtai reikalaujame, kad operatorius nesiklau- 
sytų pokalbių. Tai galų gale svarbu mūsų darbe. Panelė Bo- 
lam galėjo tik paprašyti sujungti su Valdyba. Jai gana dažnai 
tekdavo skambinti tiek finansų ar aprūpinimo skyriams, tiek 
sekretoriui. Operatorius negalėjo žinoti, jog šis skambutis 
kuo nors ypatingas. Ji netgi galėjo paprašyti prijungti jos 
telefoną prie miesto linijos ir pati susisiekti su abonentu. 
Su PABX tipo ryšio sistema tai visiškai įmanoma. 

— Tačiau žmogus prie pulto vis dėlto galėjo slapta klau- 
sytis pokalbio. 

— Jeigu jis sujungė jį, manau, galėjo. 

Dalglišas samprotavo: 

— Vėlyvą popietę panelė Bolam pasakė Kaliui, kad lau- 
kianti pono Loderio, ji galėjo užsiminti apie tai ir kitiems 
žmonėms. Mes nežinome. Niekas neprisipažino girdėjęs, iš- 
skyrus Kalį. Tokiomis aplinkybėmis galbūt suprantama. Kol 
kas neketiname daugiau tuo domėtis. Išsiaiškinti, ką pane- 
lė Bolam norėjo pranešti ponui Loderiui, - štai ką dabar tu- 
riu daryti. Tokioje įstaigoje kaip ši viena iš pirmųjų svars- 
tytinų galimybių turėtų būti šantažas. Dievas žino, gal jis ir 
dabar tebevyksta, o tai labai rimtas dalykas. 

Vyriausiasis gydytojas kurį laiką tylėjo. Kaži, pamanė Dal- 
glišas, ar jis svarsto, kaip dar prieštarauti, rinkdamas tinka- 
miausius žodžius susirūpinimui ar nepatiklumui išreikšti. 
Pagaliau jis ramiai prašneko: 

— Žinoma, rimta. Nėra prasmės gaišti laiko svarstant, kaip 
rimta. Aišku, sukūręs šią versiją, turite išnagrinėti ją iki 
galo. Bet koks kitoks elgesys būtų labai nesąžiningas mano 
kolektyvo atžvilgiu. Ką aš turiu daryti? 

— Padėti man atrinkti auką. Vėliau, galimas daiktas, kai 
kam paskambinti. 

— Ar jūs, inspektoriau, suprantate, kad ligos istorijų įra- 
šai yra slapti? 

— Neprašau parodyti jokios istorijos. Tačiau jeigu ir pa- 
prašyčiau, nemanau, jog jums arba pacientui reikėtų dėl to 
nerimauti. Gal pradėsime? Galime atrinkti pirmosios turti- 
nės grupės pacientus. Gal pasakytumėte kodus? 

Pirmojoje grupėje buvo labai daug Stino pacientų. „Ap- 
tarnaujame tik aukštuomenės neurotikus“, - pamanė Dal- 
glišas. Jis greitai apžvelgė išryškėjusį vaizdą ir tarė: 

— Jeigu būčiau šantažuotojas, ką pasirinkčiau — vyrą ar 
moterį? Tai turbūt priklausytų nuo mano lyties. Moteris gal- 
būt rinktųsi moterį. Tačiau jeigu atsižvelgsime į nuolatines 
pajamas, vyras tikriausiai būtų geresnis taikinys. Atrinki- 
me vyrus. Spėju, jog mūsų auka turėtų gyventi už Londono 
ribų. Būtų rizikinga pasirinkti buvusį pacientą, kuris per 
daug lengvai galėtų pasiduoti pagundai netikėtai pasirodyti 
klinikoje ir pranešti jums, kas vyksta. Manau, jog savo auką 
rinkčiausi iš nedidelio miesto ar miestelio. 

Vyriausiasis gydytojas paaiškino: 

— Jeigu adresas ne Londone, koduojame tik grafystę. Lon- 
dono pacientai koduojami pagal rajonus. Mums būtų geriau- 
sia atmesti visus Londono adresus ir pasižiūrėti, kas liks. 

Taip ir buvo padaryta. Kortelių su provincijos adresais 
beliko tik keliasdėšimt. Dauguma Stino pacientų, kaip ir bu- 
vo galima tikėtis, gyveno Londono grafystėje. 

Dalglišas toliau samprotavo: 

— Vedęs ar viengungis? Sunku nuspręsti, katras būtų pa- 
žeidžiamesnis. Palikime šį klausimą neatsakytą ir pereiki- 


Noras žudyti 19] 


me prie diagnozės. Štai kur man ypač reikia jūsų pagalbos, 
daktare. Aiškiai suprantu, kad tai yra itin slapta informaci- 
ja. Siūlau daryti taip - jūs pasakote man tik kodus tų ligų ar 
simptomų, kurie galėtų sudominti šantažuotoją. Man nerei- 
kia detalių. 

Vyriausiasis gydytojas vėl delsė. Pasiėmęs metalinį vir- 
bą, Dalglišas kantriai laukė, o daktaras sėdėjo tylėdamas, 
atsivertęs prieš save kodų knygą. Atrodė, jos nė nemato. 
Po minutės jis pabudo iš susimąstymo ir įsmeigė akis į pus- 
lapį. Ramiai tarė: 

— Pabandykite šiuos kodus: 23, 68, 69 ir 71. 

Dabar beliko vienuolika kortelių. Ant kiekvienos viršu- 
tinio dešinio kraštelio buvo užrašytas aplanko numeris. Dal- 
glišas nusirašė tuos numerius ir tarė: 

— Su rodykle mums daugiau nebėra ko veikti. Dabar tu- 
rime padaryti tai, ką, manau, darė mūsų šantažuotojas, - pa- 
sidomėti ligos istorijų įrašais ir sužinoti daugiau apie būsi- 
mas aukas. Gal lipkime į pusrūsį? 

Vyriausiasis gydytojas atsistojo netaręs nė žodžio. Lip- 
dami laiptais žemyn, jie prasilenkė su panele Ketl. Ji linkte- 
lėjo vyriausiajam gydytojui, o į Dalglišą tik žvilgtelėjo su- 
glumusiu žvilgsniu, tartum stengdamasi prisiminti, kur jį 
mačiusi. Vestibiulyje daktaras Begjulėjus kalbėjosi su se- 
seria Embrouz. Jie staiga nutilo ir, atgręžę niūrius, nesišyp- 
sančius veidus, žvilgsniais nulydėjo daktarą Itridžą ir Dal- 
glišą ligi pat pusrūsio laiptų. Kitoje vestibiulio pusėje už 
budėtojo būdelės stiklo šmėžavo blausus Kalio galvos silu- 
etas. Galva neatsisuko ir Dalglišas spėjo, jog Kalis, įnikęs 
stebėti lauko duris, jųdviejų praeinant negirdėjo. 

Archyvo durys buvo užrakintos, bet nebeužantspauduo- 
tos. Durininkų poilsio kambaryje Neglis jau vilkosi paltą, 
matyt, ketino eiti pietų. Kai vyriausiasis gydytojas nusika- 
bino archyvo raktą, jis nesureagavo, tačiau Dalglišas matė, 
kaip jo romiose tamsiai rudose akyse žybtelėjo susidomėji- 

mo kibirkštėlė. Jie atidžiai stebimi. Jau popiet klinikoje visi 
žinos, kad jis su vyriausiuoju gydytoju apžiūrinėjo pacientų 
kartoteką, po to apsilankė ligos istorijų archyve. Ta Žinia 
vienam žmogui turės lemiamos reikšmės. Dalglišas ir tikė- 
josi, kad žmogžudys išsigąs ir kris į neviltį, bet bijojo, kad 
jis netaptų dar pavojingesnis. 

Daktaras Itridžas įjungė archyve šviesą; fluorescentiniai 
šviestuvai mirktelėjo, pagelto ir tvykstelėjo baltai. Kamba- 
rį užliejo šviesa. Dalglišas vėl užuodė ypatingą pelėsių, se- 
nų popierių ir įkaitusio metalo kvapų mišinį. Neparodyda- 
mas jokių jausmų, jis dairėsi aplink, kol vyriausiasis gydy- 
tojas užrakino duris iš vidaus, o raktą įsikišo į kišenę. 

Jau nebebuvo jokios žymės, jog kambaryje įvykusi žmog- 
žudystė. Išmėtyti dokumentai sutvarkyti ir sukišti atgal į 
lentynas. Kėdė ir stalas įprastinėse vietose. Aplankai su- 
rišti virvele į ryšulėlius po dešimt. Kai kurie buvo saugomi 
taip seniai, kad atrodė sulipę. Virvelė įsirėžusi į išsipūtu- 
sius kartono viršelius; jų viršus apsinešęs plonu dulkių 
sluoksniu. Dalglišas prabilo: 

— Būtų galima pasakyti, kurie iš šių ryšulėlių buvo atriš- 
ti nuo tada, kai ligos istorijos buvo užbaigtos ir atneštos 
saugoti. Kai kurie atrodo taip, lyg nebuvo liesti metų me- 
tais. Suprantu, jog ryšulys gali būti atrištas norint paimti 
bylą visai nekaltu tikslu, tačiau drąsiai galime pradėti nuo 
tų, kurie akivaizdžiai buvo atrišti praėjusiais metais ar pa- 
našiai. Pirmi du numeriai yra aštuntame tūkstantyje. Jie be- 
rods viršutinėje lentynoje. Ar turime kopėčias? 

Vyriausiasis gydytojas pradingo už pirmos lentynų eilės 
1r vėl pasirodė nešinas mažomis išskečiamomis kopėtėlė- 
mis, kliūvančiomis siaurame tarpe. Žvelgdamas į aukštyn 
lipantį detektyvą, jis tarė: 

— Pasakykite, inspektoriau. Ar šis jaudinantis pasitikėji- 
mas reiškia, kad išbraukėte mane iš įtariamųjų sąrašo? Jei- 

gu taip, man būtų įdomu sužinoti, kokiu dedukcijos būdu 
jūs priėjote šią išvadą. Nelabai didžiuojuosi, kad jūs mano- 
te, jog aš negalėjau nužudyti. Joks detektyvas tikriausiai to 
nepasakytų apie jokį Žmogų. 

— Ir joks psichiatras, ko gero, - atsiliepė Dalglišas. - Aš 
neklausiu savęs, ar žmogus gali nužudyti, bet klausiu, ar jis 
gali įvykdyti būtent tokią žmogžudystę. Aš nemanau, jog 
jūs esate niekingas šantažuotojas. Nematau, kaip jūs galė- 
Jote sužinoti apie numatomą Loderio vizitą. Abejoju, ar tu- 
rite tiek jėgos arba išmanymo nužudyti tokiu būdu. Galiau- 
siai Manau, jog turbūt esate vienintelis žmogus, kurio pa- 
nelė Bolam nebūtų vertus: laukti. Net jeigu aš klystu, kažin 
ar galite atsisakyti padėti, tiesa? 

Jis tyčia buvo santūrus. Skaisčiai žydros akys vis dar įdė- 
miai žvelgė į jį, keldamos pasitikėjimą, kurio jis nenorėjo 
jausti, tačiau kuriam neįstengė atsispirti. Vyriausiasis gy- 
dytojas pasakė: 

— Gyvenime man teko matyti tik tris žmogžudžius. Du iš 
jų jau užkasti negesintų kalkių duobėje. Vienas vargiai su- 
prato, ką daro, o kitas negalėjo sustoti. Ar jus tenkina, ins- 
pektoriau, toks paaiškinimas? 

Dalglišas tarė: 

— Joks sveiko proto Žmogus nebūtų patenkintas. Tačiau 
nematau, ką tai turi bendra su tuo, ką dabar bandau daryti: 
pagauti žŽmogžudį, kol jis — arba ji - nenužudė dar ko nors. 

Vyriausiasis gydytojas daugiau nieko nebesakė. Jie kar- 
tu surado tas vienuolika bylų, kurių ieškojo, ir nusinešė į 
daktaro Itridžo kabinetą. Jeigu Dalglišas ir tikėjosi, kad vy- 
riausiasis gydytojas mėgins sutrukdyti kitam tyrimo etapui, 
buvo maloniai nustebintas. Užuomina apie tai, jog žudikas 
gali neapsieiti tik su viena auka, įtikino. Kai Dalglišas iš- 
dėstė, ko norįs, vyriausiasis gydytojas nebeprieštaravo. Dal- 
glišas aiškino: 

— Aš neklausiu šių pacientų pavardžių. Manęs nedomi- 
na, kuo jie sirgo. Iš jūsų noriu tik tiek, kad paskambintumė- 
te kiekvienam iš jų 1r taktiškai paklaustumėte, ar jie nese- 
niai, galbūt penktadienio rytą, neskambino į kliniką. Galė- 
tumėte paaiškinti, jog kažkas skambinęs 1r tą skambutį 
svarbu susekti. Jeigu kuris nors iš šių pacientų skambino, 
man reikia jo pavardės ir adreso. Ne ligos diagnozės. Tik 
pavardės ir adreso. 

— Negaliu to sakyti negavęs paciento sutikimo. 

— Jeigu privalote, - sutiko Dalglišas. — Palieku jūsų nuo- 
žiūrai. Aš tik prašau gauti šią informaciją. 

Vyriausiojo gydytojo išlyga buvo tik formalumas, ir abu 
tai suprato. Vienuolika bylų gulėjo ant rašomojo stalo, ir tik 
jėga buvo galima Dalglišui sutrukdyti, jeigu jis panorėtų ad- 
resų. Jis sėdėjo viename iš plačių oda apmuštų krėslų ato- 
kiau nuo daktaro Itridžo ir su profesiniu susidomėjimu ste- 
bėjo darbuojantis savo neįprastą bendražygį. Vyriausiasis gy- 
dytojas pakėlė ragelį ir paprašė prijungti prie miesto linijos. 
Pacientų telefonų numeriai buvo surašyti ant aplankų, 1r pir- 
mieji du bandymai iš vienuolikos galimybių paliko tik devy- 
nias. Abiem atvejais pacientai po gydymosi klinikoje pakei- 
tė adresus. Daktaras Itridžas mandagiai atsiprašė naujuo- 
sius tų numerių abonentus ir surinko trečiąjį. Šis atsiliepė, 
ir vyriausiasis gydytojas paklausė, ar galėtų pasikalbėti su 
ponu Koldkotu. Iš kito laido galo sklido užsitęsęs traškėji- 
mas, o daktaras Itridžas jam atitinkamai atsakinėjo. 

Ne, jis negirdėjęs. Labai liūdna. Tikrai? Ne, nieko svar- 
baus. Tiktai senas pažįstamas ketinąs važiuoti per Viltšyrą 
1r tikėjęsis dar kartą pasimatyti su ponu Koldkotu. Ne, jis 
nesikalbėtų su ponia Koldkot. Jis nenori jos jaudinti. 

— Miręs? — paklausė Dalglišas, padėjus ragelį. 

— Taip. Berods prieš trejus metus. Mirė vėžiu, vargšas. 
Turiu užrašyti į jo ligos istoriją. 

Dalglišui laukiant, jis tai ir padarė. 

Kitą 1š eilės numerį buvo sunku prisikviesti ir teko daug 
kartų kreiptis į centrinę telefonų stotį. Kai pagaliau pasi- 
girdo signalas, niekas neatsiliepė. 

— Atrodo, mums nesiseka, inspektoriau. Jūsų gudri te- 
orija, matyt, labiau išmoninga nei teisinga. 

— Dar reikia pabandyti likusius septynis pacientus, - ra- 
miai tarė Dalglišas. 

Vyriausiasis gydytojas sumurmėjo kažką apie daktarą Tol- 
midžą, kurio laukiąs, tačiau pasižiūrėjo kitą bylą ir vėl su- 
rinko numerį. Šį kartą pacientas buvo namie it, rodės, nė 
kiek nenustebo išgirdęs vyriausiąjį Stino gydytoją. Jis pra- 
pliupo dėstyti apie savo dabartinę psichologinę būklę, o dak- 
taras Itridžas klausėsi kantriai pritardamas ir atitinkamai 
atsakinėdamas. Dalglišą sudomino ir truputį prajuokino tas 
sugebėjimas palaikyti pokalbį. Tačiau pacientas nebuvo ne- 
seniai skambinęs klinikai. Vyriausiasis gydytojas padėjo ra- 
gelį ir kurį laiką rašė į bylą tai, ką pacientas jam papasakojo. 

— Atrodo, šį sykį pasisekė. Jis visai nenustebo, kad aš 
paskambinau. Tikrai jaudina, kad pacientams atrodo savai- 
me suprantama, jog jų gydytojai yra be galo susirūpinę jų 
gerove ir bet kuriuo paros laiku galvoja apie kiekvieną as- 
meniškai. Tačiau jis neskambino. Nemelavo, užtikrinu. Nors 
didelė gaišatis, inspektoriau, bet, manau, reikia tęsti. 

— Taip, prašom. Labai gaila, bet turime tęsti. 

Ir kitas skambutis atnešė sėkmę. Iš pradžių atrodė, jog 
tai dar viena nesėkmė. Klausydamasis pokalbio, Dalglišas 
suprato, kad pacientas neseniai paguldytas į ligoninę ir kad 
atsiliepė jo žmona. Tada jis pamatė, kaip persimainė vyriau- 
siojo gydytojo veidas, ir išgirdo jį sakant: 

— Jūs skambinote? Mes sužinojome, kad kažkas skambi- 
no, ir mėginome atsekti skambutį. Tikiuosi, girdėjote apie 
siaubingą tragediją, neseniai įvykusią pas mus. Taip, dėl to. 

Jis laukė, kol balsas kitame laido gale gana ilgai kalbėjo. 
Po to padėjo ragelį ir greitai kažką užsirašė į savo stalinį 
užrašų bloknotą. Dalglišas tylėjo. Vyriausiasis gydytojas pa- 
kėlęs galvą pažvelgė į jį pusiau sumišęs, pusiau nustebęs. 

— Tai buvo pulkininko Fentono žmona iš Sprigs Grino 
Kento grafystėje. Praėjusį penktadienį apie vidurdienį ji 
skambino panelei Bolam labai rimtu reikalu. Nenorėjo kal- 
bėtis apie tai telefonu, ir pamaniau, jog jos neversiu. Ta- 
čiau ji norėtų kuo greičiau su jumis susitikti. Aš čia užra- 
šiau adresą. 

— Ačiū, daktare, — padėkojo Dalglišas ir paėmė atkištą 
popieriaus lapelį. 

Jis stengėsi neparodyti nei nustebimo, nei palengvėji- 
mo, tačiau širdis dainavo. Vyriausiasis gydytojas purtė gal- 
vą, tarsi visas šis dalykas būtų jam nesuvokiamas. Jis tarė: 

— Iš balso supratau, jog tai rūsti sena ponia, ir labai ofi- 
ciali. Ji pareiškė, jog jai būtų labai malonu, jeigu pavakary 
išgertumėte su ja puodelį arbatos. 


Truputį po ketvirtos Dalglišas lėtai įvažiavo į Sprigs Gri- 
ną. Tai pasirodė esąs nežymus miesteliukas tarp Meidsto- 
no ir Kenterberio plentų. Jis negalėjo prisiminti, ar buvo 
anksčiau pro čia važiavęs. Žmonių retai pasitaikydavo. Dal- 
glišas pamanė, jog miestelis per daug toli nuo Londono, kad 
sugundytų apsigyventi sostinėje dirbančius Žmones, su nuo- 
latiniu bilietu važinėjančius į darbą, ir neturi jokio senovės 
žavesio, kad patrauktų pensininkų poreles ar menininkus 
bei rašytojus, ieškančius kaimiškos ramumos ir kaimiškų 
pragyvenimo išlaidų. Daugelyje namų, be abejo, gyveno že- 
mės ūkio darbininkai, priešais jų namus daržuose driekėsi 
netvarkingos po derliaus nuėmimo gūžinių ir briuselinių ko- 
pūstų lysvės, langai sandariai uždaryti nuo klastingų Angli- 
jos rudens vėjų. Dalglišas pravažiavo pro bažnyčią, tarp su- 

pančių ją kaštonų sumirguliavo neaukštas mūrinis bokštas 
1r skaidrūs langai. Kapinaitės šventoriuje šiek tiek aptvar- 
kytos. Veja tarp kapų nupjauta, žvyro takeliai apravėti. Aukš- 
ta laurų gyvatvore atskirta nuo šventoriaus, stovėjo pasto- 
rija: niūrus Viktorijos stiliaus pastatas, pritaikytas sutalpinti 
Viktorijos laikams būdingo gausumo šeimai ir jos priedė- 
liams. Greta jo, priešais labiau nei įprasta šlykštų modernų 
barą ir degalinę, plytėjo nedidelė žalia veja, apriesta lanku 
lentelėmis apmuštų namų. Už „Karališkosios galvos“ 
užeigos stovėjo betoninė stotelė, kurioje moterų būrelis 
liūdnai laukė autobuso. Jos abejingai nužvelgė pravažiuo- 
jantį Dalglišą. Pavasarį žydintys vyšnių sodai, be jokios abe- 
jonės, suteiktų žavesio net Sprigs Grinui. Tačiau dabar ore 
tvyrojo nemaloni pagela, laukai atrodė nuolatos pažliugę, o 
lėta niūri vakariniam melžimui varomų karvių procesija ša- 
likeles pavertė purvynais. Dalglišas visiškai sulėtino greitį 
praleisdamas jas ir atidžiai dairydamasis Sprigs Eikerio. Jam 
nesinorėjo klausti kelio. 

Ilgai ieškoti nereikėjo. Namas stovėjo tolėliau nuo kelio, 
užstotas šešių pėdų aukščio bukmedžių gyvatvorės, auksu 
geltonuojančios blėstančioje šviesoje. Privažiuoti, pasirodo, 
buvo neįmanoma, ir Dalglišas atsargiai įvairavo savo „Ku- 
per Bristolį“ į žole prižėlusią šalikelę ir įžengė pro baltus 
sodo vartelius. Stovintis prieš jį neaukštas vijokliais apau- 
ges, šiaudais dengtas namas atrodė jaukus ir paprastas. Jam 
nusisukus užsklęsti paskui save vartelių, iš už namo kampo 
išlindo moteris ir atėjo takeliu jo pasitikti. Ji buvo labai smul- 
kutė. Dalglišas kažkodėl nustebo. Mintyse buvo susikūręs 
paveikslą kūningos, korsetu susiveržusios pulkininkienės, 
malonėjančios priimti jį tik pačios nustatytu laiku ir pačios 
pasirinktoje vietoje. Tikrovė buvo ne tokia bauginanti, bet 
įdomesnė. Ji artinosi takeliu kažkaip narsiai ir truputį grau- 
džiai. Vilkėjo storos medžiagos sijoną ir tvido švarkelį, bu- 

vo vienplaukė, tankūs žili plaukai draikėsi vakaro vėjelyje. 
Ji mūvėjo pernelyg dideles sodininko pirštines, jų didžiu- 
liuos delnuos suspaustas kastuvėlis atrodė it vaikiškas žais- 
liukas. Priėjusi ji nusimovė dešinę pirštinę ir padavė ranką 
pakėlusi nerimastingas akis, kuriose beveik nepastebimai 
švystelėjo palengvėjimas. Tačiau ji prašneko nelauktai tvir- 
tu balsu. 

— Laba diena. Jūs tikriausiai inspektorius Dalglišas. Aš 
Luiza Fenton. Ar jūs atvykote automobiliu? Lyg ir girdėjau 
ūžiant. 

Dalglišas paaiškino, kur palikęs automobilį, ir pasitiksli- 
no, ar niekam neužstosiąs kelio. 

— Oi, ne! Jokiu būdu. Toks bjaurus kelias. Jūs visiškai 
patogiai galėjot atvažiuoti traukiniu į Mardeną, o aš būčiau 
pasiuntusi vežimaitį jūsų paimti. Mes neturime automobi- 
lio. Abu jų labai nemėgstame. Apgailestauju, kad jums teko 
išsėdėti automobilyje visą kelią nuo Londono. 

— Tai pats greičiausias būdas, — pasiteisino Dalglišas, jaus- 
damasis taip, tartum turėtų atsiprašinėti, kad gyvena dvi- 
dešimtame amžiuje. - O aš norėjau kuo greičiau su jumis 
susitikti. 

Jis stengėsi tramdyti nekantravimą savo balse, tačiau pa- 
stebėjo, kaip staiga jai įsitempė pečiai. 

— Taip. Taip, žinoma. Gal prieš einant vidun norėtumėte 
apžiūrėti sodą? Jau temsta, tačiau dar spėsime. 

Matyt, tikėtasi susidomėjimo sodu, todėl Dalglišas ne- 
noromis pakluso. Lengvas rytų vėjas, pakilęs dienai baigian- 
tis, nemaloniai plakė kulkšnis ir kaklą, tačiau jis niekada 
neskubindavo apklausos. Šioji poniai Fenton galėjo būti ne- 
lengva, ir ji turėjo teisę padelsti. Jį stebino jo paties nekan- 
trumas, nors ir stengėsi jį nuslėpti. Pastarąsias dvi dienas 
kamavo tragedijos ir nesėkmės nuojauta, kuri savo nelogiš- 
kumu dar labiau neramino. Buvo tik pati tyrimo pradžia. Pro- 

tu jis suvokė, jog žengia pirmyn. Šiuo momentu netgi buvo 
beišsiaiškinąs motyvą, o motyvas, jis žinojo, šiame nusikal- 
time lėmė viską. Per savo karjerą Jarde jis dar nė karto ne- 
buvo pralaimėjęs, o šis rūpestingai apgalvotas nusikaltimas 
su ribotu įtariamųjų skaičiumi kažin ar galėjo baigtis pirmu 
pralaimėjimu. Vis dėlto jis nesiliovė nerimauti, dirginamas 
nepagrįstos baimės, jog laikas bėga. Gal todėl, kad ruduo. 
Gal todėl, kad pavargęs. Jis pasistatė palto apykaklę ir pasi- 
ruošė vaidinti susidomėjusį žinovą. 

Jie kartu įėjo pro geležinius vartelius šoninėje namo pu- 
sėje ir įžengė į pagrindinę sodo dalį. Ponia Fenton kalbėjo: 

— Nepaprastai mėgstu sodą, tačiau nelabai sugebu juo rū- 
pintis. Augalai neauga mano prižiūrimi. Vyras - apsigimęs 
sodininkas. Šiuo metu jis guli Meidstono ligoninėje po trū- 
kio operacijos. Džiaugiuosi, jog viskas praėjo labai sėkmin- 
gai. Ar jūs sodininkaujate, inspektoriau? 

Dalglišas paaiškino gyvenąs Sityje prie pat Temzės, ne- 
seniai pardavęs namelį Esekse. 

— Labai menkai nutuokiu apie sodus, - tarė jis. 

— Tuomet jums patiks apžiūrėti mūsiškį, - atsiliepė po- 
nia Fenton su šiek tiek nelogišku atkaklumu. 

Iš tiesų net ir blėstančioje rudens dienos šviesoje buvo 
ko pažiūrėti. Pulkininkas davė visišką laisvę fantazijai, atsi- 
duodamas vaizdingumui ir nežabotam visa ko gausumui, gal- 
būt taip kompensuodamas priverstinius daugelio savo gy- 
venimo dalykų suvaržymus. Aplink žuvų tvenkinį buvo ne- 
didelė veja, juosiama takelio iš netaisyklingai išdėstytų 
plokščių. Eilė arkų vedė iš vieno rūpestingai puoselėjamo 
sklypelio į kitą. Rožyne su saulės laikrodžiu ant belapių stie- 
belių baltai švietė keletas paskutinių žiedų. Bukmedžių, gu- 
dobelių ir kukmedžių gyvatvorės sudarė auksinį ir žalią fo- 
ną chrizantemų krūmams. Sodo gilumoje sruveno upeliu- 
kas, per kurį kas dešimt jardų buvo nutiesti mediniai tilteliai, 

įamžinantys jeigu ne pulkininko skonį, tai bent jo darbštu- 
mą. Apetitas, matyt, kyla valgant. Pulkininkas, sėkmingai 
pastatęs ant savo upokšnio vieną tiltelį, nebeįstengė susi- 
laikyti nuo tolesnių bandymų. Juodu stabtelėjo ant vieno iš 
tiltelių. Turėklų medyje Dalglišas matė išpjaustinėtus pul- 
kininko inicialus. Upeliukas, jau beveik užtvenktas pirmųjų 
nukritusių lapų, po kojomis čiurleno liūdną dainą. Ponia Fen- 
ton staiga prabilo: 

— Taigi kažkas ją nužudė. Suprantu, kad turėčiau jos gai- 
lėtis, nors ir ką būtų padariusi. Tačiau negaliu. Dar ne. Ma- 
nyčiau, Metjus nebuvo vienintelė jos auka. Tokiems žmo- 
nėms niekada neužtenka vienos aukos, ar ne? Manau, kaž- 
kas nebegalėjo to pakęsti ir pasirinko tokią išeitį. Labai 
baisus dalykas, bet aš galiu suprasti. Žinote, prieš paskam- 
binant vyriausiajam gydytojui, skaičiau apie tai laikraščiuo- 
se. Ar žinote, inspektoriau, iš pradžių aš apsidžiaugiau. Baisu 
taip sakyti, bet teisybė. Apsidžiaugiau, kad ji mirė. Pama- 
niau, dabar Metjui nebereikės nerimauti. 

Dalglišas ramiai pasakė: 

— Mes nemanome, jog panelė Bolam šantažavo jūsų vy- 
rą. Taip galėjo būti, tačiau mažai tikėtina. Mes manome, jog 
ji aptiko, kas vyksta, ir ketino tai sustabdyti. Štai kodėl man 
taip svarbu su jumis pasikalbėti. 

Ponios Fenton pirštų krumpliai pabalo. Įsitvėrusios til- 
telio rankos ėmė drebėti. Ji tarė: 

— Tikriausiai aš labai kvaila. Neturiu daugiau jūsų gaišin- 
ti. Darosi šalta, ar ne? Gal eisime vidun? 

Jie tylėdami pasuko namo link. Dalglišas derino savo platų 
žingsnį prie šalia einančios plonos, tiesios figūrėlės žings- 
niukų. Pažvelgė į ją nerimaudamas. Ji buvo labai išblyškusi:, 
1r Jis tarėsi matąs, kaip be garso kruta jos lūpos. Tačiau ji 
ėjo tvirtai. Bus gerai. Liepė sau neskubinti jos. Po kokio 
pusvalandžio, o gal greičiau jis garantuotai sužinos motyvą, 

kuris lyg bomba susprogdins visas šį nusikaltimą supančių 
paslapčių užtvaras. Tačiau reikia būti kantriam. Jį dar kartą 
užplūdo nepaaiškinamas nerimas, tartum net šią artėjančio 
triumfo akimirką širdį gniaužtų tvirtas įsitikinimas būsima 
nesėkme. Sutemos tirštėjo. Kažkur ruseno laužas, kuten- 
damas šnerves aitriu dūmų kvapu. Veja žliugsėjo po kojo- 
mis it šlapia kempinė. 

Namas juos sutiko palaiminga šiluma ir vos juntamu na- 
minės duonos aromatu. Ponia Fenton trumpai paliko jį ir 
įkišo galvą kambarėlin tolimajame prieškambario gale. Ma- 
tyt, paliepė paruošti arbatos. Po to nusivedė jį į svetainę, 
prie ramybę skleidžiančio židinio, kurio liepsna metė didžiu- 
lius šešėlius ant kartūnu apvilktų kėdžių, sofos ir neryš- 
kaus kilimo. Ji įjungė milžinišką toršerą greta židinio ir už- 
traukė langų užuolaidas, atsitverdama nuo vienumos ir ny- 
kumo. Su padėklu ant žemo staliuko atkeliavo arbata, ją 
atnešė beveik vienmetė su savo šeimininke, vangi prijuos- 
tę ryšinti kambarinė, uoliai vengianti žiūrėti į Dalglišą. Ar- 
bata buvo gera. Dalglišas su nesmagia užuojauta pastebėjo, 
jog jo atvykimui ruoštasi. Buvo šviežiai iškeptų paplotėlių, 
dviejų rūšių sumuštinių, naminių pyragaičių ir cukraus gla- 
jumi glaistytų biskvitų. Visko tiek daug tarsi per mokslei- 
višką arbatėlę. Atrodė, lyg tos dvi moterys, susidūrusios su 
būtinybe priimti nepažįstamą ir itin nepageidaujamą lanky- 
toją, ieškojo išsigelbėjimo nuo nežinomybės ruošdamos šias 
stulbinamai gausias vaišes. Ponia Fenton pati atrodė nuste- 
binta išvydusi tokią įvairovę. Ji stumdė puodelius ant pa- 
dėklo tarsi susijaudinusi, nepatyrusi šeimininkė. Ir tik ta- 
da, kai Dalglišas buvo aprūpintas arbata ir sumuštiniu, ji 
vėl prašneko apie žmogžudystę. 

— Mano vyras lankė Stiną apie ketvertą mėnesių beveik 
prieš dešimt metų, netrukus po to, kai baigė tarnybą arm1- 
joje. Tuo metu jis gyveno Londone, o aš buvau pasilikusi 

Nairobyje su savo marčia, kuri laukėsi pirmojo kūdikio. Aš 
nieko nežinojau apie vyro gydymąsi, kol prieš savaitę jis 
man nepasakė. 

Ji nutilo, ir Dalglišas įsiterpė: 

— Turiu tuoj pat pasakyti, jog mūsų visiškai nedomina 
tai, kas buvo pulkininkui Fentonui. Tai medicininė paslap- 
tis, nė kiek nerūpinti policijai. Aš neprašiau daktaro Itridžo 
jokios informacijos, o jis nebūtų man jos suteikęs, jei ir bū- 
čiau prašęs. Jūsų vyro šantažavimo faktas gali iškilti aikš- 
tėn — nemanau, kad to bus galima išvengti, — tačiau kreipi- 
mosi į kliniką priežastis ir gydymosi aplinkybės yra niekie- 
no kito, tik jo ir jūsų reikalas. 

Ponia Fenton be galo atsargiai pastatė savo puodelį ant 
padėklo. Žvelgdama į ugnį ji tarė: 

— Iš tikro nemanau, jog tai mano reikalas. Manęs nenu- 
liūdino, kad jis nepasisakė. Dabar taip lengva kalbėti, jog 
būčiau supratusi ir būčiau bandžiusi padėti, tačiau nesu tuo 
tikra. Manau, jog jis elgėsi išmintingai nekalbėdamas apie 
tai. Žmonės taip aukština visišką atvirumą tarp sutuokti- 
nių, tačiau prisipažinti skaudžius dalykus nėra labai protin- 
ga, nebent iš tikrųjų norėtumėte įskaudinti. Vis dėlto gaila, 
kad Metjus nepapasakojo apie šantažą. Tada jam tikrai rei- 
kėjo pagalbos. Esu įsitikinusi, jog dviese galėjome ką nors 
sugalvoti. 

Dalglišas paklausė, kaip tai prasidėjo. 

— Metijus sako, jog lygiai prieš dvejus metus jam paskam- 
bino telefonu. Balsas priminė apie jo gydymąsi Stine ir net 
pacitavo keletą labai intymių smulkmenų, kurias Metjus bu- 
vo sakes psichiatrui. Po to pasiūlė, ar jis nenorėtų padėti 
kitiems pacientams, bandantiems įveikti panašius sunku- 
mus. Buvo daug prišnekėta apie baisias jų negydymo socia- 
lines pasekmes. Viskas labai subtilu ir gudru, tačiau nebu- 
vo nė mažiausios abejonės dėl to, ko tam asmeniui reikėjo. 

Metjus paklausė, ko iš jo tikimasi, ir jam buvo liepta siųsti 
po penkiolika svarų banknotais pirmuoju paštu kiekvieno 
mėnesio pirmąją dieną. Jeigu pirmoji mėnesio diena būtų 
šeštadienis ar sekmadienis, laiškas turįs ateiti pirmadienį. 
Jis privaląs voką adresuoti klinikos sekretorei žaliu rašalu 
17 kartu su pinigais įdėti raštelį apie dovaną nuo dėkingo 
paciento. Balsas pasakė, jog jis galįs neabejoti, kad pinigai 
pateks ten, kur galės duoti daugiausia naudos. 

— Tikrai gudrus planas, - sutiko Dalglišas. - Šantažą bū- 
tų sunku įrodyti, o suma puikiai apskaičiuota. Įsivaizduoju, 
jog jūsų vyras būtų turėjęs elgtis kitaip, jeigu būtų buvę 
reikalaujama pernelyg daug. 

— O, žinoma! Metjus niekada neleistų mūsų sužlugdyti. 
Tačiau matote, iš tiesų tokia nedidelė suma. Aš nenoriu pa- 
sakyti, kad mes tokie turtingi ir galime kas mėnesį prarasti 
po penkiolika svarų, tačiau šią sumą Metjus galėdavo tie- 
siog sutaupyti iš savo asmeninių išlaidų, nesukeldamas man 
įtarimo. O reikalavimas niekada nedidėjo. Tai 17 buvo keis- 
ta. Metjus sakė visada manęs, kad šantažuotojui niekada ne- 
gana, jis tolydžio didina reikalavimus, kol auka lieka be ska- 
tiko. Buvo visiškai ne taip. Metijus išsiuntė pinigus, kad jie 
nueitų pirmąją kito mėnesio dieną, ir vėl susilaukė skam- 
bučio. Balsas padėkojo už malonią dovaną ir visiškai aiškiai 
pareiškė prašąs ne daugiau penkiolikos svarų. Ir niekada 
daugiau neprašė. Balsas kažką kalbėjo apie aukojimą lygio- 
mis dalimis. Metjus sakėsi jau beveik įtikėjęs šio reikalo 
nekaltumu. Maždaug prieš šešetą mėnesių jis nusprendė 
praleisti mėnesinę įmoką ir pažiūrėti, kas bus. Buvo nela- 
bai malonu. Dar kartą paskambino ir neabejotinai pagrasi- 
no. Balsas kalbėjo apie būtinybę apsaugoti pacientus nuo 
visuomenės atstūmimo ir užsiminė, kaip Sprigs Grino gy- 
ventojai būtų nepatenkinti išgirdę apie jo šykštumą. Mano 
vyras nusprendė toliau mokėti. Jeigu miestelis iš tikrųjų 

sužinotų, šiuos namus tektų palikti. Mano šeima juose gy- 
veno du šimtus metų ir mes abu juos labai mylime. Metjus 
sielvartautų dėl sodo. Be to, ir miestelis. Žinoma, jūs ne- 
matėte jo gražiausiu laiku, bet mes jį mylime. Mano vyras 
yra bažnyčios seniūnas. Čia palaidotas mūsų sūnelis, žuvęs 
per nelaimingą atsitikimą kelyje. Nelengva nutraukti savo 
šaknis, kai tau septyniasdešimt metų. 

Ne, nebūtų lengva. Dalglišas neabejojo jos prielaida dėl 
to, kad paslapties atskleidimas reikštų, jog jie turi išsikraus- 
tyti. Jaunesnė, ištvermingesnė, apsukresnė sutuoktinių po- 
ra, be jokios abejonės, pasijuoktų iš viso to, nekreiptų dė- 
mesio į užgaulias užuominas ir priimtų nesmagią draugų 
užuojautą tvirtai įsitikinę, kad viskas praeina ir kad pernykš- 
tės paskalos provincijos gyvenime nieko nereiškia. Gailestį 
būtų sunkiau pakelti. Galimas daiktas, kad gailesčio baimė 
daugelį aukų prispirtų nusileisti šantažui. Jis paklausė, dėl 
ko įvyko atomazga. Ponia Fenton atsakė: 

— Tiesą pasakius, dėl dviejų dalykų. Pirmiausia mums 
prireikė daugiau pinigų. Prieš mėnesį staiga mirė vyro jau- 
nesnysis brolis, palikdamas savo našlę skursti. Ji ligonė ir 
vargu ar išgyvens ilgiau nei porą metų, tačiau labai sėkmin- 
gai įsikūrusi slaugos namuose netoli Noridžo ir norėtų ten 
pasilikti. Iškilo mokesčio problema. Jai trūko maždaug pen- 
kių svarų per savaitę, ir aš negalėjau suprasti, kodėl Metjus 
dėl to taip susirūpino. Tai reikštų taupesnį išlaidų planavi- 
mą, bet maniau, jog mes įstengsime su tuo susidoroti. Ta- 
čiau, Žinoma, jis suprato, kad neįstengsime, jeigu jis turės 
toliau siuntinėti po penkiolika svarų į Stiną. Po to jam rei- 
kėjo operuotis.-Žinau, jog operacija nelabai rimta, tačiau tu- 
rint septyniasdešimt metų bet kokia operacija yra rizikin- 
ga, ir jis Išsigando, kad gali mirti ir tada visa istorija atsi- 
skleis jam negalint pasiaiškinti. Tad jis papasakojo man. 
Labai džiaugiuosi, kad taip padarė. Užtat atsigulė į ligoninę 

laimingas ir operacija puikiai pavyko. Iš tiesų labai puikiai. 
Ar galima įpilti jums dar arbatos, inspektoriau? 

Dalglišas padavė jai savo puodelį ir paklausė, kokių prie- 
monių ji nusprendė imtis. Dabar jie priėjo šios istorijos es- 
mę, tačiau jis nenorėjo nei skubinti jos, nei pasirodyti per 
daug nerimaująs. Jo pastabos ir klausimai atrodė kaip bet ko- 
kio popietės svečio, pareigingai palaikančio mandagų pašne- 
kesį su šeimininke. Sena moterimi, kuriai teko patirti sunkių 
išbandymų 1r kuri susidūrė su dar didesniu. Jis šiek tiek nu- 
manė, kaip sunku jai atsiverti nepažįstamam žmogui. Bet koks 
formalus užuojautos pareiškimas būtų pernelyg įžūlus, ta- 
čiau jis bent galėjo padėti jai kantrybe ir supratingumu. 

— Ką nusprendžiau daryti? Na, žinoma, padėtis buvo su- 
dėtinga. Nutariau, kad šantažas turi būti nutrauktas, tačiau 
norėjau kiek įmanoma apsaugoti mus abu. Nesu labai pro- 
tinga moteris - nepurtykite galvos, jeigu aš būčiau tokia, 
žmogžudystės nebūtų įvykę, - tačiau planą apgalvojau labai 
atidžiai. Man atrodė, kad būtų geriausia apsilankyti Stino 
klinikoje 1r susitikti su kuo nors iš valdžios. Aš galėjau pa- 
aiškinti, kas vyksta, galbūt net neminėdama savo pavardės, 
ir paprašyti juos viską ištirti ir nutraukti šantažą. Pagaliau 
jie pažinojo mano vyrą, tad man nereikėtų išpasakoti jo pa- 
slapties kokiam nors naujam žmogui, o jie būtų taip pat su- 
interesuoti išvengti viešumo kaip ir aš. Jeigu tai iškiltų aikš- 
tėn, klinikai neišeitų į gera, tiesa? Jie tikriausiai be didelio 
vargo galėjo nustatyti kaltininką. Galų gale psichiatrai pri- 
valo suprasti žmonių charakterius, o tai turėjo būti kas nors 
iš dirbusių klinikoje tada, kai mano vyras ten lankėsi. Be 
to, Žinant, jog tai moteris, būtų lengviau ieškoti. 

— Jūs norite pasakyti, jog šantažavo moteris? — nustebęs 
paklausė Dalglišas. 

— O, taip! Bent mano vyras sako, kad telefonu kalbėjo 
moteriškas balsas. 

— Ar jis visiškai tuo tikras? 

— Man jis neparodė jokios abejonės. Matote, apie tai bu- 
vo galima spręsti ne vien iš balso, bet ir iš to, ką ji sakė. 
Atseit šiomis ligomis sergą ne tik vyrai, tad ar jis kada nors 
pagalvojęs, kokių nelaimių jos galinčios atnešti moterims, 
ir panašiai. Būta nedviprasmiškų užuominų, rodančių ją esant 
moterį. Mano vyras labai aiškiai prisimena tuos telefono po- 
kalbius ir galės jums papasakoti. Turbūt jūs panorėsite su- 
sitikti su juo kaip galima greičiau, ar ne? 

Sujaudintas akivaizdaus susirūpinimo jos balse, jis atsakė: 

— Jeigu jo gydytojas mano, jog pulkininkas Fentonas pa- 
kankamai stiprus trumpai pasikalbėti su manimi, norėčiau 
su juo pasimatyti šį vakarą pakeliui į Londoną. Yra vos keli 
klausimai —- vienas jų dėl šantažuotojo lyties, - kuriuos tik 
jis gali padėti išsiaiškinti. Nevarginsiu jo ilgiau nei būtina. 

— Esu tikra, jog jis galės susitikti su jumis. Jis turi atski- 
rą kambarį, - vadinamąją palatą su visais patogumais, - ir 
jaučiasi puikiai. Aš sakiau jam, kad jūs šiandien atvykstate, 
tad jis nenustebs jus pamatęs. Nenorėčiau vykti kartu, jei 
neprieštarausite. Manau, jis verčiau susitiks su jumis vie- 
nas pats. Aš parašysiu jam laiškelį. 

Dalglišas padėkojo ir tarė: 

— Įdomu, kad jūsų vyras sakė, jog tai buvo moteris. Žino- 
ma, jis galėjo būti teisus, tačiau tikriausiai tai gudri šanta- 
žuotojo apgaulė, be to, sunkiai įrodoma. Kai kurie vyrai la- 
bai įtikinamai sugeba pamėgdžioti moters balsą, o neva at- 
sitiktinės užuominos, atskleidžiančios kalbėtojo lytį, esti net 
efektyvesnės nei pakeistas balsas. Jeigu pulkininkas būtų 
nusprendęs pateikti ieškinį ir byla patektų teisman, tą žmogų 
būtų labai sunku apkaltinti šiuo nusikaltimu, nebent įrody- 
mai būtų labai svarūs. O kiek suprantu, įrodymų beveik ne- 
būtų. Manau, šantažuotojo lyties klausimu turime vengti iš- 
ankstinio nusistatymo. Bet atsiprašau. Aš pertraukiau jus. 

— Tą dalyką buvo labai svarbu nustatyti, tiesa? Taigi, kaip 
sakiau, nusprendžiau, kad būtų geriausia apsilankyti klini- 
koje. Praėjusio penktadienio rytą ankstyvuoju traukiniu nu- 
vykau į Londoną. Turėjau užeiti pas savo pedikiūrininkę, o 
17 Metjui ligoninėje reikėjo vieno kito daiktelio. Pirmiausia 
nutariau pavaikščioti po parduotuves. Žinoma, man reikėjo 
iškart važiuoti į kliniką. Tai buvo dar viena klaida. Iš tikro 
bailumas. Manes tenai netraukė, ir bandžiau elgtis taip, lyg 
tai nieko ypatinga, tik paprastas apsilankymas, kurį galima 
įsprausti tarp parduotuvių ir pedikiūrininkės. Galiausiai iš 
viso nenuėjau. Užuot nuėjusi paskambinau telefonu. Mato- 
te, sakiau jums, jog elgiausi nelabai protingai. 

Dalglišas paklausė, kas ją paskatino pakeisti savo planą. 

— Oksfordo gatvė. Suprantu, jog skamba kvailai, bet atsi- 
tiko kaip tik taip. Jau labai seniai nesu buvusi Londone vie- 
na, buvau ir užmiršusi, kaip ten dabar baisu. Mėgau jį, kai 
buvau mergaitė. Tada atrodė malonus miestas. Dabar aplin- 
ka pasikeitusi, o gatvės pilnos keistuolių ir svetimšalių. Su- 
prantu, kad nereikėtų jais piktintis - svetimšaliais, noriu pa- 
sakyti. Tiesiog pasijutau tokia svetima. Be to, dar tie auto- 
mobiliai. Bandžiau pereiti Oksfordo gatvę ir įstrigau tarp jų 
vienoje saugumo salelių. Žinoma, jie nieko nesuvažinėjo ir 
nieko nepartrenkė. Negalėjo. Negalėjo net pajudėti. Tačiau 
dvokė taip, kad turėjau užsidengti nosį nosinaite, ir tada pa- 
sidarė taip silpna ir bloga. Pasiekusi šaligatvį užėjau į vieną 
iš universalinių parduotuvių paieškoti moterų kambario. Jis 
buvo šeštame aukšte, ir aš dar negreit suradau reikiamą lif- 
tą. Spūstis buvo baisi, stovėjom susigrūdusios. Kai patekau 
į poilsio kambarį, visos kėdės buvo užimtos. Stovėjau prie 
sienos svarstydama, ar įstengsiu sukaupti pakankamai ener- 
gijos išstovėti eilėje prie pietų, kai pamačiau išrikiuotas te- 
lefono kabinas. Staiga suvokiau, kad galiu paskambinti į kli- 
niką ir išsivaduoti nuo kelionės, nuo kankynės pasakoti sa- 

vo istoriją akis į akį. Dabar matau, kad elgiausi kvailai, ta- 
čiau tada atrodė labai gera mintis. Telefonu būsią lengviau 
nuslėpti savo tapatybę, be to, maniau, jog taip galėsiu išsa- 
miau viską paaiškinti. Taip pat pajutau didžiulį palengvėji- 
mą pagalvojusi, kad visada galėsiu padėti ragelį, jeigu po- 
kalbis taptų per daug sunkus. Jūs matote, buvau labai baili, 
ir vienintelis mano pasiteisinimas yra tai, kad buvau labai 
pavargusi, daug labiau, negu galėjau įsivaizduoti. Turbūt pa- 
sakysite, jog turėjau kreiptis tiesiai policijon, į Skotland Jar- 
dą. Tačiau Skotland Jardas man yra vieta, susijusi su detek- 
tyviniais romanais ir žmogžudystėmis. Atrodė vargiai įma- 
noma, jog jis iš tikrųjų egzistuoja ir kad galima ten 
paprasčiausiai paskambinti ir papasakoti savo istoriją. Be 
to, aš vis dar troškau išvengti viešumo. Nemaniau, kad po- 
licija mielai šnekėtųsi su žmogumi, kuriam reikia pagalbos, 
bet kuris nelinkęs padėti viską išpasakodamas ar noriai pa- 
teikdamas ieškinį. Matote, norėjau tik nutraukti šantažą. Ne- 
labai pilietiška, ar ne? 

— Labai suprantama, - atsakė Dalglišas. -- Aš taip 1r ma- 
niau, jog visiškai galimas daiktas, kad panelė Bolam apie 
šantažą buvo perspėta telefonu. Ar galite prisiminti, ką jai 
sakėte? 

— Bijau, jog nelabai aiškiai. Kai susiradau keturis pensus 
skambučiui ir numerį telefonų knygoje, keletą minučių gal- 
vojau, ką sakysiu. Atsiliepė vyriškas balsas, o aš paprašiau 
sujungti su vedėju. Pasigirdo moters balsas, jis ištarė: „Ve- 
dėja klauso“. Aš nesitikėjau išgirsti moterį ir ūmiai pama- 
niau, jog kalbuosi su šantažuotoja. Pagaliau kodėl gi ne? Tad 
pasakiau, kad kažkas.iš klinikos, galbūt ji pati, šantažuoja 
mano vyrą, kad skambinu norėdama pranešti, jog nuo šiol ji 
nebegaus nė penso, 0 jeigu mums dar kartą skambins, mes 
tučtuojau kreipsimės į policiją. Viskas išsiveržė vienu ypu. 
Visa drebėjau ir turėjau atsišlieti į telefono kabinos sienelę. 

Tikriausiai kalbėjau truputį isteriškai. Kai jai pavyko įsiterp- 
ti, ji paklausė, ar aš jų pacientė ir kas mane gydo, dar kažką 
pasakė, jog pakviesianti vieną iš gydytojų pasikalbėti su ma- 
nimi. Tikriausiai pamanė, jog aš nevisprotė. Atsakiau nie- 
kad nelankiusi klinikos, o jeigu kada nors, Dieve saugok, 
man prireiktų gydymo, nebūčiau tokia kvaila, kad kreipčiausi 
į įstaigą, kurioje neatsargūs paciento prisipažinimai ir jo ne- 
laimė suteikia progą šantažuoti. Atrodo, užbaigiau pasaky- 
dama, kad įpainiota moteris, kad ji turėtų būti išdirbusi kli- 
nikoje apie dešimt metų ir jeigu vedėja nešantažuojanti, aš 
tikiuosi, jog ji atliks savo pareigą ir išaiškins, kas tai daro. 
Ji pabandė įkalbėti mane pasisakyti pavardę arba atvykti pas 
ją, tačiau aš pakabinau ragelį. 

— Ar jūs pranešėte jai kokias nors smulkmenas apie tai, 
kaip vyko šantažas? 

— Pasakiau jai, kad mano vyras pasiuntė penkiolika sva- 
rų voke, adresuotame žaliu rašalu. Kaip tik tada ji staiga 
labai susirūpino, kad aš atvykčiau į kliniką ar bent pasaky- 
čiau savo pavardę. Buvo nemandagu padėti ragelį neužbai- 
gus pokalbio, tačiau staiga išsigandau. Nežinau, kodėl. Be 
to, pasakiau viską, ką ketinau pasakyti. Tuo metu poilsio 
kambaryje atsirado laisva kėdė, tad pusvalandį pasėdėjau, 
kol pasijutau geriau. Po to nuvažiavau į Čering Krosą, ten, 
laukdama traukinio, stoties bufete išgėriau kavos, paval- 
giau sumuštinių. Šeštadienį perskaičiau laikraštyje apie 
žmogžudystę ir, deja, net nesuabejojau, kad viena 1š kitų 
aukų —- be abejo, jų turėjo būti ir daugiau — pasirinko tokią 
išeitį. To nusikaltimo nesiejau su savo telefono skambu- 
čiu, bent iš pradžių. Po to sunerimau, ar neturėčiau atlikti 
savo pareigos pranešdama policijai, kas darosi toje baisio- 
je įstaigoje. Vakar pasikalbėjau su vyru, ir nutarėme nieko 
nedaryti paskubomis. Pamanėme, kad būtų geriausia pa- 
laukti ir pažiūrėti, ar šantažuotojas vėl nepaskambins. Ne- 

buvau labai patenkinta mūsų tylėjimu. Laikraščiuose žmog- 
žudystė nebuvo smulkiai aprašyta, taigi tiksliai nežinau, 
kas įvyko. Tačiau įsivaizdavau, jog šantažas galėjo būti kaip 
nors susijęs su nusikaltimu ir kad policija norėtų apie tai 
žinoti. Man rūpinantis, ką daryti, paskambino daktaras It- 
ridžas. Toliau jūs jau žinote. Vis stebiuosi, kaip jūs suge- 
bėjote mane atsekti. 

— Suradome jus tuo pačiu būdu, kuriuo šantažuotojas iš- 
sirinko pulkininką Fentoną: iš aplankų rodyklės ir ligos is- 
torijos. Nemanykite, jog ten, Stine, jie neprižiūri savo slap- 
tų dokumentų. Prižiūri. Daktaras Itridžas labai susikrimto 
dėl šantažo. Tačiau jokia sistema nėra visiškai apsaugota 
nuo gudrios ir sąmoningos nedorybės. 

— Jūs surasite jį, ar ne? — paklausė ji. - Surasite? 

— Manau, kad jūsų dėka surasime, - atsakė Dalglišas. 

Kai jis padavė ranką atsisveikinti, ji netikėtai paklausė: 

— Kokia ji buvo, inspektoriau? Turiu omenyje nužudytąją 
moterį. Papasakokite man apie panelę Bolam. 

Dalglišas papasakojo: 

— Jai buvo keturiasdešimt vieneri metai. Netekėjusi. Nie- 
kada nemačiau jos gyvos, bet ji buvo rusvais plaukais ir mels- 
vai pilkomis akimis. Gana apkūni, aukšta kakta ir plonomis 
lūpomis. Augo vienturtė, tėvai mirę. Gyveno gana vienišą 
gyvenimą, tačiau teikė didelę reikšmę savo bažnyčiai ir bu- 
vo skaučių vadovė. Mėgo vaikus ir gėles. Buvo dora ir pa- 
reiginga, tačiau nelabai sugebėjo suprasti žmones. Būdavo 
jiems gera, kai juos ištikdavo bėda, bet jie laikė ją griežta, 
be humoro jausmo ir priekabia. Ko gero, buvo teisūs. Ji tu- 
rėjo labai stiprų-pareigos jausmą. 

— Aš kalta dėl jos mirties. Turiu pripažinti. 

Dalglišas švelniai tarė: 

— Jūs suprantate, jog tai nesąmonė. Kaltas tik vienas žmo- 
gus, ir jūsų dėka mes jį sučiupsime. 

Ji papurtė galvą. 

— Jeigu pirmiausia būčiau kreipusis į jus ar bent turėju- 
si drąsos pasirodyti klinikoje užuot skambinusi, ji šiandien 
būtų gyva. 

Dalglišas pamanė, jog Luiza Fenton nusipelnė šio to dau- 
giau nei nuraminimo lengvu melu. Tai nesuteiktų jai paguo- 
dos. Taigi jis pasakė: 

— Gal ir taip. Yra tiek daug „jeigu“. Ji šiandien būtų gyva, 
jeigu Valdybos sekretorius būtų atidėjęs posėdį ir išskubėjęs 
klinikon, jeigu pati būtų iškart pas jį nuvykusi, jeigu senajam 
durininkui nebūtų skaudėję skrandžio. Jūs darėte tai, ką ma- 
nėte esant teisinga, ir niekas negalėtų padaryti daugiau. 

— Taip pat ir ji, vargšė moteris, - tarė ponia Fenton. - Ir 
štai kur ją tas nuvedė. 

Ji patapšnojo Dalglišui per petį, tarsi kaip tik jam reikėjo 
paguodos ir nuraminimo. 

— Aš nenorėjau jums įkyrėti. Prašau atleisti. Jūs buvote 
labai kantrus ir malonus. Ar galėčiau dar kai ko paklausti? 
Sakėte, jog mano dėka sučiupsite šį žmogžudį. Ar jau žino- 
te, kas jis? 

— Taip, - atsakė Dalglišas. - Regis, jau Žinau. 

J dviejų valandų grįžęs į sa- 
vo kabinetą Jarde, Dalglišas dar kartą aptarė nusikaltimą su 
seržantu Martinu. Prieš jį ant rašomojo stalo gulėjo atvers- 
ta byla. 

— Ar ponios Fenton pasakojimas buvo visiškai patvirtin- 
tas, pone? 

— O, taip. Pulkininkas labai mielai sutiko mane priimti. 
Dabar, kai atsigavo po dvigubo sunkaus išmėginimo - ope- 
racijos ir prisipažinimo žmonai, - į abu išgyvenimus lin- 
kęs žiūrėti pro pirštus. Jis netgi iškėlė prielaidą, kad rei- 
kalavimas pinigų galėjęs būti teisėtas ir kad priimtina ma- 
nyti, esą taip ir buvę. Turėjau atkreipti jo dėmesį į tai, kad 
nužudyta moteris, tik tada jis suvokė padėties rimtumą. Ir 
išklojo visą istoriją. Ji sutapo su tuo, ką buvo papasakojusi 
ponia Fenton, išskyrus vieną įdomų papildymą. Leidžiu tau 
triskart spėti. 

— Ar nebus apie tą įsilaužimą? Manau, ten buvo Fentonas. 

— Po šimts, Martinai, galėtum nors retkarčiais suvai- 
dinti nustebusį. Taip, ten buvo mūsų pulkininkas. Tačiau 
tų penkiolikos svarų jis neėmė. Nebūčiau kaltinęs, jei bū- 
tų paėmęs. Juk pinigai jo. Jis prisipažino, jog būtų juos pa- 
siėmęs, jeigu būtų pamatęs, tačiau, žinoma, nepamatė. Jis 

ten buvo visiškai kitu tikslu — surasti tą ligos istoriją. Jis 
truputį nesuvokia daugelio dalykų, tačiau aiškiai suprato, 
kad ligos istorija yra vienintelis tikras įrodymas to, kas 
vyko jam esant Stino pacientu. Nors buvo įgudęs pjaustyti 
stiklą savo šiltnamyje, pasikėsinimas įsilaužti, žinoma, suž- 
lugo ir teko negarbingai sprukti, kai išgirdo ateinant Neglį 
su Kaliu. Jis taip ir nepačiupo savo ligos istorijos. Manė ją 
esant viename iš segtuvų raštinėje ir pajėgė ten įsilaužti. 
Kai pamatė, jog ligos istorijos tik sunumeruotos, suprato 
negalėsiąs pasiekti tikslo. Savo numerį jis jau seniai buvo 
užmiršęs. Manau, ryžtingai išbraukė jį iš atminties, vos 
tik pasijuto pagijęs. 

— Na, šiaip ar taip, klinika jam padėjo. 

— Galiu tau pasakyti, jog jis to nepripažįsta. Manau, psi- 
chiniams ligoniams neretai taip atsitinka. Psichiatrams tu- 
rėtų būti apmaudu. Juk nepasitaiko chirurginių ligonių, tvir- 
tinančių, jog patys būtų galėję išsioperuoti, jeigu būtų ga- 
vę tokią galimybę. Ne, pulkininkas nejaučia Stinui ypatingo 
dėkingumo, be to, nėra linkęs vertinti klinikos nuopelnų 
apsaugant jį nuo bėdos. Galbūt jis teisus. Nemanau, kad 
daktaras Itridžas tvirtintų, jog psichiniam ligoniui galima 
labai daug padėti per tuos keturis mėnesius, kuriuos Fen- 
tonas važinėjo į kliniką. Jo išgijimas — jeigu tai galima taip 
pavadinti — tikriausiąi buvo susijęs su išėjimu į atsargą. 
Neaišku, ar jis tuo džiaugėsi, ar to baiminosi. Šiaip ar taip, 
mums reikėtų susilaikyti nuo pagundos užsiimti mėgėjiš- 
ka psichologija. 

— Koks jis, tas pulkininkas, pone? 

— Smulkutis. Dėl ligos turbūt atrodo dar smulkesnis. Smė- 
lio spalvos plaukai, vešlūs antakiai. Šiek tiek panašus į ma- 
žą piktą žvėriūkštį, niūriai spoksantį iš savo urvelio. Daug 
silpnesnio negu Žmonos charakterio, pasakyčiau, nežiūrint 
akivaizdaus ponios Fenton trapumo. Žinoma, sunku puikiai 

pasirodyti gulint ligoninės lovoje, vilkint dryžuota pižama 
ir grėsmingai medicinos seseriai nuolat įspėjant, kad būtų 
geras berniukas ir per ilgai nesikalbėtų. Dėl balso telefono 
ragelyje jis nieko labai naudingo nepasakė. Atseit girdėjęs 
panašų į moters balsą ir jam niekada nedingtelėję, jog galė- 
jęs būti vyras. Kita vertus, nenustebo, kai padariau prielai- 
dą, jog balsas galėjęs būti pakeistas. Tačiau jis nuoširdus ir 
akivaizdžiai negali nieko daugiau pasakyti. Tikrai nežino. Vis 
dėlto mes turime motyvą. Tai viena iš tų retų bylų, kuriose 
sužinoti „kodėl“ reiškia sužinoti „kas“. 

— Ar jūs jau kreipėtės dėl orderio? 

— Dar ne. Nesame pasiruošę. Jeigu dabar nesielgsime at- 
sargiai, visa byla gali išslysti mums iš rankų. 

Ir vėl šalčiu padvelkė nelaimės nuojauta. Pasijuto anali- 
zuojąs bylą taip, tarsi jau būtų patyręs nesėkmę. Kur su- 
klysta? Jis atskleidė savo planus žmogžudžiui:, kai taip atvi- 
rai pasiėmė į vyriausiojo gydytojo kabinetą aplankų rodyk- 
lę. Ta žinia turėjo pakankamai greitai pasklisti klinikoje. Jis 
17 norėjo, kad taip atsitiktų. Atėjo laikas, kai naudinga pa- 
gąsdinti tą žmogų. Tačiau ar šis žudikas iš tų, kuriuos gali- 
ma išgąsdinti taip, kad išsiduotų? Ar nepadaryta klaida nu- 
sprendus veikti taip atvirai? Stovinčio 1r beprasmiškai lau- 
kiančio nurodymų Martino atviras, doras veidas staiga 
pasirodė jam erzinamai bukas. Dalglišas tarė: 

— Manau, buvai Pridi namuose. Nagi, pasikapstykime. Ji 
tikriausiai ištekėjusi? 

— Dėl to nėra jokių abejonių, pone. Buvau ten šią pava- 
karę ir pasikalbėjau su tėvais. Panelė Pridi, laimė, buvo iš- 
ėjusi nupirkti vakarienei žuvų su keptomis bulvėmis. Ma- 
terialinė jų padėtis tikrai varginga. 

— Nesvarbu. Tačiau pasakok. 

— Daugiau nėra ko. Jie gyvena Klefeme, viename iš su- 
blokuotų namų, nusileidžiančių prie pietinės geležinkelio 

linijos. Visur labai jauku, švaru, tačiau jokio televizoriaus 
ar ko nors panašaus. Manau, to jiems neleidžia tikėjimas. 
Abiem Pridžiams maždaug po šešiasdešimt metų. Dženi- 
ferė — vienturtė duktė, o kai ji gimė, motinai turėjo būti 
daugiau kaip keturiasdešimt metų. Vedybų istorija labai pa- 
prasta. Nustebau, kai jie panorėjo man ją papasakoti. Jau- 
nikis, sandėlio tarnautojas, dirbo kartu su mergina jos pas- 
kutinėje darbovietėje. Po to ji ėmė lauktis, todėl jiems te- 
ko susituokti. 

— Beveik visuotinis apgailėtinas reiškinys. Atrodytų, jog 
jos karta, kuri įsivaizduoja žinanti viską apie seksą, turėtų 
išmanyti keletą elementarių dalykų. Bet šiandien visur gir- 
dime, jog šie maži nesklandumai nieko netrikdo. 

Dalglišą nustebino kartėlis jo paties balse. Kažin, ar iš 
tikro verta taip karštai piktintis dėl tokios banalios tragedi- 
jos. Kas jam darosi? Martinas flegmatiškai kalbėjo: 

— Tai trikdo tokius žmones kaip Pridžiai. Tie jaunikliai 
prisidaro bėdos, o sutvarkyti paprastai turi jų nekenčiama 
vyresnioji karta. Pridžiai padarė viską, ką galėjo. Savaime 
aišku, jie privertė jauniklius susituokti. Name nėra daug vie- 
tos, tačiau jie užleido antrąjį aukštą ir įrengė ten butuką 
jaunavedžiams. Tikrai labai dailų. Jie man rodė. 

Dalglišas pagalvojo, kaip smarkiai nemėgsta žodžio „jau- 
navedžiai“, turinčio ligi ašarų jaukaus šeimyninio gyveni- 
mo atspalvį ir skambančio prarastų iliuzijų atgarsiais. 

— Atrodo, per tokį trumpą apsilankymą spėjai sulaukti 
pasisekimo, - tarė jis. 

— Man jie patiko, pone. Geri žmonės. Žinoma, santuoka 
truko neilgai, ir, manau, jie dabar abejoja, ar teisingai pasi- 
elgė versdami juos tuoktis. Vyrukas paliko Klefemą dau- 
giau kaip prieš porą metų, ir jie nežino, kur jis dabar. Jie 
man pasakė pavardę ir parodė jo nuotrauką. Su Stino klini- 
ka jis neturi nieko bendra, pone. 

— Aš ir nemaniau, kad turi. Juk nežadėjome atskleisti, 
jog Dženiferė Pridi buvo ponia Henri Itridž. Nei jos tėvai, 
nei jos vyras su šiuo nusikaltimu neturi nieko bendra. 

Ir neturėjo, išskyrus tai, kad jų likimai, it atsitiktinai 
nubrėžtos liestinės, buvo trumpam prisilietę mirties rato. 
Kiekvienoje žmogžudystės byloje pasitaiko tokių žmonių. 
Dalglišas nebegalėjo prisiminti, kiek kartų svetainėse, mie- 
gamuosiuose, alinėse ir policijos nuovadose jam buvo te- 
kę kalbėtis su žmonėmis, kurie, nors ir kaip trumpai, bu- 
vo palytėti žmogžudystės. Smurtinė mirtis atpalaiduoja tai, 
kas buvo slopinama, ji tartum mešlungiškas spyris, išar- 
dantis ne vieną skruzdėlyną. Jo darbas, reikalaujantis, kaip 
jis bandė save apgauti, nešališkumo, leido jam probėgomis 
pažvelgti į slaptą gyvenimą vyrų ir moterų, kurių gal dau- 
giau niekada nebesusitiks, nebent šmėstelės koksai vos 
atpažįstamas veidas Londono minioje. Kartais jis nekęs- 
davo savo įvaizdžio: kantraus, objektyvaus, nepriekabaus 
tyrinėtojo, naršančio kitų Žmonių kančias ir kaltes. Kažin, 
pamanė jis, kiek laiko Žmogus gal: išlikti nešališkas prieš 
tapdamas visiškas beširdis? 

— Kas atsitiko kūdikiui? — staiga paklausė jis. 

— Ji persileido, pone, - atsakė Martinas. 

„Žinoma, - pamanė Dalglišas. - Kaipgi kitaip“. Tokiems 
kaip Pridžiai niekas nesiseka. Šį vakarą jis irgi jautėsi tarsi 
užsikrėtęs jų nesėkmėmis. Pasiteiravo, ką Martinas suži- 
nojęs apie panelę Bolam. 

— Beveik nieko naujo. Jie lankė tą pačią bažnyčią, Dženi- 
terė Pridi buvo Bolam grupės skautė. Senukai apie ją kal- 
bėjo labai pagarbiai. Ji padėjo jiems, kai buvo laukiamasi kū- 
dikio, - man pasirodė, jog ji apmokėjo už namo pertvarky- 
mą, - o kai santuoka žlugo, pasiūlė Pridžių dukteriai darbą 

Jie nedaug galėjo papasakoti apie asmeninį panelės Bolam 

gyvenimą, bent nieko tokio, ko mes nežinome. Vis dėlto 
buvo vienas keistas dalykas. Tai atsitiko, kai mergina grįžo 
su vakariene. Ponia Pridi pakvietė pasilikti ir kartu pavaka- 
rieniauti, bet aš pasakiau, jog verčiau važiuosiu atgal. Žino- 
te, kaip būna su žuvimi ir keptomis bulvėmis. Perkate 
lygiai tiek, kiek reikia porcijų, ir nelengva ištaikyti dar vie- 
nam valgytojui. Šiaip ar taip, jie pašaukė merginą atsisvei- 
kinti, ir ji atėjo iš virtuvės atrodydama lyg pati mirtis. Pa- 
buvo tik keletą sekundžių, tad senukai berods nieko nepa- 
stebėjo. Bet aš pastebėjau. Mergiotę kažkas buvo kaip 
reikiant išgąsdinęs. 

— Galbūt tavęs išsigando. Ji galėjo pamanyti, jog tu užsi- 
minei apie jos draugystę su Negliu. 

— Nemanau, kad dėl to, pone. Grįžusi iš parduotuvės, ji 
pirma dirstelėjo svetainėn ir nė nemirktelėjusi pasisveiki- 
no: „Labas vakaras“. Paaiškinau, jog šnekučiuojuosi su jos 
tėvais, nes jie buvo panelės Bolam draugai ir gali papasako- 
ti ką nors naudinga apie jos asmeninį gyvenimą. Neatrodė, 
jog būtų sunerimusi. Sugrįžo taip keistai atrodydama maž- 
daug po penkių minučių. 

— Ar per tą laiką niekas neįėjo į namus ar nepaskambino 
telefonu? 

— Ne. Bent aš nieko negirdėjau. Jie neturi telefono. Ma- 
nau, kažkas jai atsitiko būnant vienai virtuvėje. Nebuvo kaip 
tiesiai paklausti. Buvau beišeinąs ir nebegalėjau ko nors 
įterpti. Tik paprašiau, kad iškart mums praneštų, jei prisi- 
mins ką nors naudinga. 

— Aišku, turime dar kartą su ja susitikti, ir kuo greičiau, 
tuo geriau. Tas alibi turi būti sugriautas, ir tik ji gali tai pa- 
daryti. Nemanau, jog mergina tyčia melavo ar net tyčia nu- 
slėpė įkaltį. Paprasčiausiai teisybė neatėjo jai į galvą. 

— Kaip ir man, pone, kol neišsiaiškinome motyvo. Ką da- 
bar ketinate daryti? Leisti jam truputį paprakaituoti? 

— Nedrįstu, Martinai. Per daug pavojinga. Reikia skubė- 
ti. Manau, dabar laikas truputį pasišnekėti su Negliu. 

Tačiau kai po dvidešimties minučių privažiavo namą Pim- 
liko rajone, jie rado užrakintą butą ir sulankstytą popieriaus 
skiautelę, pakištą po belstuku. Dalglišas išlygino ją ir gar- 
siai perskaitė: „Brangusis, gaila, kad prasilenkiau su tavi- 
mi. Mes turime pasikalbėti. Jeigu nepasimatysim šį vakarą, 
būsiu klinikoje anksti rytą. Myliu, Dženė“. 

— Ar verta jo laukti, pone? 

— Abejoju. Manau, galiu atspėti, kur jis. Kai šįryt skam- 
binėjome, prie komutatoriaus pulto buvo Kalis, tačiau aš pa- 
sirūpinau, kad Neglis ir tikriausiai visi kiti Stine sužinotų, 
jog domiuosi ligos istorijomis. Prašiau daktarą Itridžą man 
išvykus padėti jas atgal į vietą. Neglis vieną ar du vakarus 
per savaitę užeina į Stiną patikrinti garo katilo ir išjungti 
džiovyklos meno terapijos skyriuje. Įsivaizduoju, jog šįvakar 
jis yra ten, nes gavo progą pamatyti, kurie aplankai buvo 
paimti. Vis tiek turime ten užsukti. 

Automobiliui pamažu važiuojant į šiaurę upės link, Mar- 
tinas tarė: 

— Nesunku suvokti, jog jam reikėjo pinigo. Tokio buto 
neišsinuomosi už durininko atlyginimą. O kur dar tapybos 
reikmenys... 

— Taip. Studija tikrai įspūdinga. Gaila, kad nematei. Tie- 
sa, dar pamokos pas Sagą. Galbūt Neglis jas lankė už pi- 
gesnį mokestį, tačiau Sagas nemoko veltui. Nemanau, jog 
šantažavimas buvo itin pelningas. Čia ir yra visas gudru- 
mas. Tikriausiai buvo ne viena auka, o sumos puikiai ap- 
skaičiuotos. Tačiau net Jeigu jis gaudavo tik penkiolika ar 
trisdešimt neapmokestintų svarų per mėnesį, to jam pa- 
kaktų išsilaikyti tol, kol gaus Bolingerio stipendiją ar i1š- 
garsės. 

— Ar jis geras dailininkas? — pasiteiravo Martinas. 

Buvo dalykų, dėl kurių jis niekada nereikšdavo savo nuo- 
monės, laikydamas savaime suprantamu tai, kad jo šefas yra 
tų dalykų žinovas. 

— Bolingerio fondo valdyba, matyt, taip mano. 

— Dėl jo nėra jokių abejonių, ar ne, pone? 

Martinas klausė ne apie Neglio talentą. Dalglišas irzliai 
atsakė: 

— Žinoma, yra. Šiame tyrimo etape visada jų būna. Ta- 
čiau pagalvok, ką mes žinome. Šantažuotojas nurodė, kad 
pinigai būtų siunčiami ryškiai adresuotame voke, matyt, to- 
dėl, kad galėtų pasiimti prieš išskirstant laiškus. Neglis at- 
vyksta į kliniką pirmas, išskirsto ir išdalija paštą. Pulkinin- 
kui Fentonui buvo liepta siųsti pinigus taip, kad jie ateitų 
kiekvieno mėnesio pirmąją dieną. Pirmąją gegužės dieną 
Neglis, nors ir sirgdamas, atvyko į kliniką, o vėliau turėjo 
būti išvežtas namo. Nemanau, jog jį atvedė rūpestis dėl ku- 
nigaikščio vizito. Vienintelis kartas, kai jam nepavyko pir- 
mam ateiti į darbą, buvo diena, kurią jis įstrigo metro, ir tą 
dieną panelė Bolam gavo penkiolika svarų nuo nežinomo 
dėkingo paciento. 

O dabar prieiname žmogžudystę ir teorija pakeis faktus. 
Tą rytą Neglis talkininkavo prie komutatoriaus pulto, nes 
Kaliui skaudėjo skrandį. Jis pasiklauso ponios Fenton pokal- 
bio. Žino, kokia bus panelės Bolam reakcija, ir, žinoma, yra 
prašomas sujungti su Valdybos sekretoriumi. Jis vėl pasi- 
klauso ir sužino, jog ponas Loderis bus Stine tik po jungti- 
nio konsultacinio komiteto posėdžio. Iki tol kuriuo nors me- 
tu panelė Bolam turi mirti. Tačiau kaip? Jis negali tikėtis 
išvilioti jos iš Stino. Kokią dingstį rasti ir kaip apsirūpinti 
alibi? Ne, tai reikia padaryti klinikoje. Pagaliau ne toks jau 
blogas sumanymas. Vedėja nėra mėgstama. Jei pasiseks, po- 
licijos akiratin pateks daugybė įtariamųjų, kai kurie iš jų tu- 
rintys gana rimtų priežasčių trokšti panelės Bolam mirties. 

Taip jis paruošia savo planą. Savaime aišku, jog panelei 
Bolam skambinta nebūtinai iš pusrūsio. Telefonai yra be- 
veik visuose kabinetuose. Tačiau jeigu žmogžudys netyko- 
jo jos archyve, kaip jis galėjo garantuoti, kad ji bus ten tol, 
kol jis nulips žemyn? Štai kodėl Neglis visur išmėtė aplan- 
kus. Jis pakankamai gerai pažinojo panelę Bolam, kad būtų 
visiškai tikras, jog ji negalės susilaikyti jų nesurinkusi. Dak- 
taras Begjulėjus manė, jog pirmiausia ji galėjo skambinti 
Negliui pagalbos. Aišku, ji neskambino, nes laukė jo pasiro- 
dant bet kurią minutę. Ir pati ėmėsi darbo, duodama jam tas 
dvi tris minutes, kurių reikėjo. 

Štai kaip, manau, viskas vyko. Maždaug dešimt minučių 
po šeštos jis nulipa žemyn į durininkų poilsio kambarį apsi- 
vilkti palto. Kaip tik tada atrakina archyvo duris ir išmėto 
ant grindų aplankus. Palieka įjungtą šviesą ir uždaro duris, 
bet jų neužrakina. Po to atrakina užpakalines duris. Vėliau 
eina į raštinę paimti išsiunčiamų laiškų. Ten yra panelė Pri- 
di, tačiau ji kartkartėmis įlenda į gretimą kambarėlį, kur lai- 
kinai saugomos ligos istorijos. Jam tereikia pusės minutės 
paskambinti panelei Bolam ir paprašyti, kad nuliptų į ar- 
chyvą, nes turįs kažką svarbaus jai parodyti. Mes žinome, 
kaip ji reagavo į tą pranešimą. Dženiferė Pridi sugrįžta Ne- 
gliui dar nespėjus padėti ragelio. Jis nesutrinka, nuspaudžia 
telefono svirtelę ir apsimeta kalbąs su sesele Bolam apie 
skalbinius. Po to, daugiau negaišdamas laiko, išeina su laiš- 
kais. Jam tereikia įmesti juos į dėžutę kitoje gatvės pusėje. 
Tada jis puola žemyn į pusrūsį, įbėga pro užpakalines duris, 
įsikiša į kišenę kaltą, pasiima Tipeto amuletą ir įeina į ligos 
istorijų archyvą. Kaip jis 1r tikisi, panelė Bolam atsiklaupu- 
si renka išbarstytus aplankus. Ji pakelia į jį akis ketindama, 
be abejo, paklausti, kur jis buvęs. Tačiau jai nespėjus 1šsi- 
žioti, jis smogia. Ji guli be sąmonės, ir jis gali pasiruošti 
nudūrimui. Negalima suklysti, ir jis nesuklysta. Neglis tapo 

iš natūros nuogas figūras ir anatomiją turbūt išmano ne blo- 
giau už daugelį psichiatrų. Ir kaltą vartoti įgudęs. Šiam svar- 
biausiam darbui jis pasirinko įrankį, kuriuo pasitikėjo ir su 
kuriuo mokėjo elgtis. 

Martinas pasakė: 

— Jis negalėjo laiku spėti į pusrūsį, jeigu ėjo į Bifsteiko 
gatvę pirkti savo „Standard“. Tačiau laikraščių pardavėjas 
negalėjo prisiekti jį matęs. Grįždamas į Stiną, jis nešėsi laik- 
raštį, tačiau galėjo būti jį nusipirkęs per pietų pertrauką ir 
laikęs kišenėje. 

— Manau, jis taip ir padarė, - pritarė Dalglišas. — Štai ko- 
dėl jis nedavė jo Kaliui pasitikrinti arklių lenktynių rezulta- 
tų. Kalis būtų iškart pamatęs, jog tai vidurdienio laida. Ne- 
glis nusineša jį žemyn, vėliau įvynioja katino maistą ir su- 
degina katilinėje. Žinoma, pusrūsyje jis neilgai buvo vienas. 
Dženė Pridi lipo jam ant kulnų. Tačiau užteko laiko vėl už- 
sklęsti užpakalinėms durims ir paklausti seselę Bolam, ar 
jau galima nešti į viršų švarius skalbinius. Jeigu Pridi nebū- 
tų nulipusi žemyn, Neglis būtų grįžęs pas ją į raštinę. Jam 
buvo labai svarbu nelikti vienam rūsyje ilgiau nei minutę. 
Nužudymas turėjo būti užfiksuotas tuo metu, kai jis buvo 
išėjęs su laiškais. 

— Įdomu, kodėl jis neužrakino pusrūsio durų tuoj pat po 
nužudymo, - tarė Martinas. - Tačiau, matyt, bijojo atkreipti 
į jas dėmesį. Mat jeigu tuo keliu galėjo pasprukti pašalinis 
įsibrovėlis, žmonės greit būtų pradėję galvoti, jog „ir Ne- 
glis galėjo taip padaryti“. Be jokios abejonės, jis paėmė tuos 
penkiolika svarų po pulkininko Fentono įsilaužimo. Vieti- 
nei policijai visąlaik atrodė keista, kad vagis žinojo, kur jų 
ieškoti. Tikriausiai Neglis manė turįs teisę. 

— Labiau tikėtina, jog jis norėjo paslėpti tikrąją įsilauži- 
mo priežastį ir parodyti jį kaip paprastą vagystę. Negalima, 
kad policija imtų domėtis, kodėl nežinomam įsibrovėliui pri- 

reikė kišti rankas prie ligos istorijų. Tų penkiolikos svarų 
vagystė, - tik Neglis turėjo progą tai padaryti, - supainiojo 
reikalą. Žinoma, ir toji istorija su liftu. Šaunus ėjimas. Te- 
reikėjo pakelti jį suktuvu į trečią aukštą, prieš pasprunkant 
pro pusrūsio duris, ir tikėtis, jog kas nors išgirs ir prisi- 
mins jo trinktelėjimą. 

Seržantas Martinas pamanė, jog viskas labai logiška, ta- 
čiau velniškai sunku įrodyti, todėl taip ir pasakė. 

— Štai kodėl vakar klinikoje išsidaviau. Mes turime jį su- 
trikdyti. Taigi šįvakar verta užsukti į Stiną. Jeigu jis ten, mes 
truputį jį spustelsime. Dabar bent žinome, kur einame. 


Pusvalandžiu anksčiau, negu Dalglišas ir Martinas su- 
stojo prie buto Pimlike, Neglis įžengė į Stiną pro priekines 
duris ir užrakino jas. Šviesų nedegė, kelią į pusrūsį pasi- 
švietė sunkiu žibintuvėliu. Ten nebuvo ko daug veikti: tik 
išjungti džiovyklą, patikrinti garo katilą. Po to sutvarkyti 
vieną savo reikaliuką. Tam reikėjo įeiti į ligos istorijų ar- 
chyvą, tačiau tas šiltas, atliepiantis aidu mirties kambarys 
jam nekėlė jokios baimės. Mirusieji yra mirusieji - negyvi, 
bejėgiai, amžinai nutilę. Nors tiek tikra šiame vis didėjan- 
čio netikrumo pasaulyje. Žmogui, išdrįsusiam nužudyti, bu- 
vo ko bijoti. Tačiau tik ne mirusiųjų. 

Tada išgirdo didžiųjų durų skambutį. Klinikos tyloje jis su- 
skambo neryžtingai, atsargiai, bet neįprastai garsiai. Jam ati- 
darius duris, vidun įslydo Dženės figūrėlė — taip greitai, kad, 
rodės, praslys pro šalį tartum šmėkla, tartum nakties tamsos 
ir miglos pagimdytas laibas šešėlis. Ji prašneko uždususi: 

— Atleisk, brangusis, turėjau tave pamatyti. Neradusi stu- 
dijoje, pamaniau, gal būsi čia. 

— Ar studijoje tavęs niekas nematė? — paklausė jis. Jau- 
tė, jog tai svarbu, nors nežinojo, kodėl. 

Ji pažvelgė į jį nustebusi. 

— Ne. Namas atrodė tuščias. Aš nieko nesutikau. Kodėl! 
klausi? 

— Šiaip sau. Nesvarbu. Eikime žemyn. Užkursiu viryklę. 
Tu visa drebi. 

Juodu nuėjo pusrūsin, žingsniai aidėjo gūdžioje prana- 
šingoje tyloje, kurią jau rytoj suardys balsai, judėjimas ir 
nepaliaujamas tikslingos veiklos klegesys. Ji ėmė eiti ant 
pirštų galų, o kalbėjo tik pašnibždomis. Laiptų viršuje sie- 
kė jo rankos, ir jis pajuto ją virpant. Nulipus pusę laiptų, 
staiga pasigirdo neaiškus triukšmas, ji krūptelėjo. 

— Kas tai? Koks čia triukšmas? 

— Nieko. Matyt, Tigeris kapstosi savo dėžėje. 

Kai jie atsidūrė poilsio kambaryje ir buvo uždegta ugnis, 
jis griuvo į vieną iš krėslų ir nusišypsojo jai. Velniškai ap- 
maudu, kad ji kaip tik dabar pasirodė, tačiau jis privalo kaip 
nors nuslėpti savo pyktį. Jei pasiseks, galės gana greit ja 
atsikratyti. Ji turės palikti kliniką gerokai prieš dešimtą. 

— Nagi? —- tarstelėjo jis. 

Netikėtai ji parpuolė ant kilimėlio ir apglėbė jam kojas. 
Šviesios jos akys aistringai maldaudamos gaudė jo žvilgsnį. 

— Mylimasis, aš turiu žinoti! Man nesvarbu, ką esi pada- 
ręs, bet turiu žinoti. Myliu tave ir noriu padėti. Mielasis, 
privalai man pasakyti, jei pakliuvai į bėdą. 

Blogiau, negu jis bijojo. Ji kažką suuodė. Tačiau kaip ir 
ką? Neva nerūpestingai jis paklausė: 

— Kas per bėda, dėl Dievo meilės? Tuoj pasakysi, jog aš 
ją nužudžiau. 

— O, Piteri, nejuokauk, gerai? Man taip neramu. Kažkas 
negerai, Žinau, kad taip. Pinigai, ar ne? Tu paėmei tuos pen- 
kiolika svarų. 

Jis galėjo su palengvėjimu garsiai nusijuokti. Jausmams 
užplūdus, apglėbė ją ir prisitraukė, jo balsas nuslopo jos plau- 
kuose. 

— Kvailutė. Jei norėčiau vogti, bet kada galėčiau prasi- 
manyti smulkioms išlaidoms. Kurių galų tau atėjo į galvą ši 
nesąmonė? 

— To paties ir aš save klausiu. Kam tau reikėjo juos im- 
ti? O, mielasis, nesupyk. Man taip neramu. Matai, tas laik- 
raštis... 

— Koks laikraštis, dėl Dievo meilės? 

Tiek teįstengė paklausti, užuot papurtęs ją, kad pasa- 
kytų aiškiai. Laimė, ji negalėjo matyti jo veido. Kol nerei- 
kėjo susitikti jos žvilgsnio, jis galėjo įveikti savo pyktį ir 
mirtiną, grėsmingai tykančią paniką. Ką, dėl Dievo, ji nori 
pasakyti? 

— „Standard“. Šį vakarą pas mus atvažiavo tas seržantas. 
Buvau išėjusi parnešti žuvų ir keptų bulvių. Išvyniojusi vir- 
tuvėje, pažvelgiau į laikraštį, kurian jos buvo suvyniotos. 
Tai buvo penktadienio „Standard“ su didžiuliu tos aviaka- 
tastrofos vaizdu per visą pirmą puslapį. Tada atsiminiau, jog 
į tavąjį „Standard“ numerį mes suvyniojome Tigerio mais- 
tą, o jo pirmas puslapis buvo kitoks. Tos nuotraukos lig tol 
nebuvau mačiusi. 

Jis stipriau suspaudė ją glėbyje 1r labai tyliai paklausė: 

— Ar apie tai ką nors sakei policijai? 

— Aišku, mielasis, nesakiau. O jeigu jie pradėtų tave įtarti? 
Niekam nieko nesakiau, bet man reikėjo tave pamatyti. Ba- 
la nematė tų penkiolikos svarų. Man nerūpi, ar susitikai ją 
pusrūsyje. Žinau, jog tu jos nenužudei. Tik vieno noriu — 
kad pasitikėtum manimi. Myliu tave ir noriu padėti. Man 
skaudu, kad tu kažką slepi nuo manęs. 

Visos jos taip sako, tačiau iš milijono neatsirastų nė vie- 
nos, kuri tikrai norėtų sužinoti teisybę apie vyrą. Akimirką 
jam kilo pagunda papasakoti jai, išspjauti visą šlykščią isto- 
riją į kvailą maldaujamą jos veidą ir žiūrėti, kaip iš jo iš- 
nyksta užuojauta ir meilė. Tiesą apie Bolam ji tikriausiai 


Noras žudyti 225 


galėtų pakelti. O negalėtų pakelti žinojimo, jog jis šantaža- 
vo ne dėl jos, jog taip elgėsi ne tam, kad išsaugotų jų meilę, 
jog nėra jokios meilės, kurią reiktų saugoti, ir niekada nėra 
buvę. Žinoma, jis turėtų ją vesti. Visada suprato, kad to gali 
prireikti. Tik ji viena gali veiksmingai liudyti prieš jį ir tėra 
vienas tikras būdas užčiaupti jai burną. Tačiau nėra laiko. 
Savaitės gale jis planavo jau būti Paryžiuje. Dabar atrodo, 
kad jam neteks iškeliauti vienam. Jis mąstė greitai. Perkė- 
lęs jos svorį ant krėslo atramos, tačiau vis dar apglėbęs ją ir 
įrėmes veidą jai į skruostą, švelniai tarė: 

— Klausyk, brangioji. Tu turi kai ką žinoti. Nepasakojau 
anksčiau, nes nenorėjau tavęs jaudinti. Aš paėmiau tuos 
penkiolika svarų. Velniškai kvaila, bet dabar nėra jokios 
prasmės nerimauti. Galbūt panelė Bolam atspėjo. Aš neži- 
nau. Ji nieko man nesakė ir ten ne aš jai skambinau. Ta- 
čiau buvau pusrūsyje po to, kai ji jau buvo nužudyta. Pali- 
kau užpakalines duris atviras ir sugrįžau pro jas. Man nu- 
sibodo, kad tas senas kvailys Kalis užrašinėja, kada įeinu 
1r išeinu, lyg būčiau koks kvaištelėjęs pacientas, 1r praši- 
nėja laikraščio, vos tik pasirodau. Kodėl pats negali nusi- 
pirkti, senas nenaudėlis? Sakau, nors kartą jį apgausiu. Įė- 
jęs pro pusrūsio duris, pamačiau, jog archyve dega šviesa, 
o durys praviros, tad žengiau pažiūrėti. Radau lavoną. Su- 
pratau, kad negaliu rizikuoti būti ten užkluptas, ypač jei 
kada nors paaiškėtų apie penkiolika svarų, taigi nieko ne- 
sakęs vėl išėjau pro užpakalines duris ir grįžau, kaip pa- 
prastai, pro priekines. Nuo to laiko laikiausi tyliai. Aš pr1- 
valau, mieloji. Šios savaitės pabaigoje turiu vykti pasiimti 
Bolingerio stipendijos, o policija manęs neišleistų, jeigu 
pradėtų įtarinėti. Jei neišvyksiu dabar, daugiau niekada gy- 
venime nebeturėsiu tokios progos. 

Bent tai buvo teisybė. Jis turi dabar išvykti. Ši mintis 
tapo manija. Tai ne vien pinigai, laisvė, saulė 1r spalvos. Tai 

galutinis pateisinimas tų skurdžių, nykių kovos 1r pažemi- 
nimo metų. Kitiems dailininkams gali nesisekti dabar, bet 
galų gale pavykti. Bet tik ne jam. 

Net ir dabar jis gali suklupti. Pasakojimas buvo nejįtiki- 
namas. Jam pačiam krito į akis jo prieštaringumas 1r nejti- 
kimumas. Tačiau buvo nuoseklus - iš bėdos. Jis nematė, kur 
ji galėtų jį pagauti meluojant. Be to, ji net nemėgintų. Ta- 
čiau jos reakcija jį nustebino. 

— Šios savaitės pabaigoje! Nori pasakyti, jog beveik tuoj 
pat išvyksti į Paryžių. O kaipgi klinika... tavo darbas? 

— Dėl Dievo meilės, Džene, kuriems galams man tie da- 
lykai? Išvyksiu nepranešęs, o jie susiras ką nors kitą. Tu- 
rės apsieiti be manęs. 

— O aš? 

— Žinoma, tu vyksti su manimi. Aš visada turėjau galvo- 
je, jog tu vyksi. Tu tai žinojai, be abejo? 

— Ne, - atsakė ji, ir jos balse jam pasigirdo didžiulis liū- 
desys. - Ne, niekada nežinojau. 

Jis pasistengė savo pasitikintį toną atmiešti švelniu prie- 
kaištu. 

— Niekada neaptarinėjau to, nes maniau, jog yra dalykų, 
apie kuriuos mums nėra reikalo kalbėti. Suprantu, laiko ma- 
žai, tačiau būtų lengviau, jei per ilgai čia neužsibūtum, kai 
esi laukiama namie. Jiems gali kilti įtarimas. Tu juk turi pa- 
są, ar ne? Argi nekeliavai Prancūzijon su skautėmis per šias 
Velykas? Aš siūlau kaip galima greičiau susituokti gavus spe- 
cialų leidimą, — pagaliau juk dabar turime pinigų, - ir para- 
šyti tavo tėvams, kai tik atsidursime Paryžiuje. Tu juk nori 
su manim į Paryžių, ar ne, Džene? 

Staiga ji suvirpėjo jo glėbyje ir jis pajuto, kaip veidą nu- 
degino karštos jos ašaros. 

— Bijojau, jog ketinai išvykti be manęs. Dienos bėgo, o 
tu man niekad nieko nesakei. Žinoma, noriu. Man nerūpi, 

kas atsitiks, kad tik būtume kartu. Tačiau mes negalime su- 
situokti. Niekada to nepasakojau, nes bijojau, jog supyksi, O 
tu niekada nieko neklausinėjai apie mane. Aš negaliu ište- 
kėti, nes jau esu ištekėjusi. 


Automobilis įsuko į Voksho!l Bridž Roudą, tačiau judėji- 
mas buvo labai didelis ir jiems teko gaišti laiką stoviniuo- 
jant. Dalglišas sėdėjo atsilošęs taip, lyg turėtų marias laiko, 
tačiau mintyse nesitvėrė nerimu. Šio nekantravimo jis nie- 
kuo negalėjo paaiškinti. Apsilankymo Stine nauda buvo tik 
teoriška. Jeigu Neglis iš tikro užsuko klinikon, greičiausiai 
bus jau išėjęs prieš jiems pasirodant. Dabar jis turbūt kaip 
tik gurkšnoja savo pintą alaus kokioje nors Pimliko alinėje. 
Kitoje sankryžoje šviesoforas uždarė jiems kelią, ir šitoje 
šimto jardų atkarpoje automobilį teko stabdyti jau trečią kar- 
tą. Staiga Martinas tarė: 

— Jis vis tiek būtų pakliuvęs net ir nužudęs Bolam. Anks- 
čiau ar vėliau ponia Fenton - ar galbūt kita auka - būtų pa- 
sirodžiusi Stine. 

Dalglišas atsiliepė: 

— Tačiau galėjo nepakliūti tol, kol negaus Bolingerio sti- 
pendijos. Net jeigu šantažas paaiškėtų prieš jam pasprun- 
kant - ką galėtume įrodyti? Galų gale ką dabar galime įro- 
dyti? Kadangi Bolam mirusi, koks prisiekusiųjų teismas ga- 
lėtų tvirtai atmesti abejonę, jog neji pati šantažavo? Neglis 
tik pasakys, kad atsimena matydavęs keistą voką, adresuo- 
tą žaliu rašalu, ir kad padėdavęs jį prie vedėjos pašto. Fen- 
tonas patvirtins įsivaizdavęs, jog telefonu skambindavusi 
moteris. O šantažuotojai kartais susilaukia smurtinės mir- 
ties. Po ponios Fenton skambučio Neglis daugiau tuo nebe- 
užsiimtų. Net ir tai jam padėtų. Bolam miršta, ir šantažas 
liaujasi. O, aš žinau visus argumentus prieš! Tačiau ką gali 
kas nors įrodyti? 

Martinas flegmatiškai subambėjo: 

— Jis pasistengs visus pergudrauti. Jie visada taip daro. 
Aišku, mergina yra po jo padu, vargšelė. Jeigu ji laikysis 
savo parodymų, jog jis nebuvęs vienas pakankamai ilgai, kad 
būtų spėjęs paskambinti Bolam... 

— Ir dar kaip laikysis, seržante. 

— Esu beveik įsitikinęs, jog jis nežino apie jos vyrą. Jei- 
gujiatrodys pavojinga, jis turbūt pamanys, jog gali užčiaup- 
ti jai burną vesdamas ją. 

Dalglišas ramiai pasakė: 

— Todėl ir turime pričiupti jį anksčiau, nei sužinos, jog 
negali jos vesti. 


Stino durininkų kambaryje Neglis rašė laišką. Rašyti se- 
kėsi. Sklandžios 1r lygios frazės liejosi netikėtai lengvai. Ver- 
čiau Mirti, negu išsiųsti tokį laišką. Būtų nepakenčiama gal- 
voti, kad kieno nors akys gali perskaityti šį jausmingų pais- 
talų srautą ir atpažinti, jog tai jo. Tačiau, be Dženės, laiško 
niekas daugiau neskaitys. Atlikęs savo paskirtį, po trisde- 
šimties minučių jis bus įkištas į katilo pakurą, o iš šleikš- 
čiai saldžių frazių liks tiktai nemalonus prisiminimas. O kol 
kas galima ir pasistengti, kad atrodytų kuo įtaigiau. Buvo 
lengva atspėti, ką Dženė trokštų perskaityti. Jis apvertė po- 
pieriaus lapą ir rašė toliau: 

„Tuo metu, kai skaitysite šį laišką, mes abu būsime Pran- 
cūzijoje. Suprantu, kad dėl to pasijusite labai nelaimingi, bet 
prašau tikėti manimi, kai sakau, jog negalime gyventi vie- 
nas be kito. Tvirtai Žinau, jog vieną gražią dieną mes galė- 
sime susituokti. Iki to laiko Dženė bus saugi su manimi, o 
aš visą gyvenimą stengsiuosi padaryti ją laimingą. Prašau 
jus, pasistenkite suprasti ir atleisti“. 

Pabaiga gera, pamanė jis. Šiaip ar taip, Dženei patiks, o 
niekas kitas nepamatys. Jis pašaukė ją ir pastūmėjo lapą per 
stalą. 

— Šitaip tiks? 

Ji tylėdama perskaitė. 

— Manau, taip. 

— Po velnių, mažyte, kas tau nepatinka? 

Jį užplūdo pyktis, kad jo rūpestingos pastangos menkai 
įvertintos. Tikėjosi ją nustebinsiąs ir buvo pasirengęs pri- 
1mti jos karštą dėkingumą. Ji tyliai atsakė: 

— Viskas patinka. 

— Tada verčiau ir pati jiems parašyk. Tik ne gale. Paimk 
naują lapą. 

Jis pastūmė jai popierių vengdamas jos žvilgsnio. Kokia 
gaišatis, 0 jis nežino, ar dar yra laiko. 

— Geriau rašyk trumpai, - patarė. 

Ji paėmė tušinuką, bet rašyti nė nebandė. 

— Aš nežinau, ką rašyti. 

— Tau ir nereikia daug aiškinti. Aš viską pasakiau. 

— Taip, — ištarė ji labai liūdnai. — Tu viską pasakei. 

Užgniaužęs kylantį susierzinimą, jis paliepė: 

— Tiesiog parašyk, jog gailiesi suteikusi jiems skausmo, 
tačiau negali nieko padaryti. Ką nors panašaus. Po velnių, 
juk iškeliauji ne į pasaulio kraštą. Jų reikalas. Jeigu norės 
tave pamatyti, aš jiems nekliudysiu. Nepersistenk per daug 
liedama jausmus. Aš lipu į viršų pataisyti tos spynos pane- 
lės Sekson kabinete. Kai sugrįšiu, atšvęsime. Yra tik alaus, 
tačiau šį vakarą, brangioji, tu gersi alų 1r tau patiks. 

Jis paėmė iš įrankių dėžės atsuktuvą ir skubiai išėjo jai 
nespėjus paprieštarauti. Paskutinis vaizdas buvo išgąstin- 
gos jos akys, įdėmiai žvelgiančios įkandin. Tačiau ji nepa- 
šaukė sugrįžti. 

Užlipti į viršų, užsimauti gumines pirštines ir išlaužti 
pavojingų vaistų spintelę buvo akimirkos darbas. Durelės 
pasidavė siaubingai triokštelėdamos, tad kurį laiką jis sto- 
vėjo sustingęs, beveik laukdamas jos šauksmo. Tačiau ne- 

išgirdo nė garso. Jis aiškiai prisiminė tą atsitikimą, kai prieš 
kokius šešis mėnesius vienas daktaro Begjulėjaus pacien- 
tas ėmė siautėti. Neglis padėjo jį tramdyti, o Begjulėjus iš- 
kvietė seserį, kad atneštų paraldehido. Neglis prisiminė žo- 
džius: „Duosime su alumi. Skystis bjauraus skonio, bet alu- 
je beveik nejuntamas. Paruoškite mišinį, sesute. Dvi 
drachmas į du mililitrus“. 

Dženė nemėgo alaus, taigi dar labiau nepajus. 

Jis greitai įsikišo į kišenę atsuktuvą ir mažą mėlyną bu- 
teliuką su paraldehidu ir tyliai išėjo pasišviesdamas kelią 
žibintuvėliu. Visos užuolaidos užtrauktos, tačiau svarbu, kad 
būtų matyti kuo mažiau šviesos. Jam reikia mažiausiai dar 
pusvalandžio. 

Jam taip greitai vėl pasirodžius, ji nustebusi pakėlė akis. 
Jis užėjo jai už nugaros ir pabučiavo į sprandą. 

— Atleisk, meilute, man nereikėjo tavęs palikti. Buvau 
pamiršęs, kad galėjai nervintis. Šiaip ar taip, spyna gali pa- 
laukti. Kaip sekasi rašyti? 

Ji kyštelėjo jam lapelį. Jis pasisuko į ją nugara 1r ėmė 
tyčia lėtai skaityti tą keletą rūpestingai išvedžiotų eilučių. 
Sėkmė jo neapleido. Tai buvo dailiausias 1r įtikimiausias sa- 
vižudės laiškelis, koks kada nors buvo skaitytas koronerio 
teisme. Jis nebūtų padiktavęs nieko geresnio. Neglis pajuto 
tokį susijaudinimo ir pasitikėjimo antplūdį, kokį jausdavo 
tada, kai sekdavosi tapyti. Dabar niekas jam nesukliudys. 
Dženė buvo parašiusi: 

„Negaliu apsakyti, kaip man skaudu dėl to, ką padariau. 
Aš neturėjau pasirinkimo. Jaučiuosi tokia laiminga ir viskas 
būtų puiku, jeigu nežinočiau, kad palieku jus nusiminusius. 
Tačiau man tai vienintelė ir geriausia išeitis. Būkit geri, pa- 
sistenkite suprasti. Myliu jus labai labai. Dženė“. 

Jis vėl padėjo laišką ant stalo 1r nuėjo įpilti alaus; jo veiks- 
mus slėpė atviros bufeto durelės. Siaube, kaip tas šlamštas 

dvokia! Jis skubiai pripylė putojančio šviesiojo alaus ir pa- 
kvietė ją. 

— Ar tu laiminga? 

— Juk žinai, kad taip. 

— Tada išgerkime už tai. Už mus, mieloji. 

— Už mus. 

Ji susiraukė skysčiui palietus lūpas. Neglis nusijuokė. 

— Atrodai, lyg gertum nuodus. Trenk 1š karto, mergaite. 
Štai taip! 

Jis išsižiojo ir vienu mauku ištuštino stiklinę. Ji šiek tiek 
nusipurtė juokdamasi ir dideliais gurkšniais išgėrė savo alų. 
Jis paėmė iš jos tuščią stiklinę ir apkabino ją. Šaltomis it 
kompresas rankomis ji pakibo jam ant kaklo. Išsilaisvinda- 
mas jis patraukė ją žemyn į krėslą šalia savęs. Po to apsika- 
binę jie nuslydo ir atsigulė ant kilimėlio priešais viryklę. 
Šviesą jis buvo išjungęs, ir jos veide atsispindėjo karšta rau- 
dona dujų liepsna, tarsi ji gulėtų saulėkaitoje. Dujų šnypšti- 
mas buvo vienintelis garsas kambario tyloje. 

Jis nutraukė pagalvėlę nuo vieno krėslo ir pakišo jai po 
galva. Tik vieną pagalvėlę; antroji buvo skirta kam kitam. 
Ji tilps dujinės viryklės apačioje. Mažiau tikėtina, kad ji 
pabus, jeigu tame trumpame paskutiniame kelyje iš nesą- 
moningos būsenos į mirtį jis įtaisys ją patogiai. Apkabino 
ją kaire ranka, ir juodu nesikalbėdami gulėjo tvirtai apsi- 
kabinę. Staiga ji pasisuko veidu į jį ir jis pajuto jos drėgną 
1r slidų it Žuvis liežuvį skverbiantis jam tarp dantų. Jos 
akys ir dujų šviesoje juoduojantys vyzdžiai apsiblausė iš 
geismo. „Mylimasis, —- sušnibždėjo ji. - Mylimasis“. Vel- 
nias, pagalvojo jis, tik ne tai. Jis negali dabar su ja mylėtis. 
Tai ją nuramintų, tačiau neįmanoma. Nėra laiko. Be to, po- 
licijos patologas tikriausiai galėtų nustatyti, kuriuo laiku 
moteriai šitai atsitikę. Jis pirmą kartą su palengvėjimu pri- 
siminė jos įkyrią maniją saugotis ir sušnibždėjo: „Negali- 

me, brangioji. Aš neturiu nieko pasiėmęs. Dabar mums ne- 
galima rizikuoti“. 

Ji suniurnėjo nenoriai paklusdama ir prisiglaudė prie jo, 
užkėlusi kairę koją jam ant šlaunų. Ji gulėjo sunki ir ne- 
judri, tačiau jis nesiryžo nei pajudėti, nei prakalbėti, kad 
nenutrauktų to klastingo grimzdimo į alpulį. Dabar ji kvė- 
pavo giliau —- jam į kairę ausį, karštai ir erzinamai. Dieve, 
kiek dar tai užtruks! Jis įsiklausė užgniaužęs kvapą. Stai- 
ga ji šnarpštelėjo it patenkintas gyvulys. Po savo ranka jis 
jautė pasikeitusį jos kvėpavimo ritmą. Beveik fiziškai bu- 
vo galima pajusti atsileidžiant įtempimą, kai jos kūnas su- 
glebo. Ji užmigo. 

Geriau duoti jai dar kelias minutes, pamanė jis. Delsti 
nėra kada, tačiau jis nesiryžo skubėti. Svarbu, kad ant jos 
kūno neliktų mėlynių, ir jis žinojo negalįs leisti grumtynių. 
Tačiau kelio atgal nebėra. Jeigu ji pabustų ir pasipriešintų, 
vis tiek turėtų ją įveikti. 

Taigi jis laukė gulėdamas taip ramiai, jog juos abu buvo 
galima palaikyti negyvėliais, sustingusiais paskutiniame 
stilizuotame glėbyje. Po kurio laiko jis atsargiai pasikėlė 
ant dešinės alkūnės ir pažvelgė į ją. Jos veidas buvo išrau- 
dęs, burna prasižiojusi, po putnios viršutinės lūpos lanke- 
liu baltavo vaikiški dantys. Jis užuodė iš burnos paraldehi- 
do kvapą. Akimirką stebėjo ją: ilgas šviesias blakstienas, 
antakių lankus ir šešėlius po plačiais skruostikauliais. Keis- 
ta, kad jis niekada netapė jos veido. Tačiau dabar per vėlu 
apie tai galvoti. 

Atsargiai nešdamas ją per kambarį prie juodų dujinės or- 
kaitės Žiočių, jis šnabždėjo: 

— Viskas gerai, Džene, mieloji. Tai tik aš. Tau bus pato- 
giau. Viskas gerai, mieloji. 

Tačiau šitaip jis labiau ramino save patį. 

Plačioje senoviškoje orkaitėje buvo daug vietos net ir 

įkišus pagalvėlę. Orkaitės dugnas buvo tik keli coliai nuo 
grindų. Užčiuopdamas aštrius jos mentikaulius, jis atsar- 
giai kilstelėjo merginą. Kai jos galva visa atsigulė ant pagal- 
vėlės, jis patikrino, ar neuždengė dujų degiklių. Galva šiek 
tiek pasviro į šalį, ir pravira, drėgna ir bejėgė it kūdikio burna 
atsidūrė kaip tik virš jų, pasirengusi įkvėpti mirtį. Ištrau- 
kus rankas iš po jos kūno, ji lengvai atsiduso, lyg pagaliau 
pasijutusi patogiai. 

Paskutinį kartą jis pažvelgė į ją patenkintas savo rankų 
darbu. 

Dabar reikia paskubėti. Užčiuopęs kišenėje gumines 
pirštines, ėmė vaikščioti po kambarį fantastiškai greitai, 
žengdamas lengvais žingsniais ir tolydžio paviršutiniškai 
kvėptelėdamas, tartum daugiau nebegalėtų pakęsti savo pa- 
ties alsavimo. Savižudės raštelis gulėjo ant stalo. Jis paė- 
mė kaltą ir atsargiai apspaudė jį dešine jos ranka taip, kad 
delnas apglėbtų blizgantį kotą, o smiliaus galiukas liestų 
geležtę. Ar taip būtų jį laikiusi? Panašiai. Kaltą padėjo ant 
savižudės raštelio. 

Po to išplovė savo stiklinę, pastatė ją atgal į bufetą, o 
pašluostę palaikė prieš dujų liepsną, kol išdžiūvo drėgna dė- 
mė. Tada užsuko ugnį. Čia nebuvo reikalo rūpintis dėl pirš- 
tų atspaudų. Nežinia, kada paskutinį kartą viskas liesta. Jis 
šiek tiek padvejojo dėl buteliuko su paraldehidu ir dėl Dže- 
nės stiklinės, tačiau nutarė palikti juos ant stalo šalia rašte- 
lio 1r kalto. Tikriausiai ji išgertų sėdėdama prie stalo, po to 
nueitų prie viryklės, pajutusi, kad jau ima miegas. Jis nu- 
trynė nuo buteliuko savo pirštų atspaudus ir apgniaužė bu- 
teliuką kaire jos ranka, o dešiniosios nykštį ir smilių pri- 
spaudė prie kamštuko. Buvo baugoka ją liesti, tačiau dabar 
ji giliai miegojo. Jos ranka buvo labai šilta ir suglebusi lyg 
be kaulų. Tas gležnas bejėgiškumas ir bevalis, nesąmonin- 
gas prisilietimas jam kėlė pasibjaurėjimą. Jis lengviau atsi- 

duso partašiai padaręs su stikline ir alaus buteliu. Dabar tik 
dar vieną kartą reikės prie jos prisiliesti. 

Užbaigdamas jis paėmė savo laišką, rašytą Pridžiams, 
pirštines ir sumetė į pakurą. Beliko atsukti dujų čiaupą. Jis 
buvo viryklės dešinėje pusėje, lengvai pasiekiamas jos glež- 
na dešine ranka. Jis pakėlė tą ranką, jos smiliumi ir nykščiu 
suspaudė čiaupo rankenėlę ir pasuko. Pasigirdo tylus tekan- 
čių dujų šnypštimas. Kažin, ar ilgai tai užtruks, pamanė jis. 
Tikriausiai neilgai? Galbūt tik kelias minutes. Jis užgesino 
šviesą ir išėjo uždarydamas paskui save duris. 

Tik tada atsiminė priekinių durų raktus. Jie turi būti ap- 
tikti pas ją. Širdį sugniaužė šaltis įsivaizdavus, kokia lem- 
tinga galėjo būti ši vienintelė klaida. Jis vėl grįžo į kambarį 
pasišviesdamas žibintuvėliu. Ištraukęs iš kišenės raktus ir 
sulaikęs kvėpavimą, kad neįkvėptų dujų, įdėjo juos į kairįjį 
jos delną. Dar nepasiekęs durų išgirdo Tigerio kniaukimą. 
Katinas tikriausiai miegojo po bufetu. Jis iš lėto apėjo ap- 
link kūną, letenėle atsargiai kepštelėjo merginai dešinę pė- 
dą. Neglis pajuto nebegalįs daugiau prie jos artintis. 

— Eikš, Tigeri, —- sušnibždėjo jis. - Eikš, vyruti. 

Katinas pažvelgė į jį savo didelėmis gintaro spalvos aki- 
mis —- atrodė, kad ramiai, neskubėdamas svarsto. Po to tin- 
giai nuėjo per kambarį prie durų. Neglis kaire pėda užkabi- 
no jam už minkšto pilvo ir vienu greitu judesiu iškėlė kati- 
ną pro duris. 

— Eik 1š čia, prakeiktas kvaily. Juk nenori vienu ypu pra- 
rasti visų savo devynių gyvybių? Ta smarvė mirtina. 

Jis uždarė duris, o katinas, ūmiai atkutęs, šovė į tamsą. 

Nedegdamas šviesos, Neglis susirado užpakalines duris, 
apgraibomis užčiuopė sklendes ir atsidūrė lauke. Sustojo 
nugara į duris, norėdamas įsitikinti, ar nieko nėra skersgat- 
vėlyje už namo. Dabar, kai viskas buvo baigta, pajuto įtam- 
pą. Kakta ir delnai prakaituoti, kvėpuoti sunku. Jis giliai 

įtraukė drėgno ir palaimingai gaivaus nakties oro. Pro ne- 
tirštą, panašesnį į blausią ūkaną rūką skersgatvėlio gale it 
geltona dėmė tamsoje mirgėjo žibintas. Tas mirgėjimas vos 
už keturiasdešimties jardų reiškė išsigelbėjimą. Bet nelauk- 
tai jis pasirodė nepasiekiamas. Tarsi žvėris iš savo urvo, jis 
išgąstingai žvelgė į tą kerintį, bet pavojingą švyturį, įsaky- 
damas kojoms judėti. Tačiau jos neklausė. Susigūžęs prie- 
angio tamsoje ir nugara prisispaudęs prie durų, grūmėsi su 
paniška baime. Pagaliau kam taip skubėti. Po akimirkos jis 
paliks šį menką prieglobstį ir pereis skersgatvėlį. Tada te- 
liks apeiti aikštę iš kitos pusės ir laukti, kol pasirodys koks 
atsitiktinis praeivis, kuris galės paliudyti jį bergždžiai bel- 
dus į priekines duris. Net ir žodžiai, kuriuos pasakys, jau 
buvo sugalvoti. „Ten mano mergina. Manau, ji viduj, tačiau 
nenori atidaryti. Ji buvo su manimi šią pavakarę, o kai išėjo, 
pastebėjau, kad dingo mano raktai. Ji ir elgėsi keistai. Ge- 
riau iškvieskite policininką. Aš išdaušiu šį langą“. 

Po to išdaužto stiklo žvangesys, šuolis į pusrūsį 1r proga 
vėl užsklęsti užpakalines duris, kol nepasigirdo įkandin at- 
skubančių žingsnių. Blogiausia pasibaigė. Toliau viskas bus 
taip paprasta. Iki dešimtos valandos kūnas bus išvežtas, kli- 
nika ištuštėjusi. Tada jis padarys baigiamąjį ėjimą. Tačiau 
ne dabar. Dar ne. 


Eismas krantinėje beveik visiškai sustojo. Atrodo, prie 
„Savojos“ viešbučio vyksta kažkokia ceremonija. Dalglišas 
netikėtai paklausė: 

— Klinikos, be abejo, dabar niekas nesaugo? 

— Ne, pone. Atsimenate, šį rytą paklausiau, ar nereikėtų 
paskirti ten Žmogaus, bet atsakėte, jog nereikia. 

— Atsimenu. 

— Pagaliau, pone, atrodė nelabai būtina. Patalpas esame 
kruopščiai apžiūrėję, be to, neturime laisvų žmonių. 

— Žinau, Martinai, - irzliai atšovė Dalglišas. - Tiesiog 
nuostabu, kad ir aš taip pat pamaniau. 

Automobilį teko vėl sustabdyti. Dalglišas iškišo galvą pro 
langą. 

— Ką, po galais, jie ten daro? 

— Manau, daro, ką gali, pone. 

— Tai 1r liūdniausia. Eime, seržante! Išlipk! Likusį kelią 
nueisime pėsti. Turbūt esu prakeiktas kvailys, tačiau kai 
pasieksime kliniką, patikrinsime abejas duris. Tu užpaka- 
lines. 

Gal Martinas ir nustebo, bet ne jo būdui buvo parodyti. 
Seniui, rodos, kažkas užėjo. Neglis tikriausiai grįžo į savo 
butą, o klinika užrakinta ir tuščia. Sėlindami prie tuščio pa- 
stato, juodu atrodys lyg porelė kvailių. Tačiau gana greitai 
jie viską sužinos. Jis uoliai stengėsi neatsilikti nuo inspek- 
toriaus. 


Neglis nesuvokė, kiek laiko kiūtojo prie durų susirie- 
tęs beveik dvilinkas ir šnopuodamas lyg žvėris. Tačiau po 
kurio laiko aprimo, kojos atgijo. Jis vogčiomis pajudėjo pir- 
myn, perlipo turėklus ir pasileido skersgatvėliu. Ėjo lyg 
robotas, sustingusios rankos pritrauktos, akys užmerktos. 
Staiga išgirdo žingsnius. Atvėręs akis pamatė žibinto švie- 
soje išryškėjusią pažįstamą stambią figūrą. Lėtai, neper- 
maldaujamai ji artėjo per miglą. Širdis smarkiai suspurdo 
krūtinėje, po to ėmė daužytis tokiu netvarkingu ritmu, jog 
drebėjo visas kūnas. Kojos mirtinai apsunko ir atšalo su- 
stabdydamos pirmą lemtingą impulsą pabėgti. Tačiau bent 
protas veikė. Kol gali galvoti, tol yra vilties. Jis gudresnis 
už juos. Jei pavyks, jiems net į galvą neateis įeiti į kliniką. 
Kodėl turėtų ateiti? Šiuo metu ji tikrai jau bus mirusi! Mi- 
rus Dženei, jie galės įtarinėti ką tik panorės. Niekada nie- 
ko neįrodys. 

Žibintuvėlis švystelėjo tiesiai jam į veidą. Ramus, nie- 
kuo neišsiskiriąs balsas tarė: 

“Labas vakaras, jaunuoli. Mes tikėjomės tave susitikti. 
Ateini ar išeini? 

tik spėti, kaip dabar atrodo toje ryškioje šviesoje: panašus į 
kaukolę, burna pražiota iš baimės, akys išsprogusios. 

Tada pajuto, kaip kažkas nedrąsiai pasitrynė į kojas. Po- 
licininkas pasilenkė ir pakėlė katiną. Pajutęs tos didžiulės 
rankos šilumą, katinas ėmė murkti iš pasitenkinimo. 

— Taigi čia Tigeris. Tu išleidai jį lauk? Judu išėjote kartu. 

Tada jie abu iškart viską suprato, ir jų žvilgsniai susiti- 
ko. Nuo sušilusio katino kailiuko į juos padvelkė silpnas, 
bet aiškus dujų kvapas. 


Kitą pusvalandį Neglis praleido padrikame triukšmo ir 
akinamų šviesų sūkuryje, jame nepaprastai aiškiai išryškė- 
jo keli gyvieji paveikslai, kurie įsirėžė jam į atmintį visam 
likusiam gyvenimui. Jis neįsiminė, kaip seržantas tempė jį 
atgal per plieninius turėklus, įsiminė tik gniaužtą, tvirtai, 
ligi nutirpimo užveržusį ranką, ir karštą gergždžiantį Mar- 
tino alsavimą jam į ausį. Buvo trenksmas ir liūdnas pratisas 
sudužusių stiklų žvangėjimas, kai kažkas išgrūdo durininkų 
kambarėlio langus, šaižus švilpuko garsas, netvarkingas kli- 
nikos laiptais bėgančių kojų trepsėjimas, ryškus lempų spin- 
desys. Viename iš gyvųjų paveikslų Dalglišas buvo palin- 
kęs prie merginos kūno, jo plačiai it grobuonies išžiota bur- 
na, prisispaudusi jai prie burnos, pūtė į plaučius orą. Abu 
kūnai atrodė apsikabinę begėdiškose grumtynėse, tarsi mi- 
rusioji būtų prievartaujama. Neglis nieko nekalbėjo. Jis be- 
veik nieko nesuvokė, tiktai instinktyviai suprato, kad nieko 
neturi sakyti. Stiprių rankų priremtas prie sienos, lyg už- 
burtas žiūrėjo į karštligiškai judančius Dalglišo pečius 1r jau- 

tė, kaip akyse tvenkiasi ašaros. Enidė Bolam mirė ir Dženė 
mirė, o jis dabar toks pavargęs, beviltiškai pavargęs. Jis ne- 
norėjo jos žudyti. Tai Bolam užtraukė jam visus vargus ir 
žmogžudystės pavojus. Ji ir Dženė, abidvi nepaliko jam jo- 
kio pasirinkimo. Ir jis neteko Dženės. Dženė mirė. Suvo- 
kus visą niekšiškumą ir nedorumą to, ką buvo priverstas 
padaryti, jam pagailo savęs, ir jis nesidrovėjo ašarų, šilta 
srovele tekančių per veidą. 

Kambarys staiga prisipildė žmonių. Daugiausia unifor- 
muotų vyrų, vienas jų buvo storulis lyg iš Holbeino paveiks- 
lo, mažutėmis kiaulės akutėmis, lėtų judesių. Šnypštė de- 
guonis, murmėjo besitariantys balsai. Po to jie atsargiai ir 
vikriai užkėlė ant neštuvų į raudoną antklodę suvyniotą kū- 
ną, kuris sūpavosi į šalis policininkų pakeltas. Kodėl jie ne- 
ša ją taip atsargiai? Juk ji nebejaučia kratymo. 

Kol Dženė nebuvo išnešta, Dalglišas nieko nekalbėjo. Po 
to tarė nežiūrėdamas į Neglį: 

— Gerai, seržante. Gabenk jį į skyrių. Ten galėsime 1š- 
klausyti, ką jis papasakos. 

Neglio lūpos sukrutėjo. Jos buvo tokios sausos, jis tarė- 
si girdįs, kaip jos skeldėja. Praėjo kelios sekundės, kol pra- 
siveržė žodžiai, po to jų niekas nebebūtų sustabdęs. Kruopš- 
čiai surepetuotas pasakojimas išsiliejo atviru neįtikinamų 
žodžių srautu: 

— Nėra ko pasakoti. Ji atėjo pas mane, ir mes kartu pra- 
leidome vakarą. Turėjau pasakyti jai, jog ketinu išvažiuoti 
be jos. Ji labai paėmė į širdį, o kai išėjo, pasigedau klinikos 
raktų. Supratau, jog ji labai susijaudinusi, todėl pamaniau, 
jog reikėtų ją pasekti. Ant stalo guli raštelis. Ji paliko rašte- 
lį. Pamačiau ją mirusią, niekuo negalėjau padėti, todėl iš- 
ėjau. Nenorėjau būti įpainiotas į tą dalyką. Turiu galvoti apie 
Bolingerio stipendiją. Prastai atrodytų, jei būčiau įpainiotas 
į savižudybės bylą. 

Dalglišas tarė: 

— Kol kas geriau nieko nebesakykite. Tačiau turėsite su- 
galvoti ką nors geresnio. Matot, mes iš jos ką kita sužinojo- 
me. Ji paliko ne vien tik tą raštelį ant stalo. 

Iš krūtinės kišenėlės tyčia lėtai jis ištraukė nedidelį su- 
lankstytą lapelį ir prikišo jį prie paklaikusių, iš baimės su- 
stiklėjusių Neglio akių. 

— Jeigu judu šį vakarą buvote bute, tai kaip paaiškinsite 
šį raštelį, kurį radome po jūsų durų belstuku? 

Tiktai tada Neglį apėmė kartus nusivylimas: jis aiškiai 
suprato, jog mirusioji, tokia bejėgė ir tokia paniekinta, galų 
gale vis tiek paliudijo prieš jį. Instinktyviai siekė raštelio, 
bet atitraukė ranką. Dalglišas vėl įsikišo raštelį į kišenėlę. 
Atidžiai stebėdamas Neglį, jis pasakė: 

— Taigi atlėkėte čia susirūpinęs jos saugumu? Koks jau- 
dinantis vaizdas! Tada norėčiau jus nuraminti. Ji gyvens. 

— Ji mirė, — niūriai burbtelėjo Neglis. - Nusižudė. 

— Išvežama ji jau kvėpavo. Jeigu viskas bus gerai, rytoj 
ji galės papasakoti, kas atsitiko. Ir ne vien tai, kas čia atsi- 
tiko šį vakarą. Šio to paklausime ir apie panelės Bolam nu- 
žudymą. 

Neglis piktai nusikvatojo: 

— Bolam nužudymą! Šito jūs man niekada nesuversite! 
Mulkiai nelaimingi, tuoj aš jums pasakysiu, kodėl. Todėl, 
kad aš jos nežudžiau! Tad pirmyn, jeigu norite apsikvailin- 
ti! Aš jūsų nelaikysiu. Tačiau įspėju. Jei būsiu suimtas už 
Bolam nužudymą, padarysiu taip, kad iš jūsų šaipysis visi 
šalies laikraščiai. 

Jis atkišo Dalglišui riešus. 

— Drąsiau, inspektoriau! Suimk 1r apkaltink mane. Kas 
gi kliudo tai padaryti? Labai gudriai padirbėjai, ar ne? Net 
per daug gudriai, prakeiktas pasipūtęs faraone! 

— Aš jūsų nekaltinu, - atsakė Dalglišas. - Aš prašau jus 
vykti policijos valdybon, atsakyti į keletą klausimų ir išdės- 
tyti viską, ką žinote. Jeigu jums reikalingas advokatas, turi- 
te teisę jį pasikviesti. 

— Būtinai pasikviesiu. Tačiau tik ne dabar. Man neskubu, 
inspektoriau. Matote, aš laukiu svečio. Susitarėme susitik- 
ti Čia dešimtą, o dabar beveik tiek ir yra. Turiu pasakyti, jog 
tikėjomės būti vieni, ir aš nemanau, kad mano svečiui bus 
labai malonu jus matyti. Tačiau jeigu norite susitikti su pa- 
nelės Bolam žudiku, jums reikėtų paslankioti aplinkui. Ilgai 
neužtruks. Asmuo, kurio laukiu, išmokytas nevėluoti. 

Visa baimė staiga tarsi išnyko. Didelės rudos akys vėl 
tapo neišraiškingos lyg du tamsūs duburiai ir tik juoduose 
vyzdžiuose švietė kažkas gyva. Martinas, vis dar suspau- 
dęs Negliui rankas, pajuto raumenis vėl įsitempiant ir su- 
vokė sugrįžtant jo pasitikėjimą savimi. Tačiau niekam ne- 
spėjus prašnekti, visi išgirdo žingsnius. Įėjęs pro pusrūsio 
duris, kažkas žengė koridoriumi. 

Dalglišas vienu tyliu šuoliu prišoko prie durų ir sustin- 
go. Nedrąsūs, neryžtingi žingsniai nutilo anapus durų. Trys 
poros akių atidžiai stebėjo, kaip durų rankena pasisuko iš 
pradžių dešinėn, po to kairėn. Balsas tyliai pašaukė: 

— Negli! Ar esi, Negli? Atidaryk. | 

Akimirksniu Dalglišas žengė į šalį ir staigiai trūktelėda- 
mas atidarė duris. Liekna figūra nevalingai žengtelėjo pir- 
myn po ryškia fluorescentinių lempų šviesa. Didžiulės pil- 
kos akys išsiplėtė ir žvelgė tai į vieną, tai į kitą veidą - nie- 
ko nesuprantančio vaiko akys. Šniurkščiodama ji staigiu 
judesiu prispaudė rankinuką prie krūtinės lyg kūdikį. Išsi- 
veržęs iš Martino gniaužtų, Neglis išplėšė rankinuką ir svie- 
dė Dalglišui. Jis nukrito detektyvui tiesiai į rankas, pigus 
plastmasinis daiktelis. Neglis stengėsi kalbėti ramiai, tačiau 
balse skambėjo susijaudinimas ir džiugesys. 

— Pažvelkite vidun, inspektoriau. Ten yra viskas. Pasa- 
kysiu, ką ten rasite. Pasirašytą prisipažinimą dėl Enidės Bo- 
lam nužudymo ir šimtą svarų banknotais, pirmąją įmoką už 
mano tylėjimą. - Jis atsigręžė į savo viešnią. - Atleisk, mer- 
gyte. Šitaip nenorėjau. Buvau visiškai pasiryžęs tylėti apie 
tai, ką mačiau, tačiau nuo penktadienio vakaro daug kas pa- 
sikeitė. Man užtenka savo paties bėdų, bet žmogžudystės 
niekas man neprikabins. Mūsų mažytis sandėris nutrūko. 

Tačiau Merjona Bolam jau gulėjo be sąmonės. 


Po dviejų mėnesių magistrato teismas apkaltino Merjo- 
ną Greisę Bolam nužudžius savo pusseserę. Permainingas 
ruduo užleido vietą žiemai, 1r Dalglišas vienas ėjo į valdy- 
bą, gaubiamas pilkos dangaus antklodės, vos išlaikančios 
susikaupusio sniego svorį. Jau krito pirmosios drėgnos 
snaigės, greitai ištirpdamos ant veido. Jo viršininko kabi- 
nete degė šviesa, o užtrauktos užuolaidos užstojo žibančią 
atspindžiais upę, šviesų vėrinį išilgai krantinės ir visą šal- 
tos Žiemos popietės inertiškumą. Dalglišas trumpai pra- 
nešė rezultatus. Skyriaus komisaras išklausė tylėdamas, 
po to tarė: 

— Manau, bus bandoma įrodyti ribotą pakaltinamumą. Kaip 
laikosi mergina? 

— Visiškai ramiai, tartum vaikas, kuris žino buvęs ne- 
klusnus, o dabar stengiasi elgtis kuo geriau, tikėdamasis, 
'JOg suaugę pažiūrės į tai pro pirštus. Man atrodo, ji nejaučia 
jokios ypatingos kaltės, išskyrus įprastą moterišką kaltę, 
kad buvo užklupta. 

— Ši byla buvo visiškai nesudėtinga, - tarė komisaras. — 
Aiškus įtariamasis, aiškus nusikaltimo motyvas. 

— Man, matyt, per daug aiškus, - su kartėliu tarė Dal- 
glišas. — Jeigu ši byla manęs nepagydys nuo puikybės, nie- 
ko nebus. Jeigu būčiau kreipęs daugiau dėmesio į akivaiz- 

džius dalykus, būčiau galėjęs pasidomėti, kodėl ji sugrįžo į 
namus Retingerio gatvėje tik po vienuoliktos valandos, kai 
televizija baigia laidas. Be abejo, ji su Negliu tarėsi dėl 
mokesčio. Turbūt juodu susitiko Sent Džeimso parke. Jis 
iškart suprato savo šansą, kai įėjo į archyvą ir rado ją pa- 
linkusią prie pusseserės lavono. Tikriausiai užklupo ją 
anksčiau, negu ji išgirdo jį įeinant. Ėmėsi toliau tvarkytis 
su jam įprastu veiklumu. Žinoma, tai jis taip rūpestingai 
padėjo ant lavono amuletą. Kaip tik ta aplinkybė ir suklai- 
dino mane. Aš kažkaip negalėjau įsivaizduoti, kad Merjo- 
na Bolam dar taip išniekintų nužudytąją. Žinoma, nusikal- 
timas buvo aiškus. Ji beveik nebandė jo maskuoti. Gumi- 
nes pirštines, kurias mūvėjo, subruko atgal į uniformos 
kišenę. Nužudymo įrankiai, kuriuos ji pasirinko, buvo pir- 
mi pasitaikę po ranka. Ji nebandė versti kaltės kam nors 
kitam. Net nebandė gudrauti. Maždaug dvylika minučių po 
šeštos ji paskambino į raštinę ir paprašė Neglį dar neiti 
skalbinių; jis negalėjo susilaikyti nepamelavęs apie tą 
skambutį, dėl to, beje, ėmė dar labiau gudrauti. Po to ji 
paskambino pusseserei. Negalėjo būti visiškai tikra, kad 
Enidė ateis viena, o dingstis turėjo būti rimta, todėl ji 1š- 
mėtė ant grindų aplankus. Po to archyve laukė savo aukos: 
rankoje amuletas, uniformos kišenėje kaltas. Jai nepasise- 
kė, kad Neglis, išsiuntęs paštą, sugrįžo į kliniką slapčia. 
Jis buvo nugirdęs panelės Bolam pokalbį su Valdybos sek- 
retoriumi ir norėjo pačiupti Fentono ligos istoriją. Atrodė, 
jog bus saugiau įmesti ją į krosnies pakurą pusrūsyje. Su- 
sidūrimas su žmogžudyste privertė jį pakeisti savo planą, 
ir jis neteko galimybės paimti ligos istoriją, kai lavonas 
buvo aptiktas, o archyvas užantspauduotas. Seselė Bolam, 
be abejo, negalėjo pasirinkti kito laiko. Trečiadienio vaka- 
re ji sužinojo, jog Enidė ketina pakeisti testamentą. Penk- 
tadienį buvo artimiausias vakaras, kai vyksta LSD sean- 

sas ir kai pusrūsis yra jos žinioje. Ji negalėjo veikti anks- 
čiau — ir nedrįso veikti vėliau. 

— Negliui žmogžudystė buvo labai paranki, - tarė šefas. — 
Tu negali priekaištauti sau, kam skyrei visą dėmesį Negliui. 
Bet jeigu tau taip patinka gailėtis savęs, neleisk man gadin- 
ti tau to malonumo. 

— Galbūt ir paranki, tačiau nebūtina, - atšovė Dalglišas. — 
O kodėl jam reikėjo žudyti Bolam? Vienintelis jo tikslas, iš- 
skyrus lengvai pelnomus pinigus, buvo pasiimti Bolingerio 
stipendiją ir ramiai iškeliauti į Europą. Jam turėjo būti aišku, 
kad Fentono šantažu jį būtų sunku apkaltinti, net jeigu Val- 
dybos sekretorius nuspręstų kreiptis į policiją. Tiesą pasa- 
kius, vis dar neturime pakankamai įkalčių jam apkaltinti. Ta- 
čiau Žmogžudystė visai kas kita. Kiekvienas, įsipainiojęs į 
žmogžudystės bylą, gali tikėtis, kad bus suardyti jo planai. 
Net ir nekaltam nėra lengva atsikratyti to nešvaraus šleifo. 
Nužudyti Bolam jam reiškė tik didesnį pavojų savo planams. 
Tačiau nužudyti Pridi —- visiškai kitas reikalas. Taip jis galėjo 
vienu ypu išsaugoti savo alibi, atsikratyti nereikalingos naš- 
tos ir suteikti sau viltį vesti beveik trisdešimties tūkstančių 
svarų paveldėtoją. Jis suprato, jog turėtų mažai šansų vesti 
Merjoną Bolam, jeigu ji sužinotų, kad Pridi buvo jo meilužė. 
Juk ne veltui ji buvo Enidės Bolam pusseserė. 

— Tačiau mes bent pričiupome jį, kaip žmogžudystės ben- 
drininką, ir tai leis kuriam laikui įkišti jį į kalėjimą, - tarė 
komisaras. —- Aš nesigailiu, kad Fentonai išvengs kankynės 
liudyti teisme. Tačiau abejoju, ar mums pavyks apkaltinti jį 
pasikėsinimu nužudyti - nebent Pridi apsigalvotų. Jeigu ji 
užsispirs palaikyti jo versiją, nieko nepešime. 

-— Ji neapsigalvos, pone, - su kartėliu pasakė Dalglišas. — 
Žinoma, Neglis nenori jos ir matyti, tačiau tai nieko nereiš- 
kia. Ji galvoja vien tik apie būsimą gyvenimą kartu, kai jis 
išeis į laisvę. Ir pasigailėk jos, Dieve, kai jis išeis. 


244 PD James 


Skyriaus komisaras visu savo įspūdingu svoriu irzliai pa- 
simuistė krėsle, užvertė bylos aplanką ir pastūmė jį per stalą 
Dalglišui. 

— Nei tu, nei kas nors kitas nieko negali padaryti. Ji yra 
iš tokių moterų, kurios pačios lenda į pražūtį. Tarp kitko, į 
mane kreipėsi tas dailininkas, Sagas. Tai bent keistą supra- 
timą apie juridines procedūras turi šie žmonės! Paaiškinau 
jam, jog dabar nuo mūsų niekas nepriklauso, ir nukreipiau 
jį kur reikia. Jis nori apmokėti Neglio gynybą, kaip tau pa- 
tinka! Sako, jeigu mes padarysime klaidą, pasaulis neteks 
nuostabaus talento. 

— Ir šiaip neteks, - atšovė Dalglišas ir pridūrė tarsi pats 
sau: - Man tiktai įdomu, kokį talentą reikėtų turėti meni- 
ninkui, kad jis leistų jam išsisukti nuo atsakomybės už to- 
kį nusikaltimą kaip Neglio. Mikelandželo? Velaskeso? 
Rembranto? 

— Na, gerai, - linksmai tarė skyriaus komisaras. - Mes 
nebūtume policininkai, jeigu uždavinėtume sau tokius klau- 
simus. 


Dalglišui grįžus kabinetan, seržantas Martinas padėjo 
laikraščius. Jam užteko tik vieno žvilgsnio į šefo veidą, kad 
vangiai tartų: „Labanakt, pone“ ir išeitų. Buvo situacijų, ku- 
rių vengti jo nesudėtingai prigimčiai atrodė būsiant apdai- 
riau. Vos tik paskui jį užsidarė durys, suskambo telefonas. 
Skambino ponia Šorthauz. 

— Sveiki! — sušuko ji. — Ar čia jūs? Velniškai sunku jums 
prisiskambinti. Mačiau jus šiandien teisme. Nors nemanau, 
jog Mane pastebėjote. Kaip gyvuojate? 

— Ačiū, gerai, ponia Šorthauz. 

— Kažin, ar daugiau besusitiksime, tad, pamaniau, pa- 
skambinsiu jums palinkėti viso labo ir papasakoti naujienų. 
Gražūs dalykai vyksta klinikoje, galiu pasakyti. Pirmiausia — 

išeina panelė Sekson. Dabar dirbs nenormalių vaikų namuo- 
se šiaurinėje miesto dalyje. Jie priklauso Raudonajam Kry- 
žiui. Frensė eina dirbti į vienuolyną! Niekas Stine anksčiau 
taip nedarydavo. 

Dalglišas atsakė labai galįs tuo patikėti. 

— Panelė Pridi perkelta į vieną iš Valdybai priklausančių 
ftiziatrijos klinikų. Ponas Loderis mano, jog darbo vietos 
pakeitimas išeis jai į naudą. Ji Žiauriai susipyko su tėvais ir 
dabar gyvena išsinuomojusi butą Kilberne. Tačiau jūs, be 
abejo, žinote. Ponia Bolam išsikėlė į brangią privačią klini- 
ką netoli Vortingo. Žinoma, viskas už jai tekusią pussese- 
rės Enidės pinigų dalį. Kvaišelė. Stebiuosi, kaip ji prisiver- 
tė paliesti bent pensą iš tos dalies. 

Dalglišas nesistebėjo, tačiau to nepasakė. Ponia Šorthauz 
toliau dėstė: 

— O dabar apie daktarą Steinerį. Jis veda savo žmoną. 

— Ką pasakėte, ponia Šorthauz? 

— Nagi, antrąkart veda. Labai jau netikėtai sugalvojo. Bu- 
vo išsiskyrę, o dabar tuokiasi iš naujo. Ką apie tai manote? 

Dalglišas pareiškė, jog svarbu, ką apie tai mano pats dak- 
taras Steineris. 

— Ū, jis patenkintas lyg šuo nauju antkakliu. O tai, ką jis 
laimi, ir yra antkaklis, jei norit žinoti. Eina gandas, jog Re- 
giono taryba kliniką gali uždaryti, visus darbuotojus per- 
kelti dirbti į ligoninės ambulatorinį skyrių. Na, nieko nuo- 
stabaus! Pirma nudūrimas, po to nuodijimas dujomis, o da- 
bar žmogžudystės byla teisme. Iš tiesų nemalonu. Daktaras 
Itridžas sako, jog tai atbaido pacientus, tačiau nepastebė- 
jau, kad taip būtų. Nuo praėjusio spalio žmonių beveik pa- 
dvigubėjo. Panelei Bolam būtų malonu. Ji visada rūpinosi 
statistika. Žinokite, yra tokių, kurie sako, jog mes nebūtu- 
me turėję tos bėdos su Negliu ir Pridi, jeigu iš pat pradžių 
būtumėt ėjęs teisingu keliu. Juk beveik pataikėt. Tačiau štai 

ką pasakysiu — jūs padarėte visa, kas įmanoma, ir beveik 
nieko nepagadinot. 

Beveik nieko nepagadinot! Štai kaip apibūdinama nesėk- 
mė, su kartėliu pamanė Dalglišas, padėjęs ragelį. Net ir be 
komisaro moralizavimo užteko to gaižaus, širdį draskančio 
gailesčio sau pačiam. Martino taktiškumas, Emės Šorthauz 
užuojauta. Kad atsikratytų to jį apnikusio nusiminimo, rei- 
kia atsikvėpti nuo nusikaltimų ir mirties, reikia bent vieną 
vakarą pasitraukti iš šantažo ir Žmogžudystės šešėlio. Jam 
toptelėjo mintis, jog geriausia būtų pavakarieniauti su De- 
bora Risko. Bent vieną rūpestį pakeistų kitu, pamanė jis, 
ironiškai šyptelėdamas. Padėjo ranką ant telefono ragelio ir 
tuojau pat sudvejojo — pabudo įsisenėjęs atsargumas ir ne- 
ryžtingumas. Net nebuvo tikras, ar ji panorės kalbėtis apie 
tai biure, savo darbovietėje pas Herną ir Ilingvortą. Tada 
prisiminė, kaip ji atrodė praėjusį kartą, kai jie matėsi, ir pa- 
kėlė ragelį. Juk gali ir be įžanginės liguistos savianalizės 
ramiai pavakarieniauti su žavia moterimi. Kvietimas neįpa- 
reigos jo niekam atsakingesniam, nei apmokėti sąskaitą ir 
pasirūpinti, kad vakaras būtų jai malonus. Be to, žmogus 
turi teisę skambinti savo leidėjams. 

Įvykus žmogžudystei, visi brangios Stino psichiatrijos klinikos 
darbuotojai bando žaisti seklius, bet susekti žudiką pavedama 
Adamui Dalglišui iš Skotland Jardo (nuolatiniam visų P. D. James 
romanų detektyvui). 

Kritikų nuomone, P. D. James šiuo metu bene geriausia 
detektyvo žanro autorė. 

